
প্রকাশকের নিবেদন 


সাধারণ-শিক্ষিত বাঙালীর ধর্মজীবন-সম্পর্কে অনুসন্ধিৎসার বা 
ধর্মচর্চার অভাব ঘটিয়াছে--এ কথ! মনে করার রারণ নাই। ধর্মীয় 
উতসবাদিতে সমাবেশ ও উৎসাহের আধিক্যকে ঠিক হুজুগ বা 
বৈচিত্র্যসন্ধানী বলিয়া উড়াইয়। দেওয়। যায় না। 

ধর্ম-সম্পকিত পুস্তকাদি বাংলায় কিছু কিছু থাকিলেও অধিকাংশ 
ক্ষেত্রে সেগুলি বিশেষজ্ঞগণের জন্য রচিত; শান্তের গভীরে 
প্রবেশ করেন নাই, এই শ্রেণীর সাধারণ পাঠকের উপযোগী নয়। 
এই অভাব মিটাইবার জন্য পূর্বে আমরা এই লেখকের লেখা 
“উপনিষদের কথা” প্রকাশ করিয়াছি। উপনিষদ ভারতীয় 
ধর্জজীবনের আবহস্বরূপ ; গুপনিষদিক কবি রবীন্দ্রনাথের প্রভাব 
শিক্ষিত বাঁডালী জীবনে অপরিসীম। উপনিবদের ধারা ছাড়াও 
আব একটি ধারা বাঙালীর ধর্মজীবনের উপাদান, তাহা তন্ত্রের ধারা। 
অথচ, বিস্ময়ের কথা যে, তন্ত্রসম্পর্কে সাধারণ বাঙালীর ধারণা 
আদে স্বচ্ছ নয়। হয় ইহাকে একটি অতি জটিল, প্রায়-অনাচরণীয় 
ধর্মপদ্ধতি হিসাবে গণ্য করা হুয়, নয় অসামাজিক ও অশালীন পঞ্চ- 
“ম'-কার চর্চার মার্গরূপে জ্ঞান করা হয়। কৃষ্ণানন্দ আগমবাগীশের 
“তগ্রসার' গ্রন্থটি দুশ্প্রাপ্য এবং তন্ত্রশীন্ত্রের যে-সব বই পাওয়া যায় 
তাহাও সকলের বোধগম্য নয় । এই “তন্ত্রের কথা” গ্রন্থে লেখক 
অতি সহজ কথায় তন্ত্র ও তান্ত্রিক সাধনার বিভিন্ন ধারার 
আলোচনা করিয়া একটি স্ুুসম্পূর্ণ রূপরেখা দিবার প্রয়াস 
পাইয়াছেন। তাহার এই প্রয়াম কতদূর সার্থক হইয়াছে, তাহ? 
অবশ্য পাঠক-সাধারণ বিচার করিবেন। 
_ সতীন্্রমোহ্মবাবু আমাদের অনুরোধে এই বিষয়ে লেখার 
দায়িত্ব গ্রহণ করেন এবং আমাদের হাতে পাওুলিপি প্রদান করিয়া 

বিদেশে যান। ছুর্ভাগাবশতঃ সেখানেই তাহার দেহান্তর ঘটে। 
অধ্যাপক দীনেশচন্দ্র ভট্টাচার্য অশেষ যত্তে পাগুলিপি দেখিয়া 
দিয়াছেন এবং পপূর্বাভাষ-এ এই গ্রন্থের বিষয়-বন্তু বিশ্লেষণ করিয়া 
দিয়! আমাদের কৃতজ্ঞতাঁপাশে আবদ্ধ করিয়াছেন। সতীন্দ্রমোৌহম- 
বাবুর কন্তা 'শ্ীযুক্তা রম! চক্রবর্তী দর্শনশাস্ত্রের গবেষক, তিনি এই 
নইয়ের “বিষয়সূচী” রচনা করিয়া! দিয়াছেন । 

সাধারণ পাঠকের নিকট বইটি আদৃত হইবে ভরসা করি । 


প্রকাশক 


পূর্বাভাষ 


তন্ত্রে' কথায় তন্ত্রের যে চিত্র অঙ্কিত হইয়াছে তাহা মোটের উপর স্পষ্ট 
হইয়া! ফুটিয়া উঠিয়াছে, ইহা সহজেই লক্ষ্য কর যাইবে। তবে ইহা একটি 
রেখাচিত্র, পরিপূর্ণ চিত্র নয়; তন্ত্রশান্্র এত বিশাল ষে, “তন্ত্রের কথা'র সঙ্কীর্ 
পরিধির মধো তাহার পৃ বিবরণ দেওয়া সম্ভব নয়, বোধ হয় তাহার গ্রয়োজনও 
নাই। কারণ তন্ত্রশান্ত্রে বিশেষজ্ঞ পণ্ডিতের জন্য এই গ্রস্থ লেখা হয় নাই; 
তন্ধরের সহিত প্রাথমিক পরিচয়-লাভে উৎস্থক, প্রধানত: এই শ্রেণীর পাঠকের 
জন্যই "তন্ত্রের কথা” লিখিত। এই উদ্দেশ্টে, শাস্ত্রের জটিল ও অপ্রয়োজনীয় 
অংশ বাদ দিয়া, যথাসম্ভব সংক্ষেপে ও প্রাঞ্জল তাষায় তন্ত্রের মূল কথাগুলি 
সমস্তই ইহাতে বুঝাইঘা বলা হইয়াছে। কাজটি সহঞ্জ নয় কিন্ত গ্রন্থখানির 
বিষয়-বস্তর বিশ্লেষণ করিলে দেখা যাইবে যে, তন্ত্রশান্ত্রের মধ্যে যাহ যথার্থ 
জ্ঞাতব্য গ্রন্থকার তাহার কিছুই বর্জন করেন নাই, এবং যাঁহ] গুঢ় বা রহস্য 
তাহার স্বরূপ-উদ্ঘাটনেও চেষ্টার তিনি ক্রটি করেন নাই । 

তন্ত্রশাস্ত্রের প্রায় অসংখা বিষয়-বস্তর মধ্যে এই গ্রন্থে যে-কয়টির সবিশেষ 
আলোচনা হইয়াছে তাহাদের ফোটামুটি তিন ভাগে বিভক্ত করা যাইতে 
পারে; (১) তত্ব-অংশ, (২) দেবার্চন-অংশ, এবং (৩) সাধনা-অংশ। 

(১) তত্ব-অংশে 'তঙ্ক্োর অর্থ, বেদ-এর সহিত ইহার সম্পর্ক, তন্ত্রশান্ত্রের 
ইতিহাঁস ইত্যাদির সহিত রহিয়াছে তন্ত্রবিহিত শক্তি-সাধনার পূর্ণাঙ্গ বিবরণ; 
এই শক্তি-সাধনাকেই বলা হইয়াছে তন্ত্রের সারতত্ব । তবে ম্বীকার করিতেই 
হইবে, তন্ত্রের তত্ব-অংশ সাঁংখ্য বেদান্ত ইত্যাদির ন্যায় শন? সংজ্ঞা লাভ করে 
নাই। কারণ বটুত্রিংশৎ্-তত্ব, পরিণামবাদ, ষট্‌চক্রভেদ ইত্যাদিতে পদার্থের 
বিচার থাকিলে তত্ত্রে সাধন-প্রণালী ও ক্রিয়কলাপেরই প্রাধান্য ; দার্শনিক 
যুক্তি-বিচারকে উহাতে গৌণ স্থান দেওয়া হইয়াছে । ইহা ছাড়া, তন্ত্রশান্ের 
মূল সিদ্ধান্তসমূহের মনোহারিত্ব অস্বীকার না করিয়াও বল! যায় যে, উহাদের 
মৌলিকত্ব অবিসংবাদিত নয়। পণ্ডিতদের মতে, তস্ত্রের অনেক স্থলে সাংখ্া 
ও বেদাস্তদর্শনের প্রতিফলন লক্ষা করা যায়; যেমন, সাংখ্যের “পুরুষই তন্ত্রের 
“শিব” প্রকৃতি” অন্ত্রের ' শক্তি” । শক্তি ও শিব পরস্পর অভিন্ন ; শক্তিবিশিই 

শিবই পরক্রহ্গ, শক্তি ব্যতীত শক্তিমান্‌ শিবের কার্ধক্ষমতাই নাই-_তন্ত্রের এই 
সিদ্ধান্তের প্রসঙ্গে শঙ্করাচার্ধ-প্রণীত এই প্রসিদ্ধ প্লোকটি প্মরণীয় + 
শিবঃ শক্ত্যা যুক্তো যদি, তবতি শক্ত; প্রভবিতুম্‌। 
নো চেদেবং দেবো ন খলু কুশল: স্পন্দিতুমপি | 

(২) দেবার্চন-অংশে স্থান পাইয়াছেন কালী ছুর্গা প্রভৃতি বর্ণাঢ্য দেব-দেবী 
ও তাহাদের স্বিস্তৃত পৃজা-পদ্ধতি; দীক্ষা, অভিষেক, পুরশ্চরণ প্রভৃতি তাস্ত্রিক 
আচারের স্থস্পষ্ট ব্যাখ্যায় এই পুজা-পদ্ধতির বর্ণনা সম্বদ্ধ হইয়াছে। এই 
প্রসঙ্গে একটি কথা বিশেষ প্রনিধানযোগ্য। ইতিহাসের অন্থসরণে আমর! 
দেখিতে পাই, অষ্টাদশ শতাব্দীর মহারাজ কৃষ্ণচন্দ্র ও সাধক রামপ্রসাদের কাল 
হইতে অগ্ভাবধি এই-সকল 'দক্ষিণাচার'এর ব' প্রবৃত্তিমার্গের তান্ত্রিক পুজার 
প্রচলন ও সমাদর বাঙালী হিন্দুর সমাজে ক্রমেই বৃদ্ধিলাভ করিতেছে; সেই 
অনুপাতে (বামাচার বা “নিবৃত্তি'মার্গের) শব-সাধনা, ভৈরবী-চক্র ইত্যাদি 
অনুষ্ঠান অনাদর ও অবজ্ঞার বিষয় হইয়া ক্রমে প্রায় বিস্বৃতির গর্ভে লীন 
হইয়াছে । বাঙালী হিন্দুর আরাধ্য দেবতা কালী হুর্গা প্রভৃতির অর্চনা! যেভাবে 
প্রসারলাভ করিতেছে, তাহা যথার্থ পূজার মানসিকতা, না অন্ধ তামসিকতা-_ 
কিপের প্রমাণ, এ তর্কের মধ্যে না গিয়া! এই কথা নিঃসংশয়ে বলা যায় ঘে, 
মুত্তিপূজা সন্বন্ধে আজ হইতে প্রায় একশত বৎসর পূর্বে ইংরেজী-শিক্ষিত 
বাঙালীর যে হীনমন্ততা ছিল এখন তাহা আর নাই । নাই, তাহার অন্যতম 
কারণ, আমাদের মতে, পরমহংসদেবের জীবন ও আদর্শ এবং এই অম্পর্কে 
স্বামী বিবেকানন্দের বিভিন্ন উক্তি ( “ভক্তিরহস্য'-এ বিধৃত )। 


(৩) সাধনা অংশে স্থান গাইয়াছে কুখ্যাত তান্ত্রিক আচার বাঁ ক্রিয়া 
কলাপের শান্ত্াহ্ছগ বর্ণনা ও গ্রস্থকারের ন্বকীয় মন্তব্য । মনে রাখিতে হইবে, 
এই ক্রিয়াকলাপের মধ্যে ভৈরবীচক্র বা শব-সাধনায় সকলের অধিকার নাই। 
এই-সমস্ত আচার কেবল বাযাচারী বা “নিবৃত্তি'মর্গের সাধকের জন্য নির্দিষ্ট, 
বিশেষত: পঞ্চ-“ম'কার-সাধনার অধিকার সর্বোচ্চ শ্রেণীর সাধকের অর্থাৎ 
“দিব্যাচারী” বা “কৌলধর্মীর মধ্যেই সীমাবদ্ধ। বস্তত;, রাগছে-বর্গিত 
মহাজ্ঞানী ও মহাঁযোগী না হইলে কাহারও এই স্থকঠিন সাধনায় অধিকার 
নাই, ইহাই শান্ত্রের সুম্পষ্ট বিধান। ইহ] তান্ত্রিক সাধনার অচ্ছেস্ক অঙ্গ লয় 


[৯ ] 


এবং এই সাধনার গৃঢ় অর্থ বুঝিবার যোগ্যতাও সকলেব নাই, বুঝাইবারও 
সহজ উপায় নাই। এই কারণে দেবাদিদেব শুর মুখ-নিঃল্ত এই বিদ্যা-_ 
শাম্তবী বিদ্যাঁঁ_অত্যন্ত গোপনীয় “ইয়স্ত শাস্তবী বিদ্যা গুপ্তা কুলবধুবিব” 
(কুলার্ণব-তন্্র)। তন্ত্রবিহিত এই যে লাধনা, যাহাত্র সাহায্যে সাধক 
পরমহংসত্ব লাভ করেন, তাহা ক্রমে একদল অনধিকারী “ভক্তে'র সংস্পর্শে 
কিভাবে বিরুত হুইয়] কুৎসিত রূপ ধারণ করিল, কিভাবেই বা! তাহার বিলোপ 
ঘটিল, তাহার বিস্তৃত বিবরণ পঞ্চম অধ্যায়ে রহিয়াছে । স্থথ্খের বিষয়, বামাচারী 
তান্ত্রিকগণ সমাজের উপর স্থায়ী প্রভাব বিস্তার করিতে পারে নাই, কিন্তু সমগ্র 
বাঙালী জাতির উপর অস্ত্রের “দক্ষিণাচার'-এর প্রভাব-প্রতিপত্তি এখনও 
অক্ষুণ্ন হইয়া রহিয়াছে । গ্রস্থকারের ভাষায় বাঙালী “ঘোর তান্ত্রিক” ; বাঙালীর 
যাবতীয় ক্রিয়াকর্ম, পূজা-অর্চন1! কিভাবে তন্ত্রনির্ভর, বিশেষতঃ তাহাব চিত্তবৃত্তিও 
কিভাবে তান্ত্রিক সংস্কারের হবার প্রভারিত, সপ্তম অধ্যায়ে তাহ! গ্রশ্থকার 
তাহার সাবলীল ভঙ্গীতে দেখাইয়! গ্রন্থ শেষ করিয়াছেন । 

কিন্ত গ্রন্থ শেষ করিয়া গেলেও দুর্ভাগ্যক্রমে গ্রস্থকাঁর উহা মুদ্রিত 
আকারে দেখিয়া যাইতে পারিলেন ন1। বিধাতার নির্মম বিধানে বিদেশে 
তাহার দেহাবসান হইল। সঙ্গত কারণেই তাহার ইচ্ছা ছিল, সযত্বে লেখা 
তাহার এই গ্রস্থথানির সুষ্ঠু প্রকাশন হউক । সাহিতা সংসদের কর্ণধার 
শ্রীমহেন্্রনাথ দত্ত এবং এ প্রতিষ্টানেরই কর্মমচিব শ্রগোলোকেন্দু ঘোষ যথা- 
সম্ভব অল্পকালের মধ্যেই গ্রস্থখানি প্রকাশিত করিয়া পরলোবকগত লেখকের; 
প্রতি সার্থক শ্রন্ধার্থ্য নিবেদন করিয়াছেন । 


ভ্রীদীনেশচন্দ্র ভট্টাচার্য 

প্রথম অধ্যায় 
তক্্রর অর্থ ও তত্্রণান্ত্রের জন্বকথা 


তন্ত্রের আভিধানিক অর্থ বহুবিধ । তার মধ্যে যে অর্থটিতে 
আমাদের প্রয়োজন, অর্থাৎ, যা তন্ত্রশান্দজ্রের তাৎপর্য বা মানে 
লাধারণজনের মনে স্পষ্ট করে তোলে, তাকে প্রকাশ করা চলে 
এভাবে : তন্ত্র হচ্ছে একজাতীয় শাক্সগ্রন্থ যা থেকে নানা দেবদেবীর 
পূজার জন্য, অথবা অতীন্্িয় শক্তিলাভের জন্য মানুষ একটা বিশিষ্ট 
পথের সন্ধান পেতে পারে । বাঙালী লমাজে “তান্ত্রিক বললেই মনে 
জেগে ওঠে শাশানচারী বীভৎস জঙ্গ্যাসীর চিত্র যার সঙ্গে জড়িত 
থাকে পঞ্চম'কার সাধনা আর “মারণ', এউচ্চাটন” “বশীকরণ”, 
'স্তম্তন”, “বিদ্বেষ” ও ন্যস্তযয়ন” এই কৃষ্ণ বা দুষিত ষট্কর্ম। 
বেদাধ্যায়ী ব্রা্ধণ সমাজে যা বটকর্ম, বা শুরু ষট্কর্ণ বলে খ্যাত, তা 
হচ্ছে যজন, ষাজন, অধ্যয়ন, অধ্যাপনা, দান ও প্রতিগ্রহ । তান্ত্রিক 
সাধনার প্রচলিত অর্থের সঙ্গে এ-সব চিত্র কেন জড়িত হুল এবং 
এদের অর্থই বাকি, তা আমরা ক্রমে ক্রমে দেখতে পাব। 

তন্ত্রের অর্থ নিয়ে কিন্তু বাদানুবাদের স্ষ্টি কম হয়নি। সে 
বাদামুবাদ বনুযুগব্যাপী। এখানে মনে রাখতে হবে যে, স্থপ্রাচীন 
কাল থেকেই বেদ ব৷ আ্ুতি'র সঙ্গে তন্ত্র সমান মর্যাদার অধিকারী 
হয়ে আছে। এই কথার প্রমাণস্বরূপ, মন্ুসংহিতার ব্যাখ্যায় 
কুল্লকভট ষে প্রসিদ্ধ ধষি-বাক্য উদ্ধত করেছেন তা বিশেষ উল্লেখ- 
যোগ্য । ধর্ম শব্দের অর্থ কি, এই প্রশ্নের আলোচনায় কুল্প.কভট 
হারীত-খধির এই উক্তিটি উদ্ধৃত করেছেন : *শ্র্তিশ্চ দ্বিবিধা__ 
বৈদিকী তান্ত্রিকী চ” (২১)। অর্থাৎ শ্রুতি (বা অপৌরুষেয় 
বেদশাস্ত্র) দ্বিবিধ : বৈদিকী ও তান্ত্রিকী। কথাটাকে ঘুরিয়ে আরো 


তন্ত্রের কথ! 


একটু স্পষ্ট করে বলা যাক। সকল শান্ত্রই শ্রুতির ব্যাখ্যামাত্র । 
যুগে যুগে তার যে পরিবর্তন দেখা যায়, তা ঘটে শ্রুতির বিধানকে 
যুগোপযোগী করার জন্য ; অন্য কোনো কারণে নয়। তান্ত্রিক 
আচার ও সাধনা শ্রুতিজাতই ; তবে তান্ত্রিক ধর্মের বিশেষ প্রসার 
হয়েছে কলিযুগে মানুষের অক্ষমতা ও অপূর্ণতার কারণে । তন্ত্র 
কথাটি শিক্ষিত সমাজও অনেক সময়ে যথাযথ প্রয়োগ করেন না। 
সাধারণ জন তো বেদসম্মত পন্থা! থেকে ভিন্ন যেকোনো পন্থাকেই 
তান্ত্রিক বলে গ্রহণ করে। কিন্তু তান্ত্রিক পন্থা প্রকৃতপক্ষে শক্তিপুজা। 
__সে শক্তির আধার পুরুষ নয়, নারী । তন্ত্রের উপজীব্য হচ্ছে পুরুষ 
ও নারীর সম্মিলিত শক্তির পূজা । পুরুব ও নারী, শিব ও শক্তি, 
একে অগ্তের পরিপুরক। সাংখ্যদর্শনের সেই চিরন্তন পুরুষ ও 
প্রকৃতির কথা। প্রকৃতিই আছ্ভাশক্তি; এই আগ্ভাশক্তির জঙ্গে 
পুরুষের প্রকৃত সংযৌগই তন্ত্রের মর্মবাণী । 

কিন্তু এসব তন্ব-বিচারে আমাদের প্রয়োজন নেই। একটি 
ভিন্ন অধ্যায়ে আমরা আমাদের মত সাধারণ মানুষের জন্য তন্ত্রের 
মর্মবাণীর একটি চিত্র আঁকতে চেষ্টা করেছি । তন্ত্র সম্পর্কে সাধারণ 
জনের মনে যে ধারণ] বদ্ধমূল হয়ে আছে, শুধু তন্ত্র শব্দের অর্থ 
বলে সেই ধারণা বদলানোর চেষ্টা অর্থহীন । "অবশ্য তা আমাদের 
লক্ষ্যও নয়। 

এবার তন্ত্রশান্ত্রের জন্মকথায় আসা যাক । বেদ ও তন্ত্রের জন্ম 
একই সময়ে অনুরূপ পরিবেশের মধ্যে । কুল্ল,কভট্র উদ্ধৃত খষি- 
বাক্যে বিস্ময়ের কারণ বা অসঙ্গতি কিছুই নেই। তান্ত্রিক পন্থা ও 
বৈদিক পন্থা ছুটি যমজ ভাই-এর মত । বেদের মধ্যেই যে তান্ত্রিক 
ধর্মের কোনো কোনে কথা ইতস্তত ছড়ানে। রয়েছে তা কারোর 
চোখ এড়ানোর কথা নয়। 

স্যর জন উড়ফ, স্বনামে ও ছল্সনামে (আর্থার এভালন ) তন্তর- 
শাস্ত্রের সবিশেষ চর্চা করেছেন । তত্ত্রশাস্দ্রের কয়েকখানি প্রসিদ্ধ গ্রন্থ 


তন্ত্রের অর্থ ও তন্ত্রশাস্ত্রের জন্মকথা ত 


তিনি ইংরাজী ভাষায় অনুদিত করে, নিজে বাঙালী তান্ত্রিক গুরুর 
সাহায্যে তান্ত্রিক সাধনা করেন। তার মতে, ভারতীয় সব-ক+টি 
ধর্মশান্ত্রেরই জন্ম হয়েছে বেদ থেকে, বেদেরই যুগোপযোগী নব নব 
ব্যাখ্যায় । কলিযুগের পক্ষে উপযোগী হয়েছে বেদের তাম্ত্রিকী 
ব্যাখা] । 

অনেকের মতে আদিম মানুষের নানাপ্রকার ভয়ের মধ্যে রয়েছে 
তন্ত্রশান্ত্রের জন্মবীজ | সর্পভয়, হিংশ্র জন্তুর ভয়, কুত্র প্রকৃতির ভয়, 
রোগভয় প্রভৃতি জানা ও অজানা শত্রর আক্রমণের প্রতিষেধক- 
রূপেই তন্ত্রের প্রাথমিক মন্ত্রগুলির জন্ম হয়। অঙ্গে জুটেছিল 
অতীন্ড্রিয় শক্তিলাভের চেষ্টা--এ-সব বিপদেরই প্রতিরোধকল্লে । 
তার ফলে এল জাতুবিদ্ভা । 

এ মতটির মধ্যে যে কিছু সত্য নিহিত রয়েছে তাতে সন্দেহ 
নেই। এর প্রমাণ পাওয়া যায় অথর্ববেদে। সেখানে মন্ত্রশ্তি- 
সাধনা, তাবিজ, মাছুলি প্রভৃতি মন্ত্রৌষধের কথা, কৃষ্ণ ষট্কর্মের 
ইঙ্গিত রয়েছে ইতস্তত ছড়ানো! । আদিম ভারতের নানাদেশেই ছিল 
এসব প্রতিষেধকের প্রতিপত্তি । স্বয়ং রাজা থেকে সাধারণ 
গৃহস্থ সবাই এসব মেনে চলতেন। অনেক ক্ষেত্রে বহিরাগত শক্রর 
আক্রমণ-প্রতিরোধে ব্যবহৃত হত মন্ত্র, সশন্ত্র সেনাবাহিনীর বদলে । 
রোগশান্তিকলে করা হত ন্বস্তায়ন। অধথর্ববেদে জ্ঞান ও অভিজ্ঞতা না 
থাকলে কোনে! ব্রা্ষণকেই রাঁজপুরোহিতের পদ দেওয়া হত না। 

পূর্বে আমরা এই “কৃষ্ণ ষট্কর্ণের নামোল্লেখ করেছি। এবার 
সহজ কথায় এদের অর্থ বলা যাচ্ছে। 

ক. মারণ--কোনো বস্তুর ধ্বংস বা কোনো জীবের বধের 

উদ্দেশ্যে তান্ত্রিক প্রক্রিয়া । 

খ. উচ্চাটন--কোনে! অবাঞ্ছিত জন যাতে উন্ম'লিত হয় বা 

অস্বাভাবিক ব্যাকুলতা বৌধ করে, তাঁর জন্য তান্ত্রিক 
বিধি। 


চু 


৪ তন্ত্রের কথা 


গ,. বশীকরণ- কোনো মানুষকে নিজের বশে আনার জন্য 
তান্রিক ক্রিয়া। 

ঘ. স্তম্তন__ভূমিকম্প, ঝড় প্রস্ৃতি প্রাকৃতিক বিপদকে রোধ 
করার জন্য অথবা! কাউকে শক্তিহীন করে ফেলার 
জন্য তান্রিক নিয়ম। 

উ. বিদ্বেষণ--যে-কোনে। ছু'জন মানুষের মধ্যে শত্রভাব বা 
বিছেষ সৃষ্টি করার জন্য তান্ত্রিক প্রক্রিয়। 

চ. স্বস্তযয়ন_-কোনো মানুষের অথব! পরিবারের স্বস্তি, শাস্তি 
ও সম্ৃদ্ধি-কামনীয় অথবা রোগশান্তি, গ্রহকোপ 
নিবারণ, বা বিপদ থেকে মুক্তির জন্য তান্ত্রিক পূজ|। 


এরই সাথে সাথে ব্রাহ্মণোচিত "শুরু বট্কর্ষের কথাও বলছি : 


যজন- পুজা বা যত্হাদি কর্ম। ৃ 
যাঁজন--পৌরোহিত্য বা পুরোহিতের কাজ । 
অধ্যয়ন--মনোযোগ দিয়ে শান্্পাঠ | 

অধ্যাপনা_ শিক্ষাদান (বিশেষ করে শান্তর )। 
দান-_-কোনো মূল্যবান বস্তু যোগ্যপাত্রে দেওয়া । 
প্রতিগ্রহ-_-যথাযোগ্য দান গ্রহণ। 


কে গ্রে 2 


তন্ত্রে কৃষ্ণ ষটকর্ণ সাধনের যাবতীয় বিধি এবং স্থান, কাল ও 
পাত্রের সুস্পষ্ট উল্লেখ রয়েছে । সে-সব বিধি না মানলে ফললাভ 
ঘটে না। বিধানগুলি নানা সূত্রে বদ্ধ। কর্মে সফলতার জন্য 
যথাযোগ্য দিনক্ষণের বিচার প্রয়োজন ৷ এই বিচারের বিষয় বহুবিধ 
__কাল, অকাল, গ্রহের অবস্থান, খতু, বিভিন্ন কর্ষে কোন্‌ দেবতার 
আশীর্বাদ প্রয়োজন প্রভৃতি । এ-সব বিচারে অভিষ্ঞছ সাধকের 
বিধিই মানু, আর তারাই দেন এসব কর্নে মন্ত্রদীক্ষা । সে মন্ত্র ছাড়। 
সফলতালাঁভ অলম্তভব। 

কথিত আছে, অথর্ববেদ একদা নয়টি শাখায় বিভক্ত ছিল। 


তন্ত্রের অর্থ ও তন্ত্রশান্ত্রের জন্ম কথা € 


এগুলির মধ্যে যেটিকে নিয়ে আমরা আলোচনা করব তা হচ্ছে 
পৈপ্নলাদসংহিতা”; কারণ এটি ছিল ভারতবর্ষের পূর্বাঞ্চলের সর্বাপেক্ষা 
জনপ্রিয় শীখা অর্থাৎ এ অঞ্চলের লোক ছিল এ শাখারই অন্তভূক্ত। 
এরা এই সংহিতার বা সঙ্কচলনের নির্দেশকেই মেনে চলত। আর 
এই পূর্বাঞ্চলই ছিল তন্্রশাস্ত্রের পীঠস্থান। তান্ত্রিক মত, পূজা ও 
সাধনা বহুকাল ধরে ছিল এ অঞ্চলে প্রবল আর বহুকাল স্থায়ী। 
এখনে এই পূর্বাঞ্চলের সমস্ত পূজা ও নিয়ম নিষ্ঠা তন্ত্রভিত্তিক | 
“পৈপ্লাদসংহিতা'য় রয়েছে নাঁনা বিষয়ের অপূর্ব সমাবেশ । 
একদিকে দেখা যাবে উদার, ভক্তিরসাত্মক দেবগীতি বন্দনা, সরস 
কাবাধ্মী প্রার্থনা আর দার্শনিক, প্রশ্ন ও ব্যাথা; আবার তারই 
সঙ্গে ওতপ্রোত রয়েছে রোগমুক্তির জন্তা তাবিজ কবচের বাবস্থা, 
মারণ উচ্চাটনের কথা । আমরা এই দ্বিতীয় ফিরস্তার কিছু কিছু 
উদাহরণ তুলে ধরছি। 
ক. স মে অন্তন্যক্ষক: সে যেন আমার চেয়ে হীনতর হয় 
অথবা সে যেন আমার অধীন হয়। 
খ. পরীত্য বানিজমহেব্িষম্‌: চারদিক ঘুরে গিয়ে আমি 
সাঁপের বিষ দূর করে দিচ্ছি। 
গ. শাসাই শুরা উৌ : শ্বশুর-শাশুড়ীর ওপর যেন আমার 
আখপত্য জন্মে। 
ঘ. মুধি অভিঘাতীব্যস্ত £ অনিষ্টকারী নিপাত যাক । 
উতসক্তপত্বী ওষধ আবতস্করণীদ অসি : স্ত্রীজাতীয় 'উতসক্ত' 
গুল্ম বা লতা বশীকরণ বা মিলনের কাজে লাগে। 
উদাহরণ-বুদ্ধির প্রয়োজন নেই । আর প্রয়োজন নেই বেদের 
কাল নিয়ে বাদানুবাদ। কারণ, আমাদের য! প্রতিপাগ্য তা হচ্ছে 
এই যে, বেদের মধ্যে তান্ত্রিক আচার-আচরণের সন্ধান পাওয়া যায়। 
তবে তন্ত্র মুক্তি-সাধনার একট! বিশিষ্ট পম্থারূপে কোন্‌ সময় থেকে 
গণ্য হয়েছে তা সঠিক জানা যায়নি। 


৬ তন্ত্রের কথা 


এ সম্পর্কে একটা কথা আমাদের বার বার মনে হয়। 
কঠোপনিষদে ধম নচিকেতাকে শ্রেয় ও প্রেয়ের অর্থ ও সমস্তাঁর কথা 
বুঝিয়েছেন। শ্রেক্পঃ কি? শ্রেয় চরম শান্তি, সর্বকীমনা ও সর্ববন্ধন 
থেকে মুক্তি । প্রেয়ঃ কি? প্রেয় মানুষের ইহলোকের সব প্রিয় বস্তু 
যা তাকে সর্বন্তথ দেবে বলে মে আশা করে । শ্রেয় ও প্রেয় একত্র 
বাস করে? একসাথে এসে মানুষের কাছে উপস্থিত হযস। সাধারণ 
মানুষ গ্রহণ করে প্রেয়কে, ছু-একজন অসাধারণ মানুষ বরণ করেন 
শ্রেরকে | সাধারণ মানুষ চায় “ধনং দেহি, রূপং দেহি, জয়ং দেহি, 
দ্বিষো জহি ।' অর্থাৎ আমাকে ধন দাও, রূপ দাও, জয় দাও আর 
আমার শক্র বিনাশ কর । তন্ত্রের জন্মবীজ রয়েছে এই প্রেয় কামনার 
মধ্যে আর তার পরিণতি ঘটেছে তান্ত্রিক সাধনায় । প্রবৃত্তির পথ 
ধরে ক্রমে নিবৃত্তির পথে প্রবেশ করাই তান্ত্রিক সাধনার লক্ষ্য। 
তন্ত্রশান্ত্র তাই প্রেয় কামনার মধ্য দিয়ে শ্রেয় বা অম্ৃতত্ব লাভের পথ- 
নির্দেশক | শ্রেম্োলাভের পন্থা প্রেয়কে বর্জন করে চলে অম্থতত্বের 
পথে, আর তন্ত্রপন্থা প্রেয়ের পাশকে প্রথমে গ্রহণ, পরে বজন ও 
অতিক্রম করে সেই একই পথে--শ্রয়ৌলাভের পথে উপনীত হয়। 

তন্ত্র তাই সাধারণ মানুষের কামনা-বাঁসনাকে অস্বীকার করেনি, 
তাকে এডিয়ে যেতে চায়নি । জীবনের প্রতি তন্ত্রের এই বাস্তব 
দষ্টিভঙ্গীকে অস্বীকার করার উপায় নেই, আর স্বাগত না করে পার 
যায় না এই বিপুল কণ্টকবুল বনের মধ্য দিয়ে মুক্তির একটা 
পথের নির্দেশকে । শ্রেয়ের মর্গবাণীর যে সন্ধান পাওয়া যায় 
শ্রীমন্তগবদ্গীতায়, তার চেয়েও জীবনের বাস্তব, গভীর ও বণবনুল 
বিশ্লেষণ পাওয়া যায় তন্ত্রে। এই জন্যই হয়তো শ্রীঅরবিন্দ বলেছেন : 

“গীতায় মানবজীবনের যে পথ-নিদেশ রয়েছে, যে অপূর্ব 
বিশ্লেষণ তাঁর মর্মবাণী, তার চেয়েও নিভীক ও সবল বিশ্লেষণ দেখা 
যাবে তন্ত্র, যদিও এটি গীতার বিশ্লেষণের মত অত সুন্সম ও অধ্যাত্ব- 
ভিন্তিক নয়। কারণ, তন্ত্রে যে পথ-নির্দেশ ও বিশ্লেষণ রয়েছে তার 


তন্ত্রের অর্থ ও তন্ত্রশাস্ত্রের জন্মকথা ৭ 


মূল কথা এই যেমানুষের আধ্যাত্মিক জীবনের যা-কিছু প্রাতিবন্ধক 
সে-সবকেই জোর করে তার অনুকূল করে তুলে একটা পরম 
আধ্যাত্মিক লিদ্ধিলাভ করতে হবে যাতে আমাদের বাস্তব-সম্মিত 
সামগ্রিক জীবনের প্রতি স্তরে ভগবানের লীল। অনুভব করতে পারা 
যায় । কোনো কোনো দিক থেকে বিচার করলে তন্ত্রপন্তাকে 
অধিকতর সম্বদ্ধ ও ফলপ্রসূ বলে মনে হয়। তন্ত্রপন্তায় দিবাজ্ঞানের 
দঙ্গে পুরোভাগে এসেছে দিবা কর্মকাণ্ড আর এশ্র্ষময় দিব্যপ্রেম । 
হঠ ও রাজযোগের ময়নকথা এতে স্পষ্ট হয়ে উঠেছে ; দেহ ও মনের 
বৃত্তি ও প্রবৃত্তির সুষম বাবহারে দিব্যজীবনের সকল স্তরই বিকশিত 
হয়েছে । গীতায়ও এ-সবের ইঙ্গিত রয়েছে সতা, তবে তা' প্রাসঙ্গিক 
ও ভামা-ভানা। তারপর তন্-পন্থায় রয়েছে পরিপূর্ণ দিব্যজীবন- 
লাভের বাস্তব স্বগ্প যা ছিল বেদের খষিদের : সে স্বপ্ন বেদের 
পরবর্তী যুগেই মানুষের মন থেকে অনেক দূরে সরে গেছে কিন্তু 
ভবিষ্যতে তাকেই পরম সম্বল করে মানুষের চিন্তা, অভিজ্ঞতা ও 
আশা-আকাঙক্ষার একটা বিশ্লেষণ ঘটবে 1”-100905000 : 
চ499995 018 0106 0165. 

এমন যে তন্ত্রশান্্র তার প্রথম আবির্ভাব কোথায় হয়েছিল, তা! 
নিয়ে বু বাদান্ুবাদ রয়েছে । কারো কারো মতে ভারতবষেই এর 
জন্ম হয়েছে বটে, তবে আধেতর বংশে । সেখান থেকে এনে, 
একাধিক অর্থে তাকে সংস্কৃত করে, আর্ষের! তাকে জাতে তুলে 
তান্ত্রিক দর্শন গড়ে তুলেছে । অন্ত্যজদের মণ্ডপেই যে হিন্দুদের হূর্গা, 
কালী প্রভৃতি পৌরাণিকী দেবীপৃজার বোধন হয়েছিল তাতে সন্দেহ 
নেই। 

বৈদিক দেবতাদের মধ্যে দু-একটি ছাড়, “দেবী”র অস্তিত্ব প্রায় 
নেই বললেও চলে, অথচ “দেবীর সঙ্গে মাতৃকেন্দ্রিক দ্রাবিড় 
সমাজের একটা মুলগত সম্পর্ক. অনুমান করা অসঙ্গত নয় । তাই 
কারো কারো। মতে “দেবী'-ভিত্তিক তন্ত্র বা শর্তি-সাধনার জন্ম 


৮ তঙ্ত্রের কথা 


হয়েছে দ্রাবিড় জাতির ঘরে । “কাদম্বরী'তে খ্যাতনামা কবি বাণভট 
চষ্চিকাদেবীকে শবরেরা পশুমাংস ও রক্তের উপচারে পৃজা করছে 
বলে .বর্ণনা করেছেন। চগ্ডিকাদেবীর পূজক একজন দ্রাবিড় 
পুরোহিত। 

বৈদিক ধর্মের গতি ও প্রকৃতির সঙ্গে শক্তি-সাঁধনার কোনো মিল 
নেই বলে! হরপ্রসাদ শান্ত্রী প্রমুখ ) কারো কারে! মতে তন্ত্রসাধনার 
জন্ম এ দেশে ঘটেনি--ঘটেছে ভারতবর্ষের বাইরে । এ সাধনা- 
পদ্ধতি 'এ দেশে এসেছে উত্তর-পশ্চিম ছুয়ার দিয়ে হয়ত “মগী” 
(1981//5505 ) পুরোহিতদের কাধে ভর করে | “মগী'রা আদিম 
পারশীক পুরোছিতদের বংশ। কথিত আছে এরাই শিশু-যিশুখীফটের 
জন্য নানা উপহার নিয়ে গিয়ে জেরুজেলামে তীকে স্বাগত করে 
এসেছিলেন । 

শক্তি-সাধনা এ দেশে এসে কিন্ত বৈদিক জগতে স্থান করে নিতে 
পারেনি । ঠাই পেয়েছে দেশের পূর্বাঞ্চলে যেখানে বৈদিক ধর্ম ছিল 
শিথিলতম। বিশেষ করে এই আঞ্চলিক আবাসের কথা স্মরণ করেই 
হয়ত পাশ্চাত্য পঞ্িত উইন্টারনিজ (৬%10661016 ) বলেছেন, 
তন্ত্রের জন্মভূমি বাঙলা ; সেখান থেকে তা ছড়িয়ে পড়েছে আসামে । 
তারপর বৌদ্ধতন্ত্রের কাধে ভর করে তা ভীরতবষের সীম! ছাড়িয়ে 
পৌছেছে নেপালে, তিববতে ও চীনে । 

কথাটার মধ্যে হয়ত কিছু সত্য নিহিত রয়েছে । তন্ত্রের জন্ম ও 
লীলাভূমি সম্পর্কে একটি পুরনো শ্লোক প্রচলিত আছে। কিন্তু 
এটির রচনাকাল ও রচক দুই-ই অজ্জাত। শ্লোকটি এই : 

«“গোড়ে প্রকাশিতা বিদ্যা, মৈথিলৈঃ প্রবলীকৃতা। 
কচি ক্ষচিন্মহা রাষ্ট্রে গুজুরে প্রলয়ং গতা ॥” 

অর্থাৎ তন্ত্রবি্ভার জন্ম হয়েছে গৌড়ে, তার প্লাবন ঘটেছে 
মিথিলায়, মহারাষ্ট্রে এর প্রভাব কিছু কিছু দেখা গেছে, আর 
এ বিদ্কা লয় পেয়েছে গুজরাটে । 


তন্ত্রের অর্থ ও তন্ত্রশান্ত্রের জন্মকথ। ৭) 


তন্ত্রশান্ত্রের রূপ দ্বিবিধ : বৌদ্ধ ও হিন্দু। এই ছুই সম্প্রদায়ের 
তন্ত্রশান্্রীয় গ্রন্থের মধ্যে যে মুূলগত বিশেষ ইতরবিশেষ রয়েছে ত! 
নয়, তাদের প্রভেদটা মোটামুটি রূপগত, লাক্ষণিক। সে প্রভেদের 
কথায় পরে আসা যাচ্ছে । বৌদ্ধ ও হিন্দু তন্ত্রশীস্ত্রের সমবেত সংখ্যা 
মগণিত; অসংখ্য বললেও অত্যুক্তি হয় না। “মহানির্বাণ তন্ত্রের 
ভূমিকায় তিনশ্রেণীর তন্ত্রের উল্লেখ পাওয়া যায়: বিধুক্রান্তা, 
অশ্বক্রান্তা ও রথক্রান্ত' ৷ অসংখ্য তন্ত্ররীজির মধ্যে মাত্র এক শ- 
বিরানবব,ইখানাকে বেছে নিয়ে এই শ্রেণিবিভাগ করা হয়েছে। 
এই বিভাগের যুলকথ! ভারতবর্ষের বিভিন্ন অঞ্চলের পক্ষে বিভিন্ন 
শ্রেণীর তন্ত্রের উপযোগিতা স্পীকার । তাই, বিভিন্ন অঞ্চলগুলিকেও 
তিনভাঁগে বিভক্ত করা হয়েছে। 

বৌদ্ধতশ্রশান্ত্র যে হিন্দুতন্ত্রশান্দ্ের অগ্রজ তাঁতে সন্দেহ নেই। 
এ মন্তব্যের কারণ পরে বলছি। কবৌদ্ধতন্ত্রের জন্মকালের একট' 
মোটামুটি ইতিহাস এখানে বলা যাক। 

অথর্ববেদের কালে, অথবা তারো পুর্ব থেকেই যে সমাজে 
কবচ, তাবিজ, মন্ত্র প্রভৃতির বুল প্রচলন ঘটেছিল তাতে সন্দেহ 
নেই। নানা কুসংস্কার ছাড়াও, মুভ্তিলাভের উপায় হিসাবে কেউ 
নেছে নিয়েছিল শরীর-পীড়ন, কেউ সংস্কার-ভিত্তিক আচারের পথ, 
কেউ মৃত পূর্বপুরুষনদ্রে সঙ্গে সংযোগের চেষ্টা, কেউ বা বামদেবের 
পূজার ছলে বীভৎস কামলীলার মন্ততা। এই বামদেবের পুজার 
কথা যথাসময়ে বল যাবে। মন্ত্র ও ঝাঁড়ফুঁক ইত্যাদির তে। 
লেখাজোখাই ছিল না। 

সমাজের এই শোচনীয় অবস্থা বুদ্ধদেবের দৃষ্টি এড়ায় নি। বুদ্ধ 
খরীপূর্ব বষ্ঠ শতকের মানুষ। এ অবস্থাটা যে শুধু তীর তুষ্ট 
এড়ায় নি তা নয়, কারো কারো মতে এসব যে তার ধর্মের মধ্যে 
স্থান পেয়ে যাচ্ছে, ক্রমে ক্রমে জন-সমাজে এই-সব অবাঞ্ছিত ক্রিয়া- 
কলাপের অনুপ্রবেশ ঘটছে, তার তা অজানা ছিল না। অথচ, 


১৩ তন্ত্রের কথা 


তিনি তার ধর্মকে পুরোপুরি জনপ্রিয় করতে চেয়েছিলেন। হয়ত 
ভেবেছিলেন, ক্রমে ক্রমে জনসাধারণ মহত্তর জীবনের আস্বাদ 
পেলে এ-সব হীনজন-স্থলভ ক্রিয়াকলাপ লোপ পাঁবে। এ সম্পর্কে 
আমর। অষ্টম শতকের বৌদ্ধপ্রধান শান্তরক্ষিতের কথ! স্মরণ করছি। 
তার মতে বুদ্ধদেবের জ্ঞাতসারেই এই-সব ক্রিয়াকলাপ বৌদ্ধলমাজে 
স্থান পেয়েছে । বুদ্ধদেবের জীবিতকালেই বৌদ্ধেরা তন্ত্-মন্ত্রের চর্চা 
করত। 

“বিনয়-পিটক”এর কোনো কোনে গল্পে এসকলের স্পট 
আভাস রয়েছে। হয়ত বুদ্ধদেবের নিজের শিষ্যুদের মধ্যে অলৌকিক 
ক্রিয়াকলাপ ও জাদুবিগ্ভার প্রচলন ছিল । 

পাঁলিভীষায় লেখ! বৌদ্ধধর্মের তক্ুকথাঁর মধ্যে এমন কিছু কিছু 
চিহ্ন রয়েছে যা তান্ত্রিক 'আচার ও চিস্তাধারারই শামিল। অবশ্য 
“তন্ব” কথাটা উচ্চারিত হয়নি । কারে! কারো মতে পপঞ্চকাম- 
গুণাদিট্ঠধন্ম-নিববাণবাদ' কথাটা! বুদ্ধদেবেরই মুখনিঃস্যত বাঁণী। 

এর অথ ইক্দ্রিয়ের পরিপূর্ণ সম্তোগের মধ্য দিয়েই নির্বাণ লাভ করা । 
তবে বুদ্ধদেবের স্বমুখনির্গত বাণীরও পরবর্তাকালে কদর্থ হওয়া 
কিছুমাত্র অস্বাভাবিক নয়। 

কিন্তু একশ্রেণীর শ্রমণ যে যুবতী শ্রমণার সঙ্গকে “ধম্ম' বলে 
মনে করত তাতে সন্দেহ মেই। আর এ কথাটায়ও লন্দেহ নেই যে 
সেকালে কিছু কিছু শ্রমণ ও ব্রাহ্মণ নানাবিধ অলৌকিক ক্রিয়াকর্মে 
মত্ত হয়ে, জাদুকরি জন্বল করে জ্ীবিকানিবাহ .করত। সে-সব 
জাঁদুকরির মধ্যে থাকত মানুষের আয়ুক্কর ও দেহের অবক্ষয়রোধের 
মন্ত্র, বিশুলাভের জন্য স্বস্তায়ন বা কনচদান, বন্ধ্যা নারীর জন্য 
পুত্রেষ্টি যজ্ঞ, মারণ উচ্চাটন প্রভৃতি “কুষণ” ষট্কর্ম । কোনো কোনো 
শ্রমণ নরকপালও ব্যবহার করত। | 

ঠিক কোন্‌ কাল থেকে যে তন্ত্রসাধনা একটা বিশিষ্ট রূপ 
নিয়েছিল তা বলা যায় না, তবে বুদ্ধের আমলের পূর্ব থেকেই 


তন্ত্রের অর্থ ও তন্ত্রশান্ত্রের জন্মকথা ১১ 


তথাকথিত তান্ত্রিক আচার-আচরণের বহুল প্রচলন ঘটেছিল, এ 
বিষয়ে সন্দেহ নেই। 

এখন পর্যন্ত যে-সব তগ্রশান্ত্রের সন্ধান পাওয়া গিয়েছে তার 
মধ্যে যে সব-ক'টিই খুব পুরনো তা নয়। বরং বেশির ভাগ তন্ত্রশান্ 
নিতান্তই আধুনিক বলা চলে । বিদ্্ঞনের মতে সর্বাপেক্ষা পুরনো 
তন্ত্র লেখ! হয়েছে শ্রীষ্টাব্ষের শুরুতে অর্থাৎ এখন থেকে প্রায় 
ছ হাজার বছর পূর্বে। তারপর সে শান্্রচনা চলেছে অব্যাহত 
গতিতে অষ্টাদশ এমনকি উনবিংশ শতক পর্যস্ত। কতগুলি তন্ত্রের 
কালের মোটামুটি হদিস পাওয়া! গেছে, যেমন “সর্বজ্ঞ।নোত্তর তন্ত্র ও 
“কুব্সিকাতন্্ । এ ছুটি লেখা হয়েছে গুপ্ত যুগে । 

: পূর্বেই বলা হয়েছে যে বৌদ্ধ-তন্ব হিন্দুতন্ত্রের চেয়ে পুরনো । 
এ দলের অনেকগুলি প্রথম ও দ্বিতীয় শতকে লেখা । এই এসঙ্গে 
“হেবজতন্ত্রঃ  'কাঁলচক্রেতন্ত্র” 'বুদ্ধকপালতন্ত্র প্রভৃতি কয়েকখানি 
প্রথম যুগের বৌদ্ধ-তন্ত্রগ্রস্থের নামোল্লেখ করা যেতে পারে । এদের 
বিষ্ঈবস্তর উত্স বৌদ্ধ ধারণী'গুলি, পণ্ডিতেরা এ অনুমান করেন । 
তাদের মতে গ্রীণ দ্বিতীয় বা তৃতীয় শতকের বৌদ্ধ মনীষী অসঙ্গ এই 
শ্রেণীর গ্রন্থ-সঙ্কলনে প্রেরণা দেন ও বৌদ্ধদের মধ্যে তন্ত্রের প্রচলন 
আরম্ত করেন। বৌদ্ধধর্মের কঠোর মাচাঁরনিষ্টার মাহাত্ম্য সকল 
শ্রেণীর বৌদ্ধ ভিক্ষু-ভিক্ষুণীর কাছে সমাদরের বস্তু ছিল না। বিশেষ 
করে তাদের মধ্যে যারা তরুণ ও তরুণী, তার! এসব বিধি-নিষেধ 
পরম অবাঞ্ছিত বলেই মনে" করত । এই মনোভাবের ফলে তথা- 
কথিত তান্ত্রিক আচার-আচরণের মধ্যে তার! পেল মুক্তির জন্ধান। 
কিন্তু দে-সকল সহজ মুক্তির বার্তা তো আর প্রকাশ্যে বলা চলে 
না! প্রকাশ্যে বললে বিহার থেকে বহিক্করণ অনিবার্ধ। কাজেই 
কিশোর-কিশোরী ছাত্রের কাঁব্যচর্চার মতই তার চর্চা চলল 
গোপনে । এগুলিকে ঠিক তন্ত্র আখ্যা দেওয়া চলে না; বলা 
যায়, এরা তন্ত্রশান্জ্ের অগ্রদূত হয়ে দেখা দিল। বৌদ্ধতন্ে 

এদের বলা হয় ধাঁরণী বা সংগীতি। অর্থাৎ বৌদ্ধতন্ত্রের প্রথম 
রূপ-সংগীতি । 

তৃতীয় বা চতুর্থ শ্রীষ্টাব্বে রচিত “গুহাসমাজ'ই এখন প্রথম 
বিধিবদ্ধ বৌদ্ধততন্ত রচনা বলে গণ্য । 


তন্ত্রশান্সের ঘনারণ্যে প্রবেশ-লাভের সন্ধানে আমরা এ পরস্ত 
কি কি পেলাম £ 

তন্ত্রের মাভিধানিক অর্থ কি? তন্ত্রশান্জর বলতে আমরা কি 
বুঝি? শ্রীঅরবিন্দ, হরপ্রসাঁদ শীস্ত্রী, স্যর জন উড্ভফ. প্রমুখ 
মনীষিগণ তন্ত্রশান্সের কি ব্যাখ্যা করেছেন ? 

তারপর জেনেছি তন্ত্রশাস্দ্রের জন্মকাহিনী । তন্ত্রশান্্র যে বেদের 
প্রায় সমসাময়িক -তারও প্রমাণ পেয়েছি । উপনিষদে রয়েছে 
“শ্রোয়ের' প্রশস্তি আর তন্ত্রে রয়েছে “প্রেয়ের, সংগীতি। প্রেয়কে বাদ 
দিয়ে মানবজীবনের অর্থ খোঁজা অবাস্তব । বাস্তব জীবনে তন্ত্র 
শীস্তের, তাঁর মর্মবাণীর যথেষ্ট সার্থকতা রয়েছে ;" একে মূল্যহীন, 
অপকৃষ্ট ধীর1 বলেন তারা কল্পনা-বিলাসী । বস্তত্£ প্রেয়ের মধ্য দিয়ে 
শ্রেয়োলাভই সাধারণ মানুষের কাছে জীবনের উদ্দেশ্য ৷ 

বৌদ্ধ তন্ত্র হিন্দুতন্রের অগ্রজ । বুদ্ধের জীবিতকালেই বৌদ্ধ- 
তন্ত্রের সূচনা হয়েছে ; বৌদ্ধ-তন্ত্রের প্রথম রূপ “দংগীতি” | “গুহসমাজ" 
বৌদ্ধ-তন্ত্রের প্রথম বিধিবদ্ধ রচনা । 

তন্ত্রশাস্ত্রের ধান-কয়েক পুথি মাত্র পুরনো; সবচেয়ে পুরনো 
পুথির জন্ম হয়েছে শ্রীষ্টান্দের শুরুতে । অর্থাৎ সেখানি যিশুশ্বীষ্টের 
সমসাঁময়িক। বলা বাহুল্য পুরনো পু'থিগুলি বৌদ্ধ-তন্ত্রের 

বেদ-বিছিত মত ও পথের সীমানা থেকে সন্ধে গিয়ে তন্ত্র প্রথম 
আশ্রয় পেল বৌদ্ধবিহারে সংগীতিরূপে । তখন তার অবস্থা শৈশবের ; 
অর্থাৎ একটা বিশিষ্ট সাধনার পথ হিসাবে গণ্য হতে তখনও তার 
অনেক দেরী। সেই মর্ষীদা সে লাভ করল বেশ কয়েক শ' বছর পরে। 

ভগবান্‌ বুদ্ধের তিরোধানের প্রায় সঙ্গে সঙ্গেই যে বৌদ্ধধর্ম 
ঝড়ের মুখে একটা নোঙর-ছেড়া নৌকার মত ঘুরপাক খাবে তা 
পূর্বে কল্পনা করা সম্ভব ছিল না। কিন্তু তবু তা ঘটল। ভগবান্‌ 
বুদ্ধের অত্যুচ্চ আদর্শ ও অনুগামীদের পালনীক্ন অতি-কঠোর বিধান 
একশ্রেণীর ভিক্ষু-ভিক্ষুণীর কাছে কারাপ্রাচীরের মত বোধ হতে 
লাগল । তার! বুদ্ধের আদর্শ থেকে ভ্রষ্ট হল। সেই আদশচ্যুতির 
একটা সহজ পথ আবিষ্কার করার জন্য মম ছিল তাদের উন্মুখ । সে 
পথের সন্ধানও বিদ্রোহীর দল অচিরেই পেল। 

বুদ্ধদেব নিজে কিছু লিখে যাননি । কিন্তু তার মুখনিঃস্থত ছুটি 
কথা নিয়ে যে বাঁগবিতগ্ার সৃষ্টি হল তার তুলনা নেই। কথা-ছুটির 
একটি “নিবাণ” অন্যটি “করুণা” । 

নির্বাণ বলতে ঠিক কি বোঝাপ্ন তা বুদ্ধদেব কথনো৷ স্পষ্ট করে 
বলেন নি, এটা ছিল তীর বু শিষ্তেরই অভিমত । তিনি এ সম্পকে 
যা বলতেন তা হুল, নির্বাণ লাভ করলেই বুঝতে পারবে নির্বাণ কি। 
হয়ত বোঝাতে চাইতেন নির্বাণ-তন্্ব কেবল অনুভবের দ্বারা উপলব্ধি 
করা যায়, ভাষায় তা প্রকাশ কর! যায় না। প্রথম শতকের মানুষ 
অশ্বঘোষ প্রদীপের সাথে তুলনা করে নির্বাণতন্ব বোঝাতে 
চেয়েছেন। তিনি বলেছেন, তেলের অভাবে প্রদীপটি যেমন 

আস্তে আস্তে নিভে যায়, মানুষও তেমনি আকাঙ্ক্ষা জাত ছুঃখরেশের 
অভাবে ক্রমে বিলয় পায় অর্থাৎ সাধকের মন সম্পূর্ণরূপে আকাঙক্ষা- 
হীন হলেই তাঁর নির্বাণলাভ ঘটে। 

প্রধানত “নির্বাণ কথাটির ব্যাখ্যা নিয়ে বৌদ্ধদের মধ্যে ছুটি 
দলের স্যরি হয়ে গেল। অশ্বঘোষের ব্যাখ্য! গ্রহণ করল “হীনযানে”র 
দল। এরা গৌড়া, নৈষ্টিক, বুদ্ধদেবের শুদ্ধসন্ত্বের আদর্শে বিশ্বাসী । 
কাজেই এদের দল ভারী হল না। দল ভারী হুল “মহাযানী'দের ; 
তারা অশ্বঘোষের ব্যাখ্যাকে আমল দিল না। হীনযান ও 
মহাযাঁনপন্থ্ী বৌদ্ধদের মধ্যে বেধে উঠল তীব্র বিরোধ । 

মহাযানপন্থীদের নেতা! স্বনামধ্যাত ভিক্ষু নাগাভুন দ্বিতীয় 
শতকের মানুষ । তিনি নির্বাণের ব্যাখ্যা করলেন ছয়টি নঞথক বা 
অনস্তিত্ববাচক বিশেষণ দিয়ে । সে ব্যাখ্যার বিচারে আমাদের 
প্রয়োজন নেই কিন্তু তা যে সাধারণ মহাধাঁনপন্থীদের বোধগম্য ও 
মনঃপৃত হতে পারে না ও হল না তা বলাই বাহুল্য । নাগাঁজুনের 
পরবর্তাঁ মোগাচার্ষেরা এই ব্যাখ্যাকে নূতন রূপ দিলেন সদর্থক বা 
'আস্তিত্ববাচক বিশেষণ দিয়ে । একে ব্লা হল “বিজ্ঞানবাদ' । কিপ্ত 
এ ব্যাখ্যাও সাধারণ বৌদ্ধ-সমাজের পছন্দসই হুল ন!। 

বিজ্ঞানবাদের স্থান ক্রমে দখল করল 'মহান্ত্খবাদ' যার অন্য 
নাম “বজযান। এই বজ যে তিনটি তত্বের সংমিএণে তৈরী তা 
হল শুন্য, বিজ্ঞান ও মহান্ধ। শুন্য ও বগতানতন্ব-বিচারে আমাদের 
প্রয়োজন নেই, প্রয়োজন রয়েছে মহা সুখের ব্যাখ্যায়। 

হীনযানপন্থীদের মনে তন্ত্র স্থান পায়নি, স্থান পেয়েছিল 
মহাধানপন্থীদের কাছে। বলা বাহুল্য, বর্জযানের মধ্য দিয়েই তন্ত্রের 
আদর্শ ও তান্ত্রিক সাধন! বৌদ্ধসমাঁজে স্থান পেল। এই বজযাঁনই 
হুল তান্ত্রিক বৌদ্ধধর্ম, যাকে বৌদ্ধধর্মের অপচ্ছায়! বা অপভ্রংশ ছাড়া 
অন্য কিছু বল! চলে না। 
এখন “মহাস্তথখবাদের” কথা বলা যাক। বোধি অর্থ পরম জ্ঞান। 


তন্ত্রশান্ত্রের আশ্রয় ১৫ 


বৌদ্ধ তান্ত্রিকের মতে এই পরম জ্ঞানের স্পর্শে ই মন বুদ্ধত্ব বা নির্বাণ 
লাভ করে । নিবাণলাভে যে পরমানন্দের আস্বাদ পাওয়া যায় তার 
নঙ্গে তুলনীয় শুধু স্ত্রী-পুরুষের আলিঙ্গনাবদ্ধ সুখের অনুভূতি । 

তাদের মতে যার! মুমুক্ষু বা নির্বাপপ্রার্থী তাদের ততই 
প্রজ্ঞাপারমিতা”র সঙ্গলাভ বিধেয় । প্রজ্ঞাপারমিতার অথ অশিশ্র 
বা খাট সত্য যা জ্ভ্রানের পরাকাষ্ঠা। এই যে “প্রজ্ঞা” বা তন্বজ্ঞান 
তা রয়েছে সকল স্ত্রীলোকের মধ্যেই, কাজেই সকল স্ট্রীলোৌকই 
সমভাবে গ্রহণীয় ; কেহই বর্জনীয় নর । এতে ধনী-দরিদ্রের বিচার 
নেই, উঁচু-নীচু জাতের প্রভেদ নেই--আর নেই প্রভেদ শিক্ষিত! বা 
অশিক্ষিতার। এমনকি এ ব্যাপারে সামাজিক বন্ধনের কথ। তোলাও 
নিরর্ক। সেকালের তান্ত্রিকদের মুখে মুখে যে শ্লোকটি সদাসর্বদ! 
শোনা যেত তা হুল: 

“কর্মণা যেন বৈ অত্বাঃ কল্পকোটিশতান্যপি 
পচ]ন্তে নরকে ঘোরে তেন যোগী বিশুচ্যতে।” 

অর্থাৎ যে-সকল কর্মের ফলে সাধারণ মানুষ শতকোটি কল্প 
নরকে পচে মরে, যোগীরা মে-সকল কর্মের সহায়তাসসই মুক্তিলাভ 
করে । 

এ সম্পর্কে আরো যে-সব কথা রয়েছে তা যথাস্থানে বলা যাবে । 

এহেন বজ্বধান যে সাধারণ জনের পরম আদরের বস্তু হযে 
বাড়াবে তাতে আর সন্দেহ কি £ তা-ই হল বটে আর নিরয়গামী 
তন্ত্রের পরম আশ্রয় হুয়ে রইল-বজযাঁন। 

আমরা এ পধন্ত নির্বাণ শব্দের অর্থ নিয়ে দ্বন্দের কথা বলেছি, 
কিন্ত্রু করুণার কথা বলিনি । এ শব্দটি ষে অর্থে প্রথম ব্যবহৃত 
হয়েছিল তা নিয়ে আলোচনায় আমাদের প্রশ্নোজন নেই । শুধু 
এর অর্থভেদ নিয়ে হীনযাঁন ও মহা যানপন্থীদের মধ্যে গ্রভেদ যে 
আরে। বেড়ে গেল তা-ই আমাদের বক্তব্য । 

সকলকেই একক, কেবল নিজ নিজ তপস্যাঁর বলে নির্বাণ লাভ 

করতে হবে-_-এই হল হীনষানীদের মত । আর এই মতে তার! রইল 
অটল । কিন্তু পরম কারুণিক মহাধানীদের মতে নিজের নির্বাণত্ব- 
লাভের চেয়ে অন্যের নির্বাণত্বলাভে সাহায্য কর অধিকতর শ্রেয় 
এবং মহত্তর কর্ম । এই প্রচেহটায় যদি বার বার জন্মমৃত্যু-চক্রকে বরণ 
করতে হয় তাতেও ক্ষতি নেই। অপরের প্রতি করুণার এই যে 
ব্যাখ্যা, এর ফলে স্বাভাবিকভাবেই ভিক্ষুদের দৃষ্টি পড়ল অবলা 
ভিক্ষুণীদের ওপর, আর অনেক ক্ষেত্রে গুরুরা শিষ্যাদের মহাম্থথদানে- 
তৎপর হয়ে উঠলেন । এইভাবে শাস্ত্রের অপব্যাধ্যায় সমাজের 
নীতিবোধ ক্ষুপ্ন হতে লাগল; তন্ত্রের অপযশ মানুষের মনে অটল 
হয়ে গেঁথে রইল। 

বজযাঁন বৌদ্ধ-তন্ত্রের শেষ আশ্রয় । এই শেষ আশ্রয় তন্ত্রোক্ত 
বামাচারের" বিকৃত রূপ। বামাচারের কথা যথাস্থানে, অর্থাৎ 
পঞ্চমকার সাধনার পরিচ্ছেদে বল যাবে । কিন্ত্ত এখানে এই বিকৃত 
রূপকে তান্ত্রিকেরা শান্জীয় ব্যাখ্যার সাহাধ্যে যে শুচিশুভ্র করার 
চেষ্টা করত, তার কথা বলছি। এজন্য ডাক পড়ত শ্রুতির অর্থাৎ 
বেদবাক্যের। ছান্দোগ্য উপনিষদে (দ্বিতীয় অধ্যায়, ত্রয়োদশ 
পরিচ্ছেদ ১-২) বামদেব্যা উপাসনার প্রসঙ্গে বিবৃত মন্ত্রটির মধ্যে 
রয়েছে ন কাঞ্চন পরিহরেত' । এই মন্ত্রীংশটিকে কেন্দ্র করে তারা 
প্রমাণ করতে চেষ্টা করত, সকল নারীই যে সমভাঁবে উপভোগ্য এটা 
বেদবিহিত ! বল! বাভুল্য, বেদ কোন একক খধির রচনা নয় এবং 
বেদের শ্রেয়ঃপন্থার সঙ্গে তন্ত্রের প্রেয়োবাদের মিলন কখনো ঘটেনি । 
তবে তন্ত্রের খণ্ড খণ্ড অংশের উল্লেখ যে বেদে রয়েছে তাতে সন্দেহ 
নেই। এ সম্পর্কে আমরা অরর্ববেদের কথা পূর্বেই বলেছি। এ-সব 
খণ্ডাংশের ইচ্ছামত কদর্থ কর! সহজসাধা ব্যাপার। 

এবার বৌদ্ধ-তন্ত্রকে অন্তিম-শয়নে বজজযানের মহদাশ্রয়ে রেখে 
বৌদ্ধ ও হিন্দুতন্ত্শন্ত্রের প্রথম যুগের আশ্রয়ের কথা বলা যাক। 

বৌদ্ধ ও হিন্দুতন্ত্রের অসংখ্য পুরনো পুঁথির সন্ধান এ পর্যন্ত 
পাওয়া গিয়েছে । এ ছু-রকম তন্ত্রই অবশ্য বাহৃত অনেকটা এক- 
শ্রেণীর, কিন্তু মূলত তারা বিভিন্ন । তাদের এ সাদৃশ্য ও প্রভেদের 
কথা পরে বলা যাবে। 

বৌদ্ধধর্মের মধ্যে তন্ত্রের অনুপ্রবেশ ঘটেছিল সাধারণজনকে 
আকৃষ্ট করবার জন্য ; কারণ বৃদ্ধের বিমূর্ত ধ্যান-জগণ্ড ছিল সাঁধা- 
বরণের কাছে অবোধ্য, অগম্য । এদিকে হিন্দুধর্মের উপর যখন 
দ্বিতীয় / তৃতীয় খ্রীষ্টাব্দ থেকেই পৌরাণিক ধর্মের প্রভাব পড়তে 
শুরু হল, তথন সেই ধর্মের মূর্ত দেবতাঁরা অনেক বেশি রমণীয় ও 
আকর্ষণীয্ন বস্তু বলে হল গৃহীত। ফলে অনেকানেক বৌদ্দধর্মী, 
যাদের স্বধর্মে মতি ছিল শিখিল, তাঁরা বৌদ্ধধর্ম ত্যাগ করে 
হিন্দু দেবদেবীর মন্দিরে মন্দিরে শান্তির সম্ধান পেল । ধর্মাম্তরিত 
“নয়া” বৌদ্ধদের তো কথাই নেই-_তাঁরা দলে দলে এসে জুটতে 
লাগল মূর্ত দেবতার পদতলে । হিন্দু ও মহাযানী বৌদ্ধ, দু দলই 
জনতাকে নানাভাবে আকৃষ্ট ও প্রভাবিত করার প্রবল প্রতি- 
যোগিতায় লেগে গেল । এই প্রতিষোগিতাই হল তন্ত্রের যৌবনের 
আশ্রয়। এ আশ্রয় নিয়ে হিন্দুতন্ত্র বেচেছে বহুদিন ; প্রখ্যাত 
বাঙালী তান্ত্রিকেরা ষোড়শ / সপ্তদশ শতক পর্যন্ত তন্ত্রশান্জ লিখে 
গেছেন। 

বৌদ্ধতন্ত্রশীস্তও ধাপে ধাপে বেড়ে গেল এই প্রতিযোগিতার 
ফলেই। বৌদ্ধধর্মের অন্তিমকাজে তার ধারক ও বাহক হুল তিনটি 
দল: (১) বজ্ষানী, (২) সহজযানী ও (৩) কালচক্রযানী। 
এদের মধ্যে সুক্ষ প্রভেদের কথায় আমাদের প্রয়োজন নেই। 
তন্ত্রগুলি হুল সবার সাধারণ সম্পত্তি, তবে মতভেদের ভিত্তিতে 
সেগুলির যথাযথ ভাগবণ্টনও হয়ে গেল। এদের মধ্যে বজ্রযানী 
দলই তন্ত্র লিখেছে বেশি, আর লিখেছে “সিদ্ধ'দের দল। এদের 
সংখ্যা চুরাশি। সিদ্ধদের, অর্থাৎ ধারা তান্ত্রিক মতে সিদ্ধিলাভ 


৮ 

করেছেন, তাদের ভাষা “সন্ধ্যাভাষা” ব৷ “সান্ধ্যভাষা” অর্থাৎ অস্পষ্ট 
ভাষ।-_সোজানুজি বোঝবার উপায় নেই। 

পৌরাণিক দেবদেবীর! অপরূপ মুত্তিতে দেখা দিয়ে বৌদ্ধদের দলে 
যে ভাঙন ধরাতে শুরু করলেন তা রোধ করার জন্য বজযানীর দল 
প্রাণপণ চেষ্টা করতে লাগল । শুন্যের ব! নিরাকারের অপরূপত্বের 
কল্পনা দিয়ে মুদ্তির সৌন্দর্যের আকর্ষণকে দূর করা যায় না। তাই 
বজযানীর! নানাপ্রকার সিদ্ধিদাতার মুত্তি তৈরি করতে শুরু করল। 
মুর্তি তৈরি হুল পাথরে ও ধাতুতে, নানা ভঙ্গীতে । তার চমক 
বঁড়াবার জন্য তাতে মনোরম রংও দেওয়া হল। দলরক্ষা ও বুদ্ধির 
জন্য হিন্দুর মুত্তিপূজার অনুকরণ না করে এদের উপায় ছিল না। 

আমরা এখানে সিদ্ধির কথা বলেছি। বৌদ্ধ ও হিন্দু উভয়- 
প্রকার তন্ত্রের লক্ষ্য__ হয় মুক্তি, নয় নানারূপ সিদ্ধি বা অলৌকিক 
শক্তিলীভ। এ-সম্পর্কে আরো বিশদ করে পরে বলা যাবে। 

বৌদ্ধের হিন্দুর তথা+থিত পৌত্তলিকতা অনুকরণ করল বটে, 
কিন্তু এ ঘুতিপূজার তারা অপরূপ ব্যাখ্যা করল। তারা বলল, 


“ক্ফুর্তিশ্চ দেবতাকারা নিঃম্বভাবা স্বভাবতঃ। 
যথা যথা ভবে স্ফুতিঃ সা তথা শূন্ততাত্মিকা ॥” 


অর্থাৎ দেবদেবীরা সবাই শুন্যেরই বহিংস্ফুত্তি মাত্র; এদের 
অন্তরাত্া সবই শূন্য । এর! সবাই শুন্যেরই প্রতিমুন্তি । 

'আর হিন্দুরা? তার! মুতিপৃজ্তক ; কারণ মুত্তি তৈরি করে তারা 
তীর মধ্যে করে দেবতার প্রীণপ্রতিষ্ঠা; পরে তীর পৃজা করে। 

এ প্রতিযোগিতার শেষ অধ্যায়ে দেখা গেল, বৌদ্ধ ও হিন্দু 
দেবতাদের শত্তিপরীক্ষার বিচীর। বিচীরক বৌদ্ধের দল দক্ষ ভাঁটের 
ভূমিকা গ্রহণ করে ঘোষণা করল যে, বৌদ্ধ দেবতা “মারীচি'কে 
হিন্দুদের সকল দেবদেবী পূজ1 করেন । এমন কি ম্মৃত্যুবঞ্চন! তারা"র 
পূজকের কেশাগ্র পর্যন্ত হিন্দুর বড় বড় দেবতারা, যথা, ব্রহ্মা, ইন্দ্র 

চন্দ্র, সূর্য, শিব, বরুণ, যম ও মন্মথ প্রভৃতি স্পর্শ করতে পারেন না। 
'সৃত্যুবর্চনা তারা” এমনি শক্তিধারিণী ! 

গুধু বাক্যবিন্তাসেই এই স্তরের প্রতিযোগিতার সমাপ্তি 
ঘটল ন1। বজযানীরা এ-সব পরম তত্তের চাক্ষুষ প্রমাণও দিল মুত্তি 
গড়ে ও ছবি একে । গণপতি বা গণেশকে হিন্দুরা এখনকার মতো 
তখনো সবসিদ্ধিদাতা বলে পূজা করত । তাই সেই সর্বসিদ্ধিদাতাকে 
কোথাও বা সাজতে হল দারোক্সান, কোথাও বা তার আসন হল 
বৌদ্ধ দেবদেবীর পদতলে । কিন্তু তবু হিন্দুতত্ত্র এগিয়ে চলল 
পৌরাণিক ধর্মের 'পাঁশাপাশি একজোটে । সাধারণ মানুষ পুরাণ- 
পাঁঠে আসক্ত হল, আর কথকতাঁর জোরে পুরাণের চমকপ্রদ 
গ্লগুলি ছেলে-বুড়ো সবার মনেই রং ধরিয়ে দিল। 

তন্ত্র যখন হিন্দুধর্মের ঘরে এসে জুড়ে বসল, তখন বৈদিক হিন্দু 
ধর্মের রূপ বদলে তা৷ হয়ে উঠল কিছুটা বৈদিক, কিছুট! পৌরাণিক, 
আর কিছুটা তান্ত্রিক; সুন্মমবিচীরে পৌরাণিক ও অবৈদিক। কাজেই 
হিন্দুধ্ন হয়ে গেল মূলত বৈদিক ও অবৈদিক ধর্মমতের সংমিশ্রণ । 
অন্তত শপাঁচেক বছর যে সারা ভারতবধে হিন্দুধর্ম তন্ত্রপ্রধান হয়ে 
উঠেছিল তাতে সন্দেহ নেই। 

পূর্ণমঘাদীয় তান্ত্রিক ধর্ষের প্রতিষ্ঠা ঘটল হিন্দুর ঘরেই ; অর্থাৎ 
কতকগুলি আচাঁর-বিচারের স্তর থেকে তা ক্রমে মুক্তিলাধনার একটা 
বিশিষ্ট পথ হিসাবে গণ্য হল হিন্দুদের সর্বদলীয় সমর্থনে 1, বেদাচারী, 
বৈষ্ণব, শাক্ত প্রভৃতি সকলেই তন্ত্রের ভিন্তিতে যার যার দর্শনশান্ত 
রচনা করল, যেমন বেদ ও উপনিবদের ভিন্তিতে হিন্দুরা! রচনা 
করেছিল তাদের ষড় দর্শন । 

হিন্দুতন্ত্র থেকে যে পাঁচটি দর্শনের স্্থি হল, আমরা কুলার্ণব- 
তন্ত্র থেকে এখানে তার একটা মোটামুটি বিবরণ দিয়ে যাব। 

উপনিষদ জগতে সাধকের লক্ষ্য যেমন “অম্বৃতত্ব' লাভ, তন্তু 
জগতে জীধকের লক্ষ্যও তেমনি “পাশমুক্তি' । এই পাশের সংখ্যা 

আট; যেমন দয়া, মোহ, লজ্জা, কুল অর্থাৎ উচ্চকুলে জন্মের গর্ব, 
শীল অর্থাৎ কৃষ্ঠির গর্ব, বর্ণ বা চীতুর্বণ্যবিভীগে বর্ণ-প্রীধান্যোর 
গর্ব ইত্যাঁদি। জীবের পাশমুক্তি হলেই তার মুক্তিলাভ ঘটে। এই 
পাশমুক্তির কথাই শ্রীকৃষ্ণের বস্ত্রহরণ-কাঁহিনীর অন্তনমিহিত তত্ব 
জীবত্বরূগী গোপীকে শিবত্ব লাভের জন্য ছাড়তে হবে লজ্ভা, ছাড়তে 
হবে সাংসারিক যত সংস্কীর-_কুল, মান, সমাজ-বন্ধন। মইলে 
শ্রীকৃষ্ণের কাছে যাওয়া যাবে না। আমাদের বন্ু-গ্রচলিত একটি 
সহজ বাণীর মধ্যেও সেই তত্ব : 


ঘণা, লঙ্জা, ভয় 
তিন থাকতে নয়। 


এ-সব পশুত্ব বজায় থাকতে পশুরাজের কাছে যাওয়া চলে না। 


কুলার্ণবতন্ত্রে পীশমুক্তির সাতটি পথ রয়েছে বলে বলা হয়েছে। 
পথ মুলত পাঁচ, কারণ এর একটিতে তিনটি স্তরের সমাবেশ । এই 
পাঁচটি পথকে কেন্দ্র করেই পাঁচটি বিভিন্ন দর্শন-শাখার স্য্টি 
হয়েছে । আমর] নিচে সংক্ষিগু করে তার ফিরিস্তা দিচ্ছি। 

ক. বেদাচার বা কর্মপন্থা; অন্তরের শুদ্ধি অপেক্ষা দৈহিক 
শুদ্ধির দিকেই এর দৃষ্টি বেশি। এ পথ মুলত শাঞ্পৌপদেশের প্রতি 
বিশ্বাস-এর ওপর প্রতিচিত। 

খ. বৈষ্ণবাঁচার বা ভক্ভিপন্থা! | অন্গবিশ্বীস এ পথের ভিত্তি হলেও 
পরমব্রন্মের অসীম রক্ষা-শক্তির ধারণা এ বিশ্বীসের মধ্যে ওতপ্রোত। 

গ. শৈবাঁচার বা মোটামুটি জ্ঞান ও ধ্যানের পথ। উড্ভফ 
এটিকে ক্ষত্রিয়-পন্থা” বলে উল্লেখ করেছেন । এ পথ রচিত হয়েছে 
প্রেম, ক্ষমা ও যোগলন্ধ সিদ্ধির জন্চ) প্র4ণপণ চেষ্টার সংযোগে ! 

ঘ. দক্ষিণাঁচীর বা কর্ম। এটি ভক্তি ও গদ্কানের অপূর্ব বিশ্লেষণে 
জাত পন্থা! । উড্ভফ বলেছেন, এ পথে ধ্যান ও ধারণা ত্রয়ী শক্তির-_ 
ক্রিয়া, ইচ্ছা ও জ্ঞানের । তার মতে বেদাচার, বৈষ্ণবাচার ও 

শৈবাচার সবই পশু'স্বভাব সাধারণ মানুষের পথ । দক্ষিণাঁচীরেই 
প্রথম মানুষ পাশমুক্তির আস্বাদ পায়। 

পশুস্বভাব কাকে বলে? যে জীব পাঁশবদ্ধ সে-ই পশু । এই 
'পাঁশ' আবার তন্ত্রমতে তিনপ্রকার : পশুত্বসাধক “মল' বা অবিষ্ভা, 
কর্ণ ও মায়া । এই ত্রিবিধ পাশ-এর নিবৃত্তিকেই “পাশমুক্তি' বল! হয়। 

উ. বামাচার বা নিবৃত্তি মার্গ। এ পন্থায় সমস্ত বহিমুঘী 
প্রবৃত্তিকে করতে হবে অন্তমুখী। গুরু ছাড় এ দুর্গম পথ অগম্য, 
অভেগ্ভ। এ পথে প্রবুত্তিকে এমনভাবে সংযত ও সংহত করতে হবে 
যে নিজ অন্তদ্দন্বেই তার আত্মবিলোপ ঘটবে আর প্রবৃত্তি পরিণত 
হবে নিবৃত্তিতে | মানুষের প্রবৃত্তি স্বভাবতই নিদ্পগামী। এই অপূর্ব 
সংহতির ফলে তা উর্ধবগামী হয়ে হবে মহাশক্তিতে পরিণত | 

তন্ত্রের মর্মবাণী ও পঞ্চম'কার সাধনার কথায় এই বামাচাঁরের 
সম্পর্কে বিশদ করে বল! যাবে । এই বামাচারেরই বাম, কৌল ও 
সিদ্ধান্ত-_-এই তিনটি স্তর রয়েছে। 

যদিও আমরা তন্ত্রের এই বিভিন্ন পথের কথা পুথক করে 
দেখিয়েছি, মূলত এগুলিকে তন্ত্রস্থারই বিভিন্ন স্তর বলে বলা চলে। 
মনে হয়, এ স্তর-বিভাগে বেদাচারকে যে সর্বনিনে রাখা হয়েছে তার 
কারণ তন্ত্র ও বেদের অসীম বিরোধ । 

হিন্দুতন্ত্রে শৈবাচারের জন্ম হয়েছে বৈষ্ণব ও শাক্তের চিরন্তন 
দন্ব মেটাতে | কথাটা আরো একটু স্পষ্ট করে বলা যাঁক। 

বিষণ বৈদিক দেবতা, কিন্তু শিব মুলত অবৈদিক । বিঞু অভিজাত 
দেবতা অথবা অভিজাতশ্রেণীর মানুষের দেবতা ; শিব সর্বজনীন, 
বলা যেতে পারে-_জনতার দেবতা । ব্রান্দণ পুরোহিত ছাড়া 
বিষুঃপুজা হয় না, কিন্তু শিবপৃজায় সকলেরই অধিকার রয়েছে-্ত্ী, 
পুরুষ, ব্রাহ্মণ ও ব্রাহ্মণেতর জাতির । বিঝুঃপূজা সাধারণত হয় 
যোড়শোৌপচারে, শিবপুজা একটিমাত্র বেলপাতা দিয়েও হয় । 

বিষুঃ ও শিব স্থষ্টি ও লয়ের দেবতা । এরা যে মূলত একই, 

এ কথার স্পষ্ট ইঙ্গিত রয়েছে চণ্ডীতে । সেখানে নারাঁয়ণী বা বিষুঃর 
শক্তি ও শিবা বা শিবানী অর্থাৎ শিবশক্তি যে এক তা৷ বল! হয়েছে । 

এই শিবা বা শিবানীই পরে কালিকারূপে দেখ! দিয়েছেন। এই 
শিবশক্তি-পৃজকেরাই শীক্ত ; এঁরা মূলত সকল কাঁজকেই পুজা বলে 
গ্রহণ করেন-এমন কি দৈনন্দিন কাঁজকেও । এ দর্শনেরই চরম 
অবনতির স্তরে “ডাঁকাতে-কালীপুজা” ৷ শাক্ত-দর্শনের মূলকথা এটি-ই। 
দেবী কালিকার পৃজায় বিশেষ আচার-বিচারের ধরাববাধা নিক্সম 
নেই । পূজকও যে-কেউ হতে পারে-_পুজাও চলে যত্রতত্র । অনেকের 
মতে, কালীপুজা প্রথম প্রবর্তিত হয়েছে তিলী ও কুমারের ঘরে ; 
অনেক পরে তা প্রতিষ্ঠিত হয়েছে উচ্চবর্ণের চণ্তীমগ্ডপে | 

অভিজাত বিষুপুজার কারাপ্রাচীর ভেঙ্গে এল সাধারণ বৈষ্ঞব- 
তত্বের স্িপ্ধধারা যাঁর উপজীব্য দেবতার মনুষ্যলীল! ৷ এদিকে শক্তি- 
সাধনার উষ্ণ কুধির-তোতকে মাতৃস্তন্যে পন্সিণত করলেন দেবী 
কালিকা, যিনি শিবশক্তি । শৈবের সেতু-সংযোগ রচনা করল শক্ত 
ও বৈষ্ণবের মধ্যে দুস্তর নদীর, আর এ সামপ্তস্ত সাধন করলেন 
সর্বজনীন, সর্বসিদ্ধিদীত্রী, আশুতুষ্টা শিবশক্তি মা কালিকা। দেবী 
কালিক! কি তাই বাঙীলীর সর্বাপেক্ষ। প্রিয় দেবতা ? 

শৈবতন্ত্র ছুভাগে বিভক্ত : আগম ও নিগম। ছুই-ই বিষ 
অনুমোদিত । তবে সমগ্র তন্ত্রশীন্্রই হর-পার্ততীর যুখ-নিঃস্ত | 
আগমে শিব পার্ততীকে তন্ত্রকথা বলছেন ; নিগমে পার্বতী বলছেন 
শিবকে । আগম ও নিগম কথা-ছুটি যেরূপে বু)পন্ন হয়েছে বলে 
কথিত* তা বল! যাচ্ছে : 

আগম --. আগত + গত ++ মত। 
নমিগম ₹ নির্গত + গিরীশ + মত। 

“মত” অর্থে বিষ অনুমোদিত । জাধারণ মতে শিব ও শক্তির 


৯৯৮ শি পপ পা উপ াপাপসপপসপসপাসপা াসপশিসিস 


আগতং শিব-বক্ে ভ্যো গতং চ গিরিজাশ্রুতৌ৷ । 
মতং চ বাস্থদেবেন তন্মাঁদাগম্‌ উচ্যতে ॥ 

কথোপকথন-ভিত্তিক শান্ত্রকেই আগম বলা হুয়। তন্ত্রের নংসারে 
আগমের সঙ্গে ঘর বেঁধেছে তার জ্ভাতিভাই “যামল”% | একই 
গো্টীভূক্ত হলেও আগম ও ষামলে ।কছু কিছু প্রভেদ রয়েছে। 
যথাস্থানে তা বল! যাবে। 

শৈবতন্ত্রের এক অংশ অধিকার করে রয়েছে “ভূত ভামর” যার 
অর্থ উন্মত্ত ভৈরব। এর মধ্যে আছে ভূত-ভূতিনীসিদ্ধির কথার সঙ্গে 
নানা সাধনপ্রণালীর অপূর্ব সমাবেশ । কৈস্করী সাধন, অপ্সরা সাধন, 
যক্ষিণী সাধন, কিন্নরী সাধন প্রভৃতির সঙ্গে কুলস্ুন্দরী, বিজয়স্ুন্দরী, 
বিমলমুন্দরী, মধুমত্তস্থুন্দরী, এমন কি ধ্বংসস্ন্দরীকেও ভার্ষারূপে 
লাভ করার পথ নির্দেশ করা হয়েছে। সাধনায় তুষ্ট হলে এরা 
সাধকের ভার্ধা হন; সাধক 'পঞ্চসহ্ত্রঁ বসর পৃথিবীতে নান৷ সুখ 
ভোগ করে, সুন্দরীর সাহচধে স্বর্গে যান। পরে স্বর্গন্ুথ উপভোগ 
করে সাধারণত রাজকুলে জন্মগ্রহণ করেন ! 

বেদের আশ্রয় শুধু উচ্চবর্ণের মুষ্টিমেয় মানুষ ; কিন্তু তন্ত্রের 
আশ্রয় হল আপামর জনসাধারণ, স্ত্রী-পুরুষনিবিশেষে । “সর্ববর্ণীধি- 
কারশ্চ নারীণাং যোগা এৰ চ*--এ কথা অত্যন্ত স্পষ্ট করে বলেছে 
গোৌতমীয় তন্তর। 

তন্ত্রসাধনায় জাতিভেদের কথা ওঠে না, সকলেরই তন্ত্রশান্ত্র পাঠ 
করার অধিকার রয়েছে; সকলেই তান্ত্রিক মন্ত্রোচ্চারণ করতে পারে; 
কারোরই তান্ত্রিক সন্ধ্যা ও গায়ত্রী পাঠ করতে বাধা নেই। 

তারপর চক্রে বসতে পারে চগ্ডালও । “চক্র কাঁকে বলে তা পরে 
আসবে । চক্রে ব্রাহ্মণ ও চগ্াল একত্র বলেও তারা একই জাতের 
শামিল হয়ে যাক, অবশ্বা সে চক্র যতক্ষণ না ভেঙ্গে যায়। চক্রের 
মধ্যে ব্রা্ষণ-চগ্ডালে কোনে গ্রভেদ নেই; তারা৷ এক পডক্তিতে 
ভোজন ও একই খাগ্ভ গ্রহণ করতে পারে। চক্রের শেষে 


_* তন্ত্রশান্ত্রের পরিভাষায় যামল শব্দের সাধারণ অর্থ__শিব ও শক্তির 
পরস্পর-মিলিত রূপ ৷ 


২৪ তস্ত্রের কথা 


তার! যাঁর যার পূর্বতন জাতি ও সামাজিক স্থান ও আসন লাভ 
করে । 


তন্ত্রের আশ্রয়স্থল খুজতে গিয়ে কামরা কি কি পেলাম ? 

বেদের সঙ্গে সম্পর্কের কথা বাদ দিলে, তন্ত্র প্রথম আশ্রয় 
পেয়েছে বৌদ্ধের ঘরে । মহাযানীর কীধে ভর করে সে দিখিজয়ে 
বেরিয়েছে। মহাযানী বৌদ্ধদের সঙ্গে পাল্লা দিয়েছে হিন্দু পুরাণ ; 
হিন্দুতন্ত্রের জন্মও হয়েছে এই সূত্রেই । 

বৌদ্ধতন্ত্র শেষপর্যন্ত বজযাঁনের পক্ষিল জলে ডুবে মরেছে, কিন্তু 
হিন্দুতন্ত্র ক্রমে তক্রমে পঞ্চোপাসক সমগ্র হিন্দু সমাজেই ছড়িয়ে 
পড়েছে । এর কারণ একদিকে তন্ত্রের উদার বাণীর আকর্ষণ, 
অন্যদিকে বিভিন্ন মতবাদের মধ্যে হিন্দুধর্মের সামপ্তস্য-বিধানের 
ক্ষমতা । তন্ত্র যে চার-পাঁচ শ বছর সারা ভারতবর্ষে হিন্দুধর্মের 
প্রধানতম অবলম্বন ছিল তাঁতে সন্দেহ নেই। এখনো আঞ্চলিক- 
ভাঁবে “হুন্দুধর্ম তন্ত্রপ্রধান এবং সর্বত্রই হিন্দুধর্ম কিছুটা বৈদিক, 
কিছুটা তান্ত্রিক । 

বৈষ্বতন্ত্রের সঙ্গে শাক্ততন্ত্রের মিলন ঘটিয়েছে শৈবতন্ত্র। এই 
অপূর্ব সামপ্তস্তসাঁধন করেছেন শিবশক্তি দেবী কালিকা, ধীর জন্ম 
অভিজাত পল্লীতে ঘটেনি-_ঘটেছে তথাকথিত অন্ত্যজদের গুহে। 
তন্ত্র আশ্রয় দিয়েছে সর্জনকে, তাই তন্ত্রও আশ্রয় পেয়েছে 


সরগহে । 


ভূতীয় অধ্যায় 
তন্তরগ্রধান অঞ্চন ও তান্ত্রিক বিধান 


মাতৃক্রোড় ছেড়ে তন্ত্রশান্্র প্রথম আশ্রয় পেল বৌদ্ধ-বিহাঁরে। 
তারপর বেধে গেল বিহারের মধ্যেই বিষম দলাদলি যার শেষ হল 
একটা মুলগত আদর্শের বিরোধ-ভিত্তিক ভাগাভাগি দিয়ে । ভাগীদা'র 
ছু' দলই অবশ্য ছড়িয়ে পড়ল ভারতবর্ষের সর্বত্র, কিন্তু হীনযানীরা 
প্রবল হল দক্ষিণাপথে, আর উত্তরাপথে প্রতিষ্ঠা লাভ করল 
মহাযানীরা | 

কিন্তু 'ভীগের মা” শেষ পর্যন্ত গঙ্গা পেল না । বৌদ্ধধর্ম কালক্রমে 
বিল্য় পেল ভারতবর্ধেই । অবশ্য ভাঁগাভাগিই এর একমাত্র কারণ 
নয়; অন্যান্য বিশেষ কারণও রয়েছে । হীনযান দক্ষিণাপথ থেকে 
বিদায় নিয়ে তাঁর মোটামুটি স্থায়ী আসন পাতিল শ্রীলঙ্কা । এদিকে 
মহাঁযান তন্্রকে আশ্রয় করে তার জয়যাত্রা শুরু করল পূর্বদিকে । 
তন্ত্রকে লালনপালন করতে গিক্পে, প্রতিবেশী হিন্দুর পুরাণের 
প্রভাব-প্রতিপত্তি ও জাঁকজমকে লাগল বৌদ্ধধর্মের চোঁখে ধাধা । 
ফলে বৌদ্ধধর্মের বিমূর্ত ভাবগুলি মূর্ত হল তান্ত্রিক বৌদ্ধধর্মে। এই 
ধর্মের পরিণতি ঘটল বজ্রযানে যা বহুকাল স্থপ্রতিষ্ঠিত ছিল 
ভারতবের তদানীন্তন পূর্বাঞ্চলে অর্থাৎ অঙ্গে, বঙ্গে, কলিঙজে ও 
প্রাগজ্যোতিষপুরে। এ দেশগুলির আধুনিক নাম যথাক্রমে 
বিহারের পূর্বাঞ্চল যার সিংহদ্বার ভাগলপুর ; পশ্চিম ও পূর্ববঙ্গ 
অর্থাৎ অবিভক্ত বাঙলা; উড়িস্যা ও আসাম। অনেকের মতে 
বজধানের জন্মই হয়েছে চন্দ্রদ্বীপে অর্থাৎ আধুনিক বাংলাদেশের 
বাখরগঞ্জে অর্থাৎ বরিশালে । 

তা যাই-ই হোক, তন্ত্রসংবলিত বৌদ্ধধর্ম যে ভারতবর্ষে ভগবান্‌ 


২৬ তন্ত্রের কথা! 


বুদ্ধের প্রচারিত ধর্মের অন্তিম রূপ তাতে সন্দেহ নেই। এই অন্তিম 
রূপের জ্যোতিই বহুকাল ভাঁম্বর করে রেখেছিল পূর্বাঞ্চলকে ; তার 
শেষরশ্মি মিলিয়েও গেল এই পূর্বাঞ্চলেই । এই অন্তিম রূপেরই চিহ 
রয়েছে নেপালে, মিকিমে, ভুটানে, চীনে, জাপানে ও দূরপ্রীচো | 
হয়ত এর মধো বাঙালীরই নানা কীত্তিকাহিনী জডিত রয়েছে । 

বাঙালীর সঙ্গে এর সম্পর্কের কথাটা নিতান্ত অমুলক নয়। 
বজষানকে কেন্দ্র করে এই বাঙলায়ই গড়ে উঠেছিল একটা বিশেষ 
ধরনের ভাক্ষর্য যা মনোহারিত্বে অপরূপ । হয়ত এর জন্ম হয়েছিল 
দশম শতকে অথব। তার কিছু পরে, তবে ত্রয়োদশ শতকের শুরুতে 
মুসলমানদের বাঁওলায় আগমনের পুর্বে। এই মনোরম ভাস্কর্ষের 
চিহ্ন রয়েছে রাজসাহীতে, ঢাকায়, বঙ্গীয় সাহিত্য পরিষদে, বিক্রম- 
পুরে, দিনাজপুরে ও কুমিল্লায়। 

জাভার বরবুদ্ুরের মন্দির জুড়েই এই ব্জযানের নাঁন। তান্ত্রিক 
দেবদেবার মুতি। বাণিজ্যসূত্রে বাঙালী বণিকের! ঘে জাভায় একটা 
উপনিবেশ গড়ে তুলেছিল তাতে সন্দেহ নেই, আর মেই যোগা- 
যোগের ফলেই প্রতিষ্ঠিত হয়েছিল বজযাঁন। সেকালে তাত্রলিপ্তি বা 
অধুনাতন তমলুকই ছিল বাগলার প্রসিদ্ধ বন্দর | 

মুসলমানদের আক্রমণের ফলে বৌদ্ধবিহীরগুলির যত ক্ষতি 
হয়েছে হিন্দুমন্দিরগুলির তত হয়নি । এর কারণ বৌদ্ধবিহারের 
মধ্যে ধনরত্বও থাকত অনেক, আবার লোকসংখা! অর্থাৎ ভিক্ষ ও 
ভিক্ষুণীর সংখ্যাও ছিল প্রচুর। এ দেশের ধর্ম-সম্পর্কে অজ্ঞ 
মুদলমানের। বিহারগুপ্রিকে দুর্গ বলে মনে করত আর ভিক্ষুদের 
ভাবত সৈন্য । তারপর বিহার লুঠ করলে অর্থও মিলত অজন্র। 
ছিন্দুমন্দিরের মধো ধনরত্বও বেশি থাকত না, আবার লোকজন তো 
প্রায় থারুতই না বলা চলে। 

এই অত্যাচারের ফলে অনেক ভিক্ষু পালিয়ে বাচল নেপালে । 
তারা সঙ্গে নিয়ে গেল বজ্রযানের তন্ব আর বাগলার সেই অপূর্ব 


তস্্প্রধান অঞ্চল ও তান্ত্রিক বিধান ২৭ 


ভাস্কর্ষের নিদর্শন। সে ভাস্কর্ষ নেপালে অচিরেই প্রতিষ্ঠালীভ 
করল বটে, কিন্তু বেশি দিন অবিকৃত রইল না। মে দেশের ভা্কর্ষের 
সঙ্গে মিশে গিয়ে তা নবকলেবর খারণ করল । 

কারো কারো মতে ভারতবর্ষের আদিম তন্ত্রপাঠ পীচটি : 
জলম্ধর, পূর্ণ গিরি, শ্রীপর্বত, ওদীয়ান ও কামাধ্যা। এরা মনে 
করেন, তন্ত্রশান্্র বহিরাগত, আর তার প্রবেশপথ ভারতবর্ষের উত্তর- 
পশ্চিমাঞ্চল। কিন্তু জলন্ধর (পাঞ্জাব) ও কামাধ্যার (আসাম ) 
মধো যে বিরাট দূরত্ব তাতে এ দুটি স্থানকেই “আদিম” বলতে 
দ্বিধা হয়। হয় পশ্চিম আদিম হবে, নয় পূর্ব; হয় জলন্ধর নয় 
কামাধ্যা । 

সে বিতর্ক থাক। কিন্কু বযানের কথাটা ভূললে চলবে না। 
এটা তান্ত্রিক বৌদ্ধধর্মের অন্তিম রূপ, আর সে রূপেরই “পীঠ” বা 
প্রধান তীর্থ হল চারটি : কামাধ্যা, শ্রীহুট, পূর্ণ গিরি ও উভভীকান বা 
ওদীয়ান। 

কালিকাপুরাঁণ জলন্ধরকে বাদ দেয়নি । তাই হিন্দুতান্ত্রিকের 
মতে এসব পীঠে দেবীর মুর্তি চারটি : ওদীয়ানে কাত্যায়নী, 
কামরূপে কামাধ্যা, পূর্ণ গিরিতে পৃর্ণেশ্বরী আর জলম্করে চণ্ডী । 

এর মধ্যে কামরূপ-কামাখ্যা ও জলন্ধর আমাদের পরিচিত, পূর্ণ- 
গিরি ও ওদীয়ান বা উভ্ভীর়ান পরিচিত নয়। পুরানো পু'খিতে 
পূর্ণগিরির খোঁজ মেলেনি; কারো মতে এটির অবস্থিতি ছিল 
আসামেই, আর এর অন্য নাম পুণ্যতীর্থ। উড্ভীয়ান কারো মতে 
উজ্জয়্িনী, কেউ বা বলেন এটি “উরেন'-এর বনাম মাত্র; উরেন 
বিহারের মুঙ্গের জেলায়। সেখানে বৌদ্ধবিহারের বেশ-কিছু 
ধ্বংসাবশেষ রয়েছে । 

আমর] এ-সব তর্কবিতর্কের মধ্যে আর বেশিদূর যেতে চাই না। 
তবে এট! সহজবোধ্য যে বৌদ্ধতন্ত্র ও হিন্দুতন্্র উভয়েরই পুরনো 
পীঠগুলি মূলত পূর্বাঞ্চলেই অর্থাৎ পূর্বাঞ্চলেই এদের রাজত্ব । 


২৮ তঙ্ত্রের কথা 


এবার বৌদ্ধতন্ত্র ও হিন্দুতন্ত্রের মধ্য মূলগত প্রভেদ এবং আগম 
ও যামল সম্পর্কে কিছু আলোচনা করা যাক । 

বৌদ্ধ ও হিন্দু ছু দলেরই তন্ত্রশাস্ত্রের পুথি সংখ্যাতীত। এর 
মধ্যে অনেকগুলি নম্ট হয়েছে বটে, কিন্ত এখনো যা বর্তমান তার 
ইয়ত্তা নেই বলা চলে। বৌদ্ধ ও হিন্দু তন্ত্রশান্ত্র বাহাঙ একই 
রকমের বটে কিন্তু তাদের মুলগত প্রভেদ পাঠকমাত্রের কাঁছেই ধরা 
পড়বে । এ প্রভেদের সুত্র তিনটি : (ক) বিষয়বস্ত অর্থাৎ যে-সব 
প্রসঙ্গে আলোচনা রয়েছে; খে) দার্শনিকতত্ব অর্থাৎ বৌদ্ধতন্ত্রে 
বৌদ্ধদশনের ছায়াপাত ঘটেছে, আর হিন্দুতত্ত্রে হিন্দুদর্শনের আভাস 
রয়েছে । (গ) ধর্মতক্কে অর্থাৎ বৌদ্ধতন্ত্রে রয়েছে বৌদ্ধধর্মের প্রশস্তি 
আর হিন্দুতন্ত্রে হিন্দুধর্মের বা পুরাণের | 

প্রভেদটা মূলগত, তাই প্রাঞ্ল । 

তারপর আরো একটা কথা আছে। বৌদ্ধ ও ,হিন্দুতন্ত্রের 
সংজ্ঞায়ও প্রভেদ রয়েছে । যেমন, যে-সব বিষয়বস্ত নিয়ে আলোচনা 
না থাকলে হিন্দুরা পুঁথিটিকে তন্্রশীন্্ই বলবে না, তা হল: 
(ক) পৃথিবীর স্থষ্টি ও লয়ের কথা; (খ) অতীন্দ্রিয় মন্ত্রশক্তির কাহিনী; 
(গ) স্বর্গ ও তীর্থাদির বিবরণ ; (ঘ) চতুরাশ্রমে অর্থাৎ ব্রহ্মচর্ধ, গাহস্থ্য, 
বাণপ্রস্থ ও সম্মানে মানুষের কর্তব্য ; (ড) সমাজে ব্রীদ্ধণের স্থা 
অর্থাৎ ব্রাঙ্গণের শ্রেষ্ঠতা ; (চ) প্রেতাদির বাসস্থানের বৃত্তান্ত ; 
(ছ) স্ত্রী-পুরুষের চরিত-নির্ণয় ; (জ) রাজার কর্তব্য প্রভৃতি । 

বিষয়বস্তু আরে! অনেক রয়েছে; সেগুলিতে আমাদের 
প্রয়োজন নেই । কারণ সে-সব আমাদের আলোচ্য নয় । 

মোটের ওপর বৌদ্ধ ও হিন্দুদের তন্তরশান্তের প্রভেদ বৌঝার জন্য 
কোনো বিশেষজ্জের প্রয়োজন হয় না। 

হিন্দুরা 'আগম ও যামল-আধ্যাধারী পুঁথিকে তন্ত্রের পঙ.ক্তি 
থেকে দূরে রেখেছে। 

আগম-নিগমের কথা পূর্বে বল! হয়েছে। এটি তন্ত্রসাহিত্যের 

অঙ্গ সন্দেহ নেই, কিন্তু তন্ত্রীতিরিক্ত যে-সব বিবয়বস্ত আগমে এই 
পড়ক্তি-প্রভেদ রচনা করেছে তাঁর একটা মোটামুটি তালিকা দেওয়। 
যাক। এতে থাকবে (ক) পৃথিবীর সৃষ্টি ও লয়ের কথার সঙ্গে নানা 
দেবদেবীর পুজাঁপদ্ধতি ও সিদ্ধিলাভের উপায় ; (খ) সংখ্যা গুণে 
পৌনঃপুনিক মন্ত্রপাঠ ; গে) 'কৃষ্ণষট্কর্মের কথা; (ঘ) ধ্যান ও 
নানাবিধ কৃচ্ছ,-সাধনের বিবরণ । 


এ ধ্যান কি মূর্ত না অমূর্ত ব্রত্মের ৭ আগমের মতে, প্রীথমিক 
ধ্যান মুর্তের অর্থাত স্কুল ধ্যান ; পরে অমূর্ত ধ্যান_-সচ্চিদানন্দের বা 
সুঙ্মম ধ্যান। ব্রহ্ম যদিও নিণুণ, নিরবয়ব, আনন্দ-জ্যোতি-ম্বরূপ, 
তবুও যুক্তিকামীর সাহাষ্যার্থে তিনি সগুণাত্বক হন। ধ্যান যোগের 
একটি প্রধান অঙ্গ । সুক্ষ ও স্থুল উভয় প্রকার ধ্যানের লক্ষ্য একই । 
সে লক্ষ্য হল মনের স্থিরতালাঁভ, চিন্তাতরঙ্গ থেকে তাকে মুক্ত 
কর! । ধ্যানেরই চরম অবস্থা সমাধি। 

সমাধির কথা বলতে গিয়ে কুলার্ণবতন্ত্র বলেছে : 


পপৃজীকোটিসমম্‌ স্তোত্রম, স্তোত্রকোটি সমো জপঃ। 
জপকোটিসমম্‌ ধ্যানম্‌, ধ)ানকোটি সমো লয়ঃ ॥” 


কোটি পুজা একটি স্তোত্রের সমান; কোটি স্তোত্র একটি 
জপের; কোটি জপ একবার ধ্যানের আর কোটি ধ্যান একবার 
সমাধির । 

ধ্যানের কথা ছেড়ে এবার ঘামলের বৈশিষ্ট্যের কথায় আসা 
যাক | যামল-গ্রন্থগুলির মধ্যে “আদি”, গণেশ” “আদিত্য” 'ক্রহ্ধ” 
“বিধুণ ও কিত্র-যামল বিশেষ উল্লেখের যোগ্য । যাঁমলে স্য্টিতব্বের 
সঙ্গে আছে কিছু কিছু ফলিত জ্যোতিষ, নিত্য কর্মপদ্ধতি, পূজোতসবের 
বিবরণ, চাতুর্বপ্যের কাহিনী আর কালোচিত নিয়ম-ব্যবস্থার কথা । 

হিন্দুতন্ত্রের যে-সব লক্ষণ বলা হয়েছে তা ছাড়াও অনেক সময়ে 
তাতে আরো নানা বিষয়ের সমাবেশ দেখতে পাওয়া যায়। এ-সব 


টা তন্ত্রের কথা 


বিষয়ের মধ্যে সাধারণত থাকে ফলিত জ্যোতিষ, কোষ্টী-বিচার, 
মানা ভেষজ ও রসায়ন বিদ্যার কথা। বলা বাহুল্য, তন্ত্রশীক্্ের মুল 
কথার সঙ্গে এসব বিষক্নবস্তর বিশেষ সম্পর্ক মেই । 

বৌদ্ধতন্ত্রের কথা বাদ দিয়ে এবার আমরা পূর্বাঞ্চলে ছিন্দৃতন্ত্রের 
প্রাধান্তের কারণ অনুসন্ধান করব। 

বহুপূর্ব কাল থেকেই ভগবান্‌ বুদ্ধকে হিন্দুরা দেবতা “শান্তমন' 
বলে গ্রহণ করেছিল ৷ দ্বাদশ শতকে জয়দেবের গীতগোবিন্দে তাকে 
হিন্দুর দশাবতারের অন্যতম বলে ঘোবণা হিন্দু ও বৌদ্ধের মধ্যে 
বিভেদকে 'অনেকাংশে দূর করে দিল। ফলে, হিন্দুর মন্দিরে অন্তত 
মহাযানী বৌদ্ধদের পক্ষে ভগবান্‌ বুদ্ধের উপাসনার দ্বার রইল খোলা । 

এদিকে পূর্বাঞ্চলে বজধান প্রীধান্যলাভ করল বটে. তবে সঙ্গে 
সঙ্গে তার সমর্থ প্রতিযোগী হয়ে দাড়াল হিন্দুতন্ত্র। হিন্দৃতন্ত্রের 
শক্তিমান সহযোগী পুরাণ মার পুরাণের দেবদেবীর আকর্ষণ সাধারণ 
লোকের কাছে বজ্ধানের দেবদেবীর চেয়ে অনেক বেশি প্রবল। 
তার ওপর গুধু গৃহাসূত্রের দশসংস্কীর মাঁনলেই বৌদ্ধরা খিন্দুসমাজে 
গৃহীত হবে বলে পীতি দিয়েছিলেন স্মতির পঙ্ডিতেরা । অঙ্গ, ব, 
কলিঙ্গ বা প্রাগ জ্যোতিষপুরের কোথাও কোনো শক্তিশালী বৌদ্ধ- 
রাজাও ছিল না। বৌদ্ধ-সমাজের চুড়ামণি বণিকগোষ্ঠী হিন্দুর 
মন্দিরেও দীপ জ্বালাতে শুরু করেছিল, অবশ্য সঙ্গে সঙ্গে বৌদ্ধ- 
বিহারেও ধূপ দিত। কিন্তু তাদের অনেকেই ত্রমে ক্রমে মন্দিরের 
দিকেই ঝুঁকে পড়ল। বজ্রযানের নদীতে ভাট! এসে গেল। 

পূর্বাঞ্চল পাগ্ডব-বঞ্জিত দেশ । তার অর্থ, বৈদিক বিধান ও পুজ 
এ দেশে কোনোদিনই শক্ত শিকড় গেড়ে বসেনি । এ অঞ্চলের 
আপ্কাংশ বাসিন্দ! ছিল আদিবাপী, অথব। আদিবাসীর সংমিশ্রণে 
জাত নানা সঙ্কর জাতি । সাধারণত এই আদিবাসীরা ছিল মাত- 
কেন্দ্রিক, পিতৃকেন্দ্িক নয়! তাই এরা ছিল বিশেষ করে 
দেবীপূজক। কিন্তু বেদ-বিধানে 'দেবীপূজার ঠাঁই নেই বললেই 

চলে। কাঁজেই আদিবাসী শবর জাতির মহাদেবী যখন পুরাঁণে ও 
তন্ত্রে চণ্ডী বা মা-ছুর্গারূপে প্রতিষ্ঠিত হলেন, অস্তাজ-গৃহের কালী- 
পূজার মন্ত্র যখন শুদ্ধ সংস্কৃতে হিন্দু- প্রধানদের চণ্ডীমণ্ডপে উচ্চারিত 
হতে লাগল, তখন পুরাণ ও হিন্দুতন্ত্রের আঞ্চলিক জনপ্রিক্নতা 
আরো বেড়ে গেল। শাক্ততন্ত্রের প্রাধান্য দেখা দিল ; বেদোক্ত রুদ্র 
বা শিবের হল আগ্তাশক্তিলীভ আর বিধুঃর অস্কে বসলেন লক্মী। 

পূর্বেই বলা হয়েছে, বৌদ্ধ ও হিন্দু তন্ত্রশান্্রের মূল লক্ষ্য ছুটি । 
এক : শ্রেয়োলাভ অর্থা নির্বাণ ব' ব্রহ্মত্বলাভ ; ছুই : সিদ্ধিলীভ 
অর্থাৎ বিভূতিলাভ বা ষোগলদ্ধ এশ্ববধলাভ | বিভূতি হল সাধনার 
বলে উপাজিত বত্ু। | | 

হিন্দুতন্ত্রে আটপ্রকার যুখ্যনিদ্ধির কথা দেখা যায়: কোথাও 
কোথাও আঠারো ও চবিবশটি সিদ্ধির কথাও বল। হয়েছে বটে। 
্রহ্ধবৈবর্ত পুরাঁণে চৌন্রিশ প্রকার দিদ্ধির উল্লেখ রয়েছে, অবশ্য মুখ্য 
অস্টসিদ্ধি সমেত। ষোড়শ শতকের বিশিষ্ট বাঙালী তান্ত্রিক কৃষ্ণানন্দ 
আগমবাগীশের তন্ত্রলারে দিদ্ধিগুলিকে উত্তম, মধ্যম ও অধম_-এই 
তিনশ্রেণীতে বিভক্ত করা হয়েছে। 

হিন্দু ও বৌদ্ধতন্ে যে যে আটটি সিদ্ধি মুখ্য বলে ধর! হয়, 
আমরা এখানে তার একটা বিবরণ দিচ্ছি এবং তার জঙ্গে 
তাদের সংক্ষেপিত অর্থেরও উল্লেখ করছি। এসব মিদ্ধিলাভের 
জন্য যেসব সাধনার পথ তত্রে রয়েছে তার আলোচনায় আমাদের 
প্রয়োজন নেই । তারপর, যথাযোগ্য গুরুর সাহাষ্য ছাড় সে পথে 
পদক্ষেপ করাঁও যায় না। 


হিন্দুর মুখ্য অষ্টসিদ্ধি 
১. অণিমা : শরীরকে অণুপ্রমাণ করার ক্ষমতা । 
২. লঘিমা :. ইচ্ছামত নিজদেহ লঘু করার শক্তি। 


৩. মহিমা : নিজেকে বহুগুণ বধিত করার ক্ষমতা । 


৩ 


প্রাণ্ডি 


প্রাকাম্য 
ঈশিত্ব 


বশিত্ব 


কামাবসাধিত্ব : 


তন্ত্রের কথা 


ইচ্ছামত সম্ভব-অসম্তব যে-কোনো বস্ত 
আহরণের শক্তি । 

অপরিসীম স্বাধীনতা । 

স্থাবর-অস্থাবর সকলের ওপর প্রভুত্ব 
করার ক্ষমতা । 

ইচ্ছান্ুসারে প্রাকৃতিক শক্তিকে পরি- 
চালনা করার শক্তি । 


বাসনা-সমাপনের শক্তি; কামনীকে 
বাস্তবরূপ দেবার ক্ষমতা । 


বৌদ্ধের মুখ্য অগ্ঠসিদ্ধি 


খড়গ 


অঙ্গন 


পদলেপ 


অন্তর্ধান 
রসরসায়ন 


খেচর 
ভূচর 


পাতাল 


যে মন্ত্রপৃত খড়গ নিয়ে যুদ্ধ করলে জয় 
অবশ্যন্তাবী তা করার শক্তি । 

ওপর থেকে মাটির নীচে প্রোথিত 
ধনরত্র দেখার শক্তি। 

এমন একটি প্রলেপ বা ভেষজ তৈরি 
করার শক্তি যা মেখে নিজে অদৃশ্য 
থেকে সর্বত্র ঘোরাফেরা যায়। 

সহসা অদৃশ্য হওয়ার শক্তি। 

(ক) যে-কোনো ধাতুকে ন্বর্ণে পরিণত 
করার শপ্তি। 

(খ) “অমৃত” অর্গা যা খেলে মানুষ 
অমর হবে তা তৈরি করার শক্তি । 

আকাশপথে ভ্রমণ করার শক্তি । 

পৃথিবীর যে-কোনো স্থানে যেকোনো 
সময়ে যাবার শক্তি । 

পাতালে, যেখানে ভূত-প্রেতাদির 
বসবাস, ইচ্ছামত যাবার শক্ত । 

আপাতদৃষ্টিতে হিন্দু ও বৌদ্ধ অটনিদ্ধির সাদৃশ্য পূর্বাঞ্চলে হিন্দু 
ও বৌদ্ধ ধর্মমতের মিশ্রণের ফল। বজধানের বিলয়ের সঙ্গে সঙ্গে বৌদ্ধ 
অষ্টসিদ্ধির অনেকগুলির গা থেকে বৌদ্ধ-চিহ্ন উঠে গেছে, যেমন 
গিয়েছে ব্জযানের পীঠস্থান কামাখ্যা থেকে তাঁর কৌদ্ধছাপ। 
কামাখ্যা কখন থেকে যে হিন্দ্ুতন্ত্রের পীঠস্থানে পরিবতিত 
হয়েছে তা অজ্ঞাত। সিদ্ধির মধ্যে 'রস-রসায়নের' কথাই ধরা 
যাক। বন্কাল থেকেই .কে) ও (খ) এ ছুটি শক্তিলীভ মানুষ 
মাত্রেরই কামনা_ পৃথিবীর সর্বত্র। পুরাঞ্চলে, বৌদ্ধভিক্ষুকে নয়, 
হিন্দু ন্্যাসীকে এ কার্ষে মন্ত্রসিদ্ধ বলে ধরে নিতে কারে দ্বিধা 
হয় ন!। 

বলা বাহুল্য, বৌদ্ধ অফ্টসিদ্ধি সর্বজনবোধ্য, স্পষ্ট এবং সাঁধারণ 
জনের কাছে অধিকতর লোভনীয় ৷ বৌদ্ধ-ছাঁপ না থাকায় সেগুলি 
হিন্দুর অধ্টসিদ্ধির সঙ্গে মিশে একযোগে তন্ত্রমাহাত্যু বাড়িয়ে দিল ।. 
তারপর কৃষ্ণ ষট্কর্মের কথা । মান! আপদ-বিপদের প্রতিরোধক 
হিসাবে শাস্তিস্বস্ত্যয়নের মূল্য গৃহস্থের নিকট মেকালে এমনিই ছিল 
অপরিসীম; তার ওপর, পুরোহিতের দল নিজেদের স্বার্থেই একে 
করে তুলল অপরিহার্য । ক্রমে বৈদিক পুজার সঙ্গে এই তান্ত্রিক 
আচারের অপূর্ব মিলন হুল; বেদবিহিত বিষুপূজাঁর অঙ্গ হিসাবে 
জুড়ে বসল এই শান্তি -স্বস্ত্যয়ন-_বিষুণকে তার প্রিয় তুলসীপত্র দানের 
মধ্য দিয়ে। আজও পূর্বাঞ্চলে হিন্দু গৃহস্থের গুহে এ মিলনোত্সব 
অব্যাহত রয়েছে । | 

বাকি পীচটির রহস্য-ভাগ্ডার রয়েছে তান্ত্রিক সন্গ্যাসীর থলির 
মধ্যে। এসব আচীরে ও প্রক্রিয়ায় সেকালে তো' প্রায় দেশজোড়া 
মানুষেরই ছিল অপার বিশ্বাস; এখনো, এই বিংশ শতকের 
শেষপাদে যে তাঁর কিছু চিহ্ন অবশিষ্ট রয়েছে তাতে সন্দেহ নেই। 
এখনো শিক্ষিত পরিবারে তান্ত্রিক সন্গযাসীর ডাক পড়ে বশীকরণ- 


মারণ-উচ্চাটনের ব্যবহারিক ফললাভের জন্য । এ-সব প্রক্রিয়ায় 
৩) 


৩৪ তন্ত্রের কথা 


অবিশ্বাসীকে এখনো অনেকে কৃপার পাত্র বলে মনে করে। 
পূর্বাঞ্চলে তন্ত্রের বনিয়াদ এমনি পাকা । 

কাজেই সেকালে অষ্টনিদ্ধি ও কৃষ্ণ ষটকর্ণ যে তন্ত্রশান্ত্রকে 
আকর্ষণের বস্ত করে তুলেছিল তাতে সন্দেহ নেই। 

তারপর তন্ত্রের পথ প্রশস্ত, তার বাণী উদার । তার দ্বার 
অবারিত- বৈদিক, বৈষ্ণব, শৈব ও শাক্ত সবার জন্যই । 

তন্ত্রে বিষুণ “প্রীণয়েদনয়া স্ত্ত্যা জগমীথং জগন্ময়ং। ধন্মার্থকাম- 
মোক্ষাণামাগুয়ে পুরুযোন্তমম্‌॥৮ রামায়ণের শ্রীরাম “রামীয় রাম- 
ভদ্রীয় রামচন্দ্রায় বেধসে । রঘুনাথায় নাথায় সীতায়াঃ পতয়ে নমঃ ॥” 
গোগীজনবল্পভ আীকুষ্ণ “নমন্তে নরকারাতে নসস্তে মধুসূদন । 
নমস্তে ললিতাপাঙ্গ নমস্তে নরকাঁন্তক ॥” গোপাঁলস্তোত্রে 
“বিচিত্রান্বরভূবাঁভিগোপ নারীভিরাবৃতম্‌। প্রভিন্নীপ্তন কালিন্দীজল- 
কেলিকলোতসুকম্‌॥” শিবস্তোত্রে “আদিমধ্যান্তশুন্ায় নিরজ্ঞা- 
শেষভীতয়ে । যোগিধ্যেয়ায় মহতে নিগুণায় নমো নমঃ॥৮ শ্যামা- 
প্রকরণে “অথ বক্ষ্যে মহাবিদ্ভাঃ কালিকায়াঁঃ স্থদুলভাঃ। যাসাং 
বিজ্ঞানমাত্রেণ জী বন্ুক্তা ভবেন্নরাঃ ॥” 

তন্্রশান্ত্র যে ত!ই পূর্বাঞ্চলের ধর্নবেদীতে বসে সর্বমতের মানুষের 
শ্রদ্ধ! ও প্রীতি অর্জন করেছে তাতে আশ্চর্য হবার কারণ মেই। 

সর্মতই তন্ত্রে স্থান পেয়েছে বটে, কিন্তু এই মাতৃকেন্দ্রিক 
পূর্বাঞ্চলে স্থায়ী ও দৃঢ় আদন শেতেছে শাক্ততন্ত্র। বিশেষ করে 
বাঙালীর ধর্মমতে ও আচারে শাক্ততন্ত্রের চরম প্রাধান্য ঘটেছে। 
বাঙালী ব্রাহ্মণের কাছে তার তান্ত্রিক “ইফ্টমন্ত্রে'র মাহাত্ম্য ও কদর 
বৈদিকী “গায়ত্রী'র চেয়ে কোনো অংশে কম নয়। বেদবিহিত 
উপনয়ন, বিবাহ প্রভৃতি সংস্কারের আদিতে এদেশে তান্ত্রিক-দেবী 
“ষোড়শ মাতৃকা”র পূজা না করলে চলে না। 

এবার দেখা যাক এমন প্রবল শাক্ততান্ত্রিক প্রীধান্তের কারণ 
কি রয়েছে। 

শাক্ততন্ত্রের প্রধান খারক ও বাহক আগ্ভাশক্তি। ছুটি রূপে 
তিনি এ অঞ্চলে প্রতিষ্ঠিত ; এক, চণ্ডী বা হূর্গা ; ছুই, কালিকা। 
এ ছুজনের মধ্যে দেবী কালিকাই বেশি জনপ্রিয়; কারণ বোৌধহুয় 
তিনি অপেক্ষাকৃত উগ্রবীর্ষা ও সহ্জপূজ্য।। যথাস্থানে তন্ত্রের 
দেবদেবীর কথা বলা যাবে, তবে এখানে শুধু এটুকু উল্লেখ করা যেতে 
পাঁরে যে, মনে হয় দেবী কালিকার পৃজা এ অঞ্চলে প্রচলিত হয়েছে 
দুর্গাপূজার পুর্বে। 

হুর্গাপূজাও প্রাচীন সন্দেহ নেই, কারণ একাদশ কি দ্বাদশ 
শতকের প্রখ্যাত জীমৃতবাহন থেকে ষোড়শ শতকের প্রসিদ্ধ পণ্ডিত 
রঘৃনন্দন পর্যন্ত একটানা সকল স্মার্তই এ পূজার উল্লেখ করেছেন । 

প্রসিদ্ধ পুথি কালিক! পুরাণ' ষে বাঙলা দেশেই লেখা হয়েছে 
এ তথ্যের ভিত্তি মোটামুটি দৃঢ় বলেই বলা চলে, আর “তন্ত্রসার+ 
প্রণেতা ষোড়শ কি সপ্তদশ শতকের প্রনিদ্ধ তান্ত্রিক কষ্ণানন্দ আগম- 
বাগীশ যে প্রচলিত কালীমুর্তির রূপ-কল্পনা করেছেন তা সত্য বলে 
মনে না করার কোনো কারণ নেই। 

বহু প্রাচীনকাল থেকেই উগ্রবীর্ষা, শ্মশানচারিণী দেবী কালিকা 
সিদ্ধিকামী তান্ত্রিক সম্াসীর আদর্শ-স্থানীয়। এই সর্বসিদ্ধিদাত্রীকে 
দশটি মহাবিগ্ভার রূপে কল্পনা কর হয়েছে। এরা যথাক্রমে (১) কালী 
(২) তারা! (৩) ষোড়শী (8) ভুবনেশ্বরী (৫) ভৈরবী (৬) 
ছিন্নমন্তা (৭) ধূমাবতী (৮) বগলা! (৯) মাতঙী বা মাতঙ্গিনী 
(১০) কমলা, কাঁরো কারে মতে, ত্রিপুর- সনদরীক্চ। 

বিশ্বসারতন্ত্রে যে শ্লোকের মধ্যে ০ এদের স্মরণ করার সহজ 
চেষ্টা হয়েছে তা হল-_ 


* অন্তত, উড্ভফের ফিরিস্তা থেকে তা-ই মনে হবে । মতান্তরে, ত্রিপুর-স্ন্দরী 
ষোড়নী মৃন্তি। কলকাতার দক্ষিণে বিখ্যাত বোড়াল গ্রামে একটি ক্তরিপুর- 
সুন্দরীর মন্দির বয়েছে। 


৩৬ তঙ্ক্কের কথ! 


“কালী তারা মহাবিষ্তা ষোড়শী ভুবনেশ্বরী 
ভৈরবী ছিন্নমন্তা চ বিদ্যা ধূমাবতী তথা 
এতা দশমহাবিষ্াঃ সিদ্ধবিদ্যাঃ প্রকীতিতাঃ।৮ 
. এই দশ-মহাবিদ্ভা একই দেবীর বিভিন্ন প্রয়োজনে বিভিন্ন মৃতি, 
এবং এক-এক প্রকার ইষ্টলাভের জন্য এক-এক মহাবিছার 
পূজাবিধি। অতএব এদের সাধনীর পথ বিভিন্ন। মে কথা আমাদের 
আলোচ্য নয়। 
এই দশ-মহাবিগ্ভার মধ্যে এ অঞ্চলে প্রাধান্য পেয়েছেন দেবী 
কাঁলিকা । বনু তান্ত্রিক-সাধক কালী-সাধনায় ব্রহ্মত্বলীভ করেছেন 
বলে প্রমিদ্ধি রয়েছে, যথা-_রামপ্রসাদ, বামাক্ষেপা, শ্রীরামকৃষ্ণ 
পরমহুংস । শক্তিতন্ব বোঝার জন্য প্রথম প্রয়োজন যোগ্য গুরুর 
কাছে দীক্ষা, তারপর গুরুর সম্মতি অনুসারে অভিষেক, পরে ক্রমে 
পূর্ণীভিষেক। এ সাধনায় ক্রমদীক্ষাভিষেকের পথে ধাপে ধাঁপে 
উঠতে হয় এবং তা শেষ হুয় মহাপূর্ণ দীক্ষাভিষেকে বা বিরজা- 
গ্রহণাভিষেকে । তখন সাধক নিজের শ্রাদ্ধ নিজেই করে পূর্ণাছুতি 
দান করেন তার উপবীত ও শিখা দিয়ে। তারপর “সোহং মন্ত্রে 
করেন আত্মোপলব্ধি। তন্ত্রশান্ত্রে সাধকের এ দশাঁকে বল হয় 
জ্ঞানযুক্ভি_-সাঁধক তখন হন পরমহংস | 
পিরমহংসে”র অর্থ জ্তঞানমুক্ত, নিবিকার মহাযোগী। এ অবস্থাটা 
হল তন্ত্রপ্রসিদ্ধ €কৌল"ধর্মের শেষ ধাপ । “কৌল*ধর্সের কথ! পরে 
আসবে । পরমহংসের অবস্থা বোঝাতে যে শ্লোকটির ব্যবহার হয় তা 
এখানে উদ্ধৃত করছি। 
“অন্তঃশাক্ত। বহিঃশৈবাঃ সভায়াং বৈষ্বো মতঃ। 
নানাবরূপধরাঃ কৌলাঃ বিচরন্তি মহীতলে ॥৮ 
অর্থাৎ জ্কানযুক্তের কাছে সকল ধর্মমতই সমান। কখনো তিনি 
শাক্তমত প্রচার করেন, কখনো! শৈৰমতের প্রশম্তি গান, আবার 
কনে! বৈষ্ণব মতে 'গোপীজন বল্পভায় স্বাহা' বলেন। কখনো তাঁকে 

ভ্রষ ও ভূত-পিশাচের দৌসর বলে মনে হয়; কখনো নিতান্ত শিষ্ট, 
সভ্য । তার কাছে চন্দন ও বিষ্টার প্রভেদ দূর হয়েছে_আর দুর 
হয়েছে বাড়ি ও শ্মশানের বিভেদ । পুত্র ও শত্রুর প্রতি তীর সমদৃষ্টি | 

তন্ত্রে পরমহংস ছাড়াও সমশ্রেণীর আর একটি কথা রয়েছে। 
সেটি অবধৃত। অবধৃতের অর্থন্চ ধার ধৃত বা “পাশ” নেই; অর্থাৎ 
তিনি পাশমুক্ত, তাই বরেণ্য । তিনি “অক্ষর? অর্থাৎ ক্ষয় বাবিকাঁর 
কিছুই নেই। তন্ত্রশান্ত্রমতে মানুষের জীবনে আশ্রম ছুটি ; গাহ-্থ্য 
ও দন্্যাস বা ভিক্ষাচর্যা। বেদবিহিত পথে আশ্রম চারটি : ব্রঙ্গচর্য, 
গাহস্থ্য, বানপ্রস্থ ও অন্ন্যাস। তন্ত্রশান্ত্রমতে সন্স্যাসীকে বা মতান্তরে 
এই ভিক্ষাজীবীকে অবধৃত বলা হয়। অনেকের মতে অবধৃতদের 
শ্রেণীবিভাগ রয়েছে । 

পরমহংমের কথা বলতে গিয়ে আমরা এখাঁনে “হংস" শব্দটি 
সম্পর্কে কিছু আলোচনা করব । তন্ত্রদীক্ষা সম্পর্কে যাদের কিছু কিছু 
জ্ঞান রয়েছে তাদের আর এ আলোচনা কেন, তা বুবিয়ে বলতে 
হবে না। অন্য সকলের কাছে এটি একটি সাধারণ তথ্যেরই বিবৃতি 
বলে উপস্থিত করছি। 

হংস বাহাস লিগুপদ জলচর ও স্থলচর অর্থাৎ উভচর পাঁখি। 
কবিপ্রসিদ্ধি যে, হাস জলমিশ্রিত দুধ থেকে ছৃধ বেছে নিয়ে তা পান 
করতে পারে । 

এ ছাড়াও হংস শব্দের আরও কয়েকটি অর্থ রয়েছেণ' ; যথা (১) 
পরমাত্মা, (২) জীবাত্মা, (৩) সূর্যদেব, (8) শিব, (৫) জন্ন্যাসীবিশেষ-_ 
যেমন পরমহংস, (৬) গুরু ইত্যাদি । 


« অক্ষবত্বাদ্‌ বরেণ্যত্বাদ্‌ ধৃতসংসাববন্ধনীৎ্। 
তত্বমস্থণ্থ সিদ্বত্বাদ অবধূতোইভিধীয়তে ॥ (ধুত-পরিত্াক্ত ) 
% হংসো বিহঙ্গভেদে শ্যাদর্কে বিষ্কৌ হয়াস্তরে। 
যোগিমন্ত্রীদিভেদেষু পরমাত্মস্তমৎসরে | 
নির্লোতনৃপতৌ হংস: শারীরমক্ষদস্তরে ॥ (-_বিশ্বঃ ) 


৩৮ তন্ত্রের কথা! 


তন্ত্রসার পুঁখিতে “সারদা'তিলকে” উল্লিখিত যে যোগপ্রণালীর 
বিবরণ দেওয়া আছে, তাতে বলা হয়েছে যে কুগুলিনী শক্তি 'হংস' 
আশ্রয় করে জীবাত্াকে ধারণ করেছেন। আর “হংস' রয়েছেন 
প্রাণকে আশ্রয় করে। হং মন্ত্রে শ্বাস গ্রহণ এবং “সঃ মন্ত্রে খ্াসের 
বহিগগমন হয় বলিয়া এই নাম। 

এ ষোগাভালের ফল কি? এ যোগাভামলে সংসারের 
অভ্ঞ্ঠানান্ধকার দূর হয়ে ক্রমে হিংস'-লক্ষণ বা অবায় জ্ঞান প্রকাশ 
পাঁয়। “হং" বর্ণটি পুরুষ, সঃ বর্ণটি প্রকৃতি-_পুরুষ-প্রকৃতির মিলনে 
সপ্তাত হয়েছে হংস” ; এই হংমের নামই অজপা । জীব অবিরত এর 
আরাধনা, করে । যখন প্রকৃতি পুরুষকে তাঁর নিত্য আশ্রয় মনে 
করে একীভাবাপন্ন হয়, তখন “হংস' হয়ে যায় মোহহং । তারপর ? 

“সকারার্ণং হুকারার্ণং লোপগ্নিত্বা ততঃ পরম্‌। 
সন্ধিং কুর্ধাৎ পূর্বরূপং তদাসৌ প্রণতো ভবে ॥” 

অর্থাৎ তারপর যর্দ মৃতিস্বরূপ “দ' কারই লোপ করে 
দেওয়া হয় তবে সন্ধি করে “সোহং পরিণত হয় “€'-এ অর্থাৎ 
প্রণবে। নিরুত্তর তন্ত্রমতে 

“ “স* কারেণ বহির্যাতি “হং কারেণ বিশেৎ পুনঃ । 
₹সেতি পরমম্‌ মন্ত্রং জীবো জপতি সর্বদা ॥% 

অর্থাৎ যোগসাধনার অঙ্জ প্রাণায়ামের পুরকে, অর্থাৎ নিঃশ্বাস 
গ্রহণে “হুংকার জপ করতে হয়, আর রেচকে, অর্থাৎ নিঃশ্বাস- 
বর্জনে, “স'-কার। হংস পরম মন্ত্র। 

এ মহামন্ত্রের নাম কুলার্ণবতন্ত্রের মতে, শ্রীপ্রসাদপরা | ব্রহ্ধ- 
সাধনায় বা পাশমুক্তির শেষপাদে যে পন্থা জাধক আশ্রয় করে তার 
নাম 'উদ্ধ-আন্বায়' । আপ্রনাদপরা-মন্্র এ পথে আাধকের পরম 
ব। একমাত্র সহায়। এ মন্ত্রটিও গুঢ়, 'এর অথও গুপ্ত ; বেদ, শান্ত, 
পুরাণ সবই সবত্র প্রকাশ করা যায় কিন্তু “উদ্ধ-আন্দায়' বা 
শ্রীপ্রসাদপরা-মন্ত্রের কথা সর্থথা গোপন র্বাখতে হুয়। এর “হ*-কার 

শিবের বা পুরুষের গ্যোতক ; “স' শক্তির বা প্রকৃতিক্। এই শিব ও 
শক্তি বা পুরুষ ও প্রকৃতিই বিশ্বপ্রাণের ' মুলসত্তা-_সৃপ্টিক্স প্রীণ- 
স্পন্দনকে জীবন্ত ও চলন্ত রেখেছে । এমন্ত্রের দেবতা বা অধিকর্তা 
স্নয়ং শিব, ছন্দ গায়ত্রী, আর দেবী হলেন বিশ্বের সকল মন্ত্রের 
অধিষ্ঠাত্রী। 
প্রসাদপরা' শব্দটির অর্থ কি? প্রসাদ অর্থাত এ মন্ত্রে ব্রন্মের 
প্রসাদ বা আশীর্বাদলাভ ঘটে; তার সঙ্গে “পরা” বা সর্শ্রেষ্ঠ যোগ 
করে মন্ত্রটকে আরো বিশিষ্ট করা হয়েছে। অর্থাু যে-সব মন্ত্রের 
সাধনায় ব্রহ্মলাভ ঘটে, তার মধ্যে শ্রীপ্রসাদপরা” সবশ্রেষ্ঠ। 
এতক্ষণ তন্ত্রশাস্্রমতে হংস ও যে সোহহং ও ও এরই প্রতিমুতি 
এ কথা বলা হয়েছে । এবার দেখা! যাক উপনিষদ এ বিষয়ে কি 
বলে। 
কঠোপনিষদের দ্বিতীয়া বললীতে (৮৮২) হুংসগকে বলা হয়েছে-_ 
“হংসঃ গশুচিযদ্বস্ুরন্তরিক্ষস- 
দ্ধোতা বেদিষদতিথিদুঁরোণসত | 
নৃষদ্বর সদৃতসছ্ধোম সদব্জা 
গোজ! খতজ অদ্রিজ! খতং বৃহ ॥৮ 


হংসকে এখানে পরমাত্মা ও সূর্য এই দ্বিরূপেই কল্পনা করা 
হয়েছে বলে মনে হয় । বল! হয়েছে, হস্ত, গচ্ছতি সর্ববং ব্যাপ্সোতীতি 
হংসত। হুস্তি অর্থ সর্বত্র গমন করে। 

উপরে হংসের যে বিশেষণগুলি দেওয়। হয়েছে তাদের অর্থ-_ 


শুচিষণড - স্বর্গরূপ শুচিদেশে অবস্থিত। 
বস্থ সু সর্বলোকের শ্হিতি-সাধক । 
অন্তরিক্ষপৎ -  অন্তরীক্ষে ভ্রাম্যমান । 

হোত। শর অগ্নিস্বরূপ। 


বেদিষত -. _ প্রথিবীরূপ বেদীতে বাদ । 


৪ ৩ তস্ত্রেরকথা! 


অতিথি ও ছুরৌণস_ সোমরদ রূপ “ছুরোণে' বা কলসে 


থাকেন । 
ন্ষত ০. মানুষের দেহে রয়েছেন। 
বরসৎ - সমস্ত শ্রেষ্ট পদার্থে রয়েছেন । 
অব্জা ০ জলজ । 
গোজা -. , গোঁরূপা পৃথিবীতে জন্মগ্রহণ করেন। 
খতজ। -  সত্যমুত্তি। 
অদ্দিজ। - জল ( নদী ) রূপে পর্বতে প্রকাশ পান । 


“হংস* সতাস্বরূপ-_হুংস পরমাত্বা ব নচিকেতার প্রাথিত সেই 
পরমজ্জান-_-এই এখানে বক্তব্য । 

উপনিষদ্‌ ও তন্ত্রের চিন্তাসূত্র যে এক এবং তার উন্তবও ঘষে একই 
বীজ থেকে, তা এক্ষেত্রে স্পষ্ট বোঝা যাঁয়। 

এবার দেখা যাক আমরা এ অধ্যায়ে তন্ত্র সম্পর্কে কি কি তথ্য 
পেলাম । 

ভারতলষে তন্ত্রপ্রধান অঞ্চলের সন্ধান পাওয়া গেল অঙ্গ, বঙ্গ, 
কলিঙ্গ ও প্রাগজ্যোতিষপুরে । এ দেশগুলির আধুনিক নামগুলিও 
জানা গেল। এর কারণ হিন্দু ও বৌদ্ধতন্ত্রের প্রবলতম প্রতিদ্বন্দিতা 
ঘটেছিল এ অঞ্চলে । তান্ত্রিক বৌদ্ধধর্মের অস্ভিম রূপ বজধান, আর 
সে রূপে তার প্রথম আবির্ভাব হয়েছিল সম্ভবত বঙ্গের চন্দ্রদ্বীপে বা 
আধুনিক বাখরগঞ্ডে। বজ্বযানের প্রধান পীঠ চারটি__কামাখ্য। 
্রীহট, পূর্ণগিরি ও উভ্ভীয়ান বা ওদীয়ান। 

বৌদ্ধ ও হিন্দুতন্ত্রের প্রভেদের কাহিনী আমরা জেনেছি আর 
তাদের সাধারণ লক্ষণের সাথেও কিছু কিছু পরিচিত হয়েছি। 
আগম-নিগম ও যাঁমল সম্পর্কেও মোটামুটি ধারণ! হয়েছে। 

তারপর বল! হয়েছে বৌদ্ধ ও হিন্দুতন্ত্রের অধ্টসিদ্ধির কথা । 

এই পূর্বাঞ্চলে তার দৃঢ়ভিত্তি স্থাপন করেছে শাক্ততন্ত্র। এ 
অঞ্চলে শক্তিপৃজার প্রাধান্য কেন ঘটল তার মোটামুটি কারণও 


তন্ত্রপ্রধান অঞ্চল ও তান্ত্রিক বিধান ৪১ 


আমরা নির্ণয় করেছি । আর জেনেছি শক্তিপূজায় দেবী কালিকাই 
কেন সর্বাপেক্ষ! জনপ্প্রিয় । 

এই উগ্রবীর্ষা দেবীকে দশ-মহাবিগ্যারূপে কল্পনা করা হয়েছে; 
এবা পূর্বাঞ্চলে স্থপরিচিত। 

আমরা জেনেছি “পরমহংস+ কাকে বলে, আর জেনেছি 
“অবধূতের” কথা । পরমহুংসের কথা বলতে গিয়ে তন্ত্রে ও উপনিষদে 

ংস শব্দের যে গুঢ় ব্যাথ্যা রয়েছে তার সন্ধান পেয়েছি আর এর 

মধ্য দিয়ে দেখেছি যে তন্ত্র ও উপনিষদ এ ছুটি একই সূত্রে বীধা । 


চতুর্থ অধ্যায় 
তন্ত্রের মর্মবাণী 


এবার আমর তন্ত্রশীস্ত্রের গুঢ় অর্থের সন্ধানে প্রবৃত্ত হব। 

এখানে একটা কথা বলে নেওয়া ভাল । কৌদ্ধতন্ত্রের অন্তিম রূপ 
মহান্বখবাদ বা বভ্মানের বিলয়ের পরে সে তন্ত্রবাদের পড়ো- 
বাড়িতে ঢোকা নিরর্৫ক। তারপর হিন্দুরা সে গৃহের রকমারি 
আসবাবপত্রের বেশ কিছুটাই ইতিমধ্যে নিজেদের গৃহসভ্ভায় 
ব্যবহার করে ফেলেছে । তাই বৌদ্ধতন্ত্রের কথা ছেড়ে দিয়ে আমরা 
প্রধানতঃ হিন্দুতন্ত্রেরেই আলোচনা করব । 

হিন্দুতন্্রে সর্বমতের অপুর্ব সমন্থয্স ; এ যেন সর্ব 'মাচারের 
তীর্ঘক্ষেত্র ৷ বেদাচারী, বৈষ্ণবাচারী, শৈব ও শাক্ত সবারই ঠাই 
হয়েছে এ মিলনক্ষেত্রে। তারপর এর সঙ্গে এসে মিশেছে বৌদ্ধা- 
চারের ধারা; এর ফলে তার রমণীগনতা ও আকরণ বেড়েছে প্রচুর । 
এ-সম্পর্কে সাধারণ মালোচনা পূর্ব অধ্যায়েও করা হয়েছে। 

কিন্ত এসব তো! গেল তার বানা চাকচিকোর কথা । তান্ত্রিক ও 
বৈদিক পন্থার মুলগত প্রভেদ কি? পন্থার মত এদের লক্ষ্যও কি 
বিভিন্ন? এদব প্রশ্নের একদিকে রয়েছে প্রভেদ-গত ঘনারণ্যের 
স্পষ্ট গোলকধাধা, অন্যদিকে দেখা যায় অস্পষ্ট, আকাবীকা 
সামঞ্জদ্যের জটিল সমস্যা । এদের বিভিন্নতা ও একাত্মতা এই দুয়ের 
মধ্য দিয়ে চলতে চলতে আমরা তন্ত্রের মর্মবানীর সন্ধান পাব: 

বেদের সারতন্ব রয়েছে উপনিষদের মধ্যে । এঅম্ৃতত্বব লীভই 
বৈদিকী সাধনার মুল লক্ষ্য ; এই লক্ষ্যের কথ! প্রতিটি উপনিষদেই 
ঘোষিত হয়েছে । এ অম্বতত্বের অথ ব্রহ্মলাভ বা জ্গঞানমুক্তি । অমৃতত্ব 
স্বর্গস্থখও নয়, এই মরদেহকে চিরস্থায়ী করার কল্পনাও নয় । এটি 


তন্ত্রের মর্মবাণী ৪৩ 


এমন একটি অবস্থা যাতে মানুষ সর্বপ্রকার দুঃখ, কষ্ট ও পাপের 
উর্ধেব নিজেকে তুলে ধরতে পারে-__যাতে দে পরম শাস্তি ও চির- 
আনন্দের সন্ধান পায় । তন্ত্রের লক্ষ্যও “পরমহংসত্ব লাভ বা জন্তানমুক্তি 
বা পাশমুক্তি। উপনিষদে যাঁর অর্থ অভ্ভান, তঙ্ে তাকেই বল। 
হয়েছে “পাশ” অর্থাৎ পশু-জীবনের যত-কিছু বন্ধন। লক্ষ্য দুটি 
পন্থারই এক । 

উপনিষদ থেকে নয়টি দর্শন-শান্সের উদ্ভব হয়েছে । এর মধ্যে 
রয়েছে হিন্দুর ষড়দর্শন_্যাঁয়, বৈশেষিক, দসাংখ্য, যোগ, পূর্বমীমাংসা 
ও উত্তরমীমাংসা বা বেদান্ত ; আর রয়েছে চার্বাক, বৌদ্ধ ও জৈন 
দর্শন। দ্বিতীয় দলকে নাস্তিক্যবাদী আর প্রথম দলকে আস্তিক্যবাদী 
বলা হয়। 

অনেকের মতে যেমন বেদান্তই আস্তিক্যবাদী দর্শনের সারতন্ত, 
তেমনি তন্ত্রের সারতন্ব বলা হয কুলার্ণবতন্ত্রে বণিত শত্তি- 
সাধনাকে। 

তন্ত্রসাধক মনীষী উদ্ফ বলেছেন, এই তন্্শীন্ত্রটই আগম 
নামান্কিত শীক্ততন্ত্রের মধ্যে সর্বাপেক্ষা বিশিষ্ট ও বিপ্লবধর্মী; এর 
অন্তনিহিত তত্বে চরম সাহনিকতার পরিচয় । এর সর্বতোমুখী সাধনার 
জগতে রয়েছে-তান্ত্রিক সাধনার মূলতন্ব ও তান্ত্রিক দর্শনের মূলসূত্র, 
আর সে সূত্রজাত নৈতিক ও সামান্দিক বিধিবিধানের ইঙ্গিত। 

শীক্তুতন্ কেন এই পূর্বাঞ্চলে স্থায়ী ও দৃঢ়ভিত্তি স্থাপন করেছে 
সে সম্পর্কে মোটামুটি আলোচন' করা হয়েছে । এই শাক্ততন্ত্রে 
মধ্যমণি কুলার্ণবতন্ত্র-কৌলধর্ন বা কৌলসাঁধকদের সাধনা-পদ্ধতির 
কথা । এই পদ্ধতির মধ্যেই রয়েছে তন্তশাস্ত্রের অন্দর মহুলের চিত্র । 

কুলার্ণনতত্ত্রে মোট সতেরটি পরিচ্ছেদ ; শ্লোকের সংখ্যা দু- 
হাজার আটাগ্। কিতু বিছজ্ভন অনুমান করেন যে এটি সমগ্র 
তন্ত্রটির একটি অংশ মাত্র; সমগ্র তন্ত্রের শ্লোকসংখ্যা এক লক্ষ 


পঁচিশ হাজার । বক্ষ্যমাণ পুথিটি এটির পঞ্চম খণ্ড মাত্র। তা যা-ই 


৪৪ তন্ত্রের কথা 


হোক, কৌলধর্মের দর্শনতস্ব রয়েছে এই থখণ্ডেই; তার পরিচয় 
আমরা ক্রমশ পাব। 

পৃথিবীতে মনুষ্ত-জন্মই যে শ্রেষ্ঠ ও সর্বাপেক্ষা কামা এ কথা 
নান! তন্ত্রে বারবার উচ্চারিত হয়েছে। বিশ্বসারতন্ত্র বলেছে, দেবতারা 
ও পিতৃপুরুষেরা এই জন্ম কীমনা করে। কারণ অন্য কোনো জন্মে 
জীব পরিপূর্ণ সত্যের জ্ঞান অর্জন করতে পারে না। যুক্তির প্রথম 
ধাপই হুল মনুষ্ত-জন্ম। কিগ্তু এজন্ম পুণ্যলন্ধ আর সে পুণ্য যারা 
অঞ্জন করতে পারেন তাদের সংখ্যা নিতান্তই অল্প । 

তন্ত্র-দর্শনের মূলসূত্র উপনিষদেরই প্রতিধ্বনি; একই বীজে 
ছুটির জন্ম। তন্ত্রও অনাসক্তি বা অসঙ্গকে পাশমুক্তির এ মাত্র 
পথ বলে নির্দেশ করেছে । যেমন বৌদ্ধতন্ত্র তেমনি হিন্দুতন্ত্র--এতে 
কোনো পার্থক্য নেই। জকল তন্ত্রই সমস্বরে বলেছে, জঙ্গ বা 
আসক্তিই জগতের যত দুঃখ, কষ্ট, পরিতাপের কারণ ; আসক্তি 
বর্জন না করতে পাঁরলে মুক্তি বা মৌক্ষলীভ ঘটবে না'। 

কৌল-ধর্ম তন্ত্রশীস্ত্রের এই সাধারণ সূত্র অনাসক্তি লাভের জন্য 
কোন্‌ নৃতন পথের ইঙ্গিত দিয়েছে ? কৌল-ধর্সই বা কাকে বলে ? 

_ কৌল বা কুলধর্মে যোগ ও ভোগের অপূর্ব সংমিশ্রণ । উপনিষদ্‌ 
বা বৌদ্ধধর্ণে ভোগের কোন উল্লেখ নেই ; সেখানে শুধু ফোঁগের 
সাহাঁয্যেই অনাসক্তি লাভের কথা । 

কুলার্ণবের মতে, স্বয়ং শিব বেদ ও আগম মন্থন করে এই 
সারভূত কুলধর্মের সন্ধান পেয়েছেন । 
“মথিত্ব। জ্ঞানদণ্ডেন বেদাগম মহার্ণবম্‌। 
সারভূঁতো ময়! দেবি কুলধর্মঃ সমুদ্ধৃতঃ ॥ 
আর তভীরই মতে, এ ধর্মটিই তীর সর্বাপেক্ষা প্রিয়, কারণ 
“যোগভোগাত্বকম. কৌলং তস্মাশ সর্ববাধিকং প্রিয়ে |” 
অর্থাৎ এতে রয়েছে যোগ ও ভোগের বিশ্লেষণ; ভোগের মধ্য 
স্দিয়ে যোগের সন্ধান । 


তন্থের মর্মবাণী ৪৫ 


কুলধর্মের মুখ্যবাণী বা মুলতত্ব হল : 
“যৈরেব পতনং দ্রবৈঃ সিদ্ধিস্তিরেব চোদিতা।” 
অর্থাৎ যে-সকল দ্রব্য বা বস্ত দ্বারা প্রলোভিত বা চাঁলিত হয়ে 
মানুষ নিরয়গামী হয়, সে-দকল বস্তকেই অবলম্বন করে কৌল- 
সাধক সিদ্ধিলাঁভ করে। 
কুলধর্মের এ দাঁবিটা আমাদের কাছে নিতান্তই একটা 
বাগাড়ম্বর, অন্তত একটা হেয়ালি বলে মনে হবে তাঁতে সন্দেহ 
নেই । কারণ, কে না জানে-- 
“ন জাতু কামঃ কামানাম্‌ উপভোগেন শাম্যতি। 
হবিষা কষ্ণচবত্তে বয় এবাভিবর্ধতে ॥ 
কে না জানে যে, কামনা চরিতার্থ করে কখনও কামনার নিবৃত্ত 
ঘটে না__শুধু কামনাই বেড়ে যায় মাত্র । আগুনে ঘি ঢাললে কি 
আগুন নিবে যায়? তা শুধু বাড়তেই থাকে |. 
তারপর অসঙ্গ বা অনাসক্তিই ষদ্দি পাশমুক্তির একমাত্র পথ বলে 
তন্্শাস্ত্রের অভিমত হয়, তবে তার চিরন্তন প্রতিপক্ষ “সঙ্গ তো তাঁর 
চরম শত্রু ; কারণ কামনাই তো! সঙ্গজাত। 
'খ্যায়তো বিষয়ান, পুসঃ সঙ্গপ্তেযূপজায়তে। 
সঙ্গাৎ সপ্তায়তে কামঃ কাঁম।ৎ ক্রোধোহভিজায়তে ॥ 
ক্রোধাদ্‌ ভবতি সম্মোহঃ সন্মোহীৎ স্মুতিবিভ্রমঃ। 
স্মৃতিভরংশাদ্‌ বুদ্ধিনাশো বুদ্ধিনাশাৎ প্রণশ্যতি ॥৮ 
অর্থাৎ সঙ্গ থেকে হয় কামের বা কামনার জন্ম, কাঁমন! থেকে 
ক্রোধ, ক্রোধ থেকে জন্মোহ, সম্মোহ থেকে স্মৃতিভংশ, স্মৃতিভ্রংশ 
থেকে বুদ্ধিনাশ আর বৃদ্ধিনাশ থেকে আমে অপদার্থতা বা পুরুষার্থের 
অযোগ্যতা । ফলে এই চিরকাম্য মনুষ্যজন্মটি বৃথাই যাঁয়। 
তাই “সঙ্গের মধ্যে দিয়ে 'অসঙ্গ' লাভের কথাটাকে একটা বিরাট 
প্রহেলিক! ছাড়! আর কি বলা চলে? 
এ সম্যাটি যে আমাদের কাছে হেয়ালি বা প্রহেলিক! বলে 


৪৬ তন্বের কথা 


মনে হয় তাঁর কারণ আমাদের জন্মগত সংস্কার যে সংস্কার রয়েছে 
আমাদের রক্তের সঙ্গে মিশে | 

কথাটা আরো একটু পরিক্ষার করে নেওয়া ধাক। 

আমরা চিরদিনই শুনে এসেছি এবং এখনো শুনছি যে. সংসারে 
বাস করে পতী-পুত্রকন্া পরিবৃত হয়ে কখনো আধ্যাত্মিক জগতে 
প্রবেশ করা যাক মা, আধ্যাত্মিক শক্তিলাভ ঘটে না। গাহন্্যের 
পরে বানপ্রস্থ ও সন্যাস; শেষের ছুটি আশ্রমই মাত্র আধ্যাত্মিক 
জীননের সহায়ক। গার্বস্থা জীবন চিরাগত চিন্তাসূত্রে বন্ধনের 
নামান্তর মাত্র। আমাদের চিরন্তন ধারণা যে সংসারত্যাগী সন্ন্যাসী 
ছাড়া কেউ আর দিব্যজীবন লাভ করতে পারে না। আর, প্রতিটি 
সন্যাসীই যে-কোনো গুহস্থের চেয়ে পবিভ্রতর জীবন যাঁপন করে । 
সংস্কারগতভাবেই আমরা গেকরুয়াধারীর পায়ে মাথা নোগ্সনাই--- 
গেরুয়াধারীদের প্রতিষ্ঠানগুলির প্রতি শ্রদ্ধা পোষণ করি। 

শুতি শ্রেক্নকে লাভ করার পথ নির্দেশ করেছে প্রেয়কে দূরে 
ঠেলে দিয়ে; স্বভাবত বহিুখী চিত্তবৃত্তগুলিকে অন্তমু্ধী করতে 
বলেছে অভ্যাস, বৈরাগ্য ও জন্তানের দ্বারা । চিত্ুবৃত্তি নিরোধ করে 
যোগাভ্যাস করতে বলেছে । এগুলি কি এতই সহজ, ন। সাধারণ্য 
বা সাধারণের ধর্ম বলে গণ্য হতে পারে? যদি ভগবান্‌ বুদ্ধ কল্পনা 
করে থাকেন যে দেশজোড়া মানুষ নির্বাণলাভের জন্য সংসার ত্যাগ 
করে বিহারলাসী ভিক্ষু ভিক্ষুণীতে পরিণত হবে, তবে মে কল্পনার 
মধ্যে কতটুকু বিচার-বুদ্ধির স্থান ছিল? মহাবীর কি স্বপ্ন 
দেখেছিলেন যে দিগম্বর তীর্ঘস্করে দেশ ভরে যাবে ? 

যা অসাধারণ বা ষা মানুষের স্বভাবজ সহজ বৃত্তি নয় তা কখনো 
সাধারণ্য বা সর্বসাধারণের ধর্ম হতে পারে না। তাই শ্রেয়, পুরুষার্থ, 
মুক্তি বা নির্বাণপথের যাত্রী সংখ্যায় নিতান্তই মুষ্টিমেয় । 

তন্্রশীন্্র বাস্তববাদী ; এই বস্ততগ্রকে মেনে, তার নঙ্গে সামঞ্জস্য 
রেখে তান্ত্রিক মাধনার বিধি রচিত হয়েছে । এ বিধির মুখ্যকথা, 


তন্ত্রের মর্মবাণী ৪৭ 


ভোগো যৌগায়তে' ক অর্থ ভোগকে অতিক্রম করে ভোগবজিত 
যোগের মধ্যে যেতে হুবে-_-ভোগকে এড়িয়ে নয়, আস্বাদ করে। 
তান্ত্রিক ধর্মে ভোগ যৌগিক সাধনারই মতো যুক্তিপ্রদ, অবশ্য যদি 
সাধক অনাসক্ত হুন। এই সহজ কথ! কেন অনেকে বুঝতে চাঁন না 
বল কঠিন । গাহস্থাজীবন পরিপূর্ণভাবে ভোগ করে “বানপ্রস্থ- 
সন্াস'জীবন যাপনের কল্পনায় যাঁর! বিশ্বাপী তীরাঁও “ভোগো 
যোগায়তে' শুনে আতকে ওঠেন। একে সংস্কীর ছাড়া আর কি 
বলা চলে ? 

সাধারণজনের কাছে এই বাস্তব সংসার কি কখনো অর্থহীন 
বলে মনে হতে পারে£ তা পারে না। জন্মের পুর্বে মানুষের 
ইতিহাস যেমন অব্যক্ত ও অগম্য, মৃত্যুর পরবর্তাঁ কথাও তেমনি | 
কিন্তু তাই বলে এই জীবিতকাঁলের এই নান' অভিজ্ঞতা ও আস্বাদকে 
কে অস্বীকার করতে পারে? ক্ষণিক বলেই তা মূল্যহীন বা 
অশ্রদ্ধেন্ন নয়। পিতামাতার সন্তানস্সেহ, পতিপত্বীর প্রেম-বন্ধন, 
সন্তানের শ্রদ্ধা, বন্ধুবান্ধবের ও আত্মীয়স্বজনের প্রীতি ও শুভেচ্ছার কি 
কোন মূল্য নেই? এসব নিয়েই তো৷ মানুষের সামগ্রিক জীবন, 
এগুলি বাদ দিলে সে জীবনের কতটুকু আর অবশিষ্ট থাকে ? 

উপনিষদের শ্রেয়োবাদ মানুষের এই সামশ্রিক জীবনকে 
অস্বীকার করেনি বটে, কিন্ত তাকে যথাযোগ্য স্থানও দেয়নি । 
তন্্রপন্থা পন্লিপূর্ণভীবে এই জীবনকে স্বীকার করেছে; দৈনন্দিন 
বাস্তব-জীবনের মধ্যে শিব ও শক্তির, পুরুষ ও প্রকৃতির, প্রীণ- 
স্পন্দনের স্পর্শ অনুভব! করতে চেয়েছে, আর মেই স্পন্দনের 
বীর্ষবন্তীকে সম্থল করে দিব্যজীবন লাভের পথকে সহজ করে তুলতে 
চেয়েছে । শ্রেয়োপথ ও তন্ত্রনিদিষ্ট পথের ছাড়াছাড়ি হয়েছে এই 


* “তভোগো যোগায়তে সাক্ষাদ্‌ দুক্কৃতিঃ স্থকৃতায়তে 
মোক্ষায়তে হি সংসাঁরঃ কুলধর্মে মহেশ্বরি ॥৮ 


৪৮ তস্ক্বের কথ। 


সূত্রেই, আর, মানুষের এই সামগ্রিক সত্তার স্বীকারের মধ্যেই 
নিহিত রয়েছে তন্ত্রের মর্মবাণী। 

“ভোগে যোগায়তে' শুনে আতকে ওঠার কি কারণ থাকতে 
পারে, একমাত্র সংস্কার ছাড়া? একট সাধারণ উপমার কথা বলা 
যাচ্ছে। বসন্ত ও কলেরা রোগ থেকে বীচতে হলে, হয় চাই 
রোগের সর্বপ্রকার ছোঁপ্লাচ বাচিয়ে চলা ; নয়, রোগের প্রতিষেধক 
বীজ প্রয়োগ অর্থাৎ টিকা গ্রহণ । ছুইয়ের লক্ষ্যই এক-_-রোগ থেকে 
অব্যাহতি । শ্রেয়োবাদের কথা মনে হলে কল্পনা করা চলে এ যেন 
ছোয়াচ বাঁচিয়ে চলার মতো । কিন্তু দে পথও যে স্ত্বগম তা নয়। 
শর্দতিই বলেছে : 

“ক্ষুরস্ত ধার নিশিতা দুরত্যয়া 
ছুর্গম্‌ পথস্তৎ কবয়ো বদস্তি ।” 

তন্ত্রবাদের পথ-_প্রতিষেধকের বীজ দিয়ে রোগবীজকে রোধ 
করা। এ পথও স্থগম নয় এবং এ পথে চলতে পারে শুধু তারাই 
যারা কুলধর্মসিদ্ধ। অন্যের পক্ষে এ পথ 

“কৃপাণধারাগমনাদ্‌ ব্যান্বকাবলম্মনা। 
ভূজঙ্গ ধারণান্ন,নমশক্যং কুলবর্তনম্‌ ॥” 

অর্থাৎ এ পথে হাটা-চল। তীক্ষধার তলোয়ারের ওপর দিয়ে 
হাটার চেয়েও বিপদ-সংকুল, যেমন বিপদজ্জনক বাঘের গল জড়িয়ে 
ধরা! বা বিষধরের ফণা মুঠোয় রাখা। 

ধারা কুলধর্মসিদ্ধ তারা পরমহংস। এই পরমহংসত্ব লাভের 
পথই কুলধর্মের পথ । এখন সে কথাই বল্ছি। 

দ্বিতীয় অধ্যায়ে আমরা কুলার্ণবতন্ত্রে বণিত পাশমুক্তির সাতটি 
পথের কথা বলেছি। এ পথগুলিকে একই পথের বিভিন্ন ধাঁপ বল! 
অধিকতর সঙ্গত! এ ধাপগুলি যথাক্রমে কর্ম, ভক্তি, জ্ঞান ও 
পরমত্ান; দক্ষিণাচারকে পরমজ্জান বলা চলে । দক্ষিণাচারের পরে 
আরো তিনটি “আচার' বা লাধন-রীতি রয়েছে: বামাচার বা 

বীরাচার, কৌলাচার বা দিবামচার এবং সিদ্ধান্তাচার | দিব্যাচারে 
দিব্যজীবন লাভ ঘটে । | 

তন্ত্রশাস্ত্রের মতে কর্ম, ভক্তি ও ভ্ভানপন্থী মানুষ অর্থাৎ 
বেদাচারী, বৈষ্ণবাচারী ও শৈবাচারী সবাই পশুশ্রেণীর অর্থাশ 
পাশবন্ধ। - শ্রেয়োবাদের মত তন্ত্রবাদের মতেও মানুষের মানসিক 
জগতের কাঠামো সত্ব, রজঃ ও তমঃ এই তিনটি গুণের সমবায়ে 
জাত। পশু-স্বভাব মানুষের কাঠামোতে বিন্দুমাত্র সন্বগুণ নেই-__ 
রয়েছে রজ ও তম--তমোগুণেরই আধিক্য ৷ দক্ষিণাচারী, বামাচারী 
ও সিদ্ধান্তাচারীর শ্রেনীর বীর-ম্বভাব। বীর-স্বভাবে শুধু রজঃ আর 
সন্্ব গুণ। এর ধাপে ধাপে রজঃ কমে, জত্ব বাড়ে । দিব্যাচারী 
দিব্যভাবী_-তীর কাঠামোতে সবই সত্ব, হয়ত রজোগুণের ছিটে- 
ফোটা রয়েছে । প্রকৃত সান্বিক মানুষের লক্ষণ কি? সান্তিক 
মানুষের না থাকে আসক্তি, না থাকে ভয়, ন! থাকে বিরক্তি। 

কর্ম, ভক্তি, জ্ঞান ও এদের সংশ্রেষণ (১5180155515) দক্ষিণাচাল 
পধনস্ত শ্রেয়োবাদ ও তন্ত্রবাদের পথ একই । দক্ষিণাচারের সঙ্গে 
শ্রীম্ভগবদ্গীতার সংশ্লেষণের তুলনা করা চলে । এক হিসাবে 
শ্রেয়োবাদের পথের সীমারেখা এখানেই টানা যেতে পারে । কিন্তু 
তন্ত্রবাদের পথ সে পীমাকে অতিক্রম করে আরো তিনটি ধাপ এগিক্সে 
গিপ্ে শেষ হয়েছে দিব্যভাবের জগতে । এ তিনটি ধাপের মধ্যে 
রয়েছে সাধকের চরম পরীক্ষার কথা । এ পরীক্ষায় উত্তীণ হলে 
সাধক যে সত্যি দিব্যলোকবাসী তা প্রমাণিত হবে । শ্রেয়োবাদের 
মধ্যে এ পরীক্ষার স্থান নেই। 

দক্ষিণাচার পর্যন্ত তন্ত্রের পথকে বল! হয় “প্রবৃত্তিমার্গ', কারণ 
এ পথে সাধকের ধার ধার স্বভাবজ প্রবৃত্তিকে অবলম্বন করে সাধনা 
করেন। কিন্তু বামাচার থেকে সে পথের নাম বদলে যায়। তখন 
থেকে তার নাম হুক্স “নিবৃত্তিমার্গ” কারণ এখানে এসে শুরু হয় 
সাধকের স্বভাবজ প্রবৃত্তির নিয়ন্ত্রণ। দক্ষিণাবর্ত ও বামাবর্ত শজ্বের 


৫০ তন্ত্রের কথা 


মত তারা একে অন্যের বিপরীতগামী--অন্তরের দিক থেকে । 
দক্ষিণাঁবর্ত শঙ্যের মতই বামাচারী বা কৌলধর্মের লাধক স্ৃহূর্লভ | 

এই প্রবৃপ্ডি-নিয়ন্ত্রণের একটা বিশেষ অর্থ রয়েছে । এটা 
প্রবুত্তিকে রোধ করে, খর্ব করে; তার গতি 'বা বেগের অদলবদল 
করা নয়। তবে তাকি? তা হল প্রবৃত্তিকে সম্পূর্ণ নিয়ন্ত্রিত করা । 
এই নিয়ন্ত্রণের ফলে তার মধ্যে এমন একটা বিপরীত শক্তির স্ষ্টি 
হয় যে-শক্তি প্রবৃত্তির বিলয় ঘটিয়ে দেবে । স্বভীবতঃ মানুষের 
কামন!| নীচগামী; সে কামনাকে এমনভাবে নিয়ন্ত্রিত করতে হবে 
যাতে তা একট! উর্ধবগামী শক্তিতে পরিণত হয়ে সাধকের সাধনায় 
সাহায্য করতে পারে। কি করে তা সম্ভব হয়? এ প্রশ্নের জবাব 
দেবেন সাধকের গুরুদেব । সাধারণজনের পক্ষে এ প্রশ্ন তোল। 
অর্থহীন, কারণ বামাচারের পথ জনসাধারণের পথের অনেক উর্ধে । 
তবে প্রবৃত্তির এহেন নিয়ন্ত্রণ দুঃসাধ্য হলেও অসম্ভব নয়, তার ভ্বলস্ত 
প্রমাণ যুগাবতার শ্রীরামকৃষ্ণ পরমহংল । 

কিন্তু সে কথা থাক । 

বামচারে শুরু হয় “লতাসাধন।' অর্থাৎ সাধকের স্ত্রীশক্তি নিয়ে 
লাধনা। এই বাঁমাচারের পথকে উদ্দেশ করেই হুয়ত ছান্দোগ্য 
উপনিষদে বণিত এবং আমাদের দ্বিতীয় অধ্যায়ে উল্লিখিত বামদেব্যা 
উপাসনার কথ! বলা হয়েছে । এই কঠোর সাধনার অঙ্গ হিসাবে 
পঞ্চ ম-কার' সাধনার রূপবিকৃতি যে কলক্কময় কালিমায় তন্ত্রবাদকে 
সভ্যজগতে মান ও ঘৃণ্য করে রেখেছে মলে কথ ধথাস্থানে বল! 
যাবে। * 

বামাচারের পরবর্তী ধাপ দিদ্ধান্তাচার, আর তারই রকমফের 

* ব্স্ততঃ পঞ্চ ম-কার নিয়েই দক্ষিণাচার ও বাঁমাচারের পার্থক্য করা 
হয়েছে : 

“পঞ্চমুদ্রাদিমংযুক্তো! বামাচারঃ প্রকীতিতঃ | 
পঞ্চমুত্রাদিরহিতো! দক্ষিণাচার-সংজ্ঞক: ॥ -_বিশ্বসারতন্ত 

অঘোরাঁচার ও যোগাঁচার। এ পথের শেষ ধাপ কৌলাচার যাতে 
শিবত্ব বা পরমহুংসত্ব লীভ ঘটে। সাধক হন সশরীরে জ্ছানযুস্ত | 
কুলার্ণবতন্ত্রের মতে হস্তিপদচিহ যেমন সকল জন্তর পদচিহৃকে ঢেকে 
দেয়, তেমনি কুলধর্ণ সকল ধর্মবাদকে পুরোপুরি আবৃত করে রাখে । 
সকল দর্শন-ত্রোত এসে একীভূত হয়েছে এই কুলধর্ম-সাগরে | 

যোগ্যতার পরীক্ষায় উত্তীর্ণ না হয়ে কেউ বামচারের পথে পা 
বাড়াতে পারে না। তারপর এর ধাপের পর ধাপ পার হতে চাই 
যথখাধথ ছাড়পত্র। এ পরীক্ষাও নেন সাধকের গুরুদেব আর 
ছাঁড়পত্রও দেন তিনিই । . বল! বাহুল্য, একমাত্র জ্ঞানমুক্ত গুরুদেব 
ছাড়! একাজ আর কারো পক্ষে সম্ভব নয়। কুলার্ণবতন্ত্রে এরূপ 
জন্কানমুক্ত গুরুর কথা যা রয়েছে তা পরে বলা যাবে। 

এই কুলধর্মের তাশুপর্য বা মর্ম কি নিবিচারে সবাইকে বলা চলে ? 
না, তা চলে না। এ মর্ম বোধের জন্য চাই সাধকের যোগ্যতা, চাই 
তার আনুষ্ঠানিক প্রস্ততি । তী'র যোগ্যতা-দম্পর্কে কুলার্ণবে যা বলা 
হয়েছে তাই এখন বলছি । এই যোগ্যতার মান তিনটি : 

ক. বল। বাহুল্য, তন্ত্রবাদ পূর্বজন্ম ও পরজন্মে, অর্থাৎ জন্মান্তর- 
বাদে বিশ্বাসপী। এ স্থলে বিবেচনা করে দেখতে হবে যে, 
পূর্বজন্মাজিত জ্ঞান ও তপত্যার দ্বারা সাধকের মাঁনস-জগত ও প্রকৃতি 
এত উন্নত হয়েছে কি না যাতে তিনি এখন কোৌলধর্ম-মাহাত্ব্য 
পরিপূর্ণভাবে বুঝতে পারেন। অর্থাৎ গুরুর প্রথম বিচার্য যে, 
এ জন্মে বৌধি বা! পরমজ্ঞান সাধকের বোধগম্য হবে কি না। 

খ. মন্ত্রজপ অন্তর্যাগের নামান্তর । এর একটি ফল আত্মশুদ্ধি, 
অন্যটি পরম চেতনার বোধন ও সংসিদ্ধি বা স্বভাবমিদ্ধত্ব লাভ। 
কুলধর্ষের সাধকের পক্ষে মন্ত্রজপের এ দুটি ফলের একটা বিশিষ্ট মান 
থাকা প্রয়োজন। তাই গুরুর দ্বিতীয় বিচার্ষ যে, অন্তর্যাগের ফলে 
সাধক যথাযোগ্য শক্তিলাভ করতে পেরেছেন কি ন1। 

গ. তপস্যা, কৃচ্ছ_,সাঁধন প্রভৃতি চর্যার বিধিমত অনুসরণে 


৫২ তত্ত্বের কথ! 


একদিকে অজ্ঞান আর অন্য দিকে অহমিকা ক্রমশ দূর হতে থাকে। 
লাধনার পথে অজ্ঞান ও অহমিকা দুই-ই পরম শত্র। তাই 
সাধকের মন থেকে এ দুটি শত্রুর প্রভাব আশানুরূপ দূর হয়েছে 
কি না তাই হুল গুরুর তৃতীয় বিচার্য বস্তু । 

তারপর বিবেচ্য, সাধকের মনে তার গুরু ও তার আরাধ্য 
দেবদেবীর প্রতি অচল ভক্তি ও আস্থা রয়েছে কি না এবং সর্বোপরি 
এমন স্থিরবিশ্বাস রয়েছে কি মা যে পরমাত্মীর আশীর্বাদ তার মাথায় 
বধিত হবেই হবে। 

এসব বিচারের ফলে যদি তিনি যোগ্য সাধক বলে বিবেচিত 
হন তবেই গুরু তাকে বাঁমাচারের সাধনায় দীক্ষা দেবেন। তাই 
মহাজ্ঞানী ও মহাযোগী ছাড়া! এই পরীক্ষামূলক ও পরম বিপৎসংকুল 
পথে পা বাড়ানে। শান্্বিরোধী কর্ম । 

কুলার্ণবতন্ত্রে কুলধর্শকে বেদৌক্ত ধর্ন বলে বলা হয়েছে। “বেদাত্া- 
কম্‌ শাস্ত্র বিদ্ধি কৌলাত্মকম্”। শিবত্বপ্রাপ্তি কুলনিদ্ধ সাধকের 
লক্ষ্য । কুলধর্মের আরাধ্য দেবতা শিবের পঞ্চমুখ বলে কল্পনা করা 
হয়েছে। পঞ্চানন তার পূর্ব, পশ্চিম, উত্তর, দক্ষিণ ও উর্ধব-_এই 
পঞ্চমুখে সিদ্ধিমন্ত্র দান করছেন-_-এ-সব মন্ত্রের সংভদ্কা আনায়? । 
কোন্‌ কোন্‌ মুখে কি কি “আন্বায়? উচ্চারিত হচ্ছে ? 

ক. পূর্ব-আন্নায়_-এ আনায়ে স্ষ্টিতত্ব ও মন্ত্রযোগের কথা । 

খ. দক্ষিণ-আন্ায়_-স্থিতিতন্ব; ভক্তিপথের পাথেয়। 

গ. পশ্চিম-আন্গায়__-প্রলয় বা সংহারতত্ব; কর্মপন্থার সহায়। 

ঘ. উত্তর-আন্ীয়--আরাধ্য দেবতার অভয়বাণী ও আশীর্বাদ- 
তত্ব; জ্ঞানপন্থার সম্বল । 

উ. উর্ধ্ব-আদ্মায়-_পূর্ণ ব্রহ্মত্বলাভের গুঢমন্ত্র শ্রীপ্রসাদপরা। 
এ সন্বন্ধে বিশদভাবে বলা হয়েছে তৃতীয় অধ্যায়ে । 

এবার আমরা বামাচারী সাধকের পক্ষে যোগ্য-গুরুর কথা৷ 
বলছি। এই গুরুর আসনে যিনি বসবেন তীকে পরমহংজ বা 

জীবন্মুক্ত হতেই হবে; তেমন শক্তিধর জীবাত্মা না হলে কে আর 
এই তন্ত্রসাধনার সর্বাপেক্ষা! বিপজ্জনক পথে সহায়ক হবে ? 

কুলার্ণবতন্ত্র এই জ্ঞানমুক্ত গুরুকুলকে তিনভাঁগে বিভক্ত করেছে । 
এরা যথাক্রমে-- ও 

১. দ্বিব্যোঘ অথবা ছ্যুলৌকবাসী দেবতা ; যথা, সদাশিব, শক্তি 
ইত্যাদি। কুলাবর্ণবতন্ত্রের মতে এর! জংখ্যায় দ্বাদশ জন । 

২. মিদ্ধোঘ অথবা তপঃসিদ্ধ মহাযোগী ষীরা সর্ঘথা পরোতুকর্ষ 
লাভ করেছেন; যথা, সনক, সনত্কুমার, বাঁমদেব, দত্তাত্রেয় প্রভৃতি । 
এরা সংখ্যায় একাদশ জন । 


৩. মানবৌঘ অথবা ভূলোকবাসী দিব্যজ্ঞানী মনুজশ্রেণী ; যথা, 
নরমিংহ, ভাক্ষর, মাধব, বিষু প্রভৃতি । এরা সংখ্যায় ছয় জন। 
গুরুকুল সম্পর্কে নান! তন্ত্রের নান অভিমত। সংখ্যা ও বিভাগ 
দম্পর্কেও এদের মতদ্বৈধ রয়েছে । 
শুরু শব্দের অর্থ নিয়েও তর্কবিতর্ক অনেক । কারে! কারো 
মতে গু" শব্দের অর্থ অন্ধকার বা অন্ান; “র'অর্থে পাপনাশক ; 
উ'-অর্থে শন্তু, অর্থাৎ যিনি উপদেশের দ্বারা সাধকের অজ্ঞান- 
অন্ধকার ও পাপ বিনাশ করে স্বয়ং শন্তুরপে আত্মাকে দর্শন 
করান, তিনিই গুরু । এ দেশে বহুপ্রচলিত হযে গুরুপ্রণাম তার 
মন্ত্র হল : 
“অজ্ঞানতিমিরান্ধস্থয জ্বানাঞ্জনশলাকয়। ৷ 
চক্ষুরুন্্ীলিতং যেন তন্যৈ শ্ীগুরবে নমঃ |” 
গুরুদীক্ষ! তন্্রসাধনার প্রথম ধাপ। দীক্ষা-পদ্ধতির কথ! পরে 
বল! যাবে। গুরু সাধকের শক্তি বিচার করে সিদ্ধিলাভের ষে 
পথটি ঠিক করে দেন, তাই তার পক্ষে সর্বশ্রেঠ ; সে পথ-নির্দেশ 
করে গুরু তাকে সে পথযাত্রার জন্য যথাযোগ্য উপদেশও দেন। 
এ পথের সংখ্যা, কুলার্ণবতন্ত্রের মতে তিনটি : কর্ণ, ধর্ম ও জ্ঞান। 


৫৪ তন্ত্রের কথা 


এ তিনটি পথে মোক্ষলাভের স্বরূপ বোঝাতে গিয়ে তন্ত্র যে উপমা 
দিয়েছে এখানে তারই উল্লেখ করছি। 


ক. কর্ম_-কর্মপন্থায় মোক্ষলাঁভ বছ জময়-সাপেক্ষ। পিপড়ে 
যেমন বহুকাল চেষ্টার ফলে গাছের ডালপালা বেয়ে বেয়ে গিয়ে 
মগভালে ওঠে ফলের রস গ্রহণ করতে পারে, এ ষেম তা-ই । এতে 
লাগে বহু জীবনের সাধনা । 

থ. ধর্---এ পথে সাধক কতকটা শাখাম্থগ বা বানরের সঙ্গে 
তুলনীয় । বানর লাফিয়ে ঝাঁপিয়ে ফলের লোভে ওঠে মগভালে; 
তেমনি সাধকও ধাপে ধাপে যান তার লক্ষ্যে । 


গ. জ্ঞান_-এ পথে সাধক পাখির সঙ্গে তুলনীয়। ফলের 
খোঁজে পাখিরা সোজা উড়ে গিয়ে বসে মগভাঁলে ; তারা এদিক- 
ওদিক যায় না; তাদের নিশানা ঠিক থাকে । সাধকও এ পথে 
সোজা যান তার লক্ষ্যে--তীকে ঘুরতে হয় না। 

তৃতীয় অধ্যায়ে আমরা ধ্যানের স্বরূপ ও প্রবারভেদের কথা 
বলেছি। ধ্যান যৌগের একটি প্রধান অঙ্গ। এখন দেখ। যাক যোগ 
বলতে তন্ত্র কি বোঝাতে চায়। 


অন্তর্জবন ও বহিজর্খবন এ ছুটি ধারাকে অবলম্বন করে চলে 
মানুষের জীবনযাত্রা । তার অন্তজর্শবনে শিবত্বলীভের জন্য চলে 
একটা স্বাভাবিক স্পন্দন ; তারই প্রতিকৃতি ফুটে ওঠে বহিজবনে 
যখন তে জীবন থাকে স্থির, অবিচলিত। কিন্ত নানা সংঘাতের 
ফলে বহিজারবন অন্তজর্ববনের সে সমতালে চলে এই স্বাভাবিক 
স্পন্দনকে অব্যাহত রাখতে পারে না। যৌগ অগ্তজর্ঁবন ও বহ্ি- 
বনের যৌগসূত্র রচনা করে মানুষের এই স্বীভাবিক বৃত্তিকে ক্রমশ 
ল্কুটতর করে তোলে, তার দৈনন্দিন নান! কর্মকে রূপায়িত ও 
লীলায়িত করে ও অন্তরে শিবত্বলীভের সহায়ক করে গঠন করে। 
অন্তরের শিবের সঙ্গে বাইরের শক্তির সংযোগ সাধন কযে। তাই, 


তঙ্্রের মর্যবাণী ৫৫ 


একে বলা হয় যোগ। শিব ও শক্তির সংযোগ ও একাত্মতা-বোৌধের 
নামই যোগ। 

তন্ত্রবাদের যোগশান্ত্র পতঞ্জলির যোগসূত্রেরই অনুগামী, রাঁজ- 
যোগও হঠযোগের পূর্ণ প্রতিচ্ছবি। হঠযষোগে বধিত দেহগুদ্ধির 
কথা যোগের বিশিষ্ট অঙ্গ, কারণ এতে মনংশুদ্ধি ঘটে আর মনের 
একাগ্রতা বেড়ে যায়। 

তন্ত্র রাজযোগ ও হঠযোগের সীমারেখাঁকে অতিক্রম করে বনুদূর 
অগ্রসর হয়েছে। আমরা তন্ত্রবাদের যোগশাজ্সকে পাতঞ্জলের 
অনুগামী বলেছি বটে, কিন্ত কারো কারো মতে এ কথা অত্য নয়। 
হয়ত তন্ত্রের দুয়ার থেকেই এটা পতগ্রলির কুড়ানো সম্পত্তি ; কথাটা 
যথার্থও হতে পারে। অবশ্য এ সম্পর্কে বাদানুবাদে আমাদের 
প্রয়োজন নেই। 

তবে এ কথা অস্বীকার কর! চলে না যে তন্ত্রের সাধন-পদ্ধতি 
অনুসরণ করলে মনের শক্তি বিকশিত হয়ে এমন একটা মানসিক 
খদ্ধির স্ষ্টি হয় যে তাকে মানুষ অলৌকিক বলে আখ্যা দিতে দ্বিধা 
করে না। এই অপার মানসিক শক্তি কোনে! আধ্যাত্মিক জীবনের, 
ভিত্তি রচনা করে কিনা তা নিয়ে মতদৈধ রয়েছে বটে, কিন্তু 
এ তৰটুকুও নিয়ে মতভেদ হবার কথা ময় যে, বিশ্বের মানব-সমাজে 
অতিমানুষের জন্মের কল্পনায় তশ্্রসাধনার এই শক্তি-বিকীশের কথার 
একটা বিশেষ মূল্য রয়েছে। 

এর আগে ধ্যানের কথা বলা হয়েছে; তার সঙ্গে সঙ্গেই আসে 
মন্্রজপের কথা। এর! ছুটি সমপ্রাণ সহযোগী । এদের ফলশ্রুতি 
একই। ধ্যানে পরিশ্রান্ত হলে করতে হয় জপ, আবার জপে পত্বিশ্রাস্ত 
হলে নিতে হয় ধ্যানের শরণ। ছুয়ে মিলে মন্ত্রশক্তির পূর্ণবিকাশ 
হয়। মন্ত্রজপের একটা স্ম্পষ্$ নিয়মবিধি রয়েছে । তা যথাষথ 
পালন করলেই সিদ্ধিলীভের পথ স্ত্রগম হয়। 

সাধনার পথে সাধকের পক্ষে তীর গুরুর প্রতি অচল ভক্তি ও 


৫৬ তত্ত্রের কথা 


আস্থা যেমন একান্ত প্রয়োজন, তেমনি প্রয়োজন তার আরাধ্য 
দেবতার পদতলে নিশ্চিত শরণ-লীভ। আমরা গুরুর কথা ৰলেছি, 
বলিনি আরাধ্য দেবতার কথা । এখন তাই বলছি। 

অভীষ্টলীভের জন্য নানা উপচারে দেবতার আরাধনা বা অর্চনা 
করার নির্দেশ রয়েছে তন্ত্রে। এর নাম পৃজা। পুজার অর্থ নিয়ে 
নানা মুনির নানা মত। কুলার্ণবতন্ত্রের মতে, পুজায় পূর্বজন্মের 
কর্মফল ক্ষয় পায়, জন্ম-মৃত্যুচজের গতি স্তিমিত বা রুদ্ধ হয়, আর 
পূজকের অভীষ্টলাভ ঘটে। 

বিভিন্ন দেবতী'র পূজায় ব্যবহৃত হয় ভিন্ন ভিন্ন মন্ত্র ও যন্ত্র। মন্ত্রের 
সাধারণ অর্থ দেবতার কাছে তার প্রশস্তিযলক স্তোত্রপাঠ ও 
প্রার্থনা । কিন্তু যন্ত্রকি? অন্ত্রশান্ত্র মতে যন্ত্র দেবতার অধিষ্ঠীন-চক্র 
অর্থাৎ আসনের রেখাঙ্কন। সকল দেবতারই যথাযোগ্য নিজ নিজ 
"আসন রয়েছে; সে-সে আসনে বসতে পারলে তীর! সবচেয়ে বেশি 
খুশি হন। কাজেই যন্ত্রের ব্যবহার পূজায় অপরিহার্য । কিন্তু এই 
অধিষ্টান-চক্র ৰা আসনকে মন্ত্র বলা হয় কেন? যন্ত্র বল! হয় এজদ্য 
যে, দেবতীর প্রতীকম্বরূপ এই রেখাঙ্কন দিয়ে মানুষের ষত ছুঃখ ও 
সম্তাপকে দমন করা বা নিয়ন্ত্রিত করা যায়। কিসের সে দুঃখ ও 
সম্তাপ ? তন্ত্র বলেছে, যে-সব দুঃখকষ্ট মানুষের আকাঙকা, ক্রোধ 
বা মানসিক ক্রটিবিচ্যুত্তি থেকে জন্মে | নিয়ন্ত্রণের ক্ষমতা রয়েছে 
বলেই একে ঘন্ত্র নাম দেওয়া হয়েছে । 

যন্ত্রের সঙ্গে সঙ্গে আসে মণ্ডলের কথা । মগুলও যন্ত্র বটে। 
তবে মণগডলে ও যন্ত্রে প্রভেদ কি? সব যন্ত্রই মণ্ডল আর বিভিন্ন যন্ত্র 
তারই অংশ-বিশেব | অথাৎ মণ্ডল হল £০705 বা! গণ, আর তাঁর 
9১60153 বা প্রজাতি হল যন্ত্র। মণ্ডল যে-কোনো দেবতার অধিষ্ঠান- 
চক্র হিসাবে বাবহৃত হতে পারে, যদিও সে আসন তার যথাযথ 
আমন নয় অর্থাৎ সে আমন তাকে সর্বাপেক্ষা বেশি আনন্দ দান 
করে না। সাধারণত মগুল আকা হয় নানারপ রং ব্যবহার করে। 


তন্ত্রের মর্মবাণী ৫৭ 


যোগিনীতন্ত্রের মতে দেবীপুজায় তিনটি প্রতীকের যে-কোনো একটির 
ব্যবহার চলে; মে তিনটি প্রতীক হুল, প্রতিমা, মগুল ও যন্ত্র। 
মন্ত্র ও যন্ত্রের বিশদ ব্যাখ্যা করবেন সাধকের গুরু । আমরা তাই 
সে কথ ছেড়ে দিয়ে পূজার অন্তরনিহিত ভাবের কথাই বলছি। 
আবার বামাচারের কথায়-ই ফিরে আসতে হুল। বামাচারই 
বীরসাধকের পথ__দে পথ শেষ হয়েছে দিব্যধামে যেখানে বাঁস 
করেন জীবন্মুক্তের দল। 
নান! সূত্রে সাধারণজনের ধারণ যে তন্ত্রসাধনার মুখ্য উদ্দেশ্য অফ্ট- 
সিদ্ধি ও কৃষ্ণষটকর্ণ-সাধনের শক্তিলীভ । এর প্রধান কারণ তন্ত্রসাধনা 
ও শক্তিসাধনা সমার্থক । তাই এ-সব বিভূতি বা যোগলন্ধ এখর্যকে 
শক্তির চরম প্রতীক বলে গ্রহণ করার মধ্যে অস্বাভাবিকত্ব কিছু 
নেই । কিন্ত বীর সাধকের কাছে এসব বিভৃতির কোনো মূল্য নেই; 
এত অল্পে তাদের মন ভরে না, তারা চান ভুমার স্পর্শ _পরমহংসত্ব। 
বেদাচারী থেকে দক্ষিণাচারী পর্ধস্ত বৈদিকী ও তান্ত্রিকী সাধনায় 
বিশেষ কোনো তারতম্য নেই। এ পর্যন্ত ছ্ৈতভাঁবেরই সাধন 
অর্থাৎ জীব ও শিবের মধ্যে ভেদজ্ান বর্তমান। এসব ধাপে 
জীবাত্মা ও পরমাত্সা অর্থাৎ মানুষ ও পরমেশ্বর এই ছুয়ে বিভেদ 
রয়েছে, আর সে বিভেদের ক্রমবিলোপের লাধনাই চলে এ-সব 
স্তরে। তাই দক্ষিণাচারীর ও বেদান্তপন্থীর শেষকথা হল “লোহহুং 
বা “অহম্‌ ব্রক্ষাশ্মি অর্থাৎ আমিই সেই ব্রহ্গ, বা জীবাত্বা ও 
পরমাত্মার মধ্যে কোনো ভেদ নেই। অর্থাৎ সেই প্রাথমিক ছৈত- 
সাধনার পরিসমাপ্তি হয় অদ্বৈতভাঁবে । অর্থাৎ আমি-ই ( অহস্তা ) 
এই ( ইদস্তা ), এই জগ, _'এই জ্ঞানে । 
বৈদিকী সাধনার শেষ কথা এই “সোহহং ৷ 
আর বীরাচারী তান্ক্রিকের সাধন! শুরু হয় এই মন্ত্রে । 
গন্ধর্বতন্ব বলেছে, “শিবো ভূত্বা শিবং ষজতে' ; “দেবী ভূত্বা তু তাং 
যজতে.।” অর্থাৎ সাধক নিজেকে শিবরূপে কল্পনা করে শিবের পুজা 


€জ তদ্বের কথা 


করবে; নিজের মধ্যে দেবীত্ব আরোপ করে দেবী বা শক্তিপূজা 
করবে। তবেই সে পূজা হবে সত্যিকার পূজা, সার্থক । 

বীরাচারী বা বামাচারীর তান্ত্রিক পূজার এটিই হল প্রথম ও 
প্রধান কথা । এই ভাবনা বা শুদ্ধসন্্র ধ্যানের দ্বারাই চলে অন্তধাগ, 
যা ধাপে ধাপে মনুষ্যতকে পরিণত করে তোলে দেবে । 

কুলার্ণব তন্ত্রও বলে, “দেবতাভাবম্‌ আশ্িতঃ' বা পূজায় পূজক 
নিজেকে দেবতারপেই কল্পনা করবে; সাধক ও আরাধ্য দেবতার 
মধ্যে যে কোনো বিভেদ রয়েছে তার চিন্তা যেন মনে না থাকে । 

অদৈতবাদের প্রশস্তি পেয়ে তাই কুলার্ণবতন্ত্র বলেছে : 

কক্ষণং ব্রন্ধাহমস্মীতি যঃ কুর্ষাদাতনচিন্তনম্‌। 
স সর্ববং পাঁতকং হন্যাত্তমঃ সূর্যোদয়ে যথা ॥” 

অর্থাৎ যিনি ক্ষণতরেও “অহ্ম্‌ ব্রহ্মাস্মি' স্মরণ করতে পারেন, 
নিজের মধ্যে নিমেষের তরেও ব্রহ্মশক্তি অনুভব করেন, জীবাত্মা ও 
পরমাত্মার একাত্মতা মুহূর্তের জন্যও মনন করতে পারেন, তার সর্ব 
পাপ দূর হয়ে ষায়-_-যেমন করে দূর হয় সূুযৌদয়ে অন্ধকার । 

বিশ্বসার তন্ত্রে বণিত মানব-জন্মের প্রশস্তি গেয়েছে বিনা তার 
নিজস্ব ভাষায় : 

“দেহো দেবালয়ো দেবি জীবো দেবঃ দদাশিবঃ” 

এ দেহুটাই দেবালয় বা মন্দির, এখানেই দেব সদাশিব বা 
শিবশস্তুর অধিষ্ঠান। কর্ণের আবরণেই শিব জীবত্ব পায়, আবার 
সর্বকর্ষের পরিসমাঞ্তির মধ্যেই, অর্থাৎ জ্ঞানের মধ্যেই জীব তার 
শিবত্ব লাভ করে। পাঁশবদ্ধ শিবই জীব আর পাশমুক্ত জীবই শিব। 

এই দিব্য সাধনার পথধাত্রী সাধকদের বীর বলা হয় কেন ? 

এর কারণ এরা বীত বা অতীতকে চিরতরে মুছে ফেলেছেন, 
এরা ক্রোধ, আসক্তি, মোহ, ছুঃখ, হিংদাঁর অতীত আর কাতরতা 
বা কৈব্য এদের স্পর্শও করতে পারে না। এরা শুধু সন্বগুণাশ্বিত-_ 
এদের মধ্যে রজ ও তমের ছিটেফোটাও নেই। 


তন্ত্রের মর্মবাণী - ৫8 


তন্ত্রশান্্রে কুল শব্দের অর্থ শক্তি আর অকুল বলতে শিবকে 
বোঝা যায়।* ধারা কুল ও অকুল উভয়ের সাধনায় জ্ঞানলাভ 
করেছেন তীরাই কৌলিক। 

এবাঙগ হিসাব করে দেখা যাক তন্ত্রের মর্মবানী খুজতে গিয়ে 
আমর] কি কি তন্বের সন্ধান পেলাম । 

বৈদিক ও তান্ত্রিক উভয় সাধনাপথের মুল লক্ষ্য একই; 
বেদৌপনিষদে যাকে বলা হয় 'অমৃতত্ব-লাভ, তন্ত্রশান্সে তাকেই 
বলে “পাশমুক্তি” । বৈদিক মতে বেদাস্তকেই যেমন দর্শনের সারতন 
বলা হয়, তান্ত্রিকবাদে তেমনি ধরা হয় কুলার্ণবতন্ত্রে ব্যাখ্যাত 
শক্তিসাধনাকে । শাক্ততন্ই ভারতবর্ষের পূর্বাঞ্চলের মুখ্যতণ্র ; 
সর্বাঙ্গে এরই ছাপ মেখে বৈদিক হিন্দুধর্ম এ অঞ্চলে শ্মিতিলাভ 
করেছে। কুলার্ণবতন্র_:কৌলধর্শ বা কৌলসাঁধকদের সাধনা-পদ্ধতির 
কথা । 

উপনিষদে ভোগের কথা নেই কিন্তু কুল বা কৌগধর্ণে যোগ ও 
ভোগের অপূর্ব সংমিশ্রণ রয়েছে। অথচ, উভয় শীল্ই “অসম্ত' বা 
অনাঁসক্তিকে জ্ঞানমুক্তির একমাত্র পথ বলে বর্ণনা করেছে। তাই 
তন্্শান্জ্রের মর্মধাণীর উদ্দেশ পাওয়া যাবে এই “ভোগে! যোগায়তে' 
অথবা প্রেয়ের মধ্য দিয়ে শ্রেয়োলীভের সাধনায়! শ্রেয়ের পথে 
শুধু ত্যাগের বা ষোগেরই রাঁজত্ব। 

কর্ম, ভক্তি, জ্ঞান আর এ ত্রযীর সংশ্লেষণ দক্ষিণাচার পধস্ত 
শেয়োবাদ ও প্রেয়োবাদের পথ একই । দক্ষিণাচারের সঙ্গে 
শ্রীমদ্ভগবদগীতার কর্ষ, ভক্তি ও জ্ঞান-পন্থার অপূর্ব সংশ্লেষণের তুলন। 
চলে। শ্রেয়ঃপন্থার জীমারেখ। এখানেই টানা যায়, কিন্তু কুলধর্সের 
পথ এ সীমারেখাকে অতিক্রম করে বহুদূরে চলে গিয়েছে। সে 
পথে রয়েছে সাধকের চরম পরীক্ষার কথা, যা! শ্রেয়ঃপন্থায় নেই। 


* “অকুলং শিব ইত্যুক্তং কুলং শক্তি: প্রকীতিতম্‌ 1” 


৬ তন্ত্রের কথা 


এ পরীক্ষায় উত্তীর্ণ হলে সাধক যে সত্যি সশরীরে জ্ঞানমুক্ত তা 
প্রমাণিত হবে। 

তারপর আমরা পেয়েছি, কুলধর্মের তাতপর্য-ব্যাখ্যা । জেনেছি, 
এ পথযাত্রীর যোগ্যতার মান। মে যোগ্যতার বিচারক সাধকের 
গুরু । এ পথে গুরুর আদেশ ও উপদেশ ছাড়া এক পাও চলা 
যায় না। 

গুরুকুলের কথাও আমরা জেনেছি । তারপর শুনেছি কুলার্ণব- 
তন্ত্রমতে কর্ম, ধর্ম ও জ্ঞকানপথে মোক্ষলাভের ম্বরূপের উপমা । এর 
সঙ্গে এসেছে যোগ ও ধ্যানের কথা, রা'জযোগ, হঠযোগ, মনঃশুদ্ধি 
ও দেহশুদ্ধির তন্ব। 

মন্ত্রজপ ও ধ্যান যোৌগেরই অঙ্গ । এর! দুটি সমধর্মী সহযোগী । 
ধ্যানে পরিশ্রান্ত হলে সাধক মন্ত্রজপ করেন, আবার মন্ত্রজপে ক্লান্ত 
হলে ধ্যানের জগতে প্রবেশ করেন । এ দুটি সাধনীঙ্গের ফলশ্রুতি 
একই । 

আমাদের মত সাধারণজনের বনুকালের ধারণা যে তন্ত্রলাধনার 
মুখ্য উদ্দেশ্য অফষ্টসিদ্ধিলাভ আর কৃষ্ণষট্কর্মে কৃতিত্ব অর্ভন। এর 
কারণ আমাদের তন্ত্র সম্পর্কে অজ্তা। বীর সাধক অর্থাৎ বামচারী 
বা অদবৈতবাদী তান্ত্রিকের কাছে এসব বিভূতির বা যোগলব্ এম্বর্ষের 
কোনো! মূল্য মেই। এদের লক্ষ্য 'পরমহংসত্ব” বা জ্ঞীনমুক্তি। 

বৈদিক পন্থার শেষকথা হল “সোহছং বা অহং ব্রহ্মান্মি” আর 
এই মন্ত্রেই শুরু হয় বীরাচারীর অন্তর্যাগ। “শিবো তৃত্বা শিবং 
যজতে” হল বীরাচারীর পূজার প্রধান তন্ব। আরাধ্য দেবতা, ও 
সাধকের মধ্যে কোনো বিভেদ নেই-_জীবাত্বা ও পরমাত্মার 
একাত্মতা বোধই সে পূজার ভিত্তি। 

এই “ভোঁগো যোগায়তে' ও “দেবী তৃত্বা তু তাং ষফজতের মাঝেই 
উদ্দেশ পাওয়া যাবে তন্ত্রশান্স্ের মর্মবাণীর ; অষ্টসিদ্ধি ও ষট্কর্ম 
তন্ত্রশান্ত্রের অপচ্ছাঁয়া না হোক উপচ্ছায়া মাত্র । 


পঞ্চম অধ্যায় 


তাত্ত্রিক আচার £ গঞ্চ “্ম”কার সাধনা 


ধর্ম বলতে আমরা যা বুঝি, মানুষ তাঁর মধ্যে জাতিগত ও 
শ্রেণীগতভাবে বিভিন্নতার স্ষ্টি করেছে বটে কিন্তু সর্বত্রই তার মূল 
লক্ষ্য এক | সে লক্ষ্য ব্রহ্মত্বপ্রাপ্তি বা বিশ্বাত্মার মধ্যে জীবাতআীর ক্রম- 
বিলয়। পথ বিভিন্ন তাই পথযাত্রীর আচরণ, রীতি বা চাঁলচলনও 
বিভিন্ন । এই বিভিন্ন পথে অগ্রবর্তী পথযাত্রীর দল যে যে অনুষ্ঠান- 
পদ্ধতি ও রীতিনীতিকে তাঁদের পথযাত্রার অনুকূল বলে সিদ্ধান্ত 
নিয়েছে তাই সে পথের “আচার বলে গৃহীত হয়েছে। এই আচার- 
আচরণ বা নিয়মনিষ্ঠার ভিত্তি পূর্ববর্তার অভিজ্ঞতাপ্রসূত, তাই 
এর বিশেষ মুল্য রয়েছে । 

তান্ত্রিক মতে মানুষের সাধনা ও আচার পূর্বজীবনের কর্মগত। 
পূর্বজন্মের কর্মফলই তাঁর এ জীবনের সাধনার ভিত্তি। সঞ্চিত 
কর্মফল অনুসারেই রচিত হয় তার রুচি, চরিত্র ও ভাবাদর্শ। এই 
প্রারন্' বা সঞ্চিত কর্মফল থেকে অব্যাহতি নেই; কোনোক্রমেই 
একে রোধ করা বা হাস করা যায় না, যত অবাঞ্ছিতই তা হোক 
না কেন। ৰ 
এই রুচি, চরিত্র ও ভাবাদর্শের সঙ্গে সামগ্ীন্য রেখেই তাঁর 
এ জন্মের যোগ্য সাধনা-পথের সন্ধান করতে হয়। সে সন্ধান দেবেন 
কে? দেবেন তার গুরু; কারণ, এই শান্ত্র সম্পূর্ণ গুরু-গম্য। 
আধুনিক বিচার-প্রণালীর ত কথাই নেই, শ্রতি-্মৃতির তুলনাম়্ও 
গুরুর নির্দেশ বা গুরুপরম্পরায় প্রাপ্ত উপদেশ (“সম্প্রদায়”) এখানে 
অনেক বেশী প্রমাণসিদ্ধ। গুরুই বিচার করবেন সাধনা-পথের 


৬২ তম্্রের কথ! 


কোন্টিতে শিষ্যের স্বাভাবিক অধিকার--কোন্‌ পথে চললে তার 
লক্ষ্যে পৌছানে! সহজ হবে। 

, পথগুলি আচার-ভিস্তিক, কাজেই সাধকভেদে আচারভেদ 
রয়েছে । সাধকে লাধকে রয়েছে শক্তির তারতম্য, অনেক ক্ষেত্রে 
মে বিভেদ প্রবলভাবে দেখা দিয়েছে। যেমন, প্রবৃত্তিমার্গের 
সাধক অর্থাৎ ধাঁদের পাঁশমুক্তি ঘটেনি, তীর! মিবৃত্তিমার্গের পথে 
হাটতে পারেন না; পাঁশমুক্তির চরম পরীক্ষাদানের যোগ্যতা'ও 
লাভ করেন না। তাই দক্ষিণাচারী ও বামাচারী উভয়েই তান্ত্রিক 
সাধক হলেও আচারগত প্রভেদ তাদের মধ্যে প্রবল তো বটেই, 
এমন কি কোনে! কোনো ক্ষেত্রে একটি অন্যটির প্রতিকূল । 

ভারতবর্ষের পূর্বাঞ্চলের হিন্দুধর্ম তন্তপ্রধান আর সে তন্ত্র শাক্ততন্ত্। 
শাক্ততন্ত্রে আচার-ভিন্ডিক বুবিধ পুজা প্রণালী প্রচলিত। এ-সব 
পূজার আঁচার-বিচারের সন্ধানে আমাদের প্রয়োজন নেই; আর 
প্রয়োজন নেই বেদাচার থেকে দিব্যাচার পর্যন্ত নয়টি ধাপের 
আচারগত সমস্যা নিয়ে । কাপালিক, ক্ষপণক, দিগন্বর, বীর ও 
দিব্য প্রভৃতি তান্ত্রিক সাধকের মধ্যে কি কি আচারগত প্রভেদ, 
সে খুটিনাটির বিচারেও আমাদের কাজ নেই। আমরা এখানে 
শুধু এমন ক'টি তান্ত্রিক আচারের উল্লেখ করব যা তান্ত্রি-জগতের 
সাধারণ সম্পত্তি । অর্থাৎ তন্ত্র বা তান্ত্রিক শব্দটি উচ্চারণ করা মাত্রই 
জলে সঙ্গে সেসব আচারের কথা মনে হয়। 

এমনি ছুটি কথার একটি দীক্ষা, অন্তটি অভিষেক । 

সংক্ষেপে বলতে হলে, দীক্ষার দ্বারাই "পাশমুক্তি” হয়, শুধু 
জ্ঞানের দ্বারা হয় না।*% দীক্ষাই তন্ত্রজগতের একমাত্র ছাড়পত্র । 
তোরণঘ্বারে এ ছাড়পত্র না দেখালে সে জগতে প্রবেশ লাভ করা৷ 
যায় না। তত্্রসাধনার যোগ্যতা বিচার করে দীক্ষা দান করেন 
সাধকের গুরু । দীক্ষার ব্যাপারে জাতি, বর্ণের কোনে! বাছবিচার 

*প্দীক্ষিব মোচয়তুরধ্বং শৈবং ধাঁম নয়ত্যপি” 

নেই; স্ত্রীপুরুষনিবিশেষে যে-কোনো হিন্দুই দীক্ষা! নিতে পারে। 
একদা সারা পূর্বাঞ্চলে এ প্রথা ছিল অতিমাত্রায় ব্যাপক; এখনে 
তা বহুপ্রচলিত। বিংশ শতকের শেষপাঁদেও বু হিন্দু পরিবারেরই 
কুলগুরু বর্তমান; তারা৷ পুরুষানুক্রমে পারিবারিক গুরু হিসাবে 
দীক্ষাদান করেন-_শুধু গুরুবংশজাত বলেই তীরা গুরুপদবাচ্য, 
ব্যক্তিগত কোনো গুণের বলে নয় । এদের মধ্যে অনেকেরই না 
আছে বিদ্যা, না আছে নিয়মনিষ্ঠ তান্ত্রিক সাধনা । এর অবশ্যস্তাকী 
ফল, তন্ত্রশান্ত্রের অপব্যাধ্য! ও তন্ত্রমাধনার অধোগতি ও অপধশ। 
সে কথা থাঁক। 

দীক্ষা কাকে বলে? সহজ কথায় একে ইস্টমন্ত্রদীন বলা চলে। 
মন্ত্রটি দৈবশক্তিরই প্রতীক; গুরুর মুখ থেকে বের হয়ে এসে শিষ্কের 
দেহ, প্রাণ ও মন সপ্তীবিত করে তোৌলে। একটিমাত্র দীপের স্পর্শে 
যেমন একে একে বুদীপের স্ষি হুয়, তেমনি একজন মাত্র গুরুর 

স্পর্শে এসে ক্রমে ক্রমে বহু শিল্তু বৌধিলীভ করে। 

দীক্ষাদান হয় একটা শুভমুহুূর্ত দেখে । এর জন্য বিচার্য বিষয় 
বহু : মাস, বার, তিথি, নক্ষত্র, যৌগ, করণ, লগ্ন, পক্ষ, স্থান প্রভৃতি । 
সে বিচার করেন লাধকের গুরু। লাধারণত সংক্রান্তি, চন্দরসূর্য 
গ্রহণ ও মহাঁপূজা দিনে দীক্ষাদান প্রশস্ত । এ সম্পর্কে নানা তন্ত্র ও 
যামলের নানা মত। 

দীক্ষাহীন মানুষের মন্ত্রজপ ও মন্ত্রপূজ। নিক্ষল ; প্রকৃতপক্ষে এব 
আচারের কোনে অধিকারই তার নেই। 

কোনে! কোনো তন্ত্রের মতে মন্ত্রদানে শুদ্র ও নারীর সম্পর্কে কিছু 

কিছু বিধিনিষেধ রয়েছে । আবার কোনো কোনে তন্ত্রে এ ছু দলকেও 
“$” উচ্চারণ করার অনুমতি দেওয়া হয়েছে। তবে সেটা মন্ত্রের 
শুরুতে ; শুরুতে ও শেষে ছুবার নয় । দুবার, অর্থাৎ শুরুতে ও শেষে 
উচ্চারণ করতে পারেন মাত্র দ্বিজের! অর্থাৎ ব্রাহ্মণের! । 

দীক্ষাদান করেন গুরু । নারীর পক্ষে গুরু হতে কোনে বাধা 


৬৪ তস্ত্রের কথা 


নেই-_নিজের জননী যদি গুরু হন তবে সাধকের সুফল হয় 
আট গুণ। 

কুলার্ণবতন্ত্রের মতে দীক্ষা সাত প্রকারের | সাধারণত দীক্ষা হয় 
যথারীতি শাস্ত্রীচার পালন করে। কোনো কোনো ক্ষেত্রে তা 
হয় বর্ণ বা অক্ষরের সাহায্যে, কোনে ক্ষেত্রে তা হয়ে পড়ে দৈহিক 
কলাগত অর্থাৎ দেহের কোনো অংশ-বিশেষের জগ্ভীবনীর সুত্রে, 
কোথাও মাত্র গুরুর স্পর্শে, কোথাও বাক্যে--যাকে বলে বাগ দীক্ষা, 
কোথাও দৃষ্টিতে, আর কোথাও চিন্তাসূত্রে। বিভিন্ন তন্ত্রে আরো 
অনেক প্রকার দীক্ষার কথ! রয়েছে। 

বল বাহুল্য এসব তত্ব আমাদের মত সাধারণ মানুষের কাছে 
স্পষ্ট নয়__তা হতেও পারে না। কারণ এগুলি সাধারণ বুদ্ধিগম্য 
নয়। এ যেজগতের কথা জে-জগতে প্রবেশলাভ করতে হলে 
ঘে ব্যাপক প্রস্ততির দরকার তার জন্য যথাযোগ্য গুরুরও 
যেমন প্রয়োজন, তেমনি প্রয়োজন শিষ্কের নিষ্ঠা ও অধ্যবসায়েরও | 
তবু আভাসে ইঙ্গিতে হয়ত কিছুটা বোবা যাবে। কথাটা 
আরে! একটু স্পষ্ট করার জন্য একট! সাধারণ উদাহরণ দিচ্ছি। 
শ্রীত্ীরামরুষ্ণ পরমহংসদেব স্বামী বিবেকানন্দকে শুধু স্পর্শ দ্বারাই 
দীক্ষা দিয়েছিলেন ; সে স্পর্শদীক্ষার ফলে স্বামীজীর যে দৈহিক ও 
মাননিক অবস্থান্তর ঘটেছিল তার যথাযথ কাহিনী স্বামীজী স্বমুখেই 
বলেছেন। সেই লিপিবদ্ধ অনুভূতির উদ্ধাতি এখানে তুলে ধরছি : 

“তিনি সহসা! নিকটে আসিয়া নিজ দক্ষিণ পদ আমার অঙ্গে 
সংস্থাপন করিলেন এবং উহার স্পর্শে মুহূর্তমধ্যে আমার এক অপুৰ 
উপলব্ধি উপশ্থিত হইল । চাহিয়া দেখিতে লাঁগিলাম, দেওয়ালগুলির 
সঙ্গে গুহের সমস্ত বস্তু বেগে ঘুরিতে ঘুরিতে কোথায় লীন হুইয়া 
যাইতেছে এবং সমগ্র বিশ্বের সহিত আমার আমিত্ব যেন এক 
সর্বগ্রাসী মহাশুন্তে একাকার হইতে ছুটিয়া চলিয়াছে। তখন দারুণ 
আতঙ্কে অভিভূত হুইয়া পড়িলাম, মনে হইল--আমিত্বের মাশেই 

মরণ, সেই মরণ সম্মুখে-_অতি সন্গিকটে ! সামলাইতে না পাপিয়া 
চীৎকার করিয়! বলিয়া উঠিলাম, “ওগো ভূমি আমার এ কি করলে, 
আমার যে বাপ-মা আছেন । অন্তুত পাগল আমার এ কথা শুনিয়া 
খলখল করিয়া হাসিয়া উঠিলেন, এবং হস্তদ্বারা আমার বক্ষ স্পর্শ 
করিতে করিতে বলিতে লাগিলেন, “তবে এখন থাক, একেবারে 
কাজ নেই, কালে হবে।” আশ্চযের বিষয়, তিনি এরূপ স্পর্শ 
করিয়া এ কথা বলিবামাত্র আমার সেই অপুর্ব প্রত্যক্ষ এককালে 
অপনীত হুইল ; প্রকৃতিস্থ হইলাম, এবং ঘরের ভিতরের ও বাহিরের 
পদার্থ সকলকে পূর্বের ম্যায় অবস্থিত দেখিতে পাঁইলীম |” 
[ শ্রীরামকৃষ্ণ লীলাপ্রসঙ্গ_ন্বামী সারদানন্দ ; পৃঃ ৮৬] 

বলা বাহুল্য কোন্‌ প্রকারে শিশ্তাকে দীক্ষাদান করতে হবে তা 
নির্ভর করে গুরুর আধ্যাত্মিক শক্তি ও শিষ্যের গ্রহণ-ক্ষমতার 
ওপর । আধুনিক তান্ত্রিক দীক্ষা যে কেন কেবল শান্সরীচারগতই হয় 
বা হবে, তার কারণ সহজেই অনুমেয় । গুরুর গুরুত্ব ক্রমশ হ্রাস 
পেয়ে পেয়ে এখন তিনি একেবারে লঘিষ্ঠ হয়ে পড়েছেন) 
গুরুগিরি” হিন্দুসমাজে অনেক অপনশ ও কুকীন্তি-কাহিনী রচনা 
করেছে। 

তগ্রমতে দীক্ষাগ্রহণের পরে ব্রাহ্মণের ব্রাহ্মণত্ব ও শুদ্রের শুত্রত্ব 
ছুই-ই লোপ পাম্ন। অর্থাৎ ব্রাহ্মণ ও শুদ্রে কোনো জাতিত্ব-ভেদ 
থাকে না। নি শূদ্র কোনো ব্রাহ্মণের পূর্বে দীক্ষিত হয় তবে 
ব্রাহ্মণ দীক্ষালাভের পরে হয়ে পড়েন তার কনিষ্ঠ। দীক্ষিত শুদ্র 
হন তার জ্যেষ্ঠ । তন্ত্রজগতের সমাজ বিভিন্ন; সেখানে জাম্যেরই 
একাধিপত্য । সে সমাজে সংম্প্রদায়িক বা বর্ণের কথা অচল । 

নবরীর পক্ষে দীক্ষাগ্রহণ কি বিধেয় ? দীক্ষা অবিধেয় নয় বটে, 
তবে এ ব্যাপারে তার স্বাধীন সত্তা অন্তত কুলার্ণৰ মানে না। সধব৷ 
দীক্ষিত হতে পারেন স্বামীর অনুমতি নিয়ে, বিধব! পুত্রের, আর 
কন্যা পিতার । 


৫ 


৬৬ তম্ত্রের কথা 


কিন্ত রাজপুত্র হলেই যেমন রাজ্যলাভ ঘটে না_প্রথমে হয় 
তার অভিষেক, তেমনি দীক্ষিত হলেই মানুষের মোক্ষলাভ হয় না, 
মোক্ষের পথে যাত্রার প্রথম ধাপে হয় তাঁর অভিষেক। অভিষেক 
ছুই প্রকার--শীক্ত' ও পূর্ণ । এই অভিষেক কেবল যে মন্ত্রসিদ্ধির 
সহায়ক, তাই নয়; শিষ্বের মনোরথ-দিদ্ধিরও এ একটা সোপান 
( “পৃণীঃ সন্ত মনোরথাঁঃ” )। তন্ত্রমতে মানুষের জন্ম হয় দক্ষিণাচারে 
অর্থাৎ প্রবৃত্তিমা্ে, দীক্ষা দ্বারা পরে তার পুনর্জন্ম ঘটে নিবৃত্তিমার্গে । 
তখন হয় তার পূর্ণীভিষেক ৷ পূর্ণীভিষেকের পরে শুরু হয় তার চরম 
ও সর্বজরী সাধনা, যাঁর শেষ হয় মহাপূর্ণ দীক্ষাভিষেকে বা বিরজা- 
গ্রহণাভিষেকে । দীক্ষার মত অভিষেকও জম্পন্ন করেন সাধকের 
শুরু । এ কথা পূর্বেও বলা হয়েছে। 

তান্ত্রিকী কর্ণ দ্বিবিধ : নিত্য ও নৈমিত্তিক | নিত্যকর্ষের মধ্যে 
পড়ে সন্ধা আর ইষ্ট ও কুলদেবতার পূজ1। ব্রাহ্মণ তো বটেই, 
ব্রাহ্মণেতর অন্যান্য বর্ণের পক্ষেও জন্ধ্য কর্তব্য-_অবশ্য তান্ত্রিকী 
সন্ধ্যা । 

নৈমিত্তিক কর্মের পর্যায়ে পড়ে কোনো বিশেষ সংকল্পে যজ্ ও 
তপশ্চধা আর ব্রত। 

দীক্ষার পরে সকলেরই তান্ত্রিক সন্ধ্যাবন্দনায়, তান্্রিকী মন্ত্রপাঠে 
আর তান্ত্রিকী গায়ত্রী জপে অধিকার জন্মে । বৈদিকী সন্ধ্যার মতই 
তান্ত্রিকী সন্ধ্যা দিনে তিনবার করতে হয়--প্রাতে, মধ্যান্তে ও 
সায়াহ্ছে। বৈদ্দিক সন্ধ্যার মত তখনই গায়ত্রী জপ করতে 
হয়। গৌতমীয়া তন্ত্রে সন্ধ্যাপ্রকরণের সবিশেষ আলোচনা 
রয়েছে। 

এবার তান্ত্রিক মন্ত্রের কগা বলছি। অনেকের মতে তন্ত্রসাধনার 
গুঢ় রহস্য নিহিত রয়েছে এই মন্ত্রের মধ্যে । বৈদিক. মন্ত্রের সরল 
অর্থ বর্তমান; সেগুলি ভাষা-ভিত্তিক । কিন্তু তন্ত্রের মন্ত্র আপাত- 
অর্থহীন ; বেশির ভাগ ক্ষেত্রেই কতগুলি অর্থহীন শবসমন্তি মাত্র । 


তান্ত্রিক আচার : পঞ্চ “ম'-কার সাধনা ৬৭ 


কিন্তু তার মধ্যে যে কোনো কোনো স্থলে 'জাঙ্গুলী' মন্ত্রের প্রভাব 
রয়েছে তাতে লন্দেহ নেই । জাঙ্গুলী মন্ত্র দেহকে সাপের বিষ থেকে 
মুক্ত করতে পারে বলে ছিল আদিম বিশ্বীস। আজকাল দে-সব 
মন্ত্রের প্রচলন প্রায় উঠে গেছে । | 

তন্ত্রসারের মতে মন্ত্র তিন প্রকাঁর-_ পুংমন্ত্, স্্ীমন্ত্র ও নপুংসক মন্ত্র। 
এবার তাদের লক্ষণের কথা বলছি। মন্ত্রের অস্তে থাকে তার লিঙ্গ- 
চিহ্ন । যে মন্ত্রের শেষে হু" ফট তা পুংমন্ত্র ; যার শেষে স্বাহা তা স্ত্রী; 
আর যাঁর শেষ হয়েছে নমঃ দিয়ে তা ব্লীব। 

বৈদিক ও তান্ত্রিক গায়ব্রীর রূপ বিভিন্ন । বৈদিক গায়ত্রী বা 
সাবিত্রী সূর্য-স্তুতি ; তান্ত্রিক গায়ত্রী আরাধ্য দেবতীর স্তরতি। কথাটা 
আরে! একটু স্পষ্ট করে বলছি । রঃ 

বৈদিক গায়ত্রী বা সাবিত্রী মন্ত্র হল : “গু ভুরভুবঃ স্বঃ ততসবিতু- 
বরেণ্য ভর্গে! দেবস্ বীমহি | খিয়ো যো নঃ প্রচোদয়াহু ও ॥৮ বৈদিক 
মন্ত্রের মধ্যে এটি পবিত্রতম বলে কথিত। সহজ ভাবায় এর অর্থ 
দাড়ায়: 

এসো আমরা! সূর্ধমগডুলের অধিষ্ঠাতা দেই দেবতার বরেণ্য 
জ্যোতির ধ্যান করি যিনি রচনা করেছেন এই পৃথিবী, এই বায়ু 
মগুল ও এই জ্যোতির্বন্ত। তিনি যেন আমাদের ধীশক্তির উদ্বোধন 
করেন । 

শান্পমতে শুধু দ্বিজাতিরই অর্থাত ব্রাহ্মণ-ক্ষত্রিয়-বৈশ্যেরই গায়্রী- 
পাঠে অধিকার রয়েছে ; ছিজেতর বর্ণের ৬ | তা ছাড়া, বৈদিক 
গায়ত্রী এক ও অদ্বিতীয় । 

এবার দেখা যাক তান্ত্রিক গায়ত্রী কি প্রকার । 

তান্ত্রিক গায়ত্রী আরাধ্য দেবতার স্তুতি, তাই দেবতাভেদে মন্ত্রের 
অদলবদল হয়, ফলে তান্ত্রিক গায়ত্রী বছ। এর মূল কাঠামোটা 
অবশ্য সর্বত্র থাকে একই। শাক্ত গায়ত্রীর রূপ হল : 

“আগ্তায়ৈ বিল্মহে পরমাশ্চধ্যে ধীমহি তন্নঃ কালী প্রচোদয়াৎ” 


৬৮ তন্ত্রের কথা 


বৈদিক গায়ত্রীর মত এখানেও সেই আছ্ার ধ্যান ও কালী বা 
আছ্া অর্থাৎ আদিশক্তির কাছে অনুরূপ প্রার্থনা । 

আরাধ্য দেবতাভেদে মোটামুটি শুধু দেবতার নাম পরিবর্তন হয় 
--আর ছু-একটি বিশেষণও । আর কিছু নয়। কিছু উদাহরণ 
দিচ্ছি তগ্্রসার থেকে : 


“ব্রেলৌক্যমোহনায় বিল্মহে কামদেবাঁয় ধীমহ্ছি 

তন্ো বিঝুঃ গ্রচোদয়াৎ” __বিষুগায়ত্রী। 
“ততপুরুষায় বিল্মহে মহাঁদেবায় ধীমহি 

তন্ন! রুদ্রঃ প্রচো দয়া” -_শিবগায়ত্রী। 
“দাশরথায় বিল্মহে সীতাবল্লভায় ধীমহি 

তনো রাঁমঃ গুচোদয়াৎ” -_রামগায়ত্রী | 


আর উদাহরণ বাড়াবার প্রয়োজন নেই। এমনি রয়েছে অজন্প 
গায়ত্রী-নারায়ণ গায়ত্রী, ছূর্গা গায়ত্রী, সূর্য গায়ত্রী, তারা গায়ত্রী, 
গরুড় গায়ত্রী, ভেরবী গায়ত্রী, গোপাল গায়ত্রী ইত্যাদি । 

বলা বানুল্য, তন্ত্রসাধনীয় দীক্ষাধারী সকলেরই সমান অধিকার । 
এ অধিকার কোনে! বিশেষ আচারবদ্ধ মানুষের নয়; শাক্ত, শৈব, 
গাণপত্য, সৌর ও বৈষ্ণব এই পঞ্চোপাসকেরই। ব্রাহ্ধণ অবশ্য 
বৈদিকী ও তান্ত্রিকী ছুটি গায়ত্রীই পাঠ করতে পারেন, তবে কোন্টি 
আগে ও কোন্টি পরে করতে হবে তা নিয়ে মতবিরোধ রয়েছে। 
তন্ত্রসারের মতে প্রথমে বৈদিকী, পরে তান্ত্রিকী। এ ব্যবস্থা! গায়ত্রী- 
সম্পর্কে হলেও, তান্ত্রিক ইঞ্ঈমন্ত্রকে, অর্থাৎ গুরুদত্ত মন্তরকে, সবাই 
সবোৌচ্চ স্থান দান করেছে। ইফ্টমন্ত্র সকলের পক্ষেই পবিব্রতম মন্ত্র; 
একে সর্বথা গোপন রাখতে হবে । ব্রাক্ষণের পক্ষেও যেখানে বৈদিক 
বা তান্ত্রিক মন্ত্রোচ্চারণে ৭ বলার কথা, সেখানে ইফ্টমন্ত্র উচ্চারণই 
প্রশস্ত । 

পরম দেবতা গায়ত্রীর বূপকল্পনার মধ্যে তঙ্থে তন্ত্রে কিছু কিছু 


তান্ত্রিক আচার : পঞ্চ “ম”-কার সাধন 


প্রভেদ রয়েছে । এখানে মহানির্বাণতন্ত্রমতে ভ্রিবিধ পবন 
বর্ণন! দিচ্ছি। 

ক. প্রভাতে-_রক্তবণা, দ্বিভুজা, কুমানী ব্রহ্দশক্তি | 

খ. মধ্যাহ্নে_ শ্যামা, চতুভুজা, (শঙ্খ, চক্র, গদা, পল্সহস্তে ) 

যৌবনশালিনী বৈষ্ণবীশক্তি । | 
'গ. সায়াহে-_ শুক্লান্ঘরধরা, বুষারূঢা, ত্রিনয়নাঃ পাশ, শুল, 
নরকপাল হস্তে, গলিতযৌবনা, ব্ষাঁয়সী, বরদায়িনী । 

বৈদিক গায়ত্রী অন্ুনরণেই যে তান্ত্রিক গায়ত্রী রচিত হয়েছে 
তাতে সন্দেহ নেই। তন্ত্র এ মন্ত্রটি সর্বজনীন করে তার মাহাত্ম্য 
বৃদ্ধি করেছে বটে, কিন্ত্ত সর্ব আচারে ক্রমে এই সর্বজনীনতা সংক্রা মিত 
হয়ে তার কলঙ্কের পথই প্রশস্ত করেছে, তাকে সম্দ্ধ করেমি। 
পঞ্চ “ম'-কার সাধনা! এর একটি প্রকৃষ্ট উদাহরণ। মে কথা পরে 
আমবে। 

তান্ত্রিক আচারের মধ্যে পুরশ্চরণের কথা প্রায়শই শোনা যায়। 
কথাটির অর্থ কি? মন্ত্রজপে নিদ্ধিলীভের উদ্দেশ্যে প্রথমেই যে- 
কর্মের অনুষ্ঠান করা হয় তাঁর নাম পুরশ্চরণ (মন্ত্রসিদ্ধয়ে পুর যু 
'চর্যতে' )। পুরশ্চরণ না হলে মন্ত্র সম্পূর্ণ ফলগ্রদানে সমর্থ হয় না। 

পুরশ্চরণ বলতে বোঝা যায় পাঁচটি কর্ষের সমষ্থি। দে কর্মগুলি 
কিকি? (ক) প্রাতে, মধ্যাহ্ছে ও সায়ান্ছে নিত্যপৃজা, (খ) ইফ- 
মন্ত্রজপ, (গ) তর্পণ অর্থাৎ পিতৃলোকের তৃপ্তর্থে জলদান, (ঘ) হোম 
অর্থাৎ যজ্জাগ্রিতে ঘৃতাহুতি, €) ব্রাক্ষণভোৌজন। 

কুলাণবতন্ত্রের মতে-- 

“পূজ' ত্রেকালিকী 'নিত্যং জপন্তপ্পণমেব চ। 
হোমো ব্রাহ্মণভুক্তিশ্চ পুরশ্চরণমুচ্যতে ॥% 

এ কর্মগুলির সব-ক'টি সুষ্ঠ, ভাবে সম্পন্ন না হলে যে ত্রুটি থেকে 
যায় তার পূরণ করা চলে ইফটমন্ত্র জপের দ্বারা | মন্ত্রজপের এমনি 
শক্তি । 

কুলার্ণবতন্ত্র মন্ত্রজপের প্রশস্তিতে পঞ্চমুখ । এই তন্ত্রের মতে 
মন্ত্র অচেতন জডপদার্থ নয়; এর অন্তনিহিত চৈতন্যকে সাধনার দ্বারা 
প্রবুদ্ধ করতে হয় । কেবলমাত্র মন্ত্রজপের দ্বারাই জীব ধর্ম, অর্থ, কাম, 
মোঁক্ষ-_এই চতুর্বর্গ ফললাভ করতে পারে । মন্ত্রজপ সর্বাপেক্ষা পবিত্র 
আচার । যদি শুদ্ধমত মন্ত্র জপ করা যায়, তবে অন্য সকল আচার ও 
কুত্য বর্জন করা চলে; লক্ষ্যভেদ করতে অন্য কোনো উপায়ের 
প্রয়োজন পড়ে না। কিন্তু মন্ত্রপ শুদ্ধমত, যথাবিধি হওয়া চাই, নইলে 
তা স্থৃফলপ্রসূ না হয়ে হবে অপকারী, কুফলপ্রসূ। জপ তিনপ্রকার : 
মানসিক, উপাংশু ও বাচনিক । মন্ত্রের অর্থ স্মরণ করে মনে মনে জপ 
মাননিক, আরাধ্য দেবতার ধ্যানের সঙ্গে সঙ্গে শুধু নিজের শ্রুবণ- 
যোগ্য করে যে জপ তা উপাংশু, আর যে জপ পরকর্ণেও যায়, তা 
বাচনিক ৷ মানস জপ সর্বাপেক্ষা ভালো, উপাু মধ্যম আর বাচনিক 
অধম । অতি-বিলম্ব জপে ব্যাধি ও অতি-দ্রুত জপে ধননাশ হয় 
বলে কথিত। 

তন্ত্রসারের মতে, “জপহোমৌ তর্পণধ্াভিষেকো বিগ্রভোৌজনম্” 
অর্থাৎ জপ, হোম, তর্পণ, অভিষেক ও ব্রাঙ্ষণভোৌজন এই পঞ্চাঙ্গ 
উপাসনাই পুর্চরণ। মন্ত্রসিদ্ধি কামনায় এ আচার পালন করতে হুয়। 

পুরশ্চরণের বিকল্প অর্থাৎ সমফলদ যে মন্ত্রজপ ত' মোটামুটি সকল 
তগ্ত্রেই স্বীকৃত। শিবধর্মে লেখা রয়েছে, মন্ত্রজপে সর্যজ্ঞের ফল 
লাভ হয়। ৃ 

তা যাই হোক, পুরশ্চরণ যে বেদবিহ্িত “পঞ্চমহা যজ্ঞের 
সোদরোপম তাতে সন্দেহ নেই । এই পঞ্চাঙ্গ মহাধজ্ঞের পাঁচটি অঙ্গ 
হল : বেদপাঠ (ব্রক্মঘচ্ ), অতিথিসতকার ( নৃযজ্ঞ ), আ্াদ্ব-তপণাদি 
( পিতৃযজ্ঞ ), দেবতাপুজা ( দেববজ্ঞ্ ), ও ইতর প্রাণীর সেবা 
(ভূতমজ্জ )। পুরশ্চরণকে এই পঞ্চযন্ঞ্েরই একটু ইতরবিশেষ করে 
নূতন রূপ দেওয়া হয়েছে । মূলত ঘা বৈদিক পঞ্চযজ্ঞ তাই তান্ত্রিক 
পুরম্চরণ। 

নিত্য ও নৈমিত্তিক পূজার দম্পর্কে আমরা সর্বদাই “ষোড়শোপচার” 
দশোপচার” ও পধেশপচারের কথা শুনতে পাই। এই উপচার 
বা পূজার জিনিস কি কি? 

পান বা পা ধোবার জল, অর্থ্য বা চন্দন, ধাঁন দুর্বা মাল! ইত্যাদি, 
আচমনীয় বা হাত-মুখ ধোঁবার জল, ন্নানীয় বা স্নানের জল, বসন, 
ভূষণ, গন্ধাদ্রব্য, পুষ্প, ধৃপ, দীপ, নৈবে, পুনরাচমনীয়, অস্ত বা 
প্রকৃষ্ট দেবভোগ্য বস্তু, তান্বুল, তর্পণ ও নমস্ষীর__এই ষোড়শো- 
পচার। মতীন্তরে “অসুত” ও “তর্পণ-এর পরিবর্তে 'আমন' ও 
স্বাগত । 

দ্শোপচারে বাদ পড়েছে স্নানীয়, বসন, ভূষণ, অস্ত, তান্বুল, 
তপণ ও নমস্কার ; কিন্তু যোগ হয়েছে মধুপর্কের | ধুপর্কের পাঁচটি 
উপাদান : মধু» ঘৃত, দধি, শর্করা ও জল। 

পঞ্চোপচারের অঙ্গ গন্ধ, পুষ্প, ধৃপ, দীপ ও নৈবেছ্া ; একেবারে 
সাদাসিধা পূজা য নিত্য হয়। 

কুলার্ণবতন্ত্র বলেছে, ধূপ সমস্ত ক্রেদ, সমস্ত ধৃত বা বন্ধন দূর করে 
পরমানন্দ দান করে আর দীপ দূর করে দেয় অজ্ঞানের কৃষ্ণছায়া, 
ঘোর অন্ধকার ও অহমিকা। দীপ পরাতন্ব বা পরম সত্যকে স্পট 
করে তোলে। ্‌ 

পরঞ্চোপচারের মত পঞ্চগব্যও কল পুজার অঙ্গ । এই গো-জাত 
দ্রব্যগুলি কি কি? ক্ষৌরং দধি তথা চ আজ্যম্‌ মৃত্রং গোঁময় এব চ 
পঞ্চগব্যম্‌।” অর্থাৎ ছুধ, দই». ঘি, মুত্র ও গোবর । বেদে গোস্' 
শব্দ ব্যবহারে হিন্দুর গোহত্যার যে পাপ হয়েছে তার পুরোপুরি 
প্রায়শ্চিত্ত করেছে তন্ত্র গোজাতিকে পবিভ্রতম প্রাণিরূপে মান্য 
করে। 

তন্ত্রাচার বহুবিধ, নানা শাখাপ্রশাখায় বিভক্ত । তাঁর সম্পূর্ণ 
বিবরণ দেওয়া এই ক্ষুদ্র আলোচনায় সম্ভবপর নয়; আর তা 
আমাদের উদ্দেশ্যও নয় । এখানে আমাদের লক্ষ্য এমন-সব আচার 

যার কথা তন্ত্রের কর্মকাণ্ডের অচ্ছ্গ্ভ অংশ বলে সবারই মনে 
পড়ে । 

এমন আর ছুটি আচার বা কৃত্যের কথা সংক্ষেপে বলা যাঁক। 
একটি ভৈরবী-চক্রু, অন্যটি শবসাঁধনা । বলা বানুল্য, দুটিই বাঁমাচারী 
বা নিবৃত্তি মার্গের সাধকের কৃত্য অর্থা ধীরা বীরধরর্প, “জোহহ্‌ং মন্ত্র 
মিদ্ধিতে ধীদের জীবাত্মা ও পরমাত্বার ভেদজ্ঞান দূর হয়েছে । 

ভৈরবী-চক্রের সাধারণ অর্থ ( কুলার্ণবতন্ত্রমতে )--যে “চক্রের, 
অর্থাৎ তান্ত্রিক-সাধক-মগুলীর মধ্যে "সে পঞ্চ ম-কার সাধন করা হয়। 
এই ভৈরবী-চক্রের অধিষ্ঠাতা দেবতা আনন্দ ভৈরবী ও আনন্দ 
ভৈরব। এ চক্র এদেরই ধ্যানচক্র । আনন্দ ভৈরবীর চিত্র হল 
নবযৌবনশালিনী, হস্তে বদনকমল উজ্জ্বল, নৃত্যগীতে পরম উল্লিত, 
নানা অলঙ্কারে বিভূষিত, পরিধানে অপরূপ বসন, হস্তে বর 
ও অভয় অর্থাৎ ভৈরবী বরাভয়দাত্রী । 

আনন্দ ভৈরবের মুর্তি অপূর্ব-্থন্দর, কর্ূরের মত শ্বেতশুভ্, 
কমলদলের মত আয়তনয়ন, দেহ দিব্যবসনভূষণে বিভৃষিত, বামহস্তে 
নুধাপূর্ণ পাত্র আর দক্ষিণহত্তে মাংস, মগ্য ও মুদ্রা । 

চক্র পঞ্চ ম-কার সাধনারই অঙ্গবিশেষ । কাজেই “ম'কারের অথ, 
অর্থাৎ মগ্য, মাংস ও মুদ্রা তত্বের আলোচনা পরে আনসবে। 

চক্রে বসলে জীবের শিবত প্রাপ্তি ঘটে, কাজেই সেখানে পুরুষের! 
সবাই শিব আর নারীরা সবাই শক্তি- ভৈরব ব! ভৈরবী । সবাই 
লমান-- সবাই সামাজিক বন্ধনহীন, পাশযুক্ত। ব্রাঙ্গণচণ্ডালে 
কোনে বিভেদ. নেই আর বিভেদ নেই শিব ও শক্তিতে । কিন্ত 
চক্রভঙ্গের পরে সব সামাজিক বন্ধনগুলিই ফিরে আসে । 

যে-কোনে। দময়ে এ শুভচক্রের অনুষ্ঠান করা চলে । 

তারপর শবসাধনার কথা । শবসাধনা কোন্‌ স্থানে কর 
প্রশস্ত ? শুন্যগৃহে, নদীতীরে, পর্বতের ওপরে, নির্জন স্থানে, 
বিশ্বমূলে ও শ্মশানে । কোন্‌ বারে ও তিথিতে? ভৌম বারে 

অর্থাৎ মঙ্জলবাঁরে, কৃষ্ণ বা' গুর্পক্ষের অধ্টমী ও চতুর্দশী তিথিতে 
নিশাভাগে । 

শবসাধনায় কোন্‌ কোন্‌ শব গ্রাহ্য ? 

সন্ভোস্ৃত পুরুষের দেহ- নারীর নয়। অপঘাঁত-সবৃত শবদেহ 
প্রশস্ত অর্থাৎ যাঁরা যষ্টি, শূল বা খড়গাঘাতে মরেছে, বা জলমগ্ল 
হয়েছে বা সর্পদংশনে প্রাণত্যাগ করেছে । শব তরুণবয়স্কের ও 
চগ্ডালজাতীয় মানুষের হলে স্থফলের সম্ভীবনা বেশি। কব্লীব, 
রোগগ্রস্ত ও বুদ্ধের শব পরিত্যাজ্য । 

শবের ওপর ফিভাবে বসতে হয়? অশ্বারোহণের ভঙ্গীতে ৷ 

আমরা শুধু শবসাধনার বহির্জগতের কাহিনীর উল্লেখ করেছি, 
সাধনার মন্ত্র বলে দেবেন গুরু । তন্ত্রসাধনায় একাধিপত্য গুরুর ; 
তীর আদেশ ও অনুমতি ছাড়া এ পথে একটি পা-ও বাড়ানে। 
চলে না। 

কিন্তু বিংশ শতকের শেষ ধাপে কি আর শবসাঁধনার কিছু 
অবশিষ্ট রয়েছে? ভৈরবী-চক্রের কথা মাঝে মাঝে শোনা যায় 
বটে, কিদ্ত্র সে-সব চক্রে এখন কুচক্রীরাই অধিষ্ঠিত; তাঁরা মদনীনন্দ 
রসেরই রমলিক, পরমানন্দের নয় । 

এ পর্যন্ত আমরা তান্ত্রিক আচার-বিচারের কথাই বলেছি, 
অভিচারের অর্থাৎ অপরের অনিষ্ট বা নিজের ইফ্টলাধনের জন্য 
তন্ত্রোক্ত মান। প্রক্রিয়ার কথার উল্লেখ করিনি । অভিচাঁরের যা- 
কিছু কাহিনী তা সবই পোরা রয়েছে কৃষ্-ষট্কর্ণ ও অষ্টসিদ্ধির 
ঝুলিতে । সে ঝুলিটা গুধু আয়তনেই ছোট নয়, তান্ত্রিক সাধনা- 
পথের পাথেয়ও তার মধ্যে কিছুনেই। হয়তো কোনো কোনো 
তান্ত্রক ক্রিয়াসক্ত মানুব নিজের মাহাত্যবৃদ্ধির জন্য এ-সব 
অলৌকিক শক্তির রূপকল্পনার স্থটি করেছেন, হয়তো-বা কেউ কেউ 
পুরুষানুক্রমে তান্ত্রিক পৌরোহিত্য-বৃত্তিকে অর্থাগমের পথে পরিণত 
করতে নিজের মধ্যে এসব কল্িত শক্তি আরোপ করেছেন । তা 

যাই হোক, তন্্রপাধনার সঙ্গে এদের অঙ্গাঙ্গি সংযোগ 
জনসাধারণের মনে একেবারে চিরতরে গাথা হয়ে রয়েছে । আর, 
না-ই বাথাকবে কেন? অভিচার-প্রক্রিয়া তো তন্ত্রের জন্ম-সহুচর | 
তান্ত্রিক ধর্মের দীর্ঘ ইতিহাসের আরস্ত থেকেই এদের সঙ্গে আমাদের 
পরিচয় ঘটেছে। 

তাই, বটকর্মের মধ্যে দু-তিনটি প্রক্রিয়ার কথা আমর! এখানে 
উল্লেখ করব। কিন্তু এ-সব প্রক্রিয়। অনুমরণ করে কেউ ফললাভের 
চেষ্ট৷ করবেন না বলেই বিশ্বাম করি। 
প্রথমেই ধরা যাক বশীকরণের মন্ত্র। একে বলে চিটিমন্ত্র।. 
মন্ত্রটি কি? 

“গু চিটি চিটি মহাচাণ্ডালি অমুকং মে বশমানয় স্বাহ1।” এর 
প্রয়োগবিধি কি? যাকে বশ মানাতে হবে তার নাম ও মন্ত্রটি 
প্রথম লিখতে হবে তালপাতায়; তারপর সেটি দুধ ও জলে রেখে 
রাত্রে তা আগুনে ফুটিয়ে নিলেই সেই “অমুক" প্রক্রিয়াকা'রীর বশীভূত 
হবে। এমন্ত্রটি যন্দি তালপাতায় লিখে ভদ্রকাঁলী-মন্দিরে প্রোথিত 
করা যায়, তবে সে তান্ত্রিকাচারীর শক্তিতে সর্বজন্ত বশীভূত হয়। 

এবার দেখা যাক বিদ্বেষণ-প্রক্রিয়া । এর মন্ত্র: “ও নমো 
ভগবতি শ্মশীনকাঁলিকে অমুকং বিদ্বেষয় বিদ্বেষয় হুন্‌ হুন্‌ পচ. পচ, 
মথ. মথ. হুং ফট্‌ স্বাহা। মন্ত্ররাঞ্জেন অমুনা হোময়ে প্রয়তঃ স্ধীঃ 1” 
এই মন্ত্রে কটু তেলে নিমপাতা ভিজিয়ে তা দিয়ে হোম করলে 
দুজনের মধ্ো বিদ্বেষ স্থ্টি করা যায়। 

মোষ ও ঘোড়ার মলের সাথে গোমুত্র মিশিয়ে তা দিয়ে যে ছুটি 
লোকের নাম লিখবে তাদের মধ্যে বিদ্বেষের স্থষ্টি হবেই । 

উচ্চাটন-বিধির কথাও বলি। এর মন্ত্র “ও নমো কাঁকতুগ্ডি 
ধবলা মুখি অমুকমুচ্চাটয় উচ্চাটয় হুং ফট্‌।” এই মন্ত্রটি লিখতে হবে 
নিমপাতায় কাকের পাথায় তৈরী কলম দিয়ে আর সেখানেই লিখতে 
হবে শক্রর নাম মোষ ও ঘোড়ীর মলের কালি করে। কিন্তু এটাই 

প্রক্রিয়ার শেষ নগ্ন । এর পরে হবে হোম। সে হোম হবে 
নিমগাছের ওপর যে কাকের বান! থাকে তার খড়কুটো৷ দিয়ে । এ 
হোমের আগুন হবে শ্বশানের আগুন আর কাঠ হবে ধুতুরার। 
হোমে ঘির বদলে ব্যবহার করতে হবে নরতেল অর্থাৎ মানুষের 
চবি ও মরিচ আর ঝাঁঝালে। তেল। তারপর হবে ধবলামুখী দেবীর 
পূজা আর হোম হবে উচ্চাটনের মুলমন্ত্রে মিমপাঁতায় আর সমের 
তেলে । এ হোমের শেষে যে ভস্ম থাকবে তা যে-কোনো শক্রুর 
বাড়িতে ছড়িয়ে দিলে পরেই তার উচ্চাটন অবশ্যস্ভাবী । 

এবার অফ্টজিদ্ধির মধ্যে “অদর্শন-ক্রিয়া'র কথা বলে আমরা এ 
আমর থেকে অদৃশ্য হব। 

অদৃশ্য হতে হলে চোখে একরকম কাজল দিতে হয়। কিন্তু 
এ কাঁজলটি তৈরি করা সহঙ্জ নয়। কাজল হুবে.অবশ্য প্রদীপ থেকেই 
কিন্তু প্রদীপে ভ্বলবে মানুষের দেহের চবি, তা থাকবে পাঁচটি মানুষের 
মাথার খুলিতে, আর সলতে পাঁকাতে হবে আকন্দ, শাল্মলী বা শিমুল, 
কার্পাস, পদ্মকাঠের সাথে পাট দিয়ে । 

তৈরি হবে পাঁচরকম কাজল । এ কাজল যেখানে সেখানে 
তৈরি হলে চলবে না; সব কাজই সম্পন্ন করতে হবে শিবমান্দরে। 
তারপর এ পাঁচরকম কাজলই একত্র মেশাতে হবে। মেশাবার 
মন্ত্র; “ও ভ'ং ফট কালি কালি মাংসশোণিতং খাদয় খাদয় দেবি মা 
পশ্যতু মানুষেতি হুং ফট স্বাহা।” 

এবার একবার যেকেউ এ কাজল চোঁখে পরবে সে-ই হবে 
অদৃশ্য ! নিশ্চয়ই যতক্ষণ কাজল চোখে থাকবে ততক্ষণই এ 
অদর্শনের মেয়াদ থাকবে--চিরতরে নয়। 

এ-সব প্রক্রিয়া-সম্পর্কে একটা মোটামুটি ধারণাস্থষ্টির জন্য 
কয়েকটির সংক্ষেপিত .বর্ণনা দেওয়া হুল, তবে বলে দেওয়া ভাল যে, 
এব্যাপারে নানা মুনির নানা মত। অর্থাৎ তন্ত্রে তন্ত্রে মতান্তর তো 
রয়েছেই, এমনকি নান প্রক্রিয়াস্তরের কথাও রয়েছে। 

বলা বাহুল্য, এসকল নিতান্ত স্থুল'ও লৌকিক তুকৃতাকের সঙ্গে 
তন্ত্রের দর্শন বা তান্ত্রিক ধর্মের মূলগত কোনো সম্পর্ক নেই। ষট্কর্ম 
বা অষ্টসিদ্ধি কোনোটিই তন্ত্রের মর্যাদ! বৃদ্ধি করেনি, করেছে শুধু 
এর জনপ্রিয়তা বৃদ্ধি । 

তন্্রসাধনায় অবশ্য 'সাধককে যে নান! প্রক্রিয়ার শরণ নিতে 
হয়, সে-সব প্রক্রিয়ার মূল উদেশ্য সাধকের পাশমুক্তির সহায়তা 
করা। তন্ত্রমতে সে পাশমুক্তি ঘটে কুলকুগুলিনী শক্তির জাগরণে ; 
এ-সব প্রক্রিয়া করা হয় সে উদ্দেশ্বেই । 

কুলঝুগুলিনী শক্তি মানুষের দেহান্তর্গত শিবশক্তি; তাঁর 
অবস্থিতি নিচে বণিত মুলাধার-চক্রে। সেখানে কুগুলীভাবে, 
নতমুখে, কতকটা মিদ্রিত সাপের মতো এই শক্তি বিরাজিত। 
পল্মাকৃতি মূলীধার-চক্রে পৌছে কুলকুগুলিনী শক্তিকে জাগ্রত করতে 
হলে পর পর ছয়টি চক্র বা আবর্ত পার হতে হবে । 

কথাগুলি+আরো স্পষ্ট করে নেওয়া যাক। 

মানুষের শরীরে সাড়ে তিন কোটি নাড়ী রয়েছে । এদের মধ্যে 
চৌদ্দটি উল্লেখের যোগ্য । এই চৌদ্দটির মধ্যে আবার এই তিনটি 
প্রধান : ইড়া, পিজলা ও স্তৃযুন্া | প্রধান এই কারণে যে, এদের 
মধ্য দিয়ে প্রীণবায়ু প্রবাহিত হয়। এই তিনটি নাড়ীর মধ্যে 
আবার শ্রেষ্ঠতম হল স্ুযুন্দা। এই ্থুযুন্না নাড়ী মেরুদণ্ডের নিম্ব- 
সীমায় যার অবস্থিতি সেই মুলাধার থেকে মন্তিক্ষের ব্রহ্মরন্ধ পর্যন্ত 
বিস্তৃত। ইড়া ও পিঙ্গল। রয়েছে যথাক্রমে এরই বীয়ে ও ডাইনে, 
কিন্তু মেরুদণ্ডের বাইরে | 

এই নাঁড়ী তিনটি ছাড়া, যে ছয়টি চক্রের উল্লেখ করা হয়েছে 
তান্ত্রিক সাধনায় তারাও নিদ্দিষ্ট স্থান অধিকার করে রয়েছে। 
সুক্মদৃষ্টিতে চক্রগুলির আকৃতি পল্মফুলের মতো এবং অবস্থিতি দেহের 
বিভিন্ন স্থানে । এখানে তাঁদের সবিশেষ বর্ণনা অপ্রামঙ্গিক হবে 
না। 

তন্ত্রমতে মূলাধার চক্রের অবস্থান মানুষের দেহের ঠিক মধ্যস্থলে 
_যোনি বালিজ ও গুহের মাঝামাঝি; আকার ত্রিভূজাকৃতি। 
ত্রিভুজের সবচেয়ে সরু কোণটা রয়েছে ওপরের দিকে । কল্লিতরূপে 
এটি একটি চার-পাঁপড়িওয়াল৷ সোনার রংএর পদ্মের মত। 
চারটি পাপড়ির মধ্যে রয়েছে চার রকমের আনন্দের স্পর্শ-_ 
যৌগানন্দ, পরমানন্দ, সহজানন্দ ও বীরানন্দ। স্থযুন্নার “মূল” ও 
কুগুলিনী শক্তির (এখানেই অবস্থিতি-হেতু ) “আধার' হওয়ায় এই 
চক্রের নাম 'মুলাধার” ৷ 

এই মূলাধার চক্রের ঠিক ওপরেই রয়েছে স্বাধিষ্ঠীন বা অধিষ্ঠান 
চক্র । কল্সিতরূপে এটি একটি ছয়-পাঁপড়িওয়!লা পন্ম, আগুনের 
মত উজ্জ্বল ও হীরার মত নির্মল । 

তারে ওপরে, নাভির বিপরীত দকে, মেরুদণ্ডের মধ্যে রয়েছে 
দশদলপন্ মণিপুরক বা মণিচক্র । এর দলে দলে নানা জ্যোতি, 
নানা মণি-মাঁণিক্যের ঝলক। মণি-মাণিক্য খচিত বলেই এটিকে 
বলা হয় মণিপুর । 


এই মণিপূরের ওপরে রয়েছে ছাদশদলে স্থশোভিত হৃদ্দেশে 
অবস্থিত অনাহত চক্র ; এর মধ্যে অধিষ্ঠিত রয়েছেন অযুত সূর্যবৎ 
তেজঃপুঞ্জ, যাঁকে বলা হয় বাণলিঙ্গ। ইনি শব্দত্রক্মময় অর্থাৎ শবা- 
রূগী ব্রন্দ। অনাহত কাকে বলে? যা আহত হয়নি, আঘাত 
পায়নি অথাৎ অক্ষত। কল্লিতরূপে অনাহত পদ্মে অনাহুত শন্দ 
শোনা যায়। তা! শুনতে পারে অবশ্য শুধু সাধকেরা। তাই তারা 
এটিকে বলেন অনাহত পন্ম। 

অনাহত পন্মের ওপরে রয়েছে বিশুদ্ধ পদ্ম বা বিশুদ্ধচক্র বা 
আকাশচক্র । কল্লিতরূপে এটি ষোড়শদল ; এটি মানুষের হংসমন্ত্ 
জপকে বিশুদ্ধ করে; অর্থাৎ হংস থেকে সোহহং, সোহহং থেকে 
ও-এ পরিণত করে। তাই একে বলা হয় বিশুদ্ধচক্র । 

এরে। ওপরে, জদ্বয়ের মাঝে রয়েছে আজ্ঞাচক্র । এর মধ্যে 


৭৮ তন্ত্রের কথা 


গুরুর আজ্ঞা সঞ্চারিত বা ব্যাপ্ত হয়, তাই একে বলা হয় আজ্ঞাচক্র । 
মন এখানে উঠলে জ্ঞানচক্ষু বা দিব্যদৃষ্টি লাভ হয়। 

এই হুল ষট্চ ক্র; এই যট্চক্রভেদই তান্ত্রিক যোগসাধনের লক্ষ্য 
এবং তান্ত্রিক সাধনার মুলতন্ব। তবু শিবচক্র, বিন্দৃস্থান বা সহত্রদল- 
পন্মে পৌছতে তখনো থাঁকে দুটি চক্র বাকি; কৈলাসপুরী ও 
বোধনীচক্র ; তার পরেই শিবচক্র | 

তান্ত্রিক সাধকের লক্ষ্য হুল মুলাধারে শিবশক্তিকে অর্থাৎ 
কুলকুগুলিনী শক্তিকে জাগ্রত করে, এর কুগুলীভাব ঘুচিয়ে, একে 
উর্ধ্মুখখী করে শিবচক্রে পরমশিবের সঙ্গে মিলিত করা; আবার 
কুলকুগুলিনী-শক্তিকে মূলীধারে ফিরিয়ে আনা । 

এই লক্ষ্যভেদের সহায়তা করে যোৌগসাধনা। 

এবার তাই একটু যৌগসাধনার কথা বলছি। 

জীবাত্বা ও পরমাত্বার একাত্বতীবোধের নামই যোগ । যোগের 
'অঙ্গ আটটি ; যম, নিয়ম, আসন, প্রাণায়াম, প্রত্যাহার, ধারণ, ধ্যান 
ও সনাধি। 

যম কাকে বলে? মহিংসা,ঃ সত্য, অস্তেয়, ব্রহ্মচষ, দয়া, খজুতা, 
ক্ষমা, ধৃতি, মিতাহার ও শৌচ। 

তপস্ত।, সন্তোষ, আস্তিকতা, দান, দেবপুজা, সিদ্ধান্তবা ক্যশ্রাবণ, 
হী, মতি, জপ ও হোম এই দশবিধ আচারকে বল! হয় নিয়ম। 

প্রাণায়াম বলে এক বিশেষ অ্রকারে বাফুগ্রহণ, বাযুধারণ ও বায়ু 
বঞ্জনকে ৷ বায়ু গ্রহণ করতে হয় ইড়া মাঁড়ী দিয়ে, ধারণ করতে হয় 
সুযুন্নায়, আর বর্জন করতে হয় পিঙ্গলা দিয়ে। নিয়মিত এই 
. অভ্যাসের ফলে স্তুযুন্নার পথ খুলে যায় আর বায়ুপ্রবাহ ভিতরকার 
শক্তিকে জাগ্রত করে। 

ইন্দ্রিয় সকলকে বিষয় থেকে সবলে আকর্ষণ করাকে বলে 
প্রত্যাহার। দেহের কতগুলি বিশিষ্ট স্থানে বায়ু ধারণ করাকে বলে 
ধারণ! ৷ 


তান্ত্রিক আচার : পঞ্চ 'ম'-কার সাধনা ৭৯ 


ধ্যানের কথা পূর্বেই বলেছি আর সমাধি ও যোগ তো৷ সমার্থক। 

তান্ত্রিক আচার-বিচারের কাহিনীর এখানেই ছেদ টানা যাঁক। 

এবার এল পঞ্চ ম-কার সাধনার কথা । 

তশ্্জগতে পঞ্চ ম-কাঁর সাধনা এক চিরকুহেলিকাময় রাঁজ্য ৷ এই 
গুট সাধনার অবগুণনে মুখ ঢেকে তন্ত্র একদিকে যেমন পরম রহস্যময় 
হয়ে রয়েছে, তেমনি সুস্পষ্ট কাঁরণে তাঁকে বহুস্থলে গণ্য ও অপাংক্তেয় 
করে রেখেছে । আধ্যাত্মিক সাধনার মন্দিরে গুটিকত নিতান্ত স্থল 
উপচাঁরের প্রবর্তন কে করেছিলেন এবং ঠিক কোন্‌ সময়ে এটা 
ঘটেছিল তা বলা দুক্ধর; তবে অনুমান, দ্বাদশ বা অয়ৌদশ শতক থেকে 
এর শুরু এবং সানা পূর্বাঞ্চল জুড়ে ছিল এর রাজত্ব। বাঁঙলায় উন- 
বিংশ শতকের শেষ পরন্ত বজীয় ছিল এর প্রভাব ও গ্রচলন। 

এর নামকরণ হয়েছে অবশ্য বর্ণের পঞ্চম বর্ণ অর্থা “ম” থেকে ।* 
এই স্থুলবস্তরগুলির নামের আদিতে রয়েছে “ম' ) মন, মাংস, ম্ন্য, 
মুদ্রা ও মৈথুন। মুদ্রা শব্দটি ছাড়া আর সবই সহজবোধ্য ; মুদ্রা 
মানে এখানে টাকা পয়সা নয়- মুদ্রার অথ মদের চাট, শস্তজাতীয় 
দ্রবা থেকে তৈরি । যথা, চাঁনাচুর, ফুলুরি, বেগুনি । 

আধ্যাত্মিক জীবনের সাথে এই ইন্দ্রিপসগ্রাহ্থা, বস্তুসবন্য, নিরেট 
তামপিক দ্রব্যগুলির সম্পর্ক নিতান্তই অসঙ্গতিপূর্ণ ও রহস্যময় । 
এই বিসদৃশ সম্পর্ক, বিশেষ করে তন্ত্রের জনপ্রিতার সে যে 
সমাজের পক্ষে চরম অকল্যাণকর হয়ে উঠেছিল তাতে সন্দেহ নেই । 
সামাজিক বিচারে তাই তন্ত্র নেহাতই দোধী; তার কলঙ্ক ছুরপনেয়। 
আমরা এ (বষয়ে একমত । 

কিন্তু এ কথা ভূললে চলবে না যে এখানে আমাদের বিচার্য 
ধর্ণীনগত আচার ; সমাজে তার বিকৃতির ইতিহাস প্রথমে আমরা 


* ম্যং মাংসঞ্চ মত্স্তশ্চ মুদ্র! মৈথুনমেব চ। 
ম-কার পঞ্চকং দেবি! দেবতাগ্রীতিকাঁরকম্‌ ॥ 
--কুলার্ণবতন্ত 


৮০ তন্ত্রের কথা 


আলোচন! করব না। সহজযাঁনের মতবাদের ভিত্তিতে যেমন বৌদ্ধ- 
ধর্মের বিচার করা চলে না, নেড়ানেড়ীর প্রমন্ততা যেমন বৈষ্ণব ধর্মের 
মাপকাঠি হতে পারে না, তেমনি স্থুল পঞ্চ ম-কার যজনও তন্্রসাধনার 
সত্যারূপ ব্যক্ত করতে পারে না। 

আমরা তাই ধর্মগত আচারের ভিত্তিতেই এই রহুস্তভেদের চেষ্টা 
করব। বল বাহুল্য, ধার! সত্যিকার তান্ত্রিকসাধক তাদের কাছে 
পঞ্চ ম-কার সাধন একটা রহস্যময় ব্যাপার নয়; কারণ তারা এই 
সাধনার মারফতে তাদের ভাবাদর্শকে কতগুলি স্থুল বস্তর সাহায্যে 
প্রকাশ করতে লাহাষ্য করেছেন। কিন্ত তন্ত্র যখন সাধারণের ধর্ম 
হয়ে পড়ল, তখন ধ্যান জগতের সেই ভাবাদর্শ পরিণত হুল বন্ত- 
জগতের স্থুল বিষয়ে । ধ্যানের তন্ব হয়ে ওঠল সম্ভোগের সামগ্রী ! 

কথাটা আরো স্পষ্ট করে নেওয়া যাক। 

তন্ত্রনাধকদের স্তর বিভাগ করেছে তাদের সবাইকে তিন শ্রেণীতে 
বিভক্ত করে। এই শ্রেণীগত বিভাগে তারা কেউ দিব্য, বা কৌল, 
কেউ বীর, কেউ পশু। এদের ন্বরূপের কথা আমরা পূর্ব পুর্ব 
অধ্যায়ে বলেছি । 

পাঁশবদ্ধ সাধকদের, অর্থাত পশুদের ব দক্ষিণাচারী সাধকদের, 
পঞ্চ ম-কার সাধনার অধিকার নেই । বামাচারীরাও, মাত্র কৌলস্তরে 
উন্নীত হলেই, এ সাধনায় ব্রতী হতে পারেন । পঞ্চ ম-কার সাধনার 
অধিকার শুধু দিব্যাঁচারীর বা কৌলখর্সীর | 

পুনরুক্তি হলেও এখানে উল্লেখ করা প্রয়োজন যে এ সাধন! 
কৌল সাধকদের চরম পরীক্ষা ; অবশ্য গুধুর আদেশ ও নির্দেশ ছাড়া 
এ পথে এক পা-ও হাটা চলে না । এই শেষ পরীক্ষায় উত্তীর্ণ হলে 
কৌলসাধক জ্ঞানমুস্ত বা পাশমুক্ত হয়ে পরমহংস বা জীবন্মক্ত হবেন। 

কৌলদের দৃষ্টিতে এই পাঁচটি স্কুল বস্তু কোন্‌ কোন্‌ ভাবাদর্শের 
গোতক € 
».. মন্ভ কি? ক্রহ্মধরন্ধ থেকে নিঃস্তত, বা পরিপূর্ণ ব্রহ্মজ্ঞান থেকে 


তান্ত্রিক আচার : পঞ্চ “ম'-কাবর সাধনা ৮১ 


জাত, অস্বতরস যা পান করলে সমগ্র বহির্জগতের জত্তা সাধক 
বিস্মৃত হন । | | 
জ্ঞান-খড়গে মিনি পাপপুণ্যরূপী ছুটি পশুকেই বধ করেছেন 
তিনিই মাংসাশী। আবার কোনো কোনে! তন্ত্রের যেমন আগমসার- 
তন্ত্রে, বাচিক সংবমকে বল! হয় মাংসভক্ষণ অর্থাৎ কথাবার্তা 
নিয়ন্ত্রণ প্রয়োজন ; এই নিয়ন্ত্রণও সাধনার অঙ্গ । মাংস ভক্ষণে যেমন 
দৈহিক ও তার সঙ্গে সঙ্গে মানসিক শক্তি বেড়ে যায়, বাক্সংষমেও 
তাই ঘটে। কৌলদের ভাষায় তাই মাংস ভক্ষণের অর্থ বাক্মংঘম | 
মণ্স্য বলতে এখানে ছুটি বড় বড় মাছের কথা আসে । একটি 
চলে গঙ্জায়, অন্যটি যমুনায়-_ছটি নামজাদা নদীতে । গঙ্গা ও যমুনা 
হল ইয়া ও পিলগলা নাড়ীর উপমা: তাদের ভেতরে ঘোরে ফেরে 
বাযুরূপী দুটি মাহ; এদের নিয়ন্ত্রণ হয় প্রাণার়ামে | অর্থাৎ 'মত্স্- 
ভক্ষণ মানে প্রাণাস্রাম দ্বার! প্রাণবাযুকে নিয়ন্ত্রিত কর1। প্রাণায়াস 
যোগসাধনার একট! বিশিষ্ট অঙ্গ | ূ 
মুদ্রার মর্শগত অর্থ কিগ €ৌলদের মতে, শিবচক্রে বা সহত্রদল- 
পল্পে যে পরমাত্মার অবস্থান তারই সম্যক জ্ঞানের মাম মুদ্রা। এই 
আত্মজ্ঞান বা মুদ্রাজ্ঞানই পাশমুক্তির একমাত্র পথ । কাজেই প ঞ্চম- 
কার সাধনার বিশিষ্ট অঙ্ হয়েছে “সোহহং জ্ঞান--গভীর আত্মান্র- 
ভূতি। এই সত্যানুভূতির গ্োতকই মুদ্রা।% 
পরিশেষে মৈথুনের কথা । সাধক যখন শিবচক্রে ব' সহল্দলে 
গিয়ে পৌছেন, অর্থাৎ, জীবাস্মা ও পরমাত্মার ভেদ দূর হয়ে ষখন 
একাত্মতা প্রতিষ্ঠিত হয়, তখন সাধক ষে পরমানন্দ অনুভব করেন তার 
নামই মৈথুন । কথাটা অন্যভাবেও বলা চলে । মুলাধারে কুলকুণ্ডলিনী 
শক্তিকে জাগ্রত করে সাধক ক্রমে ক্রমে করেন বট্চক্রভেদ। 


* 'মহানির্বাণ ভন্ত্রে'র ব্যাখ্যা একটু অন্ত ধরনের । হৃদয়স্থিত আশা, তৃষ্ণা, 
লক্জ| প্রভৃতিকে জ্ঞানাশ্ব্ির সাঁহাযো “ভক্ষণ করা” অর্থাৎ বশে আনার নাঁ 


“সুত্র | 


৮২ তন্ত্রের কথা! 


পরে সেই শিবশক্তিকে নহজদলপন্সে শিবের সঙ্গে--জ্ভানের সঙ্গে 
ভক্তিকে মিলিত করেন। এই মিলনের নামই মৈথুন। পরাশক্তির 
সঙ্গে অভেদ-বুদ্ধিতে সাধকের যে মিলন, তন্ত্রমতে তাই প্ররুত 
মৈথুন । 
অর্থাত, কৌলাভিধানে পঞ্চ ম-কার সাধনা একটা পুরোপুরি 
অন্তর্জন_-যোগ-্ধ্যান জগতের কাহিনী । এট বাইরের কোনো 
আনুষ্ঠানিক পুজাই নয়। এ অন্তর্যজন পঞ্চা্গ ; কতগুলি নিতান্ত 
স্থলবস্তু দিরে এই ঙ্গগুলির উপমা দেওয় হয়েছে মাত্র । তবে 
যোগ ও ধ্যান জগতের সুন্সমভীবাদর্শের সঙ্গে এই জাতীয় স্কুলবস্তর 
উপমা সুষ্ঠ ও সঙ্গত কিনা তা বিবেচা। এ স্থলে সৃক্ষমালোকের 
কথা সর্বত্রই উপমান 'আর স্ুলবস্তগুলি সর্বত্রই উপমেয়। উপমান 
ও উপমেয়ে রয়েছে বিরাট স্তরভেদ। কিন্তু হয়ত কৌলা'ভিধানে 
এ উপমার কথাই নেই--ত' এসেছে পরনতীকালে ; অনধিকারী 
সাধকের কাছ থেকে । 
এবার তন্ত্রসার পঞ্চ ম-কার সাধনার কথা কি বলেছে দেখা যাঁক্‌।* 

“ম্থরা শক্তিঃ শিবো মাংসং তন্টোক্ত1 ভৈরব; স্বয়ং । 

তয়োরৈক্যে সমুপন্ন আনন্দো৷ মোক্ষ উচাতে ॥ 

আনন্দং ব্রন্মণে। রূপং তচ্চ দেহে ব্যবস্মথিতম্‌ | 

তশ্তাভিব্যঞ্কং দ্রব্যং যোগিভিস্তেন পীয়তে ॥ 

ক ক 
পুণ্যাপুণ্যং পশুং হত্বা জ্ঞানখড় গেন যোগবিৎ। 
পরে লয়ং নয়োচ্চিন্তং পলাশীতি নিগছ্তে ॥ 
ক ক 
পরশক্ত্যাত্মিথুন সংযোগানন্দ নির্ভরাঃ। 
মুক্তাস্তে মৈথুনং তৎ স্যাঁদিতরে ভ্ত্রীনিষেবকাঃ ॥৮ 


* এ ক্লোকগুলি অবশ্য কুলার্ণব তন্ত্র থেকে উদ্ধত। 


তান্ত্রিক আচার : পঞ্চ 'ম'-কার সাধনা ৮৩ 


কুলকুগুলিনী শক্তি বা শিবশক্তিই মদ আর শিবই মাংস আর 
স্বয়ং ভৈরবই তার ভোক্তা । শিব ও শক্তি যখন মিলিত হন তখন 
যে আনন্দের উৎপত্তি হয় তার নামই মোক্ষ। নেই আনন্দই 
ব্রহ্ধ, সেই আনন্দই মোক্ষ। 

[ সাংখ্যদর্শনের মত তন্ত্রও সেই একই কথা বলে। প্রকৃতি ও 
পুরুষ ; শক্তি ও জড়--এ দুয়ের মিলনে হল বিশ্বস্ষ্টি। শক্তি ও 
জড়ের এই মিলনজাত আনন্দই ব্রহ্ধ। এই আনন্দের মধ্যে জন্মেছে 
মানুষ, আর বেচেও রয়েছে তারই মধ্যে এবং লয়ও পাৰে সেই 
আনন্দ সাগরেই। 

উপনিষদের কথাও তাই । তেত্তিরীয় উপনিষদ থেকে ছুটি মন্ত্র 
উদ্ধৃত করছি । 

“আনন্দে ব্রন্মেতি ব্যজানীৎ 1৮ 
“যতো বা ইমানি ভূতানি জায়ন্তে 
যেন জাতানি জীবন্তি 

যু প্রযস্ত্যভিসংবিশন্তি 
তন্বিজিগ্ভাসস্ব তদ্ব্রন্মেতি |” 

তাই বৈদিক ও তান্ত্রিক এ ছুটি ধারাই এসে মিশেছে একই 
সাগরে । যে পথেই মানুষ ষাঁক না কেন তাদের গন্ভব্যস্থল একই । ] 

এই আনন্দের অবস্থান সাধকের শরীরেই । স্থুলবস্ত্রর মধ্যে মদই 
এই আনন্দের কল্পনায় সহায়ক ; মগ্পানে মনের সমস্ত প্লানি দূর 
হয়ে, অন্তত ক্ষণিকের তরেও, একটা বিশ্মৃতি-ভিত্তিক তৃপ্তির আস্বাদ 
পাওয়া যায়। তাই যোগীরা কারণ পান কষেন। [জীবের জন্ম 
হয়েছে ব্রন্মে বা আনন্দে; শান্ত্রমতে কারণবারি থেকে । তাই ব্রহ্গ, 
আনন্দ ও কারণবারি সমার্থক | ] 

যে যোগী পাপ ও পুণ্যরূপ পশুকে জ্ঞানের খড়গ দিয়ে ছি 
করে ফেলে ক্রহ্বধ্যানে সমাহিত হতে পারেন, তিনিই প্রকৃত 
মাংসাশী। [ মতান্তরে, ষে যোগী বহির্গীমী ইন্ড্রিয়গণকে অন্তরগামী 


৮৪ তত্ত্বের কথা 


করে ব্রহ্মের সঙ্গে পূর্ণসংযোগ সাধন করতে পারেন, তিনিই 
মাংসাশী |] 

আর, যিনি পরমাশক্তির সঙ্গে পরমশিৰবকে মিলিত করতে 
পারেন, তিনিই যুক্ত, তিনিই প্রকৃত মৈথুনরত। যার৷ মৈথুনকে 
স্্রীসহবাঁস বলে মনে করে তারা৷ স্ত্রীমেবক মাত্র: 

এই হল কৌলমতে পঞ্চ ম-কার সাধনার ভাবাদর্শ। কিন্ত্ত এই 
প্রসঙ্গে মনে রাখতে হবে যে, প্রতিটি তান্ত্রিক অনুষ্ঠানে__-বিশেষতঃ 
পঞ্চ ম-কার-সাধনে অধিকারিভেদ শান্দ্ে স্বনিপ্দিষট হয়ে আছে। 
এ সাধন! বা চরম পরীক্ষা! ছিল শটিকতক দিব্য সাধকের জন্য, 
তন্ত্রসাধনার শেষধাপে। কেবল মিবিকারচিত্ত কৌল সাধকের 
জন্যই ছিল মন্ত্রপৃত পঞ্চ ম-কারের বাবস্থা । হয়ত শুরুর আদেশে 
স্কুল পাথিব বন্তগুলি, অর্থাৎ মগ্য, মাংস, মৎস্য, যুদ্রা ও নারী 
নিয়েই হত এই সাধনা । কেউ কেউ এ সম্ভাবনাকে স্বীকার 
করেন । তাদের মতে, এই-সব পাখিব বস্তগুলি মানুষের নৈতিক 
অবনতি ঘটায়; এর! আধ্যাত্মিকতার পথের কাটা । তাই 
এ-সব প্রলোৌভনের জিনিসগুলি দিয়েই হয় সাধকের পর্ীক্ষা। 
পর্চোপচার ভোগের পরেও যে দাধক রাগদেষবজ্জিত হয়ে 
মন্ত্রজপ করেন, তন্ত্রমতে তিনিই কৌলিক। পাধ্িব ভোগ্য- 
বস্তগুলির মধ্যে পঞ্চ মকারের আকবণ প্রবল, অন্তত মে কালে 
ঘে তা ছিল তাতে সন্দেহ নেই। কিন্ত্র মে আকর্ষণ মানুষের 
স্বভাবসিদ্ধ অর্থাৎ তার প্ররুতির মধ্যেই তা জন্মেছে! তার জন্ম- 
বীজেই রয়েছে সে. বিষ। সে বিষকে নিমু্ল করতে হলে তা 
করতে হবে বিষ দিস়েই ; “বিষস্ত .বিষমৌষধম্। কিন্তু বাইরের 
এ প্রতিষেধক বিষ ব্যধহীর করতে হুবে একমাত্র গুরুর নির্দেশে 
এ বিষের অপবাবহার হলে রোগীর স্ৃৃতা অনিবার্ষ অর্থাৎ সাধকের 
পতন অবশ্যস্তাবী। 

কারো কারো! মতে এই পঞ্চোপচার ছাড় শক্তিপূজা অসার্থক। 


তান্ত্রিক আচার : পঞ্চ 'ম'কার সাধন। ডি 


এরা শক্তিপূজার অচ্ছেন্ত অঙ্গ। শক্তিপূজা, অন্যান্য পূজার মত 
ধ্যান জগতের পৃজ। নয় ; পরাশত্তির স্প্টতম প্রকাশ এই দৃশ্যমান 
জগদ্ত্রক্মাপ্ডের পূজা | কাজেই নে পুজায় চাই সকল রকম পাধিব 
উপচার। থে পুজার সংকল্প মানুষের পাথিব জীবনের নানাপ্রকার 
সমৃদ্ধি, তাতে তে' পাখিব সর্বপ্রাকার কাম্যবস্তরর সমাবেশ চাই-ই। 
নইলে সে পুজ' সার্ক হবে কেন ? 

মদ শক্তির প্রতীক । আসবপানে মানুষের রজোগুণ বাঁড়ে-_ 
নিজের বলবীর্ষ-সম্পর্কে ধারণা উচ্চগামী হয়। কাজেই এ পূজার 
উপচার মদ। মাংস ও মৎস্য সমগ্র বিশ্বের ভূচর ও জলচর প্রাণীর 
অভিব্যঞ্ক [ খেচরকেও ভূতলে নামতে হয় ]; তাই সে উপচারও 
প্রয়োজন । বিশ্বের ষাঁবতীয় 'উত্তিদের বা ফসলের প্রতিনিধিত্ব 
করে মুদ্রা। আর মৈথুনে রয়েছে প্রকৃতি স্ষ্টিন্বখের আস্বাদ-_ 
এতে ইচ্ছা, ক্রিয়া ও জ্ঞানের হয়েছে একত্র সমাবেশ । স্ষ্টির 
আনন্দই পরমানন্দের স্বরূপ। মাতৃকাভেদ তন্ত্রমতে “যদ্রূপং 
পরমানন্দং তন্নাস্তি ভুবনত্রয়ে ।” অর্থাৎ এর মত আনন্দ আর 
ত্রিভ্ুবনে নেই । বিশ্বজগতের চিরচঞ্চল প্রাণস্পন্দনের সঙ্গে তাল 
মিলিয়েই বিশ্বমাতার পুজা করতে হয়। এপুজাক়্ কোনো কিছুই 
বাদ দিলে চলে না। 

তা যে কারণেই হোক, একদা যে স্ুুল পঞ্চ মকার সাধনা 
তান্ত্রিক সাধনার অচ্ছেছ্য অঙ্গ হয়ে পড়েছিল তাতে সন্দেহ নেই। 
তন্ত্রশান্ত্রের ব' তান্ত্রিক ধরনের কোনে! খবর না রেখেও পঞ্চ ম-কার 
সাধনাকে সবাই তন্ত্রসাধন! বলে গণ্য করত । তন্ত্রের এ অধোগতির 
জন্য দায়ী বত অনধিকারীর দল, পাঁশবন্ধ সাধারণ দক্ষিণাচারী 
মানুষ। তাদের কাছে এ সাধনা অতি অপরূপ হয়েই দেখা দিল; 
আর ত! দেৰেই বানা কেন? যা ছিল মুষ্টিমেয় দিব্য সাধকের গু 
ধর্ম তা হল সাধারণ্য বা সাধারণের ধর্ম । মঙ্গে সঙ্গে পঞ্চ ম-কারের 
অর্থও গেল বদলে; তন্ত্রের সবদেহে পড়ল দুরপনেয় কলম্কের ছাপ। 


৮৬ তন্ত্রের কথা 


তাই তন্ত্রশাস্ত্ কামশাস্ত্রেরে নবসংস্করণ বলে বিশ্বনিন্দিত হয়ে 
উঠল । 

অথচ, তন্ত্র সাধনার বিরাট আশ্রমের এক অতি মিভূত কোণে 
ছিল পঞ্চ ম-কার সাধনার একটি নিতান্ত ছোট ঘর । সে ঘরের চাবি 
থারত স্বয়ং গুরুর কাছে। সাধারণ সাধকের পক্ষে সে ঘরের 
আশপাশেও যাওয়া জন্তবপর ছিল মা, লতা-সাধনার নামও তারা 
করতে পারত না; এমনি ছিল কড়াকড়ি । কিন্ত সহসা কোথায় 
গেল সে বিধি-নিষেধ ; জোয়ারের জলের মত এসে সে নিরালা ঘরে 
টুকল সাধারণজন | গুরুর গৌরব গেল, সাধকের অপমৃত্যু ঘটল। 
তারপর তন্ত্রসাধনার তরীতে উঠল তিনটি পাল : ষট্কর্ণ, অফ্টজিদ্ছি 
ও পঞ্চ ম-কার সাধনা । তরী তরতর করে ছুটল জাহান্নমের পথে। 

এই অধোগতির অবশ্য নজির রয়েছে । মহাযানী বৌদ্ধধর্ম ঘে 
ব্জজরধান-সহজযানে পরিণত হবে তা কে ভেবেছিল? 

তা যাই হোক, অশুচি পঞ্চ ম-কার সাধনাকে শুদ্ধ করা হল 
বৈদিক মন্ত্রে আর বামদেব উপাসনার সমার্থক করে । সে কথ। 
পূর্ব অধ্যায়ে বলা হয়েছে। 

কিন্তু যোগ্য গুরুর তখনো হাল ছাড়েন নি। তারা মেনে 
নিলেন যে পশুরাও অর্থাৎ .পাশবদ্ধ জীবেরাও এ সাধন! করতে 
পারে, তবে তাদের জন্য পঞ্চ ম-কারের পঞ্চতত্তবের স্থলে বিহিত 
করলেন অনুকল্পতত্ব। 

অনুকল্পতত্তের স্বরূপ কি? মগ্ভ, মাংস ইত্যাদির বদলে অনুরূপ 
কোনে! দ্রব্যের প্রবর্তন 1 সেগুলি বথাক্রমে-_ 

মদের বদলে নারিকেলের জল বা দুধ । 

মাংসের বদলে নুন, আদা, তিল, যব ব! পেঁয়াজ । 

মতস্যের বদলে বেগুন, মূল? বা পাঁনিফল। 

মুদ্রার বদলে ধান, চাল, গম অথবা কোনো বিশেষ ভঙ্গীতে 


( মুত্রায়) পুস্পাঞ্জলি। 


তাস্ত্রিক আচার : পঞ্চ ম'-কার সাধন! ৮৭ 


মৈথুনের বদলে এক বিশেষ প্রকারে কোনো বিশেষ ফুলের মালা 
গেঁথে দেবতার পূজা করা। 

অনুকল্প বা গৌণবিধির বিধান তো! হল, কিন্তু তা মানবে কে? 
যে বাঘ একবার রক্তের স্বাদ পেয়েছে সেকি আর মানুষ না খেয়ে 
পারে? কাজেই এ অন্ুকল্পতন্ব বস্তাবন্দী হয়ে পচতে লাগল আর 
পঞ্চ ম-কার লাধনার মগ্যমাংলের নরকের আসর সারা দেশে গুলজার 
হয়ে উঠল। 

দবাদশ-ত্রয়োদশ শতক থেকে জারা পূর্বাঞ্চলে ছড়িয়ে পড়ল এসব 
তথাকথিত তান্ত্রিক সাধকের দল। দেশে তখন সাধু বলতেই বোঝা 
যেত তান্ত্রিক সাধু । তুকৃতাকের ফলে তাদের শিষ্ভ-লেবক জুটতে 
একটুও দেরি হল না। বহু ভৈরবী, মহাভৈরবী, পরাশক্তির সৃষ্টি 
হল; তান্ত্রিকবাদ এ মাটিতে শেকড় গেড়ে বসল। এই-সব সাধুদের 
আস্তাঁন। দখল করে চতুর্দশ-পঞ্চদশ শতকে এদে জুড়ে বসল স্ৃফী- 
দরবেশের দল--তাদের মসজিদ, দরগা ও খান্কা সাজিয়ে । এর 
ফলে তারা গুধু তৈরী-কর। আন্তানাই পেল না, ক্রমে ক্রমে 
বিতাড়িত তান্ত্রিকের পুরানো! চেলারাও এসে সেখানে জুটল। 
মুসলমান ধর্মের ভিত্তি স্থাপিত হুল, বিশেষ করে বালা তান্ত্রিক 
সাধুদেরই রচিত আসরে। 

চতুর্দশ শতকে কালীপুজ্ার বহুল প্রচলনের ফলে তান্ত্রিকতার 
ভিত্তি হল আরো স্থপ্রতিষ্ঠিত । গৃহস্থেরাও কালী কালী বলে, গেরুয়া 
ও কুদ্রাঞ্ষের মালা পরে, তান্ত্রিক সাধকরূপে মগ্ভমাংসের লঙ্গে 
পরকীয়া শক্তির আরাধনায় মন দিল। সারা দেশে হল তন্ত্রের 
রাজত্ব; সে অশুভ বাজগির শেষ হয়েছে মোটামুটি উনবিংশ 
শতকের শেষভাগে । 

এবার বিচার করে দেখা যাক তান্ত্রিক আচাঁর-অনুষ্ঠান, বিশেষত 
পঞ্চ ম-কারের মধা দিয়ে কি কি তথ্য পাওয়। গেল। 


৮৮ .  ততশ্ত্রের কথা 


সাধকভেদে যে আচারগত গ্রভেদ রয়েছে তার কাহিনী আমাদের 
আলোচনায় স্থান পায়নি, পেয়েছে সে-দব আচারই যা তান্ত্রিক 
জগতের সাধারণ সম্পত্তি । অর্থাৎ তন্ত্র বা তান্ত্রিক বলতে যে-সব 
তান্ত্রিক অনুষ্ঠানের কথা আমাদের মনে পড়ে । 

তন্ত্র জগতের ছাড়পত্র দীক্ষা । দীক্ষ! না হলে তান্ত্রিক কর্ণে 
অধিকার জন্মে না। দীক্ষাই পরম জ্ঞানের হেতু ও “পাশযুদ্তি*র 
প্রথম মোপান | দীক্ষাদান করেন গুরু, সাধকের তন্ত্রসাধনার 
ঘযোগাতা বিচার করে। গুরুই এ জগতে একমাত্র পথপ্রদর্শক | 
তান্ত্রিক সাধক কখনো গুরুহীন হতে পারে না। মোটামুটি দীক্ষা 
অর্থ ইষ্টমন্ত্র দান ; দীক্ষায় স্টভক্ষণ বিচার করতে হয়। দীক্ষণাগুরু 
নারীও হতে পারেন ; এতে শাস্ত্রীয় কোনো বাধা নেই। নিজের 
.জননী গুরু হলে সে দীক্ষায় সাধকের ফললাভ হয় আটগুণ। 

কুঙগার্ণবতন্ত্রের মতে দীক্ষা সাত প্রকারের । নানা তন্ত্রে আরো এব 
অনেক প্রকার-ভেদ রয়েছে । শ্রীস্রীরামকৃঞ্চ পরমহংসদেব স্বামীজী 
বিবেকানন্দকে স্পর্শ-দীক্ষা দিয়েছিলেন । 

দীক্ষার পরে ব্রাহ্মণের ব্রান্ধণত্ব ও শুড্রের শৃত্রত্ব ছুই-ই লোপ 
পার। তন্ত্রজগতে পূর্ণসাম্যের রাজত্ব: সেখানে ব্রাহ্ষণ চণ্ডালে 
কোনো ভেদ নেই। 

সধব। নারী দীক্ষিত হতে পারেন স্বামীর অনুমতি নিয়ে, বিধবা 
পুত্রের, আর কন্যা পিতার । 

দীক্ষার পরে তন্ত্রপথে যাত্রার প্রথম ধাপে হয় অভিষেক বা মন্ত্রপৃত 
জলে স্লান। দীক্ষার মত অভিষেকেরও কর্মকর্ত! গুরু । তন্ত্রের পথে 
চলতে চলতে সাধকের শক্তিবুদ্ধির সঙ্গে সঙ্গে তার নানাপ্রকার 
অভিষেক হয় ; সবই গুরুর নির্দেশে । 

তান্ত্রিক কর্মবিধি দ্বিবিধ : নিত্য ও নৈমিত্তিক । 

বৈদিক গান্সত্রীর মত তান্ত্রিক গায়ত্রীও রয়েছে । উপনয়নের 
পরে জন্মে বৈদিক সন্ধ্যার অধিকার, দীক্ষার পন্ে জন্মে তান্ত্রিক 


তান্ত্রিক আচার : পঞ্চ 'মা'-কার সাধন। ৮৪ 


সন্ধ্যার। তন্ত্রের মন্ত্র আপাতদৃষ্টিতে অর্থহীন, কতগুলি শবসমষ্টি। 
এতে 'জাঙ্গুলী' ভাষার প্রভাব রয়েছে । মন্্রেরও লিঙগভেদ বর্তমান : 
পুং স্ত্রী ও ব্লীব। 

বৈদিক ও তান্ত্রিক গায়ত্রীর মধো বিভেদ প্রবল । ব্রাহ্মণেরা 
তান্ত্রিক গায়ত্রীর পুর্বে বৈদিক গায়ত্রী পাঠঃ করতে পারেন বটে, কিন্তু 
সকলের পক্ষেই দীক্ষা ব1 ইঞ্টমন্ত্র সর্বাপেক্ষা পবিত্র মন্ত্র 

পুরশ্চরণ কাকে বলে ? পুরম্চরণ মন্ত্রসিদ্ধির উদ্দেশ্যে প্রথমেই 
করণীয় কর্ম । পুরশ্চরণ পাঁচটি নিত্যকর্মের সমষ্টি : নিত্যপুজা, 
ইঞ্টমন্ত্র জপ, তর্পন, হোম ও ব্রাঙ্গণভোজন | একমাত্র ইফ্টমন্ত 
জপ করেও পুরশ্চরণের ফললাভ ঘটে । 

যোড়শোপচার, দশোপচার ও পঞ্চোপচার কোন্‌ কোন উপচারের 
সমষ্টি ? পঞ্চগব্যই বা কাকে বলে ? 

এর পরে এসেছে ভৈরবীচক্রের কথা ; আনন্দ ভৈরব ও আনন্দ 
ভৈরবীর মুতিকল্পনা। শবসাধনা সকলের কাছেই তান্ত্রিক জগতের 
একটি বিভীবিকার চিত্ত; আমরা এখানে সে জগতের রূপনির্দেশ 
করতে চেষ্টা করেছি । 

তারপর পেয়েছি বট্কর্ম ও অষ্টসিদ্ধির কিছু কিছু সন্ধান। অবশ্য 
সে লন্ধানটুকু সম্থল করে আমর! যে তান্ত্রিক ধর্ম বা ভাবাদর্শের বিশেষ 
সন্ধান পেয়েছি, একথা মনে করলে আমাদের নিরাশ হতে হবে। 
কারণ, ষটুকর্ধ বা অষ্টসিদ্ধি কোনোটিই তন্ত্রের মধাদ] বৃদ্ধি করেনি, 
শুধু করেছে তার জনপ্রিয়তা বুদ্ধি। 

ষট্‌চক্রভেদ, যুলাধার, অনাহতপল্ম ও কুলকুগুলিনী শক্তির অর্থ 
কি? শিবচক্র বা সহত্রদলপন্স কাকে বলে? সেকথা আমরা জেনেছি । 

তারপর এসেছে পঞ্চ ম-কার সাধনার কথ! । পঞ্চ ম-কার কি কি? 
মস্ত, মাংস, মতুন্য, যুদ্রা ও মৈথুন । একমাত্র দিব্যাচারী বা কৌলরাই 
এ সাধনার অধিকারী । কৌলদের মতে এই পাঁচটি স্থুলবস্ত কোন্‌ 
কোন্‌ সৃল্ষবস্তর প্রতীক ? 


৯৩ তন্ত্রের কথা 


এ সাধনা কৌলদের চন্ম পরীক্ষা ; এ পরীক্ষায় উত্তীর্ণ হুলে 
সাধক হন পরমহুংস | 

কারো কারো মতে এই পঞ্চোপচার ছাড়া শক্তিপূজা অসার্থক। 
শক্তিপুজা ধ্যানজগতের পুজা নয়; পরাশক্তির স্পষ্টতম প্রকাশ এই 
দৃশ্/মান জগদ্ব্রক্মাণ্ডের পূজা । এ পুজার সংকল্প মানবের সর্বপ্রকার 
পাধিব কামনার বস্তু । কাজেই সে পূজার উপকরণ হবে সর্বপ্রকার 
পাথিব সামগ্রী । মগ্ত, মাংস ইত্যাদি জগদ্ব্রহ্মাণ্ডের অংশ কোন্‌ কোন্‌ 
জিনিসের প্রতীক ? 

অনধিকারী সাধকদের অর্থাৎ দক্ষিণাচারী পশুধমর্শ সাধকদের 
হাতে পড়ে পঞ্চ ম-কার সাধনা-তাঁর মধাঁদা হারিয়েছে । সঙ্গে সঙ্গে 
তন্ত্রের সর্ব ভাজে পড়েছে কলঙ্কের চিহ্ন । তন্ত্রশীন্দ্র তাই কামশান্দ্রের 
নবসংস্করণ বলে নিন্দিত হয়েছে । 

অনধিকারী সাধকদের জন্য পঞ্চ ম-কারের অনুকল্প ব্যবস্থা করা 
হয়েছে বটে, কিন্ত দে অনুকল্পের বিধান পুথিগতই হয়ে রায়েছে। 
অনধিকারী তথাকথিত তান্ত্রিক কি আর সে কথা মানে ? মগ্ভ-মাংসে 
যার রুচি জন্মেছে সে কি আর দুধ ও আদা খেয়ে তৃপ্ত হয় £ 

দ্বাদশ-ত্রয়ৌদশ শতক থেকে পূর্বাঞ্চলে তান্ত্রিক আচার-অনুষ্ঠান ও 
সাধন-পদ্ধতির যে বিরাট আধিপত্যের সূচন! হয়েছিল, বিশেষ করে 
বাঙলায়, তার মোটামুটি শেষ হয়েছে উনবিংশ শতকে । 


বন্ঠ অধ্যায় 
তজ্রের (দবদবী 


দেনতা যে মানুষ স্টি করেছে এ কথ! সকলে মেনে নাও নিতে 
পারেন, তবে মানুষই যে দেবতা সি করেছে এ তথ্য অম্পর্কে 
মতদ্বৈধ হবার কথা নয়। দেবতা মানুষের মূর্ত-কল্পন!। দেবতার 
সি হয়েছে মানুষের মনের ভয়, বিশ্মায় ও ভক্তি থেকে অর্থাৎ তার 
মনের স্বভাবজ চিন্তাসূত্রে কিন্তু প্রতিযোগিতার ফলেও যে নব নব 
দেবতার স্ষ্টি হতে পারে তা প্রমাণ করেছে বৌদ্ধ ও' হিন্দু তন্ত্রশাপ্্র। 

বজযানের আমলেই এ প্রতিযোগিতা শ্রবলতম হয়ে দেখা 
দিয়েছিল। সে আমল ছিল মোটামুটি দশম শতক থেকে ত্রয়োদশ 
শতকের প্রথম পাদ পর্ষস্ত। এর প্রধান কারণ সেকালের বাঙলার 
অপূর্ব ভাক্র্য ও শিল্প । বন্তযানের দেবতাদের মূর্তকল্পনা পাথরে ও 
ধাতুতে যে পরম সৌন্দর্য স্যগ্টি করেছিল তার ভুলন! কদাচিৎ মেলে । 
এ সৌন্দর্যের কিছু কিছু নিদর্শন এখনে। বাঙলার কলকাতা, ঢাঁকা, 
রাজসাহী ও বঙ্গীর সাহিত্য পরিষএর যাদুঘরে রয়েছে ; আর 
রয়েছে বিক্রমপুরে, দিনাজপুরে ও কুমিল্লায় । 

সৌন্দর্যের এমন মূর্ত নিদর্শনগুলি গড়ে ওঠার ফলে হিন্তুতন্ত্রে 
সঙ্গে পাল্প। দিয়ে যে বজ্বধান এগিয়ে চলছিল তাতে সন্দেহ নেই। 
কারণ, এর ফলে ঘষে বৌদ্ধতন্ত্রের দিকে সাধারণ মানুষ বেশি ঝুঁকে 
পড়েছিল আর বৌদ্ধবিহারে যে বেশি ভক্তের সমাবেশ হত তার কথা 
সমকালীন পুঁিতে রয়েছে । শূন্য বা অমূর্ত দেবতার এমন মনোরম 
মূর্ত কল্পনার যে উদ্ভট সাফাই গাওয়া হত তার কথা আমরা! অন্যত্র 
উল্লেখ করেছি। এর প্রমাণ রয়েছে অদ্বয়ব্তু সংহিতায় ; পু'খিখানি 
দশম শতকের । প্রসঙ্গত্রমে বলা যায়, জৈনধ্মীদের মুখেও দেই 


৯২ তস্্রের কথা 


একই সাফাই । তাদের তীর্থক্করদের মু্তিগুজি অমূর্তেরই স্মারক- 
চিহ্ু। কিন্ত্র নক্ষ-যক্ষিণীগুলি কি? এ সম্পর্কে তারা অবশ্য নিরুত্তর | 

নতুন নতুন দেবতার পরিকল্পনায় বৌদ্ধ ও হিন্দুদের মধ্যে এই 
পাল্প। দেওয়া চলেছিল বহুদিন ধরে। বদি কোনো বৌদ্ধবিহীরের 
পাশাপাশি সেই যুগে কোনো হিন্দু মন্দির থাকত, আর এমন 
একদল ভক্ত থাঁকত ঘাদের যাতায়াত রয়েছে এ ছুটি দেবস্থানেই, তবে 
নিতাই তাদের তাক লাগবার কথা । আক থে দেবতাকে দেখ! 
গেল হিন্দু মন্দিরে, তাকেই কাল দেখা গেল বৌদ্ধবিহারে, হয়ত 
অন্য পোশাকে ও বৃত্তিগত বিভিন্নতার মধ্যে । আবার পরেঝ দিন 
হয়ত বৌদ্ধমৃত্তির অশোভন বুত্তির কাহিনী প্রকাশ পেল হিন্দু- 
মন্দিরে । 1হন্দু ও বৌদ্ধদের মধ্যে দেবতার এমন অদল বদল হয়েছে 
বুবার। কাজেই, বৌদ্ধদেকতাদের মধো রয়েছে হিন্দুত্বের ছাঁপ 
আবার কিন্দু দেবতাদের কারে! কারো মধ্যে আবিষ্কার হয় বৌদ্ধ 
প্রেরণা । 

বৌদ্ধ দেবদেবীর কথা এখন পুরাবৃন্ডের আওতায়। দে 
দেবতাদের এখন আরু বিশেষ কোনে! সন্ধান মেলে না, তাই আর 
তারা সাধারণজনের কাছে জীরন্ত নন। হিন্দুদেবদেবীরা আমাদের 
কাছে জাগ্রত ; তাদের মুক্তিগুলিও আমাদের পরিচিত । আমাদের 
গৃহস্থালী ও দৈনন্দিন জীবনযাত্রার মধ্যে তাদের স্থানও বিশিষ্ট । 
কাজেই, বৌদ্ধ দেবদেবীর সম্পর্কে আমরা যা বলব তাঁর চেয়ে 
বেশি বলব এব চিরপরিচিত হিন্দু দেবদেবীদের সম্পর্কে । 
বলা বাহুল্য, এ ক্ষুদ্র আলোচনার মধ্যে সকল দেবদেবীর কথা বলা 
সম্ভবপর নয়। একটি অধ্যায়ের মধ্য একখানা পুরা পুথির তথ্য তো 
শেষ কর! যায় না! 

বৌদ্ধ দেবদেবীদের কথ দিয়ে শুরু কর! যাঁক। 

'তারা” বৌদ্ধতন্ত্রের নামজাদ। দেবী। একে বোধিসত্ব অব- 
লোকিতেশ্বরের পতী বলে বলা হয়। এর অপর নাম 'অফমহাভয় 


সু 


তস্থের দেবদ্ববী ৯৩ 


তারা। কোন্‌ কোন্‌ মহাভয় ইনি দূর করেন? অগ্রিভযপ, দস্থ্যভয়, 
বন্ধনভয়, মজ্জনভয় অর্থাৎ জলে ডোবার ভয় ইত্যাদি, এমন কি 
সপভয়ও | এ-নব ভয় সেকালে ছিল মানুষের দৈনন্দিন জীবনে 
অতিশগ্ন প্রত্যক্ষ ও সম্ভাব্য । 

তারাদেবীকে আবার সৃত্যুবঞ্চন। তারাও বল। হত! তারাদেবীর 
পৃজকের মৃত্যু নেই--তিনি অমর | ভার নিজের তো! বটেই, এমন 
কি তাঁর পৃজকেরও এত দাপট যে হিন্দুদের কোনো দেবতাই তার 
কেশাগ্রও স্পর্শ করন্তে পারে না। এমন ঘষে তার! দেবী, তাকে না. 
মেনে কে পারে ? 

হিন্দুর] এখন তারাদেবীকে দশমহাবিগ্ভার মধ্যে স্থান দিয়ে 
আত্মসাত করেছে। শাক্তের! বলে, তারা ব্রহ্ষময়ী” । হয়ত এসব 
থেকেই প্রনিদ্ধ শাস্্রকার নীলক বলেছেন, শক্তিপূজা মায়ার 
আবরণে ঘেরা ব্রন্মেরউ পৃজণ। 

আবার আমরা তারাদেবীর দর্শন পাঁব দশমহাবিগ্যার কথায়। 

বজযাঁনের সবচেয়ে বেশি জনপ্রিয় দেবত' লোকেশ্বর ব! অব- 
লোকিতেশ্বর। ইনি বোধিসব্ব অর্থাৎ ইনি তখনো! বুদ্ধত্ব বা নিবাণ 
লাভ করেন নি ; ঠিক তাঁর পূর্বাবস্থায় পৌ,ছছেন । 

এ থেকে অন্মান করা যেতে পারে যে উপনিষদের কাল থেকে 
হিন্দুরা দেবত্ব-সম্পর্কে থে ধারণা পোষণ করেছে, বৌদ্ধেরাও জে 
মতেরই সমর্থক । এর কারণ, তাদের দেবদেবী তো বেশির ভাগ 
ক্ষেত্রেই হিন্দু দেবদেবীর প্রতিচ্ছায়া । 

মে মতটি কি? তা হল, দেবত্ব ক্ষণস্থায়ী ; চিরস্থায়ী নয়, ত্রহ্মত 
নয় । দেবতাদের শক্তির তারতম্য রয়েছে, আর রয়েছে তাদের 
স্থানচ্যুতি ও পতনের সম্তভাবনা। 

দেবতাদের মধ্যে হেরুকাও ন্বপ্রসিদ্ধ। 

কতগুলি দেবী অমূর্তভাবের প্রতীক | যেমন, একজটা, নৈৰাত্ঝয 
প্রভৃতি | 


৯৪ তঙ্জের কথ! 


,মরীচি চলেন রথে; সে রথ টানে সাতটি বরাহু বা শুকর-_ 
মার্তণ্ডের রথের মত সপ্তাশ্খ নয়। মরীচির দোর্গু প্রতাপ; সকল 
হিন্দুদেবতাই তার স্তরতি করেন। 

মরাচিকে হিন্দুর সৃধদেবতার সঙ্গে আপাতদৃষ্টিতেই এক বল! 
চলে। নামের সঙ্গেও মিল বের করা হয়ত অসম্ভব নয়। রামায়ণের 
বিখ্যাত ন্বর্ণমগ হল মারীচ রাক্ষসের মায়ারূপ। মরীচিপুত্র কশ্যপ। 
আবার বহুপরিচিত সূর্বপ্রণামে রয়েছে “কাশ্যপেয়ং মহাছ্যতিং | 
(কিন্তু এসব তথ্য জৌড়াতাড়! দেওয়া আমাদের কাজ নয় | 

ষট্কর্সের এককর্ধ বশীকরণের অধিষ্টাত্রীদেবী কুরুকুটা | বিক্রম- 
পুরের 'বজযোগিণী' এখন “ছিন্নমন্তা” নামে হিন্দুর দশমহাবিগ্ভার 
অগ্যতমা। 

গণপতি বা গণেশ বৈদিক দেবগোষ্ঠীর। ইনি হিন্দুর পঞ্চো- 
পাসকদের মধ্যে একটি পরম আরাধ্য দেবতা' ৷ গণপতি এখনো হিন্দুর 
বাড়ীতে, বিশেষ করে ব্যবসায়ীদের মধ্যে, সর্বসিদ্ধিদাতা বলে 
পূজিত। একে বৌদ্ধ দেবসভায় আসন দেওয়া হয়েছে শুধু অবমাননা 
করার জন্য, সম্মাননার জন্য নয়। সে কথা অন্যত্র বলা হয়েছে। 

বৌদ্ধ ও হিন্দুদেবসভাঁর বিবরণ দাখিল করে কিছুকিছু মনোরঞ্রঁক 
গল্প স্থষ্টি করা চলে বটে, কিন্তু তা সাধারণজনের কাছে স্পট হবে 
না; কারণ বৌদ্ধ দেবসভা ভেঙ্গে যাওয়ার ফলে সে-সখ দেবতারা 
শৃন্তে বিলীন হয়েছেন বহুকাল পূর্বে। তাদের কেউ কেউ অবশ্য স্থান 
পেয়েছেন হিন্দু দেবসভায়, যদিও ভিন্নরপে। প্রথম যুগে এই 
দেবতাদের পরিকল্পনায় বৌদ্ধপ্রভাব থাকলেও পরবর্তীকালে 
মে প্রভাবের চিহুমীত্র নেই । 

পুরাবৃত্তের পাতা থেকে বৌদ্ধদের দেবদেবীর আকার, গাকার, 
কাধকলাপ ইত্যাদি উদ্ধৃত করার প্রয়োজন এখানে নেই। আমরা 
তাই এখন তান্ত্রিক দেবদেবীদের মধ্যে ধারা আমাদের বনু পরিচিত, 


তাদের কাহিনী শুরু করব। 


তন্ব্ের দেবদেবী রং 


এদের মধ্যে পূর্বাঞ্চলে, বিশেষ করে বাঙলায়, যিনি সর্বাপেক্ষা 
জীবন্ত ও ভয়ঙ্কর হয়েও নিতান্ত আপনজন বলে গণা, তিনি হলেন 
দেবী কালিকা ৷ কলকাতার কালীঘাটের কালী ভারতবিখ্যাত দেবী । 
রক্ষাকত্রাঁরূপে তার মাহাত্মা অতুলনীগ্স। সারা ভারতবর্ষে এমন 
কোনো স্থান নেই যেখান থেকে তীর্ঘযাত্রীর! এখানে এসে কালীদর্শন 
করে তার কাছে নিজ নিজ প্রার্থনা জানান না। সিদ্ধপুরুষ 
ীশ্রীপরমহংসদেবের ইফ্টদেবী দক্ষিণেশ্বরের ভবতারিণী কালীও 
বহুবিশ্রুত। 

দেবী কালিকার প্রথম পরিকল্পন। বৌদ্ধদের, না ভারতবষের 
আদিবাসীদের মধ্যে হযেছিল, তা নিয়ে মতদ্বৈধ রয়েছে। কিন্তু 
ইনি যে হিন্দুর ঘরে জন্মান নি সে তথ্য স্পঞ্ট । কারণ দেবী কালিক। 
মার্কগ্ডেয় পুরাণোক্ত চণ্তীরই রোষ-সংক্করণ অর্থাত চণ্ডীদেবীর 
ক্রোধজাঁত নবরূপ। কিন্তু চণ্তীদেবী নিজেই তো বিন্ধযবানিনী 
শবরী--ভাঁরতবর্ষের আদিবাী শবর জাতির ইষ্টদেবতা । এ কথা 
আরে! বিশদ করে বল! যাবে চণ্ডী-কাহিনীতে অর্থাৎ দেবী দুর্গার 
কথায় । 

মহাযানী বৌদ্ধের! স্বীকার করেন যে শবরীকে তাঁরা পেয়েছেন 
শবরদের গৃহেই, কিন্ত তিনি ছুজন ধ্যানী বুদ্ধজাত--এদের একজন 
অক্ষোভ্য, অন্যজন অমোঘনিদ্ছি। 

কিন্তু বৌদ্ধদের দাবি এখানেই মেটেনি। আরো কিছু বাকি 
রয়েছে। | 

অশ্মঘোষের বুদ্ধচরিত একখানা নামজাদা প্রামাণিক পু'থি। 
অশ্বধোষের কাল প্রথম শতক অর্থাৎ বুদ্ধদেবের তিরোধানের পাঁচ বা 
হয় শ বছর পরে। এ পু খিখান! চীনাভাষায়ও অনুদিত হয়েছে। সে 
অনুবাদে যে তথ্য পাওয়।৷ যাচ্ছে তাতে মনে হয়, ভগবান বুদ্ধের 
কালী-দর্শন ঘটেছিল, তবে সেখানে তার কাধকলাঁপ ছিল ভিন্নতর । 
সে কালীদর্শনের চিত্রটি এপ : 


৯৬ অঙ্কের কথা 


ভগবান বুদ্ধ ধ্যানে বসেছেন নির্বাণ বা বুদ্ধত্বলীভের জন্য “বোধি- 
্রমের নিচে । তাকে লক্ষ্যভ্রষ্ট করার জন্য এল “মার' অর্থাৎ ষে 
দেবতা এ-সব কাঁজে পটু । [ “মার-এর আভিধানিক অর্থ কামদেবও 
বটে। ] সঙ্গে নিয়ে এল একজন নারী; তার নাম “মা-কিয়া-কালী" 
| হয়ত; মেঘকালী বা মহাকালী 1; মহাকালীর হাতে খর্পর অর্পাৎ 
মাথার খুলি। তিনি এসে ফীড়ালেন ঠিক বোধিসন্তবের সম্মুখে ; 
াড়িয়ে নানা ছলাকলা দিয়ে তাকে কামমোহিত করতে চেষ্টা 
করলেন । 

এ চেষ্টায় নিক্ষল হয়েই মার তার সাঙ্গোপাজকে 'ত্রিশুলাদি' 
দিয়ে বোধিসন্কে আক্রমণ করতে অনুমতি দেন। 

অর্থাৎ মহাকালীর কার্ধকল'প এখানে উর্বশী, মেনকা, রস্তা 

পর্ধায়ের। তা যাই হোক, বিদ্বজ্জনের অনুমান, ত্রিশলধারী শিব ও 
থপরধারিণী শিবশক্তি বা! কালী অশ্ঘোষের কালে স্থপরিচিত 
ছিলেন । বৌদ্ধতন্ত্রই হয়ত কালীকে স্থারী আসন দিয়েছে । বৌদ্ধদের 
হাতে পড়ে, মহাঁকালী বা কালীই পরিগ্রহ করেছেন “তারা" রূপ; 
পরে শাক্তের দলে ভিড়ে “তারা” হলেন ব্রহ্ধময়ী। 

এ-সব রহস্য সমাধানের ভাঁর অভিজ্ঞদের হাতে তুলে দিয়ে 
আমর! দেবী কালিফার-আখ্যানে মনোনিবেশ করছি। 

বাওলায় ও বাঙলার বাইরে বহুস্থানে দেবী কালিকা'র পুজা 
হয় বিভিন্ন নামে । কিন্তু যে নামেই ভার মুতি গড়া হোক ন৷ 
কেন, সবই হয় ভয়ঙ্করী, ৰিভীষিকাময়ী । দেবী কালিকা সর্বত্রই 
ধ্বংসের বা প্রলয়ের অধিষ্ঠাত্রী দেবতা । এ'র মুততি গড়া হয় মাটি, 
পাথর বা কোনো ধাতু দিয়ে । নিতাপুজার জন্য দেবী স্থাপিত হন 
মন্দিরে আর কুলপুজা ও মানত পূজ' হয় বৃক্ষতলে, নাটমন্দিরে বা 
সাময়িক পটাবাসে । 

যে যে বিভিন্নরূপে ও নামে দেবী কালিকার পুণ্জা হয় তাঁর একটা 
মোটামুটি তালিকা দেওয়া ষাচ্ছে : 


তন্ত্রের দেবদেবী ৯৭ 


(১) দক্ষিণাকালী, €২) সিদ্ধকালী, (৩) গুহাকালী, (৪) ভদ্রকালী, 
(৫) শ্শানকালী, (৬) রক্ষাকালী, মহাকালী,* (৭) দেওয়ালী 
(৮) রাটন্তী, (৯) ফলাহারিণী কালী। 

এদের মধ্যে বর ও অভগ়দায়িনী বলে দক্ষিণাকালীই সর্বাধিক 
জনপ্রিয় । কেউ বলেন, ইনি এর ভান পা আগে বাড়িয়ে ধাড়িয়ে 
রয়েছেন বলে একে “দক্ষিণা” বলা হয়; কেউ বলেন ইনি কল্যাণময়ী 
অনুকূল ও দাক্ষিণ্যযুক্ত বলে এই নাম হয়েছে। 

ইনি ভীষণ দর্শন]; দেখে দেখে আমর! নিতান্ত অভ্যস্ত বলে 
আমাদের কাছে তার এ ভয়ঙ্করী মুতি তত প্রকট হয় না বটে, কিন্তু 
যারাই এ মুতি প্রথম দেখবেন, তার সবাই নিশ্চয়ই ভাববেন, 
দেবতার একি বিকট রূপ! ভুললে চলবে না, কালী বিশ্বগ্রকৃতির 
সংহার-যুত্তি; ভূমিকম্প, প্রবল ঝড়, বা মহামারীর মতই প্রলয়ঙ্কর। 

এর রং দুর্যোগের মেঘের মত ঘোর কৃষ্ণবর্ণ। গলায় নরমুগ্ডমালা, 
দেহের অন্যত্রও এই একই অলঙ্কার; শবের অঙ্গবিশেষ তার 
কর্ণাভরণ, তাঁর মেখলা বা কৌমরের অলঙ্কার মৃতদেহের হাত 
দিয়ে তৈরী । 

এ'র চারটি হাত; দুটি ডান, ছুটি বা! । ছুটি বৰ হাতের একটিতে 
সগ্ভোহত মানুষের মাথা, অন্যটিতে রক্তাক্ত খড়গ । ছুটি ডান হাতের 
একটির ভঙ্গী বরদ।নের অন্যটির অভয় দানের । 

এর মুখের ছুদিক থেকে রক্ত ঝরে পড়ছে; মনে হয় যেন এখনই 
রক্তপান করে উঠলেন ! ইনি শ্মশানবাসিনী; এর তিনটি চোখ-_ 
তা এত উজ্জ্বল যে তার সঙ্গে তুলন৷ চলে মাত্র নবোদিত সূর্যের । 
ইনি করাল-বদনা ও দন্তরা অর্থাৎ প্রকাণ্ড ও বিকট তার ধাত। 
স্তনদ্ম্ন উন্নত ও নিতান্ত স্থুল। ইনি বিবসন1; মহাকাল বা শিবের 





* এই ছয়টির পরে উগ্রকালী ও চামুগ্ডাকাঁলীর উল্লেখসহ অষ্টবিধ কালী- 
মৃতির পূজা একাধিক তন্ত্রে বিহিত হয়েছে । 
৭ 


৯৮ তন্ত্রের কথা 


শব দেহের ওপর দীড়িয়ে রয়েছেন। তীর চারদিকে চিকারের 
ভঙ্গীতে মুখ ব্যাদান করে রয়েছে অসংখ্য শিবা বা শ্গালী ৷ 

এই ভয়ঙ্করী মুতিতেই তিনি আমাদের মানসপটে গেঁথে 
রয়েছেন। অথচ এই ভীমা সংহার-মুন্তিতেই তিনি সারা পূর্বাঞ্চলে 
সর্বাপেক্ষা কল্যাণময়ী দেবতা বলে পূজিত। 

কিন্তু যে রূপে আমরা এখন তার পুজ1 করি, সেটি তার আদিম 
রূপ নয়। মার্কখেয় পুরাণের দেবীমাহাত্ে তার যে রূপ বর্ণনা 
রয়েছে তার সঙ্গে আবুনিক রূপের গরমিল । কি সে আদিম রূপ? 

চণ্ড ও যুণ্ড এই ছুটি অন্থরের সঙ্গে যুদ্ধে দেবী চণ্তীর মুখ হল. 
রোঁষে রক্রবর্ণ ও ভ্রকুটি-কুটিল।*% তীর ললাট অর্থাৎ কপাল থেকে 
বেরিয়ে এল এক মহাঁশক্তি__ইনিই কাঁলী। হাতে তীর খড়গ, পাঁশ 
ও গদা.। পরনে তার বাঘের চামড়া আর গলায় অলঙ্কাররূপে, নর- 
মুণ্ডের মালা । চোথ তার রক্তবর্ণ ও কোটরগত, জিহবা তার লোল, 
লক্লকে অর্থাৎ এদিক থেকে ওদিকে ঘুরছে । তার অট্টহাঁসি 
চারদিকে প্রতিধবনিত হচ্ছে। মার্কগ্ডেয় পুরাণের পরবর্তীকালে 
রচিত কালিক! পুরাণের মতে দেবী ছুর্গা বা সতীই পরজন্মে কালীরূপে 
শিবশক্তি হয়েছিলেন । 

এটা প্রায় সর্বঙন-ন্বীকৃত যে দেবী কাঁলিকার এই আধুনিক রূপ 
স্থপতি করেছেন কুষশনন্দ আগমবাগীশ |" এ রূপটি তার ধ্যানলন্ধ বলে 
কথিত। এর কাল মোটামুটি পঞ্চদশ শতকের চতুর্থ পাদ থেকে 
ষোড়শ শতকের মধ্াকাল পর্যন্ত; অনেকে বলেন, ১৪৮৫ থেকে 


*ততঃ কোপং চকারোচ্চৈরদ্বিক1 তানরীন্‌ প্রতি। 
কোপেন তন্তা বদনং মলীবর্ণমতূত্রদ। | 
ভ্রকুটীকুটিলাত্তস্ত1! ললাটফলকাদ্‌ ভ্রুতং | 
কালী করালবদন] বিনিষ্রান্তাসিধারিণী ॥ 

_মাকগেয়পুরাঁণ 


তন্ত্রের দেবদেবী | ৯৯ 


১৫৩৩ । অর্থাৎ প্রায় সাড়ে চারশো বছর ধরে দেবী কালিকার 
এই আধুনিক রূপের ধ্যান আমরা করছি। 

আগমবাগীশের প্রসিদ্ধ গ্রন্থ “তন্ত্রসার” ; এতে তিনি এই অতল 
তন্ত্রধাগর খুজে খুঁজে ডুবুরীর মত নানা মণিমুক্তা সংগ্রহ করে 
আমাদের উপহার দিপেছেন। তন্ত্রনার একখানি অতি মুল্যবান 
প্রামাণিক পুথি; তান্ত্রিকের পক্ষে নিত্য প্রয়োজনীয় । 

এই পুঘিতে “কালীতন্ত্রে'র উল্লেখ করে আগমবাগীশ দেবী 
কালিকার এই আধুনিক রূপের কথাই উল্লেখ করেছেন। 
“করালবদনাং ঘোরাঁং...চতুভুজাং, যুণ্ডমাল! বিভূষিতাং, মহাঁমেঘ- 
প্রভাং শ্যামাং পীনোন্নত পয়োধরাং, শাশানালয়বাসিনীং, কালীং, 
সর্বকাম সম্দ্ধিদীম্‌।” 

আমরা শুধু কালীর বীজন্যাসের বা প্রাণায়ামাদিসহ ধ্যানগম্য- 
রূপের কাঠামোর কথাই এখানে বললাম; পূর্বে যে রূপরেখা দেওয়া 
হয়েছে তা এই ন্যাসেরই হুবহু প্রতিকৃতি । মহামারী থেকে রক্ষা 
পাবাঁর জন্য সর্বজনীন রক্ষাকালী ও শ্মশানকালীর পূজা হয়। রাটস্তী 
হয় মাঘে আর দেওয়ালী পুজ। হয় দুর্গাপূজার পরবর্তী প্রথম কৃষ্ণা 
চতুর্দশীতে। দেওয়ালীর প্রচলন খুব বেশি দিন আগে ঘটেনি । 
কিংবদন্তী, নদীয়ার মহারাজা কৃষ্ণচন্দ্রের আদেশে এ পুজা দেশে চালু 
হয়েছিল; দে তো মাত্র দুশ-আড়াইশ বছরের কথা৷ ফলাহাবিণী 
পূজা হয় জ্যৈন্টের কৃষ্ণা চতুর্দশীতে। 

শনি ও মঙ্গলবার দেবীপূজাঁর পক্ষে প্রশস্ত । সাধারণত মধ্য- 
রাত্রে পূজায় বসতে হয়। তন্ত্রারে উদ্ধত কালীতন্ত্র মতে বাঙুলার 
পূজার পদ্ধতি স্থ্টি হয়েছে। | 

দেবীপুজায় পশুবলি প্রাপ্ন অপরিহার্য । কোনো কোনো ক্ষেত্রে, 
কুলবিধানকে মান্য করে, পশুর বদলে অন্য কিছু বলি দেওয়] হয়। 
পশুবলিতে প্রশস্ত মোষ ও ছাগ ; শেষেরটিকেই এখন প্রায় একমাত্র 
বলির পশু বলা চলে । 


৯১৩ তন্ত্রের কথা 


তগ্বমতে দশমহাবিগ্ভার প্রথম মহাবিষ্ভা কালী। তারপরে 
রয়েছেন, তারা, ষোড়শী, ভুবনেশ্বরী, ভৈরবী, ছিন্নমন্তা, বগলা, 
ধুমাবতী, মাতঙ্গী, কমলা বা ত্রিপুরক্ুন্দরী। এরা সবাই তণ্রের সঙ্গে 
অঙ্গাঙ্গিভাবে জড়িত তাই এই দিদ্ধিদাত্রীদের সম্পর্কে কিছু কিছু বলা 
প্রয়োজন । 

তারা ও কালীমুতির মধ্যে বিশেষ কোনো প্রভেদ নেই। তবে 
তারা-দেবী দিগম্বরী নন ; এর পরনে বাঘের চামড়া । আর যে সব 
প্রভেদ রয়েছে তা পরে দেখা যাবে। 

তাঁরা বা তারিণী দেবীকে নীলসরশ্বতীও বলা হয়। কারণ ইনি 
বাক্শক্তি দেন। ইনি উগ্র বিপদ থেকে রক্ষা করেন বলে একে 
উগ্রতারাঁও বলা হয়। ইনিও শ্মশানবাসিনী, শিবরূগী শবের ওপরে 
দণ্ডায়মান, ত্রিনয়নী। তিনটি চোথই প্রস্ফুটিত ইন্দীবর বা ফোটা 
নীলপত্মের মত। এর বর্ণ শ্যাম, নরের মুগ্ডমাপাই এর ভূষণ এমনকি 
কেশের শোভাবদ্ধনেও তা-ই তিনি ব্যবহার করেন। ইনিও 
চতুভূ'জা; এর ছুটি ভান হাতে খড়গ, ঝা হাতের একটিতে খপর, 
অন্যটিতে একটি ফোটা পল্ম । ইনি ভীম হলেও, করালবদনা নম, এ 
মুখের দুধার দিয়ে রক্তও ঝরে না। কালীর উন্মত্ততা এর মধ্যে রা | 

ইনি রাজদারে, সভাতে, বিবাদে ও বাখিজ্যে_-সর্বকর্্েই জয়ী 
করেন। 

এর পুজা হয় শাশানে, শৃন্তালয়ে, চতুষ্পথে অর্থাৎ চৌরাস্তায়, 
শবাসনে, মুণ্ডাসনে, আক” সলিলে, রণভূমিতে, যোনিতে ও বিজন 
বনে। সর্বাপেক্ষা প্রশস্ত হল একলিঙ্গ শিবমন্দির । একজিঙ্গ কাকে 
বলে? যেখানে পঞ্চক্রোশের মধ্যে একটি ছাড়া দ্বিতীয় শিবলিঙ্গ নেই 
তার-ই নাম একলিঙগ। 

মহাবিগ্ভা ষোড়শীর ধ্যানরূপ উদ্ধৃত করছি; 

“বালার্কমগ্ডলাভানাং চতুবাহুং ত্রিলোচনমূ। 
পাশাঙ্কুশ শরাংশ্চাপং ধারয়স্তীং শিবাংশ্রয়ে ॥" 


তত্ত্রের দেবদেবী ১১ 


এর প্রভা নবোদিত সূর্যের মত। এর চারটি হাত; হাতে 
রয়েছে পাশ অর্থাৎ বন্ধনা স্তর, অঙ্কুশ অর্থাৎ ডাজশ, তীর ও ধনু । ইনিও 
ত্রিনয়নী ; শিবের নাভিকমলের ওপর বসে রয়েছেন। ইনি আলু- 
লায়িত কুন্তলা অর্থাৎ মুক্তকেশী, তরুণী, * রূপসী । এর গলায় 
স্থশোভন হার ও মাথায় ন্বর্ণমুকুট | 

রত্র-দিংহাসনে অধিষ্ঠিতা, বু রত্ুভূষণে ভূধিতা! ভুবনেশ্বরী রূপে 
ও এশ্বর্ষে সত্যি ভূবনেশ্বরী । ইনি রক্তবর্ণা, মুকুটধারিণী ত্রিভূবনের 
অধীশ্বরীরূপে রক্তকমলের ওপর ডান পা রেখে, বা পা রেখেছেন 
নিজের ডান উরুতে । এরও চারটি হাত, চোখ তিনটি । ডান 
কাতে বর ও অভয় মুদ্রা, বা হাত দুটিতে পাশ ও অস্কুশ | ভুবনেশরী 
সব এশ্বব ও পরম শক্তিদায়িনী । 

ভৈরবী মুর্তির পরম সাদৃশ্য রয়েছে ভূবনেশ্বরীর সাথে । ইনি 
“উগ্যন্তানুস হজ্কান্তিমরুণক্ষৌমাং 'রক্তালিপ্তপয়োধরাম্‌" | 

ইনি বসেছেন পল্মের ওপর, পল্মে ভান পা-টি রেখে, ঠিক ভুব- 
নেশ্বরীর ভঙ্গীতে । ইনিও ত্রিনয়না ; চোখগুলি অতুলনীয় সুন্দর । 
প্রভায় ইনি ঝৌঁড়শীকে হার মানান। পরনে এর ক্ষৌমবাস অর্থাৎ 
রেশমি বন্জর বা তিমির ছাল থেকে তৈরী কাপড় । পয়োধরে রক্তের 
দাগ; বত্বীলঙ্কারে ইনি ভূবনেশ্বরীর সমকক্ষ । এরও হাত চারটি; 
হাতে কোনো অন্ত্রপন্ত্র নেই- রয়েছে জপের মালা ও কাপড়। ইনিও 
যুক্তকেশী, রত্বমুকুটধারিণী, ও পন্মবনবামিনী। ভূবনেশ্বরীর গলায় 
যুণ্তমালা নেই, এর রয়েছে। 

ছিন্নমন্তা নামটি এসেছে ছিন্ন মস্তক বা মাথা থেকে । রূপকল্পনায় 
এ দেবীটি অতাভভুত ; ইনি নিজের হাতে নিজের মাথা কেটে 
রক্তপান করছেন ! এদিক থেকে তিনি অনন্যা । ইনি জাতে বৌদ্ধ, 
কিন্ত্ত পরিচয়ে হিন্দু। 

ইনি প্রত্যালীঢপদা অর্থাৎ এর বা পা প্রসারিত আর ডান পা 
সংকুচিত। এর ছুটি হাত; একটিতে ধরেছেন নিজের কাটামুণ্ড 


১০২ তন্ত্রের কথ! 


অন্তটিতে খড়গ । ইনি বিবসনা। নিজের গলদেশ থেকে যে রক্তধারা 
ঝরছে ত৷ পান করছেন তিনি নিজেই, তীর ছিন্ন মন্তকের মুখ দিয়ে। 
সে রক্তপান করছেন তার ছুজন সঙ্গিনী । এদের একজনের নাম 
বিনী, অন্যজনের ভাক্রিনী। বণিনী রয়েছেন দেবীর ভানদিকে ; 
এর কেশ আলুলায়িত, এক হাতে খর্পর, অন্য হাতে খড়গ। ইনি 
বিবসনা । দেবীর বা দিকে রয়েছেন ডাকিনী। ইনি কৃষ্ণবর্ণা, 
মুক্তকেশী ও বিবসনা । এরও হাঁতে খর্পর ও খড়গ । প্রলয়ের কালে 
ইনি বিশ্বজগণ্ড অনাক্লাসে গ্রাস করতে পারেন--এমনি এর শক্তি। 

দেবীর গায়ের রং জবাফুলের মত লাল । এর মাথায় (অর্থাৎ 
ছিন্নশিরে) সর্পাবদ্ধ মণি, তিনটি চোখ, গলায় পন্মের মালা । তিনি 
ঈাড়িয়ে রয়েছেন মদন (কামদেব) ও রতি এই দম্পতির ওপর | 
তারা শায়িত রয়েছেন একটি ফোটা পল্মের মধ্যে । বণিনী ও ডাকিনী 
ধাড়িয়েছেন নেই পল্পুটিরই দুটি পাপড়ির ওপরে । 

মুস্তকেশী দেবী বগলামুখী শত্রু পরিপীড়নে ব্যস্ত । ইনি দ্বিভুজ; 
বা হাতে ধরেছেন শত্রুর জিহবা টেনে আর ডান হাতে তাকে গদা 
দিয়ে আঘাত করছেন। ইনি বরত্রসিংহাসনের ওপ- বসে রয়েছেন 
“গীতা ্বরাভরণমাঁল! বিভূষিতাীং,৮ অথাৎ তীর পরনে হলদে শাড়ি, 
মালায় বিভৃষিত দেহ । ইনি 'চলকনককুগুলোল্লসিত চারগপ্ডস্থলীং 
_-এর স্থন্দর কপোল ব! গাল সোনার দোছুল কর্ণাভরণে আরো 
শৌভাময় হয়েছে । ইনি গৌরাঙ্গী, বিম্বাধরা অথাৎ এর ঠোট 
পাকা তেলাকুচার মত লাল । 

বগলামুখীর শরণ নিতে হয় কখন? চৌরসঙ্ে, প্রহরণ সময়ে, 
বন্ধনে, ব্যাধিতে, স্তভ্তনে, (ববাঁদে, রিপুবধসময়ে । এর পুজার মন্ত্ 
ব্র্মান্ত্রের মত অব্যর্থ স্তম্তনে অমোঘ, এমন কি এ মন্ত্রে পবনেরও 
গতিরোধ করা চলে । ও 

মহাবিগ্ভা ধূমাবতীর চিত্রে পাওয়া যায় মহা! এশবর্যময়ী দেবীদের 
ঠিক বিপরীত ছবি । এর ধ্যানরূপ উদ্ধৃতি করছি : 

“বিবর্ণা, চঞ্চল! রুষ্টা দীর্ঘ চ মলিনাম্বরা । 
বিষুক্তকুম্তলা রূক্ষা! বিধবা বিরলদ্বিজ! ॥ 
কাকধ্বজরথারূটা বিলম্িত পয়োধরা । 
সূর্পহস্তাতিরক্ষাক্ষী ধৃতহস্তা বরাম্বিতা ॥ 
প্রবৃদ্ধঘোণ। তু ভূশং কুটিল৷ কুটিলেক্ষণা । 
ক্ষুৎপিপাঁসান্দিত৷ নিত্যং ভয়দা কলহ প্রিয়া” 


সংক্ষেপে, ইনি মলিন, চঞ্চল, ক্রুদ্ধ, উগ্র, নিষ্চুর, স্বামিহীনা, 
বিগত-যৌবন', খল-স্বভাবা, সদা ক্ষুধা ও পিপাসায় কাতর ও সর্বদা 
কলহে এর অভিরুচি। ময়ল! একখানা কাপড় পড়ে চড়েছেন রথে 
--মে রথের চুড়ায় বসে রয়েছে একটি কাক। এর হাতে রয়েছে 
একখানি সূর্প অর্থাৎ কুল! ! 

এ হেন “গুণশালিনী” দেবীকে কি পরমাশক্তির প্রতীক বলে মানা 
যায়? হয়ত দ্বিধা আনে । কিন্তু ইনি যে-মন্ত্রের অধিষ্টাত্রী দেবী সে 
মন্ত্রের ব্যবহার তো হয় শক্রদলনে, উচ্চাটনে ও বিদ্বেষণে । হত এর 
রূপকল্পনা ষট্কখের অধিষ্ঠাত্রী দেবীরূপে । কি কারণে মহাবিস্ভার 
দলে ঠাই পেয়েছেন তা বল! ছুক্ষর । এই মাত্র বলা যায় যে, তিনি 
তামসী শক্তির প্রতীক । 

ধ্যানরূপে মাতঙ্গী বা মাতঙ্গিনী দেবী হলেন : 

“খামাজীং শশিশেখরাং 

ভ্রিনয়নাং বত সিংহাসন স্থিতাঁং। 
বেদৈর্ববাহুদট্ৈরমি খেটক- 

-পাশাঙ্কুশধরাম্‌ ॥ 


দেবী মধ্যযৌবন! ও তণগুকাঞ্চণবর্ণা, ত্রিনয়নী, রত্ব-সিংহাসনে 
বসে রয়েছেন । এর চারটি হাত; হাতে অনি বা খড়গ, থেটক বা 
দণ্ড) পাশ ও অস্কুশ। 

এর সাধনায় সাধকের অগ্িস্তস্তন, জলস্তস্তন ও বাক্যস্তস্তনের 

শক্তি জন্মে । বিবাদে, শাস্ত্রে ও কবিত্বে পরম অধিকার জন্মে। এর 
পূজায় ভোগ্যদ্রব্যের মধ্যে মত্স্, মাংস ও পায়েস সর্বত্রেষ্ট। 

মহাবিদ্া কমলা পল্মবনের রানী । একে স্নীন করাচ্ছে চারটি 
হাতি_-তাঁরা এনেছে সোনার ঘড়াতে করে অন্ৃত। এর হাত 
চারটি--তাঁতে রয়েছে বর ও অভয় আর ছুটি পল্প; কোনো 
অন্ত্রশক্প নেই। এর পরনে ক্ষৌম বসন, গায়ে অপূর্ব ও অসংখ্য 
রত্বালঙ্কার ; পল্লাসনে, পন্মের ওপর বসে রয়েছেন । সোনার মত 
এর দেহকান্তি। 

এর সাধনায় সাধকের সম্পদ ও সৌভাগ্যবৃদ্ধি হয়। “জী” এই 
একাক্ষর বীজই লক্ষমীদেবীর মন্ত্র। 

বৌদ্ধতন্ত্রের কালী, সরস্বতী ও ভদ্রাকালী, এ তিনটি দেবীই মহা- 
দেবী তারার প্রতিচ্ছায়া ৷ বাঙলায় অধুনা যে সরন্বত্তী পূজা হয়, তা 
ঠিক পৌরাণিক সরম্বতীর পূজ। নয় ; মনে হয় তান্ত্রিক । এ মন্তব্যের 
একটি প্রধান কারণ রয়েছে সরস্বতী পূজার মন্ত্রের মধ্যেই নিহিত । সে 
মন্ত্রটির উল্লেখ করা যাচ্ছে : 

“ও সরস্বত্যে নমো নিত্যং ভদ্রকাল্যে নমৌহনমঃ” 

অর্থাৎ এখানে সরস্বতী ও ভদ্রকালীকে এক করে দেখা হচ্ছে। 

তন্ত্রমতে সরস্বতী “শুক্লাম্মরধরাং দেবীং শুর্লাভরণভূষিতাং”_তার 
আভরণ ও ভূষণ সবই ধবল, শুভ্র । দেবী পুস্তকহস্তা, হাস্যময়ী, 
“কুমতিধবান্তবিধবংসমীড্যে, কবিদের সিদ্ধিদাতা। এর অন্য নাম 
ভারতী । 

তন্্রমতে “সারস্বতকল্লে”র নামান্তর বাগীশ্বরীপুজ1। বাগীশ্বরীর ভা 
সর্ঘমগ্ডলের জ্যোতিঃপুঞ্জের মত। এর হাতে বর ও অভয় মুদ্রা ! 
ইনি পুস্তকধারিণী। এর পূজায় জাড্য দূর হয়, মেধা বৃদ্ধি পায়; 
সাধক বাকৃসিদ্ধ ও কবিশ্রেঠ হন। 

শিব তশ্ত্রের পরম দেবতা । তীর কথা বহু অধ্যায়েই কিছু কিছু বলা 
হয়েছে । তাঁর সঙ্গে এসেছে বিষুর কথাও । মোটের ওপর পঞ্চো- 

পাসক হিন্দুকে, অর্থাত বৈষ্ণব, শৈব, শাক্ত, সৌর ও গাণপত্য 
উপাসক সবাইকে, ঘিরে রেখেছে তন্ত্র । 
এখন বাঁওলার প্রধান বাধিক পুজা অর্থাৎ শারদীয়া ছূর্গা পূজার 
কথা বলে এ অধ্যায়ের ছেদ টানছি। 
দুর্গতিনাশিনী ছুর্গারও জন্ম হয়েছে বন্যদের ঘরে ; সে বন্যাদের 
নাম শবর, বর্ধর, পুলিন্দ ইত্যাদি । মহাভারতের বিরাটপর্বে যুধিষ্ঠির 
দেবী ছুর্গ্‌র স্তব করেছেন। এ স্তবটি যে হরিবংশে উদ্ধত আধ্যা- 
স্তবেরই রূপান্তর মাত্র তা প্রায় নিঃসন্দেহেই বলা চলে । এ দুটি 
'স্তবেই দেবী 
“শবরৈবর্ববৈশ্চৈব পুলিন্দৈশ্চ স্পুজিতা |” 
“কুকুটেম্ছাগলৈর্মেষৈঃ সিংহৈ ব্যাস্েঃ সমাকুলা ” 
“্িবামাংস বলিপ্ররিয়া ৮ 
দেবী বিন্ধ্যপর্বতে থাকেন ; শবর, বর্বর, পুলিন্দ প্রভৃতি বন্া (বা 
অনার্য )জাতির। তাকে পূজা করে। ভার বাঁসস্থানের আশপাশে 
থাকে কুক্ুটের অর্থাৎ মোরগ-মুরগীর দল, ছাঁগল, মেষ, দিংহ, বাঘ 
প্রভৃতি । দেবীর মাথায় ময়ূরের পাথা । দেবী অপর্ণা অর্থা (ব্যাথা 
বিশেষে ) বিবসনা--গাছের পাতা বা ছালও তার পরণে নেই । ইনি 
তিনটি নামে শবর জাঁতির ইষ্টদেবতা--সে তিনটি নাম হল, শবরী, 
পর্ণশবরী ও নগ্রশব্রী । মদ, মাংস ও বলি এ তিনটি দেবীর প্রিয় বস্তু । 
দেবী তার সেবকদের যুদ্ধক্ষেত্রে, অগ্রিদাহে, নদীতীরে, কান্তারে, 
প্রবাসে, রাজরোষে, চোরের, ভয় ও শত্রু ভয় থেকে রক্ষা 
করেন । 
বৌদ্ধেরা এঁকে শুদ্ধ করে পর্ণশবরী থেকে একেবারে দেবী তারায় 
রূপান্তরিত করেছেন ; হিন্দু পৌরাঁণিকের! একে চন্ত্রীরূপে পুজার 
বেদীতে বনিয়েছেন । 
ক্রমে দেবী তারা স্থান পেয়েছেন মহাবিগ্ভার দলে আর দেবী 
চণগ্তী রূপান্তরিত হয়েছেন দেবী ছর্গায়। দুয়েরই পূজ1 হয় পুরোপুরি 

তান্ত্রিক মতে; এমন কি, তন্্রদীক্ষা ধার হয়নি তিনি তারা বা দুর্গ 
পূজার কোনে কাজই করতে পারেন না, পুজা তো নয়-ই। 

বাঙলায় শরশুকালে দেবী দুর্গার পূজা হয় মহা জীকজমকে, 
বিশেষকরে বারোয়়ারী। সেটা বাৎসরিক । তাই বলে নিত্যপূজ্জা যে 
কোথাও হয় না, তা নয়। তা-ও হয়; গৃহস্থের ঠাকুরঘরে বা সর্বজনীন 
মন্দিরে । নানারূপে তার পূজ! হয়__ুর্গ, নবছুর্গা, শুলিনী, বনছূর্গা, 
জয়দুর্গা ইত্যাদি বিভিন্ন রূপে । 

আদিমরূপে দেবী হুর্গা চতুভু'জ।। তিনি সিংহের পিঠে বসে 
রয়েছেন । তার চারটি হাতে রয়েছে শঙ্খ, চক্র, ধনু ও বাণ। সর্বাঙগে 
তার নান! অলঙ্কারের ছড়াছড়ি । 

শূলিনীর রং কালো, তার হাত আটটি ; হাতে রয়েছে শূল, বাণ, 
খড় গ, চক্র, গদা, পন্স, ধনু ও পাশ । ইনি ত্রিময়না, কপালে অর্ধচন্ত্র | 
শক্রুদলনে তিনি ভয়ঙ্করী। সঙ্গিনী তার চারজন-_সবারই হাতে 
গদ| বা কারো কারো মতে খড়গ ও খেটক। 

রূপে বনছুর্গা ভয়ঙ্করী। ইনি মোটামুটি লৌকিক দেবতা অর্থাৎ 
গ্লরীম্দেবত।। এর খ্যাতি আঞ্চলিক--বিবাহু প্রভৃতি শুভকার্ষের 
পূর্বে ম্গলকামনায় এ র পূজা দেওয়া হয়__কোথাঁও মানতও থাকে। 

জয়ছুর্গার পুজা বেশি প্রচলিত নয়। এর পূজা-প্রণালী শবর-গন্ধী | 
পুজার সঙ্গে যোগ রয়েছে নগ্ন নৃত্যের' এমনকি .দেবীর গ্রতিও অশ্লীল 
বাক্য প্রয়োগের ! দেবীর রং মেঘের মত ঘোর কৃষ্ণ ; কপালে অর্ধচন্্র, 
চারিটি হাতে রয়েছে শঙ্খ, চক্র, খড়গ ও ত্রিশুল। ইনি ত্রিনয়না এবং 
সিংহারূঢা! একে মাছ পুড়িয়ে ভোগ দেওয়া হয়। 

দেবী জগগ্ধাত্রীও দেবী ছুর্গারই অন্যতর রূপ । এর পুজা হয় 
কাক, মাসের গুরুপক্ষের নবমী তিথিতে । ইনিও মিংহের পিঠে 
বসে রয়েছেন, হাতও এর চারিটি। কিন্তু এর গলায় ঝোলানো 
রয়েছে একটি সাঁপের পইত! অর্থাৎ উপবীত। 

বাঙলার এই শারদীয়া ছুর্গাপুজার জন্মকথার কোনো প্রামাণিক 


তন্ত্রের দেবদেবী | ১০৭ 


ইতিহাস নেই। প্রবল কিংবদন্তী এই, শ্রীরামচন্দ্র রাবণবধের পূর্বে 
দেবী দুর্গার অকালবোধন করে তার পূজা করেছিলেন আর তার 
বরলাভ করেই শ্রীরামের পক্ষে রাবণ বধ সম্ভবপ্র হয়েছিল । অথচ, 
রামায়ণ রচগ্সিত। আদিকবি বাল্সীকির পু খিতে এ ব্যাপারের কোনো 
উল্লেখই নেই ! মূল সংস্কৃত রাঁমায়ণে দেখা যায়, শ্রীরাম রাব্ণবধের 
জন্য করছেন সূধের পুজা আদিত্যঙ্ৃদয় স্তব পাঠ করে । এ স্তব পাঠের 
নির্দেশ দিয়েছিলেন অগন্তামুনি । 

তবে এ মমন্তার সমাধান কি ? 

আমাদের মনে হয়, এর কারণ ছুটি; একটি পরোক্ষ, অন্যটি 
প্তক্ষ । 

একদা ভারতবর্ষের সর্বাঞ্চলেই যে শরগুকালে শক্তিপুজার একটা 
হিডিক পড়ে যেত তাতে সন্দেহ নেই। পূর্বাঞ্চল তাঁর জের এখনে! 
টানছে শারদীয়। দুর্গাপূজায়, কোথাও কোথাও রয়েছে 'নবরাত্রি'র 
উত্সব, উত্তরাপথে সেই চিরাগত শক্তিপূজার প্রতীকই “রামলীলা” 
আর দক্ষিণাপথে দশহর] বা নবরাত্রি। এ কারণটি পরোক্ষ ; হয়ত 
বহুপূর্বে পুবাঞ্চলে এর রূপ ছিল ভিন্নতর । এ সম্পর্কে এ কথাও 
স্সরণীয় যে এ সময়ে রাজারা দেবার্চনা করে দিগ্রিজয়ে অথাৎ শক্তি 
সাধনায় বের হতেন। 

কিন্তুশারদীয়া দুর্গাপূজার প্রত্যক্ষ নিদর্শন রয়েছে পঞ্চদশ শতকের 
কীতিমান্‌ বাঁডাঁলী কবি কৃত্তিবাসের বাল! রামায়ণে। সে পুথিতে 
কবি এই অকাল-বোধনের এমন স্থৃষ্পষ্ট ও সজীব চিত্র একেছেন খে 
তা প্রত্যেক বাঙালীর মনেই চিরতরে গেঁথে রয়েছে কখনো তা 
আ'র ধুয়ে মুছে যেতে পারে না । কাস্তবাসই বা এ অপরূপ কাহিনী 
কোথা থেকে পেলেন এ সমস্যা নিয়ে কথা উঠেছে । হতেও পারে যে 
এ চিত্রটি ভার কল্পনাপ্রসৃত কিন্তু আমাদের মনে হয়, তিনি এটি 
আহরণ করেছেন “কালিকা পুরাণ” থেকে । এ পুরাণটি চতুর্দশ 
শতকের বাডালীরই লেখা পুথি। 


১০৮ তন্ত্রের কথ! 


মার্কগডয় পুরাণে (দেবী মাহাত্যে ) দেবীর জন্মকাহিনী ভিন্ন- 
তর। সেখানে রাম-রাঁবণের কথা নেই, আছে ক্ষত্রিয় রাজা স্থরথ ও 
বৈশ্যপ্রধান লমাধির কথা৷ দেনীর প্রসাদে এ দুজনেরই মনস্কীমন। 
পূর্ণ হয়েছিল । স্থুরথ চেয়েছিলেন প্রেয়বন্ত অর্থাৎ জগতের যত স্থখ 
সম্পদ আর সমাধি চেয়েছিলেন শ্রেয় অর্থাৎ আত্মভ্ভান বা ব্রহ্গজ্ঞান। 
হুর্গা ধর্ম, অথ, কাম ও মোক্ষদাত্রী ; তীর পৃজীয় যার যা কাম্য তা-ই 
পাওয়া যাবে । 

কুন্তিবাসের কাঁল থেকেই যে বাঁঙলায় ছুর্গাপূজার বহুল প্রচলন 
ঘটেছে তাতে সন্দেহ নেই তবে তার আগেও হুর্গা অর্থাৎ চণ্ডী পূজার 
উল্লেখ রয়েছে। একাদশ-দ্বাদশ শতকের স্মার্তপপ্ডিত জীমুতবাহুন 
থেকে ষোড়শ শতকের রঘুনন্দন পধন্ত একটানা অনেকেই এ পূজার 
উল্লেখ করেছেন। অনেকের মতে বাঙলার এই ঘরে ঘরে দুর্গাপূজার 
প্রবর্তন হয়েছে অষ্টাদশ শতকের নদীয়ার রাজ! কৃষ্ণচন্দ্রের আমল 
থেকে । কথাটা হয়ত আংশিক সত্য। দেবীর পুজা মোটামুটি 
পৌরাণিক--নন্দিকেশ্বর, দেবী, কালিকা ও মতস্ত প্রভৃতি বিভিন্ন 
পুরাণের উপর প্রতিষ্ঠিত কিন্তু আচার ও অনুষ্ঠানে পুরোপুৰি 
তান্ত্রিক। 

পুরাবৃত্তে, অর্থাৎ প্রাচীনকালের বৃত্তান্তে রয়েছে শুধু দেবী চন্তী 
বা ছুর্গার একক রূপ। তার অধুনাতন পারিবারিক রূপের কোনো 
পুরনো মুর্তি এখনো পাওয়া যায় নি। আর পাওয়া যাবার কথাও নয়, 
কারণ আমাদের মনে হয়, এটি বহু পরবর্তা কালের স্ষ্টি-_বাঁডালীর 
নিজস্ব কীত্তি। ঠিক কোন সময়ে যে গণেশ, কাতিক, লক্গনী, সরস্বতী 
দেবী দুর্গার সাথে এসে যোগ দিয়েছিলেন তা বল দুক্ষর, তবে এ 
চিত্রটির অন্তস্থলে রয়েছে বাঁডীলীর পরিবার-প্রীতির কল্পন। ও চিহৃ। 
ম! দুর্গা এলেন পিত্রালয়ে--সারা বছরে মাত্র তিনটি দিন থাকবেন । 
এমন কোন্‌ বাঙালী মহিলা আছেন যিনি তার ছেলেমেয়েদের তাদের 
মামাবাড়িতে না নিয়ে আসবেন ? 


তঙ্ধ্রের দেবদেবী ১০৪ 


এখন প্রতি বছর দেবী বাওলায় আসেন মহিষমদ্দিমীর রূপে । 
এই রূপ তাঁর মহিষান্র বধের কাহিনীর সঙ্গে গাথ!। মহাভারতেও 
দেবীকে “মহিষাস্থকৃপ্রিয়া” অর্থাৎ মহিষের রক্ত তীর প্রিয়, বল! 
হয়েছে। হয়ত এই বিশেষণটি থেকেই পুরাণের মহিযান্্রের 
উৎপত্তি ঘটেছে ; চণ্ড, মুণ্ড, শুন্ত, নিশুভ্ত ক্রমে পেছনে পড়ে গেছে। 
এই মহিষাস্থরমদ্দিনীর রূপেই তিনি আসেন বাডালী পিতার আলয়ে 
সপরিবারে | 

দেবীর রূপ এখন মহিষাস্ুুরমন্সিনী ভিত্তিক হলেও, রং ভঙ্গী 
বেশভৃষা প্রভৃতিতে প্রতি বছরই অনেক পরিবর্তন ঘটছে । বারোয়ারী 
পূজা যত বাড়ছে, তত বেড়ে যাচ্ছে এই পরিবর্তন। অনেক 
মুততিতে দেখানো হচ্ছে যে দেবী সপরিবারে যুদ্ধ করছেন। 

বাঙালী গৃহস্থের পারিবারিক পূজায় দেবীর রূপ পরিবর্তন বিশেষ 
ঘটেনি কিন্তু বারোয়ারী পুজায় হয়েছে তার নব নব রূপ। এর 
একমাত্র না হোক, প্রধান কারণ হল এই যে বারোয়ারী পৃূজ? এখন 
পুরোপুরি একটা সামাজিক উৎসবে পরিণত হয়েছে । জাতির 
পক্ষে এ পরিবর্তন অশুভ বলে মনে করার কারণ নেই। 

দেবীর বোধন হয় ষষ্ঠী তিথিতে বিসর্জন হয় দশমীতে | মাঝের 
তিনটি দিন হয় তার পুজা; এর মধ্যে অষ্টমী পূজাই বৈশিষ্ট্যপূর্ণ। 
পূজার মধ্যে এক মহাপর্ব_মহান্নান। এ স্নানের উপচারের বৈচিত্র 
বহ। এতে প্রয়োজন নানা বস্তর ; ঠাণ্ডা জল, গরম জল, শঙজ্খের 
জল, গঙ্গাজল, সাগরের জল, র্যতী নদীর জল, বৃষ্টির জল, ঝর্নার 
জল, পঞ্চগব্য, পঞ্চাম্থত, পঞ্চকষায়, চিনিপানা, চন্দন-জল, হাতির 
শুঁড়ে খোঁড়া মাটি, শুকরের পায়ে খোঁড়া মাটি, ষাঁড়ের শিংএ 
খোঁড়া মাটি, বেশ্যালয়ের মাটি, উইপোকার টিপির মাটি, চড়ার 
মাটি, গঙ্গামাটি, নদীতীরের মাটিঃ সমুদ্রের মাটি, গোয়ালের মাটি, 
চৌরাস্তার মাটি-নেই কি? লোকে কথায় বলে, এ যেন 
ছুর্গোতসবের ঘট] ! 


১১০ তন্ত্রের কথা 


দেবীর প্রতিমা বিসর্জন পর্ধে এখনও শবর-জাতীয় আদিম, 
অশ্ুন্দর প্রথা কিছু' কিছু রয়েছে । এখনও কোথাও কোথাও কাঁদা 
মাটি ছড়ানো হয়, নানা অশ্লীল কাধকলাপও দেখা যায় ! 

কিন্ত সে সব অশোভন চাঁঞ্চল্যের শুভ নিবৃত্তি হয় শাস্তিজলে । 
প্রতিমাবিসর্জনের পরে শুন্য দেবীমণ্ডপের মধ্যে বনে, পুরোহিত 
সকলের মঙ্গলকাঁমনা করে করেন শান্তিমন্ত্র পাঠ তারপর শান্তিজল 
ছিটিয়ে দেন সকলের মাথার ওপর । উচ্চ-নীচ নিশ্বিশেষে সবাই 
একে অন্যের সঙ্গে করে কোলাঁকোলি, অবশেষে যার যার প্রণম্যদের 
প্রণাম করে আশীর্ধাদ গ্রহণ"করে | এটা চিরাচরিত সামাজিক রীতি । 

কাঁরো কারো মতে দুর্গা পূজার জন্ম হয়েছে কৃষকের গুহে-_এটি 
কৃষিজাত কসলেরই পুজ!; প্রমাণ, নবপত্রিকা বা কলাবৌ'য়ের পুজা । 

এই নবপত্রিকা কি কি? কলা, কচু, হলুদ, জয়ন্তী, বেল, 
দাঁড়িম, অশোক, মান ও ধান। এদের অধিষ্ঠাত্রী দেবতা যথাক্রমে 
্রহ্মাণী, কালী, দুর্গা, কান্ভিকী, শিব, রক্তদন্তিকা, শকরহিতা, চামুণ্ডা 
ও লন্মী। 

এ নয়টির একত্র সমাবেশে আবার সেই দুর্গারূপ ! 

এবার দেবী দুর্গার আর একটি রূপের কথা বলে ছুর্গীমণ্ডপ বা 
চণ্ত্ীমগ্ডপ থেকে বিদায় নেব। সেটি গন্ধেশ্বরীর বূপ। 

গন্ধেশ্বরীর পূজা করে স্বর্ণবণিকেরা অর্থাৎ যারা বাঙলার প্রকৃত 
বৈশ্যসন্প্রদায়_বাণিজো, বিশেষ করে বহ্িবাণিজ্যেঃ যারা এদেশকে 
একদা ঘমৃদ্ধ করেছিল। পূজা হয় পহেলা বৈশাখ নুতন বছরের 
প্রথম দিনে । ইনি ত্রিভঙ্গ মুতিতে মহিষান্তররমদ্দিনী । এ'র মাথায় 
জটা, শিরোভূষণ অর্ধচন্দ্র, বর্ণ অতসী ফুলের মত হলুদ--হাঁত দশটি । 
ডান হাতে ওপর থেকে পরপর রয়েছে ত্রিশূল, খড়গ, চক্র, তীক্ষ 
বাণ ও শক্তি) বা হাতে রয়েছে ওপর থেকে থেটক, ধনু, পাঁশ, অস্কুশ 
ও ঘণ্টা বা কুড়াল। 

অবশ্য তন্ত্রোক্ত রূপের সাথে এর মিল নেই। 


অগুম অধ্যায় 
বাঙালীর তান্ত্রিকতা ও তন্ত্র ব্যাখ্যান 


যদি কোনে অসীম ধৈর্ষশালী পাঁঠক, একটা অসাধ্য সাধনের 
পণ করে পর পর হয়টি অধ্যায়ই পাঠ করে থাকেন, আর সঙ্গে সঙ্গে 
তার পরিবারের দৈনন্দিন জীবনযাঁত্রার, বিশেষ করে ঠাকুর ঘর বা 
চন্তীমগ্ডপের আচার, নিয়ম ও নিষ্ঠীর কথা মনে করে থাকেন তবে 
আর তাকে বলতে হবে না বাঙালীর সঙ্গে তান্ত্রিকতাঁর সম্পর্ক কি। 
কিন্তু এটা! অনুমান করা অসঙ্গত নয় যে তেমন পাঠক বিরল । কারণ 
তন্ত্র সম্বন্ধে শিক্ষিত জনের মনে জেগেছে নিদারুণ অবস্তা ; আর সে 
সর্বজনীন তাচ্ছল্যের পরম হেতুও রয়েছে বিকৃত রুচির পরিচায়ক ও 
নৈতিক অবনতির পিচ্ছল সোপান পঞ্চ “ম-কার সাধনায় । 

তাই এ কথাট৷ বারবার স্পষ্ট করে উচ্চারণ করা প্রয়োজন যে 
জাতি হিসাবে বাঙালী ঘোর তান্ত্রিক । মীছ যেমন জলে বাস করে 
জলের সন্থাই পুরোপুরি বিস্মত হয়, বাডীলীও তেমনি তন্ত্রজগতে 
বাঁস করে শুধু তন্ত্রের অস্তিতকেই ভোলে নি. এ জম্পর্কে যে জ্ঞাতব্য 
কিছু রয়েছে বা থাকতে পারে তা-ও কখনো মনে করে না। 

সকল প্রকার কর্তব্য কর্মের অর্থে বাঙালী হিন্দু বলে জুতা 
সেলাই থেকে চণ্ভীপাঠ । তাতে, চণ্ডীপাঠের ( বেদ পাঠ নয় ) মধো, 
তন্ত্রকেই যে দে অজানত সর্বশ্রেঠ আসন দিচ্ছে সে কথা তার মনে 
পড়ে না। তার অন্নপ্রাশন, উপনয়ন, বিবাহ, শ্রাদ্ধ প্রভৃতি সংস্কারে 
রয়েছে তন্ত্রের প্রবল প্রভাব । বেদের দেবতাদের মধ্যে কেউ কি 
এখন আর তার উপাহ্য রয়েছে? ধারা রয়েছেন, যেমন বিষুর ও 
শিব, তারাও তন্ত্র পথেরই নির্ধারক । কৃষ্ণ ষটকর্মের অন্যতম কর্ম 
শাস্তি স্বস্ত্যয়ন' এখনও সকল গৃহস্থই মান্য করে চলে; অন্য পাঁচটি 


১১২ তন্ত্রের কথা 


অবশ্য আধুনিক মানুষের দৃষ্টিভঙ্গীতে মিন্দিত ও অপ্রিয় হয়ে 
সমাজের এক অন্ধকার কোণে পড়ে রয়েছে । | 

বাঙালীর আরাধ্য দেবতা, কালী, ছূর্গাঃ চণ্ডী; সরম্বতী, শিব 
প্রভৃতি, বাই তান্ত্রিক দেব দেবী । পুরাণ মুক্তি গড়েছে বটে, তবে 
তাতে প্রাণ প্রতিষ্ঠা করেছে তন্ত্র। বাঙালী সমাজে পৌরোহিত্যের 
শক্তি এনেছে তন্ত্র, গুরুবাদের স্ষ্টি করে ক্রমে তার গুরুত্ব দিয়েছে 
তন্ত্র। বেদবিহিত উপনয়নে শিক্ষাণ্তরু আচারের পাশাপাশি 
বসেছেন ক্রমে ক্রমে তান্ত্রিক গুরু । “আচার্ধ-গুরু' এই যুগ্ম নামে 
দুজনই এখনে! বজায় আছেন বটে, তবে কার্যত গুরুকে তার আসন 
ছেড়ে দিতে হয়েছে আচার্ষের। এখন আচার্য প্রায় নেই, কিন্ত 
গুরু রয়েছেন । বাঙলার উনবিংশ শতকের শেষ পর্যন্ত তন্ত্রের গ্লীবন 
হিল অক্ষুগ্ন। পরম রহ্স্তাবৃত তান্ত্রিক কার্ধকলাপে ছিল বাঙালীর 
প্রবল অনুরক্তি ; গুগুধন লাভের মত অফ্টসিদ্ধি লাভের জন্য ছিল 
তার প্রাণপণ প্রচেষ্টা । এই বিংশ শতকেও বাঙালী সাধারণের 
ঠাকুর” বা মনুষ্যরূপী দেবতা হলেন পরম সাধক উশ্রীরামকুষ্চ। 
“পরমহংসদেব হল তার সংজ্ঞা । সাধারণ জন ভুলে গেছে যে এ 
সংজ্ভঞাটাই তার শক্তি সাধনার অর্থাত তন্ত্রসাধনার কথা ব্যক্ত করে 
দিচ্ছে। তন্ত্রমতে কৌলধমাঁরা পঞ্চ “মকার সাধনায় সিদ্ধি হয়ে 
পরমহংসত্ব লাভ করেন অর্থাৎ পাশযুক্ত বা জ্ঞানমুক্ত হুন। বেদ ও 
তন্ত্র ুয়ের মতেই জীবদশীয়ই জ্ঞানমুক্তি সম্ভবপর । 

কিন্তু এসব তো গেল বাইরের আচার, নিয়ম ও নিষ্ঠীর কথা। 
বাঙালীর অন্তজগতেও পড়েছে তন্ত্রবাদের অক্ষয় ছাপ। সেছাপের 
প্রভাবে যে বাঙালী জাতির মনোজগতে নানা পরিবর্তন ঘটেছে 
তাতে সন্দেহ নেই। একথা বললে অত্যুক্তি হবে না যে প্রবল 
তান্ক্রিকবাদের প্রভাবেই তার মধ্যে এমন সব বৈশিষ্ট্য ফুটে উঠেছে 
যে তার ফলেই ভারতবর্ষের অন্যান্য প্রদেশবাসীর সঙ্গে তার প্রভেদ 


স্পষ্ট হয়েছে । 


বাঙালীর তান্ত্রিকতা ও তন্ত্র ব্যাখ্যান ১১৩ 


অন্যান্য প্রদেশবাসীর তুলনায় বাঙালীর মধ্যে প্রাদেশিক 
ভেদজভ্তান অনেকাংশে কম। কেন? কারো কারো! মতে বাঙলার 
প্রাণকেন্দ্র কলকাতা শহর জণ্তদশ শতকের শেষ থেকে গড়ে উঠেছে 
সার! বিশ্বের মানা স্থানের মানুষের সহযোগিতায় । বাঙালীর সঙ্গে 
বু শতকের এই দেশী-বিদেশীর অঙ্গাঙ্গি সম্পর্ক তাকে একটা সংকীর্ণ 
প্রাদেশিক গণ্ডির মধ্যে আবদ্ধ হতে দেয়নি । কথাট। হণ্নত 
আংশিক সত্য; তবু মনে হয় বোম্বাই, মাদ্রীজ, কালিকটও তো 
প্রীয় অনুরূপ ভাবেই গড়ে উঠেছিল । তবু এ প্রভেদ কেন ? 

আমাদের মনে হয়, এন প্রধান কারণ বাঙালীর অন্তজর্টবনের 
বিভিন্নতা। সেটা জন্মগত সংস্কীরের পর্যায়ে, আর তার রচক 
তন্্রবাদ। 

কথাট। একটু স্পষ্ট করে নেওয়' যাক। 

বেদবিহিত শ্ররেক্সঃপন্থার মুলতন্ব হল ত্যাগ, ধাপে ধাপে সমগ্র 
পৃথিবীর সঙ্গে বন্ধনচ্যুতি। তাগের নামান্তর বর্জন। 
সাধারণজনের কাছে ত্যাগ বা বর্জন কি তার সত্য বা যথার্থ রূপে 
দেখা দেয়? তা দেয় না, দিতে পারেনা । যে রূপে ত্যাগ 
সাধারণজনের বোধগম্য হয়, তার নাম নিছক বিচ্ছিন্নতা, স্বার্থপরতা । 
বনের জন্মগত সংস্কার তার ভেদভ্ঞানকে ক্রমশ প্রখর করে 
তোলে । 

এদিকে তন্ত্রবাদের প্রেয়োবাদের মুলতত্ব অর্জন । এ আজন 
সর্বগ্রাসী--এতে কোনো কিছুই .বাদ পড়ে না। ন্েহ, মমতা, দ্বেষ, 
নির্দয়তা, সুখ, ছুঃখ, যশ, অপযশ, বন্ধু, শত্র কাউকেই পরিহার করা 
চলে না। 'এ সকলের সংমিশ্রণেই রচিত হয়েছে এ জগদ্ব্রক্মাড__ 
এর প্রাণস্পন্দনের সঙ্গে সংযোগসাধনের নামই যোগ যা পরমতন্ত 
লাভের একমাত্র পথ । 

বনুযুগের এই তান্ত্রিকবাদের প্রভাব সাধারণজনের মনে যে 


, সংস্কারের সঞ্চার করেছে তার ফলে পরকে তার ততট পর, ততটা 
৮ 


চি 
১৯৪ তন্ত্রের কথা 


অপ্রথোজনীয়, ততটা পরিহার্য বলে মনে হয় না। যতটা হয় ত্যাগ- 
ধর্মীর সংস্কারগত মনে । 

ত্যাগধ্মীর বজ্ন নঞর্থক, নি অজন সদর্থক। 
বহুযুগের এই বজণন ও অজ্নের সংস্কারজাত মনের প্রভেদেই অন্য 
প্রদেশবাসীর ,সঙ্গে বাঙালীর মনের এই বিভিন্নতার স্থষ্টি হয়েছে । 
বলা বাহুল্য, এটা সাধারণ মানুষের স্তরের কথা৷ শ্রেয় ও প্রেয় 
পল্থার প্রকৃত সাধকের সম্পর্কে এ মন্তব্য প্রযোজ্য নয়। 

তন্ত্রের মতে জগতে পরিহ্াধ বস্তু কিছু নেই। শক্তিপুজায় 
বিশ্বের সমস্ত জিনিসেরই প্রয়োজন । নইলে সে পুজা সার্থক হয় 
না। বহুযুগের এই পরিহার্ধয ও ' অপরিহার্ষমূলক ছন্দের মধো 
সংস্কীরগত ভাবে ষে প্রভেদ স্ষ্টি হয়েছে তার ফলেই বাঙালীর মধো 
গৌড়ামি বা মন্ধভক্তি অপেক্ষীকৃত কম। 

দ্বিতীয়ত, বাডীলীর মন, অন্যপ্রদেশবাসীর মনের তুলনায়, 
সহজেই উচ্ছলিত হয়ে ওঠে আর সে উচ্ছলতা অনায়াসেই পরিণত 
হয় প্রবল উন্মীদনায়। কাহারো বিন্দুমাত্র রূঢতায়ও তাঁর মন 
বিষিয়ে যায়--তা সে সা করতে পারে না। ব্যবহারিক জগতে 
এজন্য হয়ত অনেকক্ষেত্রে তাকে প্রচুর দণ্ড দিতে হয়, তবু এই 
সহজাত সংস্কারকে সে বজ্ন করতে পারে না। 

এটাও বনুযুগের তন্ত্রজাত সংস্কারের ফল। 

দেবী চণ্তীর কাছে তার প্রার্থনা “দ্বিষো জহি” অর্থাৎ শক্রুকে 
বধ কর। অহিংস দিয়ে হিংসা জয়ের কোনো প্রশ্ন নেই; 
বাঙালীর নজ্জাগত বিশ্বাস তা নয় । তাঁর ফলেই বারবার ঘটেছে 
বাঙলার বি্লবপন্থীদের অভ্যুত্থান । এটাও তার সহজাত সংস্কার । 

দ্বিষো জহি'র বা শক্তিপূজার মধ্যে প্রকাশ পেয়েছে রজোগুণের 
প্রাবলা; তামজিকতার বন্ধনকে বাঙালী এড়াতে চেয়েছে এই 
রজোগুণের লহায়তায়_ যাতে ক্রমে সে সত্বের স্তরে গিয়ে 
পৌছাতে পারে অল্প আয়াসে। এটাই স্বাভাবিক ক্রম। অম্থাত্র 

তম" থেকে “সত্ব” লাভের মধ্যে ষে ফাঁকি রয়েছে তারই খেলা। 
ঘোর তাঁমসিক মনে 'অহিংস। পরমো ধর্ম৮ কি কোনো সাড়া জাগায় 
নাজাগাতে পারে? তাতে শুধু ক্লৈবয, জড়তা ও ভীরুতাই বাড়ে 
মার। এ যেন ঘোড়া ডিঙ্গিয়ে ঘাস খাওয়ার মত । 

বাঙালীর এই চিত্তচাঞ্চল্য বা স্বাভাবিক রজোগুণ বহুযুগের 
তন্ববাদ-জাঁত সংস্কার ; বাঁডীলীর মর্ভেদী বাণ খুব ধারাল না হলেও 
চলে। 

তান্ত্রিক সংস্কীরেরই আর একটি ফল মাতৃমন্ত্রে দীক্ষা । 
সর্বপ্রকৃতির মধ্যেই বাঙালী মাতৃসাঁধন। করে। তার কাছে তার 
নিজের জননীই বিশ্বের আছ্ভাশক্তির প্রতীক! এটা বাঙালীর 
স্বাভাবিক সংস্কার; এর ব্যতিক্রম যা দেখা যায় তা তার পক্ষে 
অন্বাভাবিক-_-কোনে! বাইরের সংঘাঁতজাত । 

যেদিন থেকে বাঙালী দেশকে মাতৃরূপে দেখেছে সেদিন থেকেই 
তাঁর মুখে শোনা গেছে “বন্দে মাতরস্ঠ । এই “বন্দে মাতরম্, তন্ত্রেরই 
মন্ত্র; এতে যে উন্মাদনার স্টি হয়েছে তা তন্ত্রেরই উন্মাদনা । 
শক্তিসাধক বাঙালীর কাছে এ মন্ত্রমাধনা অতি স্বাভীবিকভানেই 
এসেছে। 

মাতৃপূজায় চাই বলি, মহাবলি ! তা বাঙালী ভোলে নি; তাই 
আত্মবলিতে তার দ্বিধা নেই। রক্তদানে সে কথনো পেছপা হয় 
মা। 'এ সত্য বারবার প্রমাণিত হয়েছে । 

যে বাডীলী সমাজটা এখন “বাংল! দেশ” বা পূর্ববঙ্গ জুড়ে রয়েছে, 
তাদের পক্ষেও সেই একই কথা খাঁটে। জন্মসূত্রে সে সমাজটিও 
তন্ত্রবাদের সহজাত সংস্কারে আবদ্ধ। দেশ তাই অতি সহজেই জে 
সমাজের মানুষের কাছে মাতৃরূপে প্রতিভাত হয়েছে । তাই, মায়ের 
গৌরব রক্ষার জন্য সমাজনেতা কন্দুকণে রক্তদান বা আত্মবলির জন্য 
আজান” অর্থাৎ আহ্বান দিয়েছেন। আর হয়ত এই সহজ 
সংস্কারের ফলেই দে আহ্বান সার্কও হয়েছে। 


৯১৬ তন্ত্রের কথা 


এবার আমরা বাডালীর এই সংক্ষিপ্ত তান্ত্রিকতার কথা ছেড়ে 
তার তান্ত্রিক ব্যাখ্যানের কিছু পরিচয় দেব। তার সঙ্গে সঙ্গে 
আমাদের কথাও শেষ হবে। 

বাঙলায় তন্ত্রশান্ত্র ঘষে ঠিক কোন কাল থেকে তাঁর স্থায়ী আসন 
পেতেছে তা বলা ছক্ষর। এটা খুবই সম্ভব যে প্রথম যুগের তন্ত্র 
শান্দ্ের পুথির কিছু কিছু খ্ীষ্টীয় প্রথম বা দ্বিতীয় শতক থেকেই লেখা 
হয়েছিল, কিন্তু এ সম্পর্কে প্রামাণিক কোনে তথ্যের সন্ধান পাওয়া 
যায়নি । শুধু “সর্বভ্ঞানোত্তর তন্ত্র ও “কুক্িকাতত্ত্র যে বর্ণলিপিতে 
লেখা তা গুগুযুগের ; হয়ত চতুথ বা পঞ্চম শতকের | বাঙল] বলতে 
তখন “বঙ্গকে বৌঝাঁত বটে, তবে বাঙালী জাতির পত্তন তখনে। 
হয়নি। হয়েছে হয়ত বষ্ঠ বা সপ্তম শতকে । তাই একথা অনুমান 
করলে অন্যায় হবেন! যে বাঙালী জাতি তার জন্ম থেকেই প্রধানতঃ 
তান্ত্রিকধর্মাবলশ্বী। অবশ্য এখানে আমরা বৌদ্ধ ও হিন্দুতন্ত্রকে এক 
করেই দেখেছি। 

কিন্ত আদিপর্বের কালগত সমস্তাঁটার সমাধান না হলেও তন্ত্রের 
শেষপর্ধের ইতিহাস স্পন্ট। দ্বাদশ শতকে সেন রাজাদের আমলে 
তন্ত্রশান্ত্রের প্রবল প্রতিপত্তি ছিল বলে মনে হয়; সেকালের মান্যগণ্য 
জনের অন্যতম হুলাযুধ তান্ত্রিক পূজা ও আচার-বিচারের পক্ষপাতী 
ছিলেন বলে কথিত। স্বয়ং রাজা বল্লালসেন আর তার ছেলে 
লক্ষণসেন দুজনেরই তন্ত্রবাদে আসক্তি ছিল বলে মনে করারও কারণ 
রয়েছে। তারপর চতুর্দশ শতকের লেখা “কালিকা পুরাণ” দেবী 
কালিকার মাথে সাথে বাঁওলায় তন্ত্রের আসন আরো পাকা করে 
দিয়েছে । পুরাণ যে বাঁডীলীরই লেখা; এ সম্পর্কে মতদৈধ হবার 
কথা নয়। 

তারপর যে সকল বাঙীলী বিদগ্ধ তান্ত্রিক গুরু তন্ত্রশান্ত্রের গ্রন্থ 
লিখেছেন তাদের মধ্য চতুর্দশ শ্বতকের শেষপাদের পরিব্রীজকাচাষ 
অন্যতম। এর “কাম্যযজ্ঞোদ্ধার' বিব্যাত পুথি। 

পর্চদশ-যোড়শ শতকের প্রখ্যাত তান্ত্রিক কৃষ্তানন্দ আগম- 
বাগীশের “তন্ত্রসার' বাওলার সর্জন মান্য ও সর্বাপেক্ষা বৃহ তত্র 
সংহিতা । এতে সকল উল্লেখযোগ্য তন্ত্রেরই সারমর্ম রয়েছে ; এ 
পুথিকে একথগু বিরাট তন্ত্রীভিধান বললেও অত্যুক্তি হয় না। 

তন্ত্রশীস্ত্রে আগমবাগীশের জ্ঞান অসাধারণ ব্যাপক । “তন্ত্রসার? 
গ্রস্থধানির সঙ্গে রচয়িতা আগমবাগীশ বাঙলায় চিরস্মরণীয় হয়ে 
থাকবেন । 

বাঙলায় তন্ত্রের পুঁথি রচনা করে আর ধারা প্রখ্যাত হয়ে 
রয়েছেন তাদের মধো মাত্র আর তিনজনের কথা আমরা উল্লেখ 
করব। 

এক, ষোড়শ শতকের পূর্ববঙ্গ ময়মনন্িংহ জেলার অধিবাসী 
পূর্ণানন্দ পরমহুংম পরিব্রীজক। ছুই, ষোড়শ শতকের শঙ্কর 
আঁগমাচারধ। ইনি সম্ভবত উত্তরবঙ্গের মানুষ । তিন, সপ্তদশ 
শতকের প্রথম পাদের তান্ত্রিক গুরু রঘুনাথ তর্কবাগীশ । এর আবাস 
ছিল বাঙলার দ্বিতীয় নবদ্ধীপে অর্থাৎ বর্তমান আন্দুলের নিকটবর্তা 
স্থানে । 

এ পর্যন্ত আমরা বাংলায় প্রথম প্রকাশিত, প্রখ্যাত “মহানিবাণ- 
তন্ত্রের কথা কিছু বলি নি । রাজা রামমোহন রায়ের পৃষ্পোষধকতায় 
এটি প্রথম ছাপার অক্ষরে প্রকাশিত হয়েছে আদি ব্রান্মদমাজ 
থেকে । এই জন্মগত সুত্রেই এটির ঘাড়ে পড়েছ্ছে কিছু কলঙ্ক বা 
অপকলঙ্ক । 

কারো কারো মতে এ পুথিটিকে আদি ও অকৃত্রিম বলা চলে না ; 
এটিতে বেশ কিছু ভেজাল রয়েছে । মনে হয়, এর মধ্যে রয়েছে রাজা 
রামমোহনের হস্তক্ষেপ । রামমোহুনের মুখ্য উদেশ্য ছিল উপনিষদের 
বাণী প্রচার করা। কিন্তু ভীর কালে বাঙলায় উপনিষদ্গুলি ছিল 
একান্ত অবজ্ঞাত ও অজ্ঞাত ; তখন ছিল তান্ত্রিক ধর্মের বিপুল প্রভাব । 
জমাজের সর্বস্তরে, এমন কি শিক্ষিত সম্প্রদায়ের মধ্যেও, তন্ত্রের 


১১৮ তন্ত্রের কথ! 


বাণী ছিল অমোঘ ও পরম অভীপ্সিত । তাই রাজা রামমোহন 
স্থকৌশলে উপনিষদ্‌কে মানুষের মনে সসম্মানে স্থায়ী আসন দেবার 
জন্য তা তন্ত্রের মাধ্যমে উপহার দিয়েছেন সমাজকে । সেই মাধামটি 
হল আদি ব্রাহ্দমাজের এই মহানির্বাণতন্ত্র। এটিকে নিপুণভাবে 
সাজাতে গুহাতে সাহায্য করেছেন রাঁমমোহনের তান্ত্রিক গুরু 
হরিহরানন্দনাথ | 

এটি সত্যই কলঙ্ক না মিথ্যা কলঙ্ক, তার বিচার করবেন বিদ্বজ্জন। 

আমরা বাঁডালীর এই সংক্ষিপ্ত তন্ত্র ব্যাথানে ছুটিমাত্র পুথির 
কিছু পরিচয় দিতে চেষ্ট: করব; সে দুটির একটা মহা নিরবাণতন্র, 
অন্যটি তন্ত্রসার। এ ছুটি পুথিই বাঙালী তান্ত্রিকদের প্রকৃত ও 
সার্থক প্রতিনিধিত্ব করতে পারে বলে আমাদের বিশ্বাস। 

তন্ত্রপার তান্ত্রিক আচার-পদ্ধতির সর্বশ্রেষ্ঠ দীপিকা । তন্ত্রসাগর 
মন্থম করে 'আগমবাগীশ এই অমুল্য রত্র আহরণ করেছেন । তন্ত্রের 
নাম শুনেছে. অথচ তন্ত্রলারের নাম শোনেনি, এমন বাঙালী ছুর্লভ | 

এর পরিচ্ছেদ চারটি । প্রথম পরিচ্ছেদ শুরু হয়েছে মঙ্গলাচরণ 
দিয়ে। তাতে পুথির লক্ষ্যের কথা বলা হয়েছে; লক্ষ্য তন্তরপদ্ধতির 
বোধসৌকর্ষ অর্থাৎ তন্ত্রের নিয়ম-কানুনগুলি সহজবোধ্য করা । 
লে লক্ষ্যভেদ তাঁর হয়েছে সন্দেহ নেই । 

বিষয্নবস্তর দিক থেকে প্রথম পরিচ্ছেদটিকে মোটামুটি পীচটি 
অংশে ভাগ করা চলে । এক, গুরুর কথা ; ছুই, দীক্ষা ও পুরশ্চরণের 
রীতি ; তিন, নানাবিধ চক্র অসন্কন ; চার, নির্ণয় বিচার সমস্তা ও 
পাঁচ, বিবিধ। 

উপনিষদের ক্ষেত্রেও যেমনি, তন্ত্রেও তেমনি, গুরুর রয়েছে 
শিষ্য মনোনয়নের ক্ষমতা, আবার শিষ্েরও রয়েছে গুরু মনোনয়নের 
শক্তি। কোন্‌ কোন্‌ শিহ্) বা গুরু গ্রহণযোগ্য নয় তার ইংগিত 
দেওয়া হয়েছে এ পরিচ্ছেদে ৷ সাধারণত তন্ত্রের মতে. উদাসীনের 
উদ্দাসীনকে, বনবালীর বনবাসীকে, যতির যতিকে, গহীর গুহীকে, 

বৈষ্বের বৈষ্ণবকে এবং শৈবের শৈবকে গুরু করা কর্তব্য । শক্তি 
দীক্ষায় শাক্ত, বৈষ্ণব ও শৈব তিনজনই দীক্ষাকর্তা হবার যোগ্য। 
কুলার্বতন্ত্রের মতে সর্বশীন্্রবিদ গৃহস্থই গুরুপদের যোগা । অন্তরে 
তন্ত্রে এ সম্পর্কে রয়েছে মতভেদ । 

গৃহীর পক্ষে কোন্‌ কোন্‌ জিনিস দিয়ে জপমাল' তৈরি কর! 
প্রশস্ত ? সে জিনিসগুলি হল, রুদ্রাক্ষ, শঙ্খ, পল্মবীজ, যুক্তা, স্ফটিক, 
রৌপ্য ও কুশমূল ; রুত্রাক্ষের মালাজপে অনম্ত ফল লাভ হয়। 

ভিন্ন ভিন্ন কামনায় মালার পরিবর্তন করতে হয় । শত্রনাশের 
জগ্য পল্মবীজের মালা, পাপনাঁশের জন্য কুশমুলের মালা, অভীষ্টলাভে 
রোৌপামালা, ধনলাভে প্রবালমাল! প্রশক্ঞ। ত্রিপুরস্থন্দরীর মন্ত্রজপে 
রক্তচন্দন বীজমালা আর মহাবিগ্ভা! তারার মন্ত্রজপে মহা শঙ্খ মালার 
ব্যবহার বিধেক্স । মহাশঙ্খ মালা কি? মানুষের কান ও চোখের 
মাঝে যে হাড় রয়েছে তা দিয়ে তৈরী মালা । 

দীক্ষা! ব্যাপারে আমরা এখানে শুধু 'পঞ্চায়তনী' দীক্ষারই উল্লেখ 
করব । কারণ, এই একটি আচারের কথ থেকেই বোঝ। যাবে, কি 
করে তন্ত্র পঞ্চোপাদক সর্বশ্রেণী হিন্দুর গুহে তার স্থায়ী আসন 
পেতেছে। 

পধ্চায়তনী” দীক্ষাতে শক্তি, বিষণ, শিব, সূর্য ও গণেশ এই 
পাঁচটি দেবতার যন্ত্র একে তাদের বিধিমত পূজা করতে হয়। 
যিনি এদের মধ্যে যে দেবতাঁকে প্রধান বলে মানেন, তার যন্ত্র 
আঁকতে হবে মধ্যভাগে । অন্য চারজনের যন্ত্রের স্থান তন্ত্র নির্দিষ্ট 
করে দিয়েছে। 

মঙ্গলকার্ষে জলভরা কলসীর মুখে পঞ্চপল্পব” দিতে হয়। এ 
পাঁচটি পল্লব বা নূতন পাতা কোন্‌ কোন্‌ গাছের ? কাঠাল, আম, 
অশ্ব, বট ও বকুলের । 

শুভকার্ষে ঘরদোরে নানারূপ মণ্ডল আকা হিন্দুদের বহু পুরাতন 
প্রথা । প্রথম পরিচ্ছেদে এর সচিত্র উল্লেখ রয়েছে সবতোভদ্র, 

স্ল্লসর্বতো ভদ্র, নবনাভ, পঞ্চান্জ প্রভৃতি । এর মধ্যে সর্বতোভদ্র প্রায় 
সর্জনপরিচিত। দেখতে সবগুলিই 'অপরূপ ; এই বিচির মগুলগুলি 
দিয়ে দেয়াল ব' ছাদ অঙ্কিত করলে হিন্দুগৃহ যে একটা বৈশিষ্ট্যলাভ 
করবে তাতে সন্দেহ নেই । এই রেখাঙ্কনের মধ্যে পাঁচটি বর্ণের বিন্যাস 
করতে হয়; হলদে, সাদা, লাল, কালো ও শ্যামল । যে সব জিনিসের 
চর্ণ দিয়ে এ সব রং তৈরী হয় তা হল যথাক্রমে হলুদ, চাল, কুহুস্ত- 
ফুলের পাপড়ি, ধানের খোসার ভস্ম ও বেলপাতা। 

দ্বিতীয় পরিচ্ছেদে রয়েছে নানা তস্ত্রোক্ত দেবদেবীর পুজার বিধান 
ও মন্ত্র। এদের মধ্যে দেবী দুর্গা, অন্নপূণা! কালিকা তে। রয়েছেনই, 
আরো রয়েছেন দশমহাবিদ্ভা ও অন্যান্য অপেক্ষাকৃত স্বল্পপরিচিত 
দেবদেবী ; যেমন, বাগীশ্বরী, দধিবামন, হয়গ্রীব, শ্রীবিদ্ঞা প্রভৃতি । 
পূর্বেও বলেছি, তন্ত্রের বিশীল রাজত্বে পঞ্চোপাঁসকদের সবাই ঠাই 
পেয়েছে কাজেই এতে রয়েছে বিষু্মন্ত্র সূর্যমনত্র শ্রীরামমন্ত্র, শ্রীকৃষ্মমন্ত 
এমন কি বালগোপাঁল, বান্তদেব ও লক্ষমী-নীরায়ণমন্ত্র। 

তগ্রমতে এদের ধ্যানমৃতিগুলির কথা সংক্ষেপে বলা যাচ্ছে। 

সূর্যদেবের হাঁতে দুটি রক্তপদ্ম আর অভয় ও বরমুদ্রা। এর দেহে 
নান! অলঙ্কার ; কেম়ুর বা বাজুঃ হাঁর, বলয়, কুগুল, মাথায় মাণিক। 
এর তিনটি চোখ; দেহকান্তি বন্ধুক ফুলের মত রক্তবণ। ইনি রক্ত- 
পল্ষমের আসনে বসে রয়েছেন। : 

মতান্তরে, এর কান্তি স্থবর্ণ-পাল্স ও প্রাবালের মত । হাতে এর 
খটান, ধনু, চক্র, শক্তি, পাশ, অঙ্কুশ, অক্ষমীলা ও কপাল ব৷ মাথার 
খুলি। ণর চারটি মুখ, তিনটি চোখ মার অর্ধঙ্গ জুড়ে রয়েছে 
এর নিজের অর্ধাজিনী। 

বিষ্ণুর তেজ নবোদিত শত সূর্যের মত। উত্তণড সোনার মত 
দেহকান্তি। এর একদিকে লক্ষমী, অন্যদিকে বস্্রমতী । এর দেহে 
নান অলঙ্কার। হাতে শঙ্খ, চক্র, গদ1 ও পল্ম; পরনে গী'তবস্ত্র। 

শ্রীরামের দেহকান্তি মেঘের মত কৃষ্ণবর্ণ। এর দেহ কোমল, 

ইনি বীরাসনে বসে রয়েছেন ; এর এক হাতে জ্ঞানমুদ্রা, অন্য হাত 
রেখেছেন জান্ুর ওপরে । পাঁশে পদ্মফুল হাতে নিয়ে বসেছেন 
সীতা; তীর বর্ণ বিছ্যতের মত চোঁখ-ঝলসানে?। শ্রীরাম সীতা'র 
দিকে চেয়ে রয়েছেন । 
শ্ীকষ্চ রমণীয় বুদদাবনে শতসহআ্ম গোঁপবালাকে মোহিত 
করছেন । গৌপবাঁলার! মদনীতুরা-_শ্রীকৃষ্ণকে নান! দেহগত ছলাকল' 
দিয়ে প্রলুব্ধ করছে। শ্রীকৃষ্ণের দেহকাঁন্তি অপূর্ব স্ন্দর, শিরে 
ময়ূরপুচ্ছ, বক্ষে শ্রীবুসচিহ্ন, কণ্টে কৌন্তভমণি, পরনে পীতবাঁস। 
ইনি বাঁশি বাজাচ্ছেন--এর সকল দেহে নান! অলঙ্কার । 
দধিবামন গৌরকান্তি; মুক্ীর মত তাঁর জ্যোতি। ইনি 
চন্দমগুলের অধিবাঁপী। এর দেহে নামা অলঙ্কার : কেশ ভ্রমরের 
হ্যা কালো । সাদ! মুখে কালে! চুলের শৌভা অপূর্ব । এর এক হাতে 
জলভর] সোনার কলস, অন্য হাতে সোনার বাসনে অন্ন ও দধি। 
হয়গ্রীবের মুখ ঘোড়ার মুখের মত , দেহকান্তি শরগুকালের 
পূর্ণচন্দের মত স্সিপ্ধ। এর দেহে নানা অলঙ্কার । এর হাত চারটি; 
শঙ্খ ও চক্র রয়েছে দুটি হাতে অন্য ছুটি হাত রয়েছে তীর জানুর ওপর । 
এবার বলা যাচ্ছে বাগীশ্বরী বা বাগদেবতার কথা । বাশীশ্রীর 
ধ্যানমুন্তি কি? 
“তরুণশকলমিন্দোবিবভ্রতী শুভ্রকান্তিঃ 
কুচভরনমিতাজী জন্লিষপা সিতাক্ডে। 
নিজকরকমলোছ্ল্লেখনী পুস্তকশ্রীঃ 
সকল বিভবসিদ্ধ্যে পাতু বাগ দেবতা নঃ। 
দেবীর কপালে তরুণ শশিকলা ; এর বর্ণ গ্রত্র, কুচভারে দে 
নত। এর আসন একটি শ্বেতপন্প ; একহাতে লেখনি, অন্যহাতে 
পুথি। 
অধুনা প্রচলিত বাঙলার বান্দেবী সরস্বতীর সঙ্গে এর ধান- 
মুন্তির প্রভেদ লামান্যাই। 


১৭২ তস্ক্রের কথা 


এ পরিচ্ছেদে জুড়ে দেওয়া হয়েছে কিছু যন্ত্রের কথ! ; শ্যামাযন্তর, 
গুহকালী, ভদ্রকালী, শ্মশানকালী ও মহাকালী যন্ত্র তারাযয্ত 
ইত্যাদি। 

মুণ্ডমালাতন্ত্রমতে শ্যামাঘন্ত্র আকতে হবে তামা, লোহা, রূপা 
বা সোনার পাত্রে, শনি অথবা মঙ্গলবারে মৃত মানুষের শরীরে 
অথবা মানুষের মাথার খুলিতে । 

এ পরিচ্ছেদে বলা হয়েছে “রহস্য পুরশ্চরণ”এর কথা । ব্যাপারটার 
মধ্যে একটু পৈশাচিকতার ভাঁব রয়েছে । এই পুরশ্চরণে উপাচার 
হিসাবে প্রয়োজন একটি মানুষের মাথা । এ পুরশ্চরণ সাধন করতে 
হয় শনি অথব! মঙ্গলবারে। সে মাথাঁটি শোধন করতে হবে পঞ্চগব্য 
ও চন্দন দিয়ে, তারপর তা পুততে হবে বনে, আখহাঁত মাটির 
নিচে। মে মাটির ওপর বসে রাত্রে একাকী ইঞ্ঈমন্ত্র জপ করলেই 
পুরশ্চরণ হবে। এ পুরশ্চরণে সিদ্ধ হলে সাধক হবেন কল্পতরু দিদ্ধ 
অর্থাৎ যে কেউ যা কিছু তার কাছে চাইবে, তাই তিনি দিতে 
পারবেন । 

তৃতীয় পরিচ্ছেদ শুরু হয়েছে “কর্ণপিশাচী+ মন্ত্র দিয়ে আর শেষ 
হয়েছে যোগিনীসাধনে"র স্থান, কাল ইত্যাদির কথায়। মাঝে 
রয়েছে তন্ত্রোক্ত নানা সাধারণ বা অবিশিষ্ট দেবতার মন্ত্র, অভিচাঁর 
কাঁধের পদ্ধতি, যোগিনীসাধনের রীতি ইত্যাদি । যৌগিনী বহুবিধ; 
স্থরস্ুন্দরী, মনোহরা, কনকবতী, কামেশ্বরী, রতিনুন্দরী, পদ্িনী, 
নটিনী প্রভৃতি । 

যোগিনীসাধন করতে হবে কখন ? বলন্তকালে ; লাধক হবেন 
হাবষ্যাশী, ধীমান ও জিতেন্দ্রিয়। ধ্যান করতে হবে উভ্ভটে বা 
প্রান্তরে ; বিশেষ ফল পাওয়া যাবে কামরূপে। ব্রন্ষোপাসক 
সন্নাঁসীর এ সাধনায় অধিকার নেই। | 

যোগিনীদের তিনভাবে সাধনা করা চলে; মাতৃভাবে, ভশ্ীভাবে 
ও ভার্াভাবে। মাতৃভাবে ভজন করলে দেবী সাঁধককে পুত্রব 


বাঙালীর তাগ্ত্রিকতা ও ভন্ত্র ব্যাখ্যান ১২৩ 


পালন করেন, ভম্মীরূপের সাধনায় সাধক প্রত্যহ রাজকন্যা ও 
নাগকন্যা লাভ করেন আর হন ভূতভবিষ্মদবেত্তী । ভাধাভাবে 
বন্দনায়ও লাভ কম হয় না; বিপুল ধন, মানা প্রকার গধাছ্ক ও শত 
স্বর্ণ মুদ্রা রোজই সাধকের ভাগ্যে ঘটে। 

কর্ণপিশাচীর ধ্যানযৃত্তি কি ? ইনি কৃষ্ণকায়া, রক্তনয়ন” খর্বকায়া 
ও লম্বৌোদরী। এর তিনটি চোখ, জিহবা রক্তবর্ণ। ইনি সবভঙ্কা-- 
শবদেহের হৃতপিণ্ডে এর অবস্যান। এর পূজায় ভোগ দেওয়' হয় 
দগ্ধ ম্স্য আর বলি তো দিতেই হয় । 

এবার মঞ্জুঘোষের কথা বলে এ পরিচ্ছেদের নিশ্লেষণ শেষ করা 
যাক। 

মণ্তুঘোষ চন্দ্রের ম্যায় শুভ্রবর্ণ। হাতে খড়গ ও পুথি। ইনি 
শান্তমূতি; এর দেহকান্তি অপরূপ। ইনি পদ্মপলাশলোচন ; 
সাধকের কুমতি দুর করেন। এর মধ্যে তমোগুণের প্রাবল্য ; ইনি 
গীতবাস পরেন । 

মগ্চুঘোষের উপাসনায় দেবাচন ও স্নান করা চলে না, আর 
চলে নাও বা প্রণব উচ্চারণ। এ দেবতার উপাসনার কালে বদ! 
ও নর্বথ! অপবিত্র থাকতে হবে! 

চতুর্থ অর্থাৎ শেষ পরিচ্ছেদটিকে মোটামুটি ছয় ভাগে সাজানো 
চলে ; কুণ্ড, স্তোত্র, কবচ, যন্ত্র, প্রয়োগ ও বিবিধ । 

হোমের জন্য যে গর্ভ খোঁড়া হয় তার নাম কুগু। কুণুটিকে 
নানাবিধ সুঠাম রেখাচিত্রের মত করে তৈরী কর! হয়; যেমন, 
অধচন্দ্রকুণ্ড, পদ্পকুণ্ড, ত্র্যজকুণ্ড, ষড়জরকুণ্ড প্রভৃতি । কোন্‌ কুগডটি কোন্‌ 
কোন্‌ কাজের জন্য তন্ত্রমতে প্রশস্ত, তা এ পরিচ্ছেদে সচিত্র উল্লেখ 
করা হয়েছে। 

স্তোত্র দেবতার প্রশন্তি। বহু দেবতার স্ভোত্র রয়েছে এ 
পরিচ্ছেদটিতে । কবচ বা তাবিজ আমাদের বিশেষ পরিচিত 
মন্ত্রোষধ। তান্ত্রিক সাধকেরা ও গ্রহ্বিপ্রেরা বা দৈবজঞ্ত ব্রাঙ্মণেরা 


১২৪ তন্ত্রের কথা 


কাগজে বা তাঁলপাতায় মন্ত্র লিখে তামার মাছুলিতে পুরে তা 
দেহের সাথে সত্তা দিয়ে বেধে দেন। রোগ ও গ্রহদৌষের 
প্রতিকার হিসাবেই এগুলির প্রচলন এখনও অব্যাহতই রয়েছে। 
কোন্‌ রৌগে ও গ্রহর্দোষে কোন্‌ দেবতার কবচ কার্কর হবে তা 
বিচার করেন কবটদাতারা | 

যন্ত্রের অর্থ পূর্বেই বলা হয়েছে; এ পরিচ্ছেদে রয়েছে বনু 
সামান্য ও অসামান্য দেবতার যন্ত্রের পরিচয় । 

প্রয়োগ অপে বোঝা যায় অযুত মন্ত্র জপ ও অযুত হোম। বল! 
বাহুলা, একই মন্ত্রে সকল দেবতার পূজা! হয় না, হোমও হয় না। 
প্রত্যেকটি দেবতার জন্যই বিভিন্ন মন্ত্র রয়েছে ; সে সব মন্ত্রের উল্লেখ 
করেই বিভিন্ন দেবতার প্রয়োগের কথা বলা হয়েছে । প্রয়োগ 
সাধনের ফল কি? নানাবিধ ফললাভের জন্যই সাধক এ সাধন! 
করেন ; যথা, বশীকরণ, শক্রক্ষয়, পুষ্টি, শান্তি, এশর্যবৃদ্ধি, এমন কি 
কবিত্বশক্তি লাভ। আরে! কত কি 

যে ভাগকে আমরা বিবিধ বলছি তার মধ্যে অনেক বিষয় 
ইতস্তত ছড়ানো রয়েছে । আমরা তার কিছু কিছু মার উল্লেখ 
করছি। | 

পর্চাঙ্গ শুদ্ধি ছাড়া সমস্ত পূজাই নিক্ষল হয়। এই পঞ্চাঙ্গের 
অঙ্গুলি কি কি? আত্মা, স্থান, মন্ত্র, দ্রব্য ও দেবতা । এদের শুদ্ধি- 
প্রক্রিয়ার বর্ণনা থেকে মীত্র ছুটির কথা বলছি। আত্ম! শুদ্ধ হয় 
তীর্থের বা অন্যত্র বিশুদ্ধ জলে সান করে ভূতশুদ্ধি, প্রাণায়াম ও 
ষডলন্যাস করলে । দেবতা শুদ্ধ হন পাঠশক্তির পুজা ও যথাযোগ্য 
মুদ্রাদি করে মূলমন্ত্র মালা, ধূপ ও দীপ দান করলে। 

কৃষ্ণ ষট্কর্মীনুষ্ঠানের প্রশস্ত কাল কি? শান্তিকর্মে হেমন্ত, 
বশীকরণে বসন্ত, স্তম্তনে শিশির, বিছ্বেষণে গ্রীব্ম, উচ্চাটনে বর্ষা আর 
মারণকাধে শরৎ । 

এমনি রয়েছে তিথি, বার, আসন ও মুদ্রার বিভিন্নতা_ লক্ষ্যের 


বাঙালীর তান্ত্রিকতা ও তন্ত্র ব্যাখ্যান ১২৫ 


বিভিন্নতায়। কোন্‌ কোন্‌ আসন বট্কর্ষে প্রশস্ত? পল্মাসন, 
স্বন্তিকাসন, বিকটাসন, কুকুটাসন, বজাসন ও ভদ্রাসন। 

ছাঁগাঁদি বলির ফল কি? মুগ্ডমাল! তন্ত্রমতে ছাগবলিদানে দাধক 
হন বাগ্মী, মেষ বলিদানে কবি, পক্ষী ও মহিষ নলিদানে ধনসমৃদ্ধ, 
মুগ বলিদানে মোক্ষফলভাগী, আঁর নরবপিদানে অষ্টনিদ্ধ ! 

জলচর, ভূচর ও খের এই গ্রিবিধ প্রাণীর মাংসই দেবতার 
প্রিয়। মৎস্য তিন শ্রেণীর; উত্তম হল শাল, রুই ও পাঠীন বা 
বোয়াল। মধ্যম হল তৈলাক্ত ও ছালযুক্ত আর অধম হুল কণ্টকযুক্ত" 
ও ছোট। ভুচর মাংসকে বল! হয় মহামাংস ; এগুলি অস্টবিধ। 
এর মধ্যে রয়েছে মেধমাংস, 'অশ্বমাংস, মহিষমাংস, গোধামাংস, 
ছাঁগমাংস, উপ্রমাংস, মৃগমাংস ও গোমাংস ! 

এ পরিচ্ছেদে জুড়ে দেওয়া হয়েছে যোগের কথা, তারপর ষট্চক্র 
ভেদ, অনাহতপদ্ম, সহত্রদল পল্পু ইত্যাদির বর্ণনা । 

এবার কুলাচার নিরূপণের কথা বলে তন্ত্রসার সম্পর্কে আমাদের 
বক্তব্য শেষ করব। আমাদের নত সাধারণজনের চিরকালের 
ধারণা যে, তত্ত্রসাধনার সঙ্গে নারীর অবমানন। অঙ্গালিভাবে 
জড়িত। তাই আমরা এই অংশ থেকে কয়েক লাইন উদ্ধত 
করে দিচ্ছি। এ থেকে বুঝতে পারা যাবে তন্ত্রশান্্ের সত্যিকার 
অভিমত । 

মোক্ষলীভের জন্য সর্ভূতের হিতানুষ্ঠামে রত থাকবে, সাময়িক 
আচার প্রতিপালন করবে, অনিত্যফলজ্ঞনক কর্ম ত্যাগ করে নিত্যকর্ধে 
তত্পর হবে, সভক্তি সদ মন্ত্র চিন্তা করে ইফ্টদেবতাঁকে সবকর্ণ 
নিবেদন করবে। 

নারীর প্রতি রোষ, নারীকে প্রহার কদাচ করবে না। সারা 
' জগণ্ড নারীময়, একথা চিন্তা করবে ; নিজেকেও নাঁরীময় বলে জ্ঞান 
করবে। বালিকা, তরুণী, বৃদ্ধা, সুন্দরী, কুগুসিতা অথবা মহাছুষ্ডা 
নারীকেও প্রণাম করে ইস্টদেবতাম্বরূপ চিন্তা করবে । নারীকে 


১২৬ ,.. তন্ত্রের কথ! 


প্রহার করা, নিন্দা করা, তার প্রতি কুটিলতা প্রকাঁশ করা, তার 
অপ্রিয় কার্ধ কর! সর্বথা পরিত্যাজ্য । 
নারীকে দেবতাম্বরূপ, জীবনস্বরূপ ও বিভৃষণত্বরূপ জ্ঞান করবে। 


“ন্টরিয়ে' দেবা স্রিয়ঃ প্রাণী: শ্্রিয়শ্চৈব বিভৃষণম্‌।» 


এবার আমরা মহানিরবাণতন্ত্রের কথা বলে আমাদের আখ্যান 
শেষ করব। মিশ্র বা অবিমিআ মা-ই হোক না কেন, এ তন্ত্রধানি 
বতখ্যাত। এর কাঠামৌটা পুরনো না মনে করার বিশেষ কোনো 
কারণ নেই; হয়ত এর মধ্যে কিছু কিছু প্রক্ষিপ্ত শ্লোক ঢোকানো 
হয়েছে । মনে হয়, দ্বিতীয় (?) ষষ্ঠোল্লাসের 'ত্রন্মের স্বরূপ” এরূপই 
একটি শ্লোক । এখানে উপনিষদের ব্রহ্ম এসে তন্রের রাজত্বে 
রাজটিকা পরেছেন । সে শ্লোক যথাস্থানে উল্লেখ করা যাবে। 

মহানির্বাণতন্ত্রের চৌদ্দটি উল্লীস বা পরিচ্ছেদ। এটি হিন্দুতন্ 
অর্থাৎ হিন্দুতন্ত্রের যে সব লক্ষণ তা এতে পুরোপুরি রয়েছে। এই 
লক্ষণের বিশদ ব্যাখ্যা কর! হয়েছে তৃতীয় অধ্যায়ে । 

প্রথম উল্লাসে রয়েছে কৈলাসবর্ণন, শিববর্ণন ও যুগবর্ণন প্রভৃতি । 
এতে মগ্ভপানের দোষ সম্পর্কেও আলোচনা জুড়ে দেওয়া হয়েছে। 

দ্বিতীয় উল্লাসে তন্ত্র মাধনাকে কলিযুগে একমাত্র পন্থা! বলে বলা 
হয়েছে । এ যুগে বেদমন্ত্র নিক্ষল। বল! বাহুল্য, তশ্রবাদীর! বেদকে 
অর্থাৎ শ্রেয়ঃপন্থাকে শুধু এ যুগের পক্ষেই উপযোগী বলে মনে 
করে না, যদিও এ পথের যে কোনোদিনই উপযোগিতা 
ছিলনা, তা বলে না। কাজেই তন্ত্রবাদীদের বেদবিরোধী বলা 
চলে না । | 

এ উল্লাসে ব্রন্মের স্বরূপ ও আরাধনার কথা বলা হয়েছে। 

তৃতীয় উল্ল।সে রয়েছে দেবীর ব্রন্মনাধন সম্পর্কে প্রশ্ন । চতুর্থে 
পরমাপ্রকৃতি লাধনার কথা ও কৌল প্রশংসা । 

পঞ্চমে আগ্ভাকালীর মন্ত্রসাধন ও গায়ত্র। বা সাবিত্রী নিয়ে 


বাঙালীর তাস্ত্রিকতা ও তন্ত্র বাখান ১২৭ 


আলোচনা । এর মধ্যে মগ্ভ, মাংস প্রভৃতি শোৌধনের কথাও 
রয়েছে। 

ষষ্ঠে রয়েছে স্থরীভেদ, মস্যভেদ, তর্পণ, তর্পণমন্ত্র ইত্যাদির 
আলোচনা । কোন্‌ কোন্‌ স্থুরা দেবীর প্রিয়; কোন্‌ জাতীয় মত্স্যাই 
বা তীর ভোগে লাগে £ মগ্ভ ও মতস্থগুলি যে বাঙলার তাতে সন্দেহ 
নেই ; তার বিশদ উল্লেখ পরে করা যাবে। 

সপ্তমে স্তব ও কবচ সম্পর্কে দেবীর প্রশ্ন আর আগ্াকালীর 
শতনাম। 

অষ্টমে বর্ণাশ্রম, গৃহস্থা শ্রম, ভিক্ষুক শ্রম, স্ত্রী, কন্যা পুত্রের প্রতি 
ব্যবহার, বৈরাগ্যের কাল প্রভৃতি সম্পর্কে আলোচনা । 

নবমে রয়েছে দশবিধ সংস্কার, কুশঞ্ডিকা, হোম, উপনয়ন, বিযাহ 
ইতাখদি ছিন্দুর সামাজিক বিষয়ের বিচার 

দশমে শ্রাদ্ধ সম্পর্কে দেবীর প্রশ্ন ও কৌল অর্চনার প্রসঙ্গ ৷ 

একাদশে স্থান পেখেছে দণ্ডবিধান ও প্রায়শ্চিত্তের বিবরণ । 

দ্বাদশে রয়েছে দায়ভাগ বা উত্তরাঁধিকারীর কথা, অশোৌচ ও 
ব্যবহার বিধি। 

ব্রয়োদশে দেখা ষাবে প্রকৃতির রূপনিণয়ের আলোচনা ও মহা- 
কালীর প্রতিষ্ঠার কথা । 

চতুর্দশের উপজীব্য শিবলিঙ্গ প্রতিষ্ঠা ও লিঙ্গ মাহাত্ব্য। 

বলা বাভুলা, মহানিরবাণতন্ত্র একখানি শৈবাগম অর্থাত এখানে 
সদাঁশিব বক্তা, দেবী শ্রোতা । 

এই তো গেল মহানিবাণতন্ত্রের বিষয়বস্তরর কথা । এবার এ সব 
তত্বের আলোচনা থেকে কিছু কিছু উদ্ধত করে পুথিটির সঙ্গে 
আমাদের সম্পর্ক আরে! একটু ঘনিষ্ঠ করে নেওয়া যাক! 

উত্তম সরা কি কি? 

“গোঁড়ী পৈষ্টী তথা মাধবী ত্রিবিধা চোত্তম। স্থুরা | 
সৈব নানাবিধা প্রোক্তা তালখজ্জুরসম্ভবা 1” 


১২৮ তন্ত্রের কথা 


গুড়, পিঠা ও মধু থেকে যে তিন রকমের মদ তৈরী হয় তা-ই 
সর্বাপেক্ষা ভাল মদ। তাল ও খেজুর রসের মদ উত্তম সুরা শ্রেণীতে 
পড়ে না। | 
মাংস সম্পর্কে তান্ত্রিকদের ছিল বেপরোয়া ভাব। তন্ত্রসারে এর 
যে তালিকা রয়েছে তাতে মনে না করার কারণ নেই যে দেবী 
সর্বভুক্‌; ভোজ্য হিসাবে সাধক দেবীকে সর্বপ্রকার মাংসই নিবেদন 
করতে পারেন। মনে হয়, মহানির্বাণে এ বেপরোয়া ভাবটা একটু 
সংযত হয়েছে। সেখানে লেখা হয়েছে সাধকের কেবল নিজের 
তুপ্তিকর মাংসই দেবীকে নিবেদন করতে হয়। তারপর এ তন্তে 
নিষিদ্ধ কর! হয়েছে মাংসাশী জীবের মাংদ আর নরাকৃতি পশুর 
মাংস। 
এবার মাছের কথা । 
“উত্তম! স্্রিবিধা মত্স্যাঃ শাল, পাঠীন রোহিতা 2। 
মধ্যমাঃ কন্টকৈহীনা অধমা বনুকণ্টকা: ॥ 
তেহপি দেব্যে প্রদাতব্যা যদি সুষ্ঠু বিভভ্ভিতাঃ ॥৮ 
উত্তম মত্ম্য হল শাল, বোয়াল ও রুই। মধ্যম হল কীটাহীন 
মাছ আর অধম হল সে সব মাছ যাদের কীটার অন্ত নেই। 
কড়কড়ে ভাজা হলে অধম মাছও দেবীর ভোগে চলে । 


শুদ্ধ না করে মগ্ভ পান করলে কি হয়? 
“শুদ্ধিং বিনা মগ্ভপানং কেবলম্‌ বিষভক্ষণম্‌ । 
চিররোগী ভবেনান্ত্রী স্বল্লায়ুজিয়তেহচিরাত ॥” 


বিন। শুদ্ধিতে মগ্ভপান কেবল বিষপানের তুল্য । এতে মানুষ 
হয়ে পড়ে চিররোগী ও স্বললায়ু। 

দশবিধ বলি দেবীপূজায় প্রশস্ত । সেগুলি কিকি? 

মৃগ, ছাগ, মেষ, মহষ, শুকর, শল্লকী অর্থাৎ সজাক, শশক, 
গোঁধা বা গোসাপ, কৃর্ণ বা কাছিম ও গণ্ডার। 


বাঙালীর তাস্ত্রিকতা ও তন্ত্র বাখ্যান ১২৯ 


গুহস্থের কর্তব্য ও সামাজিকতার ক্ষেত্রে রাজার কর্তব্য সম্পর্কে 
ছুটি শ্লোক উদ্ধত করা যাচ্ছে । 
“কম্যাপ্যেবং পালনীয়। শিক্ষণীয়াতি যত্ুতঃ | 
দেয়া বরায় বিছুষে ধনবত্বসমন্থিত] ॥৮ 
কন্তাকেও এমনভাবে পালন করে ও শিক্ষা দিয়ে বিদ্বান বরকে 
দান করবে-_-সঙ্গে দেবে ধনরত্ব অর্থাত যৌতুকসহ | 
“শুক্ষেন কন্ঠাং দাতুংশ্চ পুত্রং ষণ্ডে প্রষচ্ছতঃ 
দেশান্নির্াপেয়ে দ্রাজা পতিতান্‌ ছুদ্কতাত্মনঃ ।” 
যে পুত্র বা কন্তা দান করে পণ নিয়ে বা ষে অপদার্থ অযোগ্য 
বরকে কন্যাদান করে তাকে দেশ থেকে বহিষ্কার করা রাজার 
কর্তব্য । 
চত্ুরাশ্রম কলিযুগের পক্ষে উপযোগী নয়। এ কালের যোগ্য 
মাত্র ছুটি আশ্রম : গাহস্থ্য ও ভিক্ষুকত্ব বা সন্যাস । শৈব সংস্কারে 
অবধৃত আশ্রম গ্রহণের নামই সন্যাস | 
সন্গ্যাসীর শবদেহ দাহ কর অবিধেয়। 
কলিযুগে চাতুর্ধন্য বিভাগ চলবে না। বিভাগ হবে পাঁচটি : 
ব্রাহ্মণ, ক্ষত্রিয়, বৈশ্ঠ, শুদ্র ও সাধারণ । 
একোদ্দিষ্ট শ্রাদ্ধ কাকে বল! হুম্ন ? একজন মৃতের উদ্দেশ্টে যে 
শ্রাদ্ধ করা হয় তার নাম একোদ্দিষট । একে আছ ব! প্রথম শ্রান্ধও 
বলে। প্রেতের অন্নে ও পিণ্ডে মাছ ও মাংস জুড়ে দেওয়া চলে। 
কাজেই শ্রান্ধের ব্রাহ্মণ-ভোজনে, এই তন্ত্রমতে, মাছ ও মাংসের 
ব্যবহার আচারবহিভূত নয় । 
পিগুদানের শ্লোকটি ওঁদার্ষে অতুলনীয় । 
“যে মে কুলে লুণ্ডপিণ্া:ঃ পুত্রদারবিবজিতাঃ 
অগ্নলিদগ্ধাশ্চ যে কেহপি ব্যালব্যাম্রহতাশ্চ যে 
যে বান্ধবাবান্ধবা বা যেহন্থজন্মনি বান্ধব: 
মন্দতু পিগুতোয়াভ্যাং তে যাস্ত তৃপ্তিমক্ষয়াম্‌ |” 


৪ 


১৩০ তন্ত্রের কথা 


আমার কুলে ধাঁর। লুপ্তপিগু হয়েছেন, ধাদের স্ত্রীপুত্র কিছুই ছিল 
না, ধীরা আগুনে পুড়ে মরেছেন বা সর্পাঘাতে ও বাঘ প্রভৃতি 
বন্য জঙ্তর দ্বারা হত হয়েছেন, ধারা আমার এ জন্মে বা অন্যজন্মে 
বান্ধব ছিলেন, এমন কি অবান্ধবও, তীর সবাই আমার দেওয়া এ 
পিগ্ড ও জলে তৃপ্তিলাভ করন । 

জীবনে গুরু পরিবর্তন কি অন্যায়, অবিধেয় ও অহিতকর ? 

সাধারণের ধারণা এটা শান্ত্রবিরুদ্ধ, নিতান্তই অসঙ্গত। কিন্তু 
তন্ত্র বলে: 


“মধুলুন্ধে৷ যথা ভূঙ্গঃ পুস্পী” »,স্পাস্তরং ব্রজেৎ। 
ভ্ঞানলুব স্তথা শিষ্কে! গুবোগু বিস্তরং ব্রজেশ ॥” 


অথাৎ মধুর লোভে যেমন ভ্রমর এক ফুল থেকে অন্য ফুলে চলে 
যায়, তেমনি জ্ঞানের লৌভেও শিষ্ত এক গুরু ছেড়ে অন্য গুরু গ্রহণ 
করতে পারে। 

শিবলিঙ্গ বহুপ্রকার ; স্বয়ন্তু, দৈব, রৌদ্র, মাঁনস, বাণ, বারুণ, 
বৈষ্ণব, বাফু, রাক্ষম, আগ্নেয় ইত্যাদি । প্রত্যেকটির লক্ষণ বিভিন্ন। 
এ-সবের বিশদ ব্যাখ্যা রয়েছে চতুর্দশ উল্লানে। 

কৌল-সম্পর্কে মহাঁনির্বাণতন্ত্র বলে : 


“সর্বং ব্রহ্মণি সর্বত্র ব্রন্মেব পরিপশ্যতি। 
জ্ঞেযঃ স এব সতকৌলো জীবন্মুক্তো ন সংশয় ॥” 


যিনি ব্রদ্ধকে সব্জনের মধ্যে দেখেন, তীকে সর্বত্রই দেখেন, 
তিনিই প্রকৃত কৌল-__তিনিই জীবনুক্ত। 
ব্রন্মের স্বরূপ-সম্পর্কে মহানিবাণতন্ত্র কি বলেছে? 
“স এক এব সজ্রপঃ সত্যোহদ্বৈতঃ পরাত্পরঃ। 
স্বপ্রকাশঃ সদাপূর্ণঃ সচ্চিদা নন্দলক্ষণঃ ॥ 
মিথিবকারো, মিরাধারো, মিবিবশেষে নিরাকুলঃ | 
গুণাতীতঃ অর্বসাক্ষী সর্ববাত্মা সর্ববদূ থিভূঃ ॥ 


বাঙালীর তান্ত্রিকতা ও অস্ত্র বাখ্যান ১৩১ 


গুঢঃ সর্বেবষু ভূতেষু সর্বব্যাপী সনাতনঃ 
সর্ব্বন্দড্িয় গুণাভাসঃ সর্বেবন্দ্রিয় বিবজিতঃ |” 

তিনি এক, অদ্দিতীয়, সত্য, নিত্য, পরাত্পর ও ন্বপ্রকাশ। তিনি 
দাপূর্ণ, সচ্চিদানন্দম্বরূপ | 

তিনি নিধিকার, আধারহীন, অভিপ্ন ও প্রশাস্ত। তিনি 
গুণাতীত, সর্বদ্রম্টা। 

তিনি সর্বব্যাপী, শাশ্বত, সর্বভৃতের আশ্রয়। তিমি ইন্দ্রিয়হীন, 
তবু সকল ইন্ড্রিয়ের শত্তিৎই তীর মনধা প্রকাশ পেয়েছে। 

সীরা উপনিষদে ব্রন্ের স্বর'/ * কথ! পড়েছেন তাদের কাছে 
যে এরূপ ব্যাখ্যা তারই প্রতিধ্বনি বলে মনে হবে, তাতে অন্দেহ 
নেই। তন্ত্রের উপজীব্য শক্তিপূজা, ব্রদ্ধবাদ নয়। তাই শ্রেয় ও 
প্রেয়ের পথকে ভিন্ন করে দেখাই বোধহয় সমীচীন, যদিও দুয়ের 
লক্ষ্য এক-ই। কারো কারো! মতে শীক্তর৷ মায়ায় ঢাকা ব্রহ্মেরই 
উপাসক; শক্তি ত্রদ্মেরই মায়া, তাই তান্ত্রিকের মুখে নিত্যবাণী 'তারা 
ব্রহ্মময়ী" | 

আমাদের তন্ত্রের কথা শেষ হল। এর সঙ্গে সঙ্গেই মনে যে-প্রশ্নটি 
জাগে তা হুল- মানুষের পক্ষে কোন্‌ পথটি সহজ; বৈদিক না 
তান্ত্রিক ? প্রথমটি বজনের পথ, দ্বিতীয়টি অজনের | অবশ্য লক্ষ) 
ছুটিরই এক-ই। প্রেয়কে বাদ দিয়ে শ্রেয় গ্রহণ সাধারণজনের পক্ষে 
সম্ভবপর কি না, স্বাভাবিক কি না, তা বিশেষ বিবেচ্য বিষয়। 
আবার অরক্ষিত প্রেয়ের পথ যে অচিরে ও সহজেই বিপথ হয়ে 
দাড়ায় তাতে তে! সন্দেহ নেই। 

শ্রেয়োবাদের ছত্রতলে বাঙালী ভারতীয়, আবার প্রেয়োবাদের 
সাধনাই তার বৈশিষ্ট্য । তবে বাঙালী এখৰ তন্ত্রের প্রকৃত সাধনা 
ভুলেছে; তান্ত্রিক জগতে আজ যা তার সম্বল তা তন্ত্রের খোলস 
মাত্র 


৯০, 
৯১৯, 
১৭০ 


১৩, 


১৪. 

